
^ PROLOQUIUM. 


ViaeSion lugent, eo quod non 
sint, qui veniant ad solemnita- 
tem; ita lamentabatur quondam Jere- 
mias Propheta. Thr. 1. Qúod ille tunc 
deflebat, quod olim S. Paulus Tim. 4. 
praedicebat: Erit tempus, cum 
sanam doctrinam non sustine- 
bunt, sedadsuadesideria coa- 
cérvabunt sibi magistros pru- 
rientes auribus, et a veritate 
quidem auditum avertent, ad 
fabulas autem convertentur: 

hoc prae oculis actu habemus, stupen- 
dum illum in Ecclesia Christi inter fi- 
deles salutis neglectum. Ad haec enim 
tempora devenimus, ut multi in gre- 
mio sanctae Matris Ecclesiae vivant in- 

star Ethnicorum. Sicut enim apud istos 
non est mentio de Deo vero, de Chri- 
sto Salvatore, de ejus amara pro no- 
bis passione, quam aliunde ignorant; 
ita apud multos Christianos de: Deo, 
de mysteriis redemtionis nostrae altum 
est silentium. Cultus Deo debiti, ado- 
rationis, reverentiae, subjectionis non 
pauci oblivisci videntur; et si quid 
horum exhibent, adeo illud sine de- 
votione peragunt, ut poenam potius, 
quam praemium mereantur. 

Multi sunt, qui per omnem vitam 
nullum penitus verae gratitudinis ac- 
ium eliciunt pro eo, quodaDeo creati 
sint, quod in momenta singula conser- - 
ventur, quod corporis valetudinem, 
vires, alimenta, opes etc. receperint ; 
quod inter Christianos nati, etimmeri- 
tissimi ad fidem sint vocati, collata eis 
securae veritatis notitia atque baptismi 
justitia, quibus accessere SS. Sacra- 
menta, salutis aeternae media saluber- 
rima, et vitae aeternae promissio lae- 
tissima. 


om 

Minime perpendunt, quantopere 
Deus Pater homines amet, ita, utFi- 
lium suum unigenitum pro salute eo- 
rum dederit. Ad haecAngelorum prae- 
sidio ipsos munit, et sua divina provi- 
dentiain omnibus protegit. — Christus 
Salvator nulli in hac vita pepercit la- 
bori, nullam praetermisit occasio- - 
nem, utpro hominibus inaestimabiles 
posset comparare et promereri thesau- 
ros. — Spiritus sanctus continuo mo- 
vet, excitat, illustrat mentem, etinter- 
nis voluntatem hominis : urget- inspira- 
tionibus , et pene obtrudit gratias suas 
hominibus. — Haec tamen omnia pro- 
fundissima oblivione obliterant ingra- 
tissimi Deo homines; novissimorum 
suorum, et quae in altera vita pecca- 
tori parantur tormenta aeterna, vivunt 
immemores. | ! 

Sunt inter Christianos, qui ore 
Deum fatentur; factis vero negant; 
corpus enim suum, ejusque commoda - 
nimis amantes , et saeculi legibus per- 


tinaciter adhaerentes, contra Evange- 
. . |.1 


oma 4 [ond 
licam veritatem ita se obdurant, ut se 
esse Christianos pene erubescant. Fo- 


vent quotidie peccata sua, et flagitiis . 


inconsuetudinem versis etiam verecun- 
diam perdiderunt. Nihil sapiunt, nisi 
terram , bonaque et mala solius corpo- 
ris voluptate perpendunt, et sic omnes 
vitae suae actus disponunt, ut nonnisi 
corporis sensibus obsequantur. 
Maximum bonum judicant opes, 
quas si bonis artibus nequeunt, malis 
assequi student; nihil illis turpe, nibil 
indignum, dummodo pecuniis affluant , 
et dignitatibus, quibus ad injuriam 
Creatoris sacrilege abutuntur. 


Haec autem faciunt, quia verbis 
Domini non credunt, et humanae. 
conditionis obliti longam sibi annorum 


seriem polliéentur. Quiescunt in rebus 


transeuntibus, quaerursum ab aliis oc-- 
cupandae sunt, nihil soliciti de perma- - 
nentibus , quia de aeternitate non co-' 


gitant. 
.. Torquet illos ambitio ; dissolvit li- 
bido , inflat superbia , lacerat invidia, 


* 


agitant cupiditates, et justitiae fastidio 
laborantes sic Dei mandata aversantur, 
ut fere etiam execrentur. 

Clamat Christus : beatos esse pau- 
peres, — beatos, qui lugent, — qui per- 
secutionem patiuntur; isti ex adverso 
beatos illos dicunt, qui divitiis ad satie- 
tatem abundant, qui super alios digni- 
tate eminent, quos omnes venerantur. 

Edixit Christus, suum discipulum 
esse non posse, qui non renuntiat om- 
nibus, quae possidet; isti, quae habent, 
cum amore retinent, cum dolore amit- 
tunt, imo et aliena concupiscunt, et si 
nemo prohibeat, cum injuria rapere 
parati. sunt. — 

Percurrat qui voluerit , Christi 
Evangelium, ejusque sectatores recen- 
seat, paucos reperiet, qui ad. ejus prae- 
scriptum vivant, qui ipsum, qua par 
-est, aestimatione et veneratione prose- 
-quantur. Sed nec legere, nec audire 
dignantur, et ad iniquas mundi fabu- 

Jationes et insanias fa]sas potius se con- 
vertunt, vel ex hoc ostendentes, se ad 

"am 
illos pertinere, qui verba Dei non au- 
diunt, quia ex Deo non sunt, 

Cum igitur hominis Christiani sit , 
Deo fideliter credere, ejus parere man- 
datis , ejus consiliis obsequi; fitabsque 
dubio, ut, qui haec spernit et concul- 
cat, Christianus non sit. Nam inter Chri- 
stianum etInfidelem non sola fides dis- 

crimen ponere, sed vita etiam et mo- 
res debent, ut vera Religio a falsaope- 
ribus distinguatur. Jam qualis fides il- 
lorum, qui sic Deo credunt, ut ejus 
mandata contemnant? 

Horrendum veritatis aeternae edic- 
tum: Multi vocati, pauci vero 
electi. Matth. 20. Et certe, siaccu- 
ratiori mentis oculo mundum circum- 
spiceremus , magnam partem filiorum 
Adae infidelitatis erroribus involutam, 
| et peccati vinculis constrictam videre- 

"mus, ubi ad aeternam festinant damna- 
tionem, salutis aeternae incurii, et dam- 
ni istius omnino immemores. Ettamen. 
nemini jactura haec dolet; sicuti enim 
propriam salutem negligunt, ita neque 

alienae satagunt. Et sicut in eis fides 
. mortua est, et amor divinus deficit; ita. 
animas a Deo conditas, et Christi san- 
. guine redemtas aeternum perire, non 
. curant, | 

Hanc adeo pestilentem in incuriam sa- 
.lutis amaris suspiriis te quoque, be- 
. nevole Lector, prosequi velim, situae 
. et proximi salutis cupidus es. Etenim 
. dubium plane nenest, quinis, qui vo- 
.luntarie felicitatis et vitae aeternae ob- 
.liviscitur, in evidenti jam periculo 
. versetur, eam amittendi. Certum enim 
est, hanc oblivionem et incuriam ex 
eo nasci, quod homines nimium sint 
dedii superbiae vitae, concu- 
piscentiae oculorum, et con- 
cupiscentiae carnis. In his om- 
nis animae vis et facultas expenditur, 
etomne vitae tempus teritur, ita ut. 
locus non sit, neque animus, de aeter- 
nae vitae beatitudine vel cogitare. Pro 
terrenis bonis plena sunt omnia litibus, 
bellis et dissidiis; multi eapropter in 
ipsam mortem ruunt; aeternae autem 

vitae nec meminerunt, neque ejus cura 
aguntur, ac si revera irrationales es- 
sent , omnemque beatitudinem in hoc 
positam haberent, ut huic nonnisi 
saeculo vivant. O dolorem omnium ma- 
ximum! O infelicitatem horrendam! 

Tu itaque, B. Lector! melioremani- 
mum inducito, nil pro salute aeterha 
detrecta, nil amarum nimium, aut one- 
rosum puta, licet per ignem transeun- 
dum foret. — Piis Sonatbus tuis deser- 
vient sequentes paginae et pia in di- 
„versis exercitia, dummodo constanter - 
in jugem praxim fuerint a te deducta. 

DE DEVOTIONE. 


A xida est omnis oratio, quae devotionis 
aqua non irrigatur; corruit omnis structura 
bonorura operum, ni hoc munimine fulcia- 
tur; hujus olei pabulo deficiente fatuarum 
virginum lampades extinguuntur. Estautem 
-devotio fervida mentis in Deum directio , 
quae quidem non consistit in dulcedine, 
compunctione et teneritudine cordis, sicut. 


. putant aliqui , nam ista sunt potius effectus 
.devotionis; sed ipsa devotio est specialis 
"quidam actus pertinens ad religionem. 


Per devotionem omne bonum in cor- 
nostrum immittitur. Per-hanc enim zelus 


justitiae accenditur , pietas compassionis in- 
funditur, patientia roboratur, exemplum 
bonum conditur. Haec est unctio spiritus, 
' docens omnia, quae expediunt saluti; haec 
mentem illuminat, affectum inflammat, 
actiones ad virtutem ordinat, mores com- 


ponit, firmat fidem, fiduciam erigit, ac- 


'cendit amorem, ad divinam elevat amici- 


tiam, orationem impinguat, dat in adversis 
constantiam , in prosperis humilitatem , de- 
let peccata, sublimat merita , fugat daemo- 
nes , laetificat angelos, aedificat proximos; 
instruit errantes. | | 

Ergo devotioni studiose iucumben dum 
est, quae cum difficilis acquisitu sit ob natu- 
rae humanae córruptionem et pravos habi- 
tus, adjumenta quaedam seligenda sunt, 
quae praesidio nobis sint ad eam facilius 
comparandam , et tenàcius possidendam. 


Adjumehta. devotionis sunt: 


, 


1. Fervens et efficax ejusdem devotionis 
, desiderium. Initium enim sapientiae, con- 
cupiscentia ejus, et invenitur ab his, qui 
quaerunt illam. 

2. Custodia cordis ab inutilibus cogita- 
tionibus et ab effectibus terrenis. 

3. Jugis Dei memoria; nam continua 
Dei recordatione turpes animae passiones 
recedunt; ubi vero memoria Dei abest, ibi 
tenebrae dominantur, omnisque res impro- 
ba exercetur. 

4. Frequens usus aspirationum , qui- 
bus tanquam subjectis lignis in altari cordis 
ignis devotionis succenditur et conservatur. 

5. Frequens lectio spiritualis et oratio. 
Qui vult semper esse cum Deo , frequenter 
debet orare , frequenter et legere; nam cum 
oramus, cum Deo ipsi colloquimur; cum 
- vero legimus , Deus. loquitur nobiscum. 

6. Sensuum exteriorum custodia. . Se- 
mel amissa ob licentiosam sensuum evaga- 
tionem gratia devotionis — nonnisi post 
-longos labores ac frequentes deprecationes 
recuperatur. Low 

4. Solitudo. Dicit enim Dominus Oseae : 
'2, 14. Ducam eam in solitudinem , et 
ibi loquar ad cor ejus. Secede, ergo; sed 
plus mente, quam corpore; secede inten- 
tione, devotione, spiritu. Solitudo est locus, 
in quo negotia coelestia facilius peraguntur; 
est via, per quam in paradisum ingressi 
sunt, quotquot ad culmen perfectionis as- 
cenderunt. 

8. Opera maoria promovent pari- 
ter devotionem. 

9. Certum tempus quotidie devotioni . 
assignandum , et perseverantia in spirituali- 
bus exercitiis semel assumtis, ut. non teme- 
re mutentur, ut sine causa non omittantur, 
nec ultra tempus praescriptum differantur.. 
Fastidientis stomachi est, multa degustare, 
et nullo cibo contentum esse. Arbor saepius 
translata non proficit, sed arescit. Absque 
perseverantia nec, qui pugnat, victoriam , 
nec victor palmam consequitur. Non qui 
coeperit, sed qui perseveraverit usque in fi- 
nem, salvus erit. 

Impedimenta devotionis sunt: . 


] à t 

1. Peccata venialia; nam minuunt chaa 
ritatis fervorem , obscurant conscientiae lu- 
men , contristant Spiritum sanctum. 

2. Conscientia scrupulosa, quae gignit 
mentis perturbationem , nebulas intellectus, 
- cordis inquietudinem. 

ő. Àmaritudo cordis, quae fontem dul- 
cedinis exsiccat, charitatis unitatem scin- 

dit; quia hostis est concordiae, inimica pa- 
Cis, et nutrix contentionum, 

4. Externae consolationes; nam praeoc- 
cupatum saecularibus recreationibus ani- 
mum delectatio sancta declinat, nec misceri 
possunt vera vanis , aeterna caducis, ut iis 
pariter delectemur, quae sursum sunt, et 
quae super terram. : 

5. Curae superfluae; cum enim animus 
per multa diffunditur, utique in se minus 
validus est. | | 

6. Curiositas; vel inquirendo in aliorum 
mores, unde sequuntur detractiones, su- 
spiciones , inquietudines etc. quibus pax 
.cordis amittitur , mentis serenitas turbatur, 
et perpetuis quibusdam fluctibus animus 
concutitur , ac in varias partes agitatur ; vel 
inutilium librorum lectione se occupando, 
"qua dissipatuf , et post vana abit spiritus; 
vel in vestibus, supellectili, et superfluis 
ornaments curiósitatem sectando, non sine 
gravi spiritus dispendio, | 

7. impedimentum objiciunt sibi non- 
nulli , qui gratiam devotionis jam habitam 
nulla cura vel diligentia custodiant. 


Remedia contra evagationes mentis : 


1. Evagationis remedium. est, cum quis 
se distractum advertit, divinae praesen- 
.tiae memoriam renovare, Deumque 
imaginari te objurgantem, et dicentem: 
'- Discede a me, dutepciane iniquitatem ; fe- 

stivitates tuas odivit anima mea. Juvatetiam 


considerare Dei patientiam in tuis distrac- 
tionibus tolerandis, et cavere , ne eum am- 
. plius irrites. l | 
2. Praeservativum remedium est, ante. 
ingressum templi vel ante orationem om- 
nem sarcinam cogitationum extranearum 
deponere, et pias intentiones, devotas af- 
fectiones , ignitos fervores Deum respicien- 
tesin se excitare. | 
.5. Remedium est, se ipsum árguere his. 
vel similibus: Quid agis, o pretiosissima 
et Deo dicata anima, ut coelestibus relictis 
— terrenis occuperis? Vae tibi miserae, 
quia in conspectu Dei vanis cogitationibus 
distraheris! — Deus própitius esto mihi pec- 
catori! — Domine, vim patior, responde 
ro me! — Confirma me, Deus, in hac 
oral — i | M 
4. Tandem efficacissimum remedium 
est, involuntarias quascunque cogitationes 
parvi pendere, neque ob eas expellendas ni- 
mia solicitudine, quae eas auget , laborare, 
ud enim perturbaris, si, cum sis homo, 
id pateris, quod humanum est, quod for- 
tissimi quique experti sunt. S. Thomas ait: 
In spiritu et veritate orat, qui ex instinctu. 
spiritus ad orandum accedit, etiamsi ex in- 
firmitate mens postmodum -evagetur. Qua- 
cunque ergo tentatione quis pulsetur inter: 
orandum , persistat in bona voluntate et co- 
matu, et desiderium hoc reputabitur pro. 
effectu orationis, etiamsi pravas et sordidas: 
cogitationes , quae incidunt, penitus ejiceré : 
non posset. Feud aM 


e dE e 
De praeparatione mentis ante orationem. 


"Nulla actio Religionis majoris momenti 
est , nulla majoris obligationis, quam .ora- 
tio. Eatamen est salutis nostrae incuria, qua 
plurimum laboramus, ut omnia negotia et 
studia saecularia accuratissime . peragamus., 
sacras vero precationes perfunctorie omni- 
no, mente distracta, ac prorsus aliud agen- 
do persolvamus , Dei cultum non sine ma- 

o aeternae vitae discrimine negligentes. 
Vae talibus! Parum enim est, exteriora Re- 
ligionis exercitia peragere, si externis acti- 
bus internas spiritus operationes copulare 
nesciamus. .. | Po 

Oratio, etsi secundum se opus sit excel- 
lentissimum: si tamen necessariis conditio- 
nibus careat, nequaquam Deo placere po- 
terit. Conditiones orationis necessariae sunt, 
ut reverenter, ut attente, ut devote preces 
persolvamus. Id versetur in corde, quod ore 
profertur, et tantam saltem attentionem ad- 
hibeamus cum Deo loquentes, quantam cum- 
aliquo Principe haberemus, si coram illo 
de rebus terrenis tractaremus. Quomodo. 
enim te a Deo audiri postulas, eum te ipse 
non audis? Quomodo desideras Deum esse 
memorem tui , cum rogas, quando tu ipse- 
tui non es memor? Oratio est quaedam ho- 
minis ad Deum dulcis, laeta et familiaris 


allocutio. Ideo indignum est, ut, quamdiu 


anima cum Deo sermocinatur , alio se di- 
vertat. = — ! EA | 
. Cum vero sine praeparatione animi vix 

opus aliquod bene succedat; hinc quoties 
ad orandum accedis , memor esto , .ut prae- 
vie animum praepares, juxta illud Eccli. 18. 
Ante orationem praepara animam tuam., et 


noli esse quasi homo , qui tentat Deum. 


Duplex autem est praeparatio: remota - 
et proxima. | MUT 
. Remota praeparatio consistit in 
vita proba et pia; valde enim sibi haec duo. 
corigruunt , ut oratione operatio , et opera- 
tione oratio fulciatur. Item ad remotam prae- 
parationem spectat, non solum immunem. 
esse a peccatis, sed etiam a pravis affectio- 
nibus et externis tumultibus liberam habere 
mentem et cor expeditum. | 
. Ad hanc libertatem animae assequen- 
dam nihil utilius silentio; nam in multilo- 
quio non deerit peccatum, et qui custodit 
os suum, custodit animam suam. "Tacitur- 
nitas est mater orationis , imo silentium est 
custodia virtutum. 
Praeparatio proxima est, quae 
jam instante piarum precum hora fieri de- 
bet. De qua Richardus Victor: Scimus, quia 
intime et devote nunquam mens orat, quae 
se ad devotionem studiosis praemeditationi- 
bus prius non excitat. Quod sic fieri poterit: 
Adora interne Deum, et excita inten- 
tionem, illi soli placendi, et fidele obse- 
quium praestandi. 
Reflecte te ad praesentiam Dei, etima- 
ginare tibi Deum inter supernos cives in 
suo throno residentem, paratum ad audien- 
dam orationem tuam, 


ux dé um 


Suspira ad Deum tibi praesentem , ütte 
gratia sua adjuvet, quae est nobis necessa-. 


rià ad omnes actus supernaturales elicien- 
dos , inter quos oratio habetur. 
Quod oratio omnino sit necessaria ad 
salutem, ex multiplici Christi et Apostolo- 
rum exhortatione ad orandum colligitur. 
Nullum vero hominum credimus salutem 
suam posse operari, nisi Deo auxiliante; 
quia nemo potest ad me, ait Christus, ve- 


nire , nisi Pater meus traxerit eum. Itaque , 


pro gratia auxilii divini, ut reverenter, at- 
iod et devote oremus, Deus est exoran- 
us. 

Stat quidem Dominus semper ad ostium, 
et pulsat, si forte sit aliquis, qui audiat et 
aperiat; sed optat et postulat nihilominus 
instanter a nobis exorari, ut, quod ab initio 
et ante saecula misericorditer tribuere de- 
crevit , et precibus nostris invocatus prae- 
beat, et non solum secundum praepositum 


ejus, sed etiam secundum nostram coopera- - 


tionem coronemur, 

EXERCITIUM MATUTINUM. 


Mane evigilando mox Deum in corde 
adora. 


Sit! prima vox tua, quae postrema futura 
-sit: Jesus,| Maria, Joseph. Tum mentem 
ultro ad Deum eleva , ne ad vana et curiosa 
volvenda distrahatur. Considera , ipsum es- 
se primum principium et ultimum finem 
tuum, et piis affectibus ad illum aspira. Ca- 
vendum enim est, ne prius corpus , quam 
animus evigilet; multi enim sunt, quorum 
vigilante jam corpore anima adhuc dormit, 
qui videlicet multa hegotia terrena perege- 
runt , antequam cor ad Deum erigant. Qui 
Deum prae omnibus diligit, ad illum pro- 
tinus convertitur , et de illo cogitat. 

Intuere quasi coelum apertum, et magna 
animi alacritate psalle cum coelestibus spi- 
aitibus sacrum trisagion dicens: Sanctus, 
'Sanctus , Sanctus, Dominus Deus Sabaoth. 
Pleni sunt coeli et terra gloria tua! 

Haec, et similia dicens surge velociter, 
*signando te signo sanctae crucis; surge cito, 
ac si ignis cubili injectus esset. Magni mo- - 
menti est propera diligensque surrectio , e 
qua fere dependet divina visitatio , totius- 
que diei fervor et alacritas. : 

2 

Dum te induis: 


]ta decenter te vestias, ne cui.scandalo 
sis. Et tunc etiam mentem piis cogitationi- 
bus occupa. 


- Surgendo dic: 


In nomine Patris, qui me creavit, et 
Filii, qui me pretiosissimo suo sanguine 
redemit , et Spiritus sancti, qui me sancti- 
ficavit, surgo. Ipsi honor et gloria in sae- 
cula saeculorum. Ámen. 

Pro more tuo indutus prosterne te, et 
Deum Creatorem tuum immensum hic et 
ubique praesentem humillimo corde 
adora. ' 

Elicias fidem, ulterius mente revolvendo, 
et corde firmissime credendo: Deum esse: 
unum, rerum omnium conditorem ac su- 
premum dominum ; remuneratorem bono- 
rum, vindicem malorum; esse tamen in 
personis trinum , aeternum. Et in fine sub- 
junge: Et haec omnia credo ac profiteor 
ideo, quia tu Deus, aeterna veritas, ista 
nobis revelasti, qui nec falli, nec faHere 
potes. In hac salvifica fide vivere, in hac 
et pro hac mori volo et exopto. 

Elicias spem subjungendo: Spero vitam 
aeternam per fidem nobis revelatam — quia 
tu Deus hanc nobis promisisti, qui in pro- 
missis tuis es fidelissimus, et in: omnibus 
exequendis potentissimus. | 

Elicias charitatem intra te dicendo: Amo 


— RS 
.te, o Deus meus, ex toto corde, ex tota 
mente mea, unice ideo, quia infinite bonus, 
infinite amabilis es, omni amore ab aeterno 
dignissimus. 

Elicias dolorem de peccatis cum propo- 
sito emendationis: Et quia te Deum meum 
tam bonum toties in' vita offendi, doleo ex 
toto corde meo. Utinam te nunquam of- 
fendissem! Revoco, retracto, detestor, quid- 
quid tota vita mea indignum . óculis tuae 
sanctissimae Majestatis.egi. Amodo in po- 
. sterum abrenuntio diabolo, mundo et carni. 
Detestor omne id, quidquid displicet tuae 
- voluntati. Tibi, Deo meo , sincero corde 
semper servire cum gratia tua PEODIO: et pro- 
pono firmissime. | 

Gratias age aeterno Patri, quod 
te ad imaginem suam creaverit, ad fidem 
christianam vocaverit, et pro custodia sanc- 
tos angelos deputaverit , imo , quod pro sa- 
lute hominum suum unigenitum Filium 
dederit. — — 

Gratias age Dei Filio, quod pro 
nobis de coelo descendens, homo factus sit, 
pro nobis passus et mortuus; quod SS. 
Sacramenta in remedium salutis nostrae in- 
stituerit ; quod apostolos, presbyteros et 
verbi Dei annuntiatores ordinaverit. — 

Gratias age Spiritui sancto pro 
fideli assistentia Ecclesiae Christi , et quoti- 
dianis in corda hominum piis inspirationi- 
bus; ac tandem pro omnibus a Deo hucus- 
quein te et omnes homines collatis beneficiis. 

Offer Deo Patri benignissimo 

pro tantis beneficiis unigeniti ejus Filii, per 
omnia Patri aequalis, infinita merita, omnes- 
ejus in vita mortali sacras actiones, labores, 
fatigia, amarissimam passionem et mortem; 
Offer omnia merita et actiones B. V. Ma- 
riae, et omnium Sanctorum, et quidquid 
in hac Ecclesia militante, tum in illa su- 
perna triumphante fit pro gloria Dei, et 
fiet in aeternum. Offer te ipsum, vitam, 
corpus , animam, et omnes ufus Jiel , et 
totius vitae actiones. 

Pete intuitu infinitorum m e- 
ritorum Christi, et B. V. Mariae, 
et omnium Sanctorum: ut divina Ma-. 
jestas illuminet omnes homines a via veri- 
tatis aberrantes, ut omnes cognoscant Deum 
Creatorem suum, ut omnes sincero corde 
ei serviant, ut infideles et haeretici ad fidem 
salvificam convertantur, ut peccatores ad 
poenitentiam reducantur; ut Deus Spiritum 
sanctum effundat super Ecclesiae pastores 
'et concionatores, ut verbo et exemplo gregi 
fidelium digne praeesse possint, ut bani in 
grata Dei firmentur. Pete finalem gratiam 
praesertim hodie ex hoc mundo decedenti- 
bus, et animabus purgatorii a suis poenis 
eliberationem. l 

Tandem omnes tuas actiones hujus .diei 
consecra ad Dei gloriam; pete, ne hac die 
in peccatum gravius labaris, et voluntatem 
tuam totaliter resigna, et submitte voluntati 
divinae, ut, quidquid ei placuerit, hoc in 
te hodie compleatur. 

PRECES MATUTINAE. 
Adoratio cum gratiarum actione. - 


A nte thronum gloriae tuae mente et cor- 
pore procumbens, o beatissima "Trinitas, 
Pater, Filius et Spiritussanctus, Deus meus 
et omnia! tanquam figmentum manuum 
tuarum, a te in omnibus et per omnia de- 
pendens, omni qua possum humilitate et 
devotione te adoro, atque ex intimo corde 
tibi gratias ago pro creatione , redemtione, 
conservatione , pro sanctissimis Sacramen- 
fis, pro vocatione ad salvificam fidem, et 
pro aliis innumeris beneficiis mihi et toti 
ynundo concessis. Praesertim vero , quia ad 
initium hujus diei me incolumem perduxisti, 


~ 


Omnes Angeli et Sancti in coelo te pro me - 


glorificent, omnes creaturae te collaudent, 
et Nomen tuum gloriosum superexaltent in 
saecula. | 


Intentio et pactum cum Deo. 


O Deus, summum et infinitum Bonum! 
En ego mancipium tuum volo omnia cogi- 
tare, dicere, facere et pati hodie et toto 
vitae meae tempore ex virtutis motivo tibi 
gratissimo, ex puro studio tibi placendi et 
te amandi in aeternum. Tibi offero omnes 
et singulas animae et corporis mei actiones, 
omnia verba et opera per dilectum Filium 

tuum, in virtute Spiritus sancti, ut tibi, 
supremo Domino meo, omnem possibilem 
honorem, laudem, gloriam et beneplacitum 
praestem , et pro innumeris beneficiis tuis 
tibi gratias agam. | 

Opto toto corde, et ita firmiter statuo, 
ut , quoties respiravero, toties ego 'T'e bene- 
dicam , laudem et superexaltem. Et ut to- 
ties ab omni creatura benedicaris , lauderis 
et superexalteris exopto, qui es Perfectissi- 
mus, Potentissimus, Ámabilissimus, infinito 
amore Dignissimus. " 

Gaudeo propter opera bona, quae ali- 
quando acta sunt, fiunt in dies, et ex amore 
tui fient in posterum. Laetor plurimum ob 
ea, quae Dominus noster Jesus Christus 
pro salute hominum perfecit et passus est. 

Detestor etabominor omnia peccata mea, 
et omnium aliorum. O srpossem , impedi- 
rem omnia. Dimitto etiam ex corde prop- 
ter Te omnibus , qui me unquam offende- 
runt , vel adhuc offendent, et peto, ut des 
illis beatam mortem, qualem mihi ipsi opto 
felicissimam. 

Me in mahus tuas committo , ut de me 
disponas juxta sanctissimum beneplacitum 
tuum nunc et in aeternum. — Opto et desi- 
dero pro amore tui pati quaecunque, et 
vitam et sanguinem meum tibi Supremo 
Domino immolare. po 

Suscipe, clementissime Deus, a me haec 
mea desideria; gratum habe hoc meae ser- 
vitutis obsequium et sinceri amoris testi- 
monium. a 


en 

Petitio benedictionis a Deo. 


En procumbo ante pedes tuae divinae 
Majestatis: ut suscipiam benedictionem tuae 
magnae charitatis. Benedic mihi , amantis- 
sime Jesu, et miserere mei secundum pie- 
tatem benignissimi cordis tui; benedic ani- 
mae meae , ut proficiam in omni opere bo- 
no, ut progrediar de virtute in virtutem. 
Protegat me regalis Divinitas , custodiat me 
sempiterna Deitas, foveat me gloriosa Uni- 
tas, dirigat me ineffabilis Bonitas; regat me 
potentia Patris, vivificet me sapientia Filii, 
illuminet me virtus Spiritus sancti , nunc et 
in aeternum. Ámen. | 


Ad beatam Virginem Mariam. 


O' Maria! Jesu Christi Domini mei 
sanctissima mater! tu Domina mea et prae- 
sidium meum es, Tu afflictorum solatium , 
tu indigentium refugium; da obsecro mihi 
benedictionem tuam, quam hodie, et ma- 
xime in hora mortis a te exposcit anima 
mea. Commenda me Filio tuo mundi Sal- 
vatork Fiant purissimae et candidissimae 
manus tuae altare, in quo omnes vitae 
meae cogitationes , verba et opera offeran- 
tur Filio tuo, qui pro me semetipsum ob- 
tulitin cruce. In manus tuas, o beata Virgo 
Maria, et per ipsas nunc et in hora mortis 
in ipsius Creatoris manus commendo spiri- 
tum meum, Ámen. | 

Oratio pro dono castitatis. 


Obsecro te, o castissima Virgo Maria, * 
per immaculatam conceptionem tuam, ad- 
sis mihi hodie et semper, ne contra castita- 
tem quidquam culpabiliter mihi contingat. 
Ne sinas, Domine Jesu Christe, et tu, sanc- 
tissima Mater, ut propter vilem et momen- 
taneam carnis voluptatem vestram velim 
amicitiam amittere in aeternum. Amen. - 


Ad S. Angelum Custodem, et alios Patronos. 


Sancte Angele mi Custos! tuae me com- 
mendo tutelae, cui me, usque dum vixero, 
custodiendum divina bonitas commendavit, 
Duc quaeso caecum, ignorantem instrue, 
imbecillem conforta, pupillum tuere, erran- 
tem reduc, pigrum impelle, dormientem 
excita, gradientem promove, et extremam 
illam difficilem luctam, quae cum daemo- 
nibus et morte ipsa futura est, cum S. Mi- 
chaéle Archangelo, S. Josepho , et S S. Pa- 
tronis meis , mihi felicem esse procura, ut 
in vestrum consortium migrans anima mea, 
cum vicerit, laete decantet laudes Deo in 
perpetuas aeternitates. Ámen. 


.. Pater noster, qui es in coelis: sancti- 

ficetur nomen tuum: adveniat regnum tu- ` 
um: fiat voluntas tua, sicut in coelo et in 

terra, Panem nostrum quotidianum da no- 

bis hodie: et dimitte nobis debita nostra, 

sicut etnos dimittimus debitoribus nostris: 

et ne nos inducas in tentationem: sed 

libera nos a malo. Ámen. 

Ave Maria , gratia plena: Dominus te- 
cum: benedicta tu in mulieribus , et bene- 
dictus fructus ventris tui Jesus. Sancta Ma- 
ria, Mater Dei, ora pro nobis peccatoribus 
nunc, et in hora mortis nostrae. Amen. 

Credo in Deum, Patrem omnipotentem, 
Creatorem coeli et terrae. Et in Jesum 
Christum Filium ejus unicum, Dominum 
nostrum: qui conceptus est de Spiritu 
sancto , natüs ex Maria Virgine, passus sub 
Pontio Pilato, crucifixus, mortuus, et se- 
pultus: descendi ad inferos: tertia die re- 
surrexit a mortuis: ascendit ad coelos, se- 
det ad dexteram Dei Patris omnipotentis : 
inde venturus est judicare vivos et mortuos. 
Credo in Spiritum sanctum , sanctam Ec- 
clesiam catholicam , Sanctorum communio- 
nem , remissionem peccatorum , carnis re- 
surrectionem , vitam aeternam. Amen. 


ALIAE PRECES MATUTINAE. 
. Hora-surgendi signa te aaa , et dic: 


Denedicta sit sancta et individua Trinitas, 
nunc et semper , et in EACUS saeculorum. 
Amen. 

Domine, supplex ante te procumbo; 
illumina oculòs meos lumine sancti Spiri- 
tus, ut nunquam consentiam peccato, quod 
ad mortem deducit sempiternam. 

Inter induendum ora psalmum: 

Deus deus meus , ad te de luce vigilo; vel. 


psalmum : Miserere mei Deus , vel : De 
profundis. | 


Vestitus dic: " 

Omnipotens aeterne Deus, adoro te ex 
corde hic et ubique praesentem; credo et 
spero in te, et amo te super omnia. | 
Laudo te, et benedico, et gratias ago 
pro omnibus beneficiis , quae in me omni 
vitae meae tempore contulisti; in specie , 
quod me creaveris ad imaginem tuam, con- 
servaveris , et redemeris morte et sanguine 
Filii tui Jesu , quod me vocaveris ad fidem 
catholicam , per Sacramentorum usum ju- 
stficaveris, quod Angelum mihi custodem 
dederis, ab omni periculo me immunem 


hac nocte servaveris, quod absque meritis. 


meis hunc insuper diem concesseris ad te 
amandum , et tibi serviendum. 
Offero tibi sacrosanctam Humanitatem 


Salvatoris mei Jesu. Offero tibi corpus ejus: 


et animam, sangüinem, vitam, mortem , 
merita illius et satisfactiones, et omnia, 
quae fecit et passus est pro me. Offero tibi 
etiam merita beatae Virginis et omnium 
Sanctorum , et in unione omnium hcrum 
grandium meritorum offero tibi ^itam 
meam, mortem , bona omnia, corpus et 
animam in obsequia tua; offero tibi omnes 
cogitationes, verba et opera hodierna et 


totius vitae meae , desiderans cuncta facere 


ad majorem gloriam tuam , in honorem bea- 

tae Mariae Virginis, Ángeli mei custodis 
et omnium Sanctorum. Offero tibi prae- 
terea pro exaltatione sanctae ecclesiae 
catholicae, ejusdem incremento, conver- 
sione gentilium et extirpatione haeresium , 
pro parentibus meis et benefactoribus , pro 
amicis'et inimicis, et pro animabus in pur- 
gatorii igne detentis. Offero tibi demum 
haec omnia in satisfactionem pro peccatis 
meis et totius mundi, quibus graviter es 
offensus, de quibus ex toto corde doleo, 
quod iis Tu offensus sis, quem diligo super 
omnia; propono firmiter cum gratia tua 
abstinere hodie et semper ab omni peccato, 
praecipue mortali, etsi mors mihi esset 
subeunda, et exercere me in piis operibus 
ac virtutibus pro viribus meis, O Deus 
meus, largire mihi gratiam, hoc propositum: 
exequendi. 

Sancta Maria, Mater Dei, intercede 
pro me. 

S. Angele custos, intercede pro me. 

S. Patrone mi , intercede pro me. 

Omnes Sancti et Sanctae Dei, interce; 
dite pro me. 


Psalmus 116. 


Laudate Dominum omnes gentes , lau- 
date eum omnes popuh.  . 
uoniam confirmata est super nos 
misericordia ejus, et veritas Domini manet 
in aeternum. 
Gloria Patri, et Filio, et Spiritui sancto ; 

sicut erat in principio, et nunc et semper, 
et in saecula saeculorum. Amen. 


Ad beatam Virginem Mariam. 


Sancta Maria , mater Dei! ego te hodie 
in Dominam , Patronam et Ádvocatam 
eligo , firmiterque statuo et propono, me 
nunquam te derelicturum, neque contra te 
aliquid unquam dicturum aut facturum , 
neque permissurum, ut a meis subditis 
aliquid.contra honorem tuum unquam aga- 
tur. Obsecro te igitur, suscipe me in ser- 
vum perpetuum, adsis mihi in omnibus 
actionibus meis, nec me deseras in hora 
mortis meae. Ámen. 

Virgo Sanctissima, praeserva me ab 
omni peccato, et si. vides, me nunc non 
esse in statu gratiae, impetra mihi media 
| eam recuperandi, et in ea perseverandi us- 
que ad mortem. 

Per immaculatam conceptionem et pu- 
rissimam virginitatem tuam , Virgo Maria, 
emunda cor et carnem meam , in nomine 
Patris, et Filii, et Spiritus sancti. Ámen. 


Maria , mater gratiae, mater misericordiae, 
Tu nos ab hoste protege, et hora mortis 
suscipe. 


Omnes Sancti et Sanctae Dei , interce- 


dite pro me, ut dignus sim mori in gratia 
Christi. Amen. 


Oratio Alexandri Papae VII. singulis diebus mane 
recitanda. 


Adoro te; Sanctissima Trinitas, Pater, 

et Filius, et Spiritus sanctus, tres personae, 
unus et solus Deus. 

Dejicio me in abyssum mei nihili sub 
conspectu divinae Majestatis tuae. 

Credo firmissime, paratus mille vitas 
fundere in contestationem omnium eorum, 
quae nobis in sacra Scriptura revelasti, et 
per Ecclesiam tuam' credenda proposuisti. 

Omnem spem meam in te colloco, et 
quidquid possum habere boni, sive spiri- 
tualis, sive corporalis, in hac vel in altera 
vita; id totum desidero, spero et voló solum 
consequi de tua manu, Deu$ meus, vita 
mea , et unica spes mea. 

Consigno tibi hodie et in perpetuum 
corpus et animam meam , omnes potentias 
meas , memoriam, intellectum, voluntatem, 
et omnes sensus meos. | 

Protestor, me non consentire, neque 
consensurum unquam, quantum in Me est, 
in ullam rem, quae fiat vel cum minima 
offensa tuae divinae Majestatis. 

Propono firmissime , impendere omnes 
facultates et vires meas ad servitium et glo- 
riam tuam. : 

Paratus sum suscipere , quascunque ad- 
versitates mihi paterna manus tua im- 
miserit. 

Vellem me totum, quantus sum , im- 
pendere , et procurare , ut ab omnibus 
Tibi serviatur, atque omnes homines Te 
glorificent, et ament Deum Creatorem suum. 

Gaudeo summe de tua aeterna felicitate, 

et exulto de tua tam magna gloria in coelo 
et in terra. l 

Gratias tibi ago infinitas pro innumeris 
beneficiis, quae mihi et toti mundo collata 
sunt, et in dies incessanter a benignissima 
tua providentia conferuntur. 

Ámo infinitam Bonitatem tuam , prop- 
ter seipsam, ex toto affectu cordis et animae 
meae; et vellem, si possem, amare eo 
amore, quo te amant omnes angeli et ho- 
mines justi, cum quorum amore conjungo 
imperfectissimum amorem meum. ` -> 

Offero divinae Majestati tuae in unione 
meritorum passionis, vitae et mortis Christi, 
beatissimae Virginis, et omnium Sancto- 
rum, nunc pro semper omnia opera mea, 
pretiosissimo sanguine Jesu Redemtoris 
nostri sanctificata. Statuo omnino partici- 
pem me facere, quantum possibile est, in- 
dulgentiarum omnium per actiones hujus 
diei , et illas applicare per modum suffragii 
pro animabus purgatorii. 

. Volo etiam omne illud, quod possum, 
offerre in poenitentiam et satisfactionem 
meorum peccatorum. .— 

Deus meus! cum tu sis infinite dignus 
omni amore et servitio, siquidem tu es, 
qui es; doleo quantum possum maxime de 
omnibus peccatis meis , illaque detestor 
super omnia alia mala; peto humillime ve- 
niam, facioque firmissimum propositum 
nunquam offendendi tuam bonitatem in 
aeternum. | 

. In vulnera tua me projicio, o Jesu! ibi 

me absconde et defende hodie et semper; 
largiaris mihi gratiam videndi Tui, et 
amandi Te in aeternum. Jesu, Maria , Jo- 
seph! Vobis dono cor meum et animam 
meam. 


a 


PRECES VESPERTINAE. 


Adoratio cum gratiarum actione pro beneficiis 
perceptis. ` 


O sanctissima et incomprehensibilis Tri- 
nitas, Pater, Fili, et Spiritus sancte! Im- 
"mense, aeterne , immutabilis, in tuis per- 
fectionibus infinite Deus! Te adoro; in 
conspectu tuae divinae Majestatis ubique 
praesentis supplex procumbo ; te laudo, te be- 
. nedico , te superexalto, et ut ab omni crea- 
tura in coelo et in terra omni momento 
incessanter in aeternum lauderis, benedica- 
xis, superexalteris, ex toto corde opto et 
desidero. | 
Tibi, aeterne Pater, meo et omnium in 
hac vita degentium nomine gratias ago, 
quod ex infinita clementia tua nos ad ima- 
ginem tuam creaveris , quod ad custodiam 
nostram sanctos Angelos tuos deputaveris, 
quod tua jugi divina providentia nos inco- 
lumes conserves, ab adversis protegas; vi-- 
tam nobis licet ingratis et immeritis pro- 
longes, peccantes patienter sustineas, aeterna 
gaudia promerendi tempus nobis indulgeas. 
Pro his et innumeris aliis tuis in nos indi- 
gnos beneficiis, etsi non valeam, opto tamen 

competentes tibi cum omni creatura referre 
gratias. 

Tibi, o Fili unigenite , Salvator mundi 
Christe Jesu! meo et omnium hominum 
nomine gratias demississimas refero, quod 
pro nostra salute homo nasci, pro nobis 
pati, sanctissimum sanguinem fundere, et 
mori dignatus sis; quod sanctissima tua 
doctrina mundum hunc in suis tenebris 
plane perditum illuminaveris, quod sanc- 
tissima salutis media in Ecclesia tua sancta 
nobis ordinaveris, quod rectores Ecclesiae, 
Verbi tui divini annuntiatores disposueris, 
quod fideles tuos pretiosissimo corpore et 
sanguine tuo pascas et nutrias. 

Tibi, o sancte Spiritus! meo et omnium 
hominum nomine gratias immensas refero, 
quod tuis sanctissimis gratiis et donis nos 
exornes, illumines , moveas, confirmes; 
quod Ecclesiam sanctam, Christi sanguine 
acquisitam, jugiter dirigas, peccatores ad 
poenitentiam excites, moram facientes -ex- 
pectes, bonos et justos in tua gratia con- 
serves. 

Pro his et aliis innumeris beneficiis tuis, 
aeterne Deus, in nos indignos collatis, cum 
ad.reddendas gratias impares simus, Tibi 
aeternas laudes et grates referant omnes 
Angeli et Sancti tui in coelis. In locum nostri 
tibi gratias agat sanctissima coelorum regina 
Maria, Mater misericordiae, Domina nostra, 
Advocata nostra, Medratrix nostra. Hanc , 
quae est ad dexteram Filii sui, supplices 
petimus , ut nomine nostro te, immensum 

et incomprehensibilem Deum, adoret, te 
laudet, tibi competentes pro nobis referat 
gratias. Illud quoque mihi miseroa divina 
Majestate impetret donum, ut de die in diem 
in obsequiis tuis proficiam, et per gratiam 
Spiritus sancti rescire valeam , quidquid 
rursus hodie in conspectu tuo deliquerim. 


Hic instituatur ‘examen conscientiae, quo finito 
sequatur: 


Professio coram Deo. » 


Omnipotens aeterne Deus! cui soli de- 
betur omnis honor, gloria et gratiarum ac- 
tio. En ego perfidus peccator, hactenus 
semper ingratus, prosterno me in conspectu 
excelsae Majestatis tuae, et confiteor ad- 
versum me injustitiam meam. Tibi soli 
peccavi, et malum coram te feci; etiam ho- 
dierna die plurima ingratitudine mea te 
offendi; Te, Deum meum, super omnia 
non dilexi, donis et gratiis tuis non corre- 
spondi, tempus mihi concessum debite in 
tuis obsequiis non impendi, et 'cum totus 
in amore tuo et obsequiis.esse debuissem, 
tepidus , negligens et indevotus extiti. 

Pudet me tot annis vitae meae tam in- 
digne, tam tepide et negligenter vixisse ; 
ingemisco et doleo. 


Dolorem de peccatis elicias : 


Doleo , quod adhuc tam carnalis sim et 
mundanus, tam immortificatus in passioni- - 
bus, tam incustoditus in sensibus , irretitus 
vanis et superbis cogitationibus; tam durus 

ad compunctionem, segnis ad rigorem; 
tam tardus ad fervorem, parcus ad hu- 
milia, cupidus ad multa; tam inconsidera- 
tus in loquendo, difficilis in tacendo ; tam 


tardus ad bonum, pronus ad iram et ap- - 


prehensionem; tam caecus in amore pro- 
` prio, frigidus in amore Dei et proximi; 
tam debilis in adversts, inconstans in bo- 
nis propositis. | 
Indignum igitur est, ut ad te, Deus 
meus, oculos levem; verumtamen quo fu- 
giam? Domine Deus meus, ubi me ab ira 
tua abscondam? — Sed licet me indignum 
nomine Filii profitear, agnosco tamen non 


alium Patrem, nisi te Dominum Creatorem : 


meum. Quapropter ad pedes tuae divinae 
clementiae prostratus misericordiam im- 
ploro. Ignosce mihi, parce peccatis meis, 
Deus meus, ob infinitam misericordiam 
tuam et infinita merita Jesu Christi, Salva- 
toris mei. Da mihi obsecro poenitentiae 
lacrymas; frangas quaeso saxeum pectus 
meum , et inflamma cor meum ; separa me 
ab omnibus, quae me possunt separare a 
te. Et ego tua divina gratia adjutus volo et 
propono omne peccatum evitare, tibi in 
dies fidelius, et usque ad ultimum vitae 
meae momentum constanter servire. 

Cor Jesu dulcissimum! tibi commendo 
hac nocte corpus et animam meam, ut in 
te dulciter requiescam. 


Ad beatam Virginem Mariam. 


O refugium peccatorum! Maria mater 

gratiae, mater misericordiae! Ego peccator 
et indignus servus ad te, matrem gratiae, 
recurro , tuum maternum patrocinium im- 
ploro. Tu es mater Salvatoris, sis etiam 
mater exulis; tu mater es judicis, esto ma- 
ter et peccatoris; tuo igitur Filio me re- 
- concilia, tuo Filio me repraesenta, tuo 
Filio me commenda nunc, et praesertim 
in hora mortis meae. Amen. 


Alia oratio. 


In tuam maternam pietatem ac singu- 
larem custodiam commendo me hac nocte, 
o beatissima Virgo Maria! Et quoniam 
ego jam obdormiturus Deum meum laudare 
nequeo, tu Mater amantissima me supplere 
- digneris, ita ut, quot pulsus cor meum hac 
nocte dederit, tot laudes Sanctissimae Tri- 
nitati pro me persolvas, et mihi indigno 
filio tuo benedicere velis. Amen. | 


Ad sanctum Angelum Custodem et alios sanctos 
Patronos. 


O dilectissime sancte Angele Custos! 
O vos sancti Patroni mei! Obsecro, hac 
nocte defendite me, et incolumem servate, 
ac pro me dormiente incessanter Deum 
laudate, mihique vestram benedictionem , 
quam humillime exopto, largiri dignemini. 
men. | 
Pater. Ave. Credo. 

.Inter exuendum et decumbendum as- 
suesce sequentes mente et corde recolere 


Salutationes SS. Membrorum Christi. 


Ave tremendum cunctis potestatibus ca- 
put Domini nostri Jesu Christi pro nobis 
spinis coronatum, et arundine percussum. 

Miserere nostri Domine, miserere nostri. 


Ave speciosissima Salvatoris nostri Jesu 
Christi facies, pro nobis sputis illita et 
alapis caesa. 

Miserere nostri Domine, miserere nostri. 


Avete benignissimi Domini Jesu Christi 
Salvatoris nostri oculi, pro nobis lacrymis 
perfusi. 

Miserere nostri Domine, miserere nostri. 


Ave mellifluum os, gutturque suavissi- 
mum Domini Jesu Christi, pro nobis felle 
et aceto potatum. S 

Miserere nostri Domine, miserere nostri. 


Avete aures nobilissimae Domini Jesu 
Christi, Salvatoris nostri, pro nobis con- 
tumeliis et opprobriis affectae. 

Miserere nostri Domine, miserere nostri. 


Avete venerabiles Domini nostri Jesu 
Christi manus et brachia, pro nobisin cruce 
extensa. 

Miserere nostri Domine, miserere nostri, 
Ave pectus mitissimum Domini Jesu 


Christi Salvatoris nostri, pro nobis in pas- 
sione conturbatum. 


e 

Miserere nostri Domine, miserere nostri. 
Ave latus gloriosum Domini nostri Jesu 
Christi, pro nobis lancea militis perforatum. 
Misererenostrr Domine, miserere nostri. 
Avete sacra misericordiae genua Salva- 
toris nostri Jesu Christi , pro nobis in ora- 
tione flexa. 
Miserere nostri Domine, misérere nostri. 
Avete Domini nostri Jesu Christi pedes 
adorandi, pro nobis clavis affixi. 
Miserere nostri Domine, miserere nostri. 
Ave totum corpus Domini nostri Jesu 
Christi, pro nobis in cruce suspensum, 
vulneratum , mortuum et sepultum. 
Miserere nostri Domine, miserere nostri. 
Ave sanguis pretiosissime, de corpore 
Domini Jesu Christi, Salvatoris nostri, pro 
nobis effuse. | 
Miserere nostri Domine, miserere nostri. 
Ave sanctissima Domini nostri Jesu 
Christi anima , in cruce pro nobis in ma- 
nus Patris commendata. 
Miserere nostri Domine, miserere nostri.. 


ALIAE PRECES VESPERTINAE. 
S Gratiarum ctio; 


O infinita Bonitas! gratias ex intimo 
corde ago tibi pro omnibus beneficiis, quae 
mihi indigno hodie et tota vita mea tam 
liberaliter contulisti. Sit tibi laus et gloria 
in saecula saeculorum. Ámen. 

Petitio luminis. 


O Sapientia aeterna! in multis offen- 
dimus omnes, sed delicta quis intelligit ? 
Tu, o lux vera , illumina tenebras meas , 
ut videam et sciam , quid desit mihi. Tu 
nosti omnia abscondita cordis, et omnes 
gressus meos consideras. Da ergo, ut quid- 
quid hodie contra T'e cogitando, loquendo 
vel operando deliqui, id plene recogitem 
tibi in amaritudine animae meae. 


Discussio conscientiae. 


O scrutator cordium et renum Deus! 
infelix ego peccavi hodie in coelum et coram 
te. Et quomodo possum celare te, qui prae- 
vidisti omnes vias meas, et intellexisti co- 
gitationes meas de longe? Quid faciam tibi, 
o custos hominum? Heu mi Domine! Pec- 
cavi, et delicta mea a tenon sunt abscondi- 
ta. Sed et simeipsum dijudico, reprehendit 
me cor meum , in his maxime. 


Hic examina conscientiam tuam, eoque to- 
tius diei decursum repete: ubi fueris, quibus- 
cum egeris, quid cogitaveris , dixeris, feceris, 
expende. Sed memento pro ratione status, officii, 
seu vocationis tuae examen instituere; sic facile, 
quid commissione, p omissione peccaveris , 
agnosces. Item, quid in exercitio virtutis tibi 
magis necessariae, quid in exterminatione vitii tibi 
magis infesti prófeceris , dispice. l 

Petitio veniae. 


O pater misericordiarum , qui non lae- 
taris in perditione peccatorum; respice me 
secundum multitudinem miserationum tua- 
rum. Ego omnes offensas hujus diei et to- 
tius vitae meae depono inabyssum aeternae 
charitatis tuae, qua dilexisti nos. Doleo ex in- 
timo corde meo, me tam ingratum fuisse 
tot beneficiis tuis, et totieste Deum et sum- 
mum bonum .offendisse. Precor per mortem 
etamorem filii tui Jesu Christi, parce misero, 
et dimitte mihi clementissime, quidquid. 
hodie vel unquam, in Te, proximum, et 
meipsum peccayi. 


Propositum emendationis. 


O potentissime Deus, sine cujus numine 
nihil est in homine! Coram te et omni 
curia coelesti propono firmiter, exactius 
regulam voluntatis tuae sequi, inores corri- - 
gere, vocationi meae propius attendere , 
peccata simul ac pericula fugere. 

Verum haecego quidem volo, sed sine 
té non valeo. Tu ergo, qui das Velle, adde : 
Posseac Perficere. Da, quod jubes, etjube, 
quod vis; ut sobrie, juste et pie vivarh in 
hoc saeculo , et aeternum te laudem cum 
Sanctis tuis. 

, Suscipe hoc desiderium meum, Domine, 
sicut incensum. in conspectu tuo; sacrifi- 
cium hoc vespertinum deprecationis meae ne 
despicias pro infinita misericordia tua. 

Vos vero, ò sancti Patroni mei , impri- 
mis Virgo Maria, et tu, Angele custos — 
et omnes Coelites, qui indefesse laudatis 
Deum, etiam dum ego quiesco et sileo, vos 
mei curam agite, et Deo me commendate, 
ut protegar ab insidiis hostium meorum , qui 
nobis dormientibus semper vigilant , parati 
ad nocendum. Sit Deus protector noster, 
et nulla nobis adversitas nocere poterit. 

Domine Deus, auge in nobis fidem, 
spem et charitatem. Radicitus exstirpa omne 
peccatum et vitium, discordiam, infidelita- 
tem , errores et hereses. Increpa errantes, 
converte incredulos. Schismaticos in Eccle- 
siae unitatem recollige, lumen gratiae tuae 
illis ostende. Ecclesiae tuae pastores et prae- 
positos, caeterosque Primores, imperato- 
rem, et omnem potestatem a cunctis ad- 
versitatibus animi et corporis custodi. 

Peccatores ad veram poenitentiam con- 
verte. Justos in bono conserva, cogitationes 
eorum , verba et opera confirma. Miserere - 
omnium , Domine, et in.tuo servitio dedi- 
tos tibi corrobora. Enutri operarios , erige 
maestitia pressos, infirmos cura , egentibus 
necessaria administra, peregrinantbus op- 
tatum largire in patriam reditum. In peri- 
culis maris constitutis portum salutis tribue, 
solve captivos. 

"Dimitte omnibus, qui mecum peccave- 
runt, vel quos ad peccandum impuli. Affectis 
permeinjuria, scandalizatis, vel circumventis 
redde centuplum. Sanguine vel familiarita- 
te mihi conjunctorum, parentum, fratrum, 


sororum, benefactorum,-quorum ope utor, 
qui pro me orant, qui orationi meae se com- 
mendarunt, omnium de me bene sentien- 
tium iter in via salutis dirige. Exaudi illos, 
in quacunque tribulatione ad te clamave- 
rint. Inimicis nostris et nobis charitatem 
largire perpetuam. Sit in omnibus patien- 
tia, benignitas, misericordia. Procul sitin- 
vidia, ira et amarulentia. 

Sed et, piissime Pater! miserere om- 
nium animarum in Christo dormientium , 
in primis parentum meorum , caeterorum- 
que propinquorum et amicorum, omnium- 
que, qui in fide tua requiescunt. Requiem 
aeternam dona eis Domine, et lux perpetua 
luceat eis. 

Pater aeterne, per vitam et mortem 
dilectissimi Filii tui, perque viscera miseri- 
cordiae tuae rogo te, concede mihi, ut in 
bono perseverem , et in gratia tua moriar. 

Bone Jesu, per ultima in cruce verba, 
quibus Patri spiritum commendasti, te rogo, 
suscipe spiritum meum in fine vitae meae. 
-~ Spiritus sancte Deus, miserere mei, et 
sancta inspiratione tua me semper, et po- 
tissimum in hóra mortis meae corrobora. 

Sanctissima Trinitas unus Deus, mise- 
rere mei nunc, et in hora mortis meae. 
Amen. 


- 


Testamentum hominis christiani quotidie 
faciendum. 


Ego dono Deo,animam meam, corpus - 
terrae et putredini. 
4 

Lubentissimo animo exuo me bonis tem- 
poralibus, quae sunt vanitas vanitatum. 

Doleo ex corde, et detestor omniapec- 
cata mea ob purum et 'incerum Dei 
amorem. 

Condono inimicis omnibus ex corde et 
animo. | 

Credo Deum, unum in essentia, et tri- 
num in personis, Patrem, Filium etSpiritum 
sanctum, Creatorem, Conservatorem, Re- 
demtorem et Remuneratorem , in potentia, 
bonitate etsapientia infinitum, et credo fir- 
miter omnia, quae Ecclesianobis credenda 
proponit. 

Spero de Dei bonitate peccatorum meo- 
rum remissionem , et vitam aternam. 

Amo Deum ex toto corde meo, ex tota 
anima mea, et ex omnibus viribus meis. 

Committo me sincere, omnimode et 
absolute beneplacito sanctissimae et semper 
adorandae Dei voluntatis, paratus ad agen- 
dum et patiendum , ad bonam et afllictam 
valetudinem, ad vitam et mortem, prout vo- 
luerit. Fiat sanctissima ejus voluntas. Amen: 

. Commendo animam meam et me totum 

patrocinio gloriosae Virginis Mariae , opti- 
mae Matris meae et Ádvocatae , S. Josepho ; 
Angelo T'utelari, et omnibus Sanctis, quos 
oro suppliciter, ut mihi assistant in hora 
mortis meae. | 

Pro ultimis verbis meis pronuntio hu- 
millimo cordis affectu: Jesus, Maria, Jo- 
seph! in eorum ulnis desiderans expirare. 


Quod si lingua haec sancta nomina pro- - 
nuntiare nequeat, corde id facio. 

Si animus cum rationis usu deficiat, 
dico nunc pro illa hora omni cum affectu 
et humilitate possibili: Jesus, Maria , Jo- 
seph! Amen. ` 


EXERCITIUM DIURNUM. 
De implantandis in anima virtutibus. 
Haec maxima deberet esse-solicitudo om- 
nium, ut aetate crescentes, in spiritu pariter 
cresceremus , et de virtute in virtutem pro- 
gressus faceremus. Sed daemone difficul- 
tatem in obtinendis virtutibus aggerente, et 
carne ab adolescentia in malum propenden- 
te, nunquam aliquid incipimus; fluunt anni 
post annos, et quia non est cura, ut in 
virtutibus crescamus.,, ideo torpescendo de 
anno in annum in pejora ruimus, atque 

ita evenit illud Apoc. 22. Ut qui san- ` 
ctusest, sanctificetur adhuc. Nempe 
illum, qui arripit exercitium virtutis, et stu- 
det in semetipso pias implantare consuetu- 
dines, hae ipsae jam introductae suaviter 
amplius et amplius promovent ad Deum. 
Et qui sordidus est, sordescatad- 
huc; nempe, qui tepescit, qui nunquam 
aliquid incipit, qui non satagit bonum ha- 
bitum ex piis frequentatis actionibus acqui- 
rere: ex frequentatis torporibus et socordiis 

acquiret malum, ex quo sordidus, et quo 
diutius vivet in mundo, sordescet adhuc. 
Si quolibet mense, vel adminus intra 
annum unam solum virtutem addisceremus, 
vel piam aliquam consuetudinem in nobis 


implantaremus ; decursu vitae nostrae per- 


fecti Christiani evaderemus. Sed eheu! in 
aliis ut perficiamur, desudamus , dies, noc- 
tesque insumimus, et ut boni et virtuosi 
simus, cum ingenti animae nostrae detri- 
mento negligimus. | 
Fratres, dum tempus habemus, opere- 
mur bonum. Gal. 6. 
Remedium efficacissimum ad assequen- 
dam omnem perfectionem , et quasi funda- 
mentum vitae spiritualis est, Deum jugiter 
praesentem mentis oculis contemplari. Nul- 
lum exercitium hoc praestantius, nullum uti- 
lius. Haec jugis Dei repraesentatio purgat et 


retrahit a peccatis , contemtum parit rerum 


humanarum, sensus corrigit, mentem san- 
ctificat, et est quaedam in terris repraesen- 
tatio coelestis beatitudinis , in qua Beati per- 
petua Dei visione perfruuntur. 

Sicut nullum est momentum, quo non 
utaris vel fruaris Dei bonitate et misericor- 
dia; ita nullum esse oportet, quo eum prae- 
sentem non habeas. | 

Triplex est modusDeum praesentem con- 
cipiendi. Primus modus est imaginarius, et 
iste quidem est imperfectus , qui fit vi ima- 
ginationis , cujus maxima fingendi est pote- 
. stas. Hoc modo contemplari potes , et prae- 
sentem. semper habere Christum Dominum 

in assumta humanitate, sive jacentem in - 
, praesepio, sive spinis coronatum, sive cru- 
cifixum,' qui te videat, te consideret, omnes 
actus , sermones et cogitationes tuas obser- 
vet. Attamen huic modo non erit insisten- 
dum , ne fias inhabilis ad alios actus magis 
spirituales, et minus periculis obnoxios. 
Secundus modus perfectior est, qui fit 
per intellectum, concipiendo Deum ubique 
preaesentem per Essentiam et Potentiam ; 
coelum enim et terram implet sua immen- 
sitate. Omnia nuda et aperta sunt oculis 
ejus, tuum cor et renes scrutatur. Omnia 
movet, sustentat. et regit, et omnia in 
omnibus operatur. Et quomodo non time- 
bis et amabis eum, cum omnia opera tua 
videat? Quaecunque facis, ille melius per- 
spicit, quam tu facis. ` "n 
"Tertius modus perfectissimus est per ac- 
tum amoris, per intimam cum ipso unio- 
nem. »Àn nescitis, inquit Apostolus , quo- 
niam membra vestra templum sunt Spiritus 
sancti, qui in vobis est.« I. Gor. 6, 19. — 
Adorna igitur animam tuam, et fac eam 
idoneam Dei sanctissimi habitationem ; ibi 
decenter et sancte cum eo age. Quid vagaris 
extra te ipsum. ad bona apparentia creatura- 
rum? cum in tesit fons indeficiens omnium 
bonorum? Quaere eum intra teipsum, tutius 
enim est, quam eum quaerere in creaturis, 
quarum externa Species saepe te allicere et 
impedire potest, ne ad Creatorem ascendas. 
Quocunque autem modo Deum praesen- 
tem consideres, crebris ad eum aspirationi- 

bus tanquam ad finem tuum assurgendum 
est , eliciendo actus adorationis , fidei, 
spei et charitatis, et ad ejus unionem suspi- 
randum; propterea studendum est puritati 
cordis, scriptum est enim: Beati mundo 
corde , quoniam ipsi Deum videbunt.« 
Matth. 5. 

Licet autem Dei praesentis memoria sem- 
per necessaria sit, quia tamen plurimae 
sunt humanae mentis evagationes, eam sal- 
tem aliquoties in die omni studio renovare 
debes, nimirum summo mane, ante oratio- 
nem, cum imminet aliqua peccandi occasio, 
ante laborem , vesperi. 


Deus ubique in omnibus adorandus. 


S. Paulus Apostolus ad Col. 3 exhorta- 
tur: »Omne, quodcunque facitis in verbo 
aut opere, omnia in nomine Domini Jesu 
Christi, gratias agentes Deo et Patri per 
ipsum.« Docet nos itaque, et monet, in 
omni opere nostro semper memores esse 
Dei, et nos gratos exhibere jugiter. Sive 
ergo comedas, sive labores , sive quiescas; 
sive dormias, sive vigiles, quolibet tem- 
pore , in omni loco, in omni negotio, ubi- 
que Deum adora, reverere et suspice sum- 
mum et omnipotentem Dominum, qui om- 
nia replet, omnia gubernat, omnia conser- 
vat. Recognosce Deum ubique praesentem, 
lauda eum, gratias age, et offer ei omnia 
ad majorem ejus gloriam. 


— M — 
Fides operibus comprobatur. 


Basis omnium virtutum et totius chri- 
stianae vitae fundamentum est fides, sine 
qua nemo potest placere Deo. Haec est 
sapientia, quae domuit orbem, cui firmi- 
ter adhaerendum est. — Crede autem, et 
operare, quia frdes sine operibus mortua 
est. Sermo tuus et professio jactitant fidem ; 
pave, ne. vita et mores praedicent infideli- 
tatem. Credis Evangelium; cur non obe- 
diens es Evangelio? Credis vitam aeternam ; 
cur non peragis opera aeterna beatitudine 
digna? Quid prodest credere vera et bona, 
si tu mala operaris? Vix fieri potest, ut 
bene. credat, qui male vivit; ille enim vere 
credit, qui exercet operando, quod credit. 


In solo Deo ponenda spes. 


Cum certissimum sit, Dei providentia 
omnia disponi et gubernari, adeo ut nec 
passer de coelo, nec folium de arbore cadat 
absque ejus nutu et voluntate ; ipsi tetotum 
trade omni fiducia, nihil dubitans, quin 
opportunum ad res omnes auxilium sis ac- 
cepturus, teque regi absque ulla anxietate 
sinas'a Deo. Etsi res accidant inopinsztae, 
quibus actionum tuarum et consiliorum 
tuorum series turbari et praecidi videatur; 
ne despondeas animum, sed spe divina 
munitus ejus te regimini subjice; nam per 
hos casus, per haec discrimina ad illum 
finem te divina sapientia perducit, quem 
tibi ab aeterno destinavit. Non sentit ma- 

lum praesens, qui summa bona sperat. 
Tantum potest homo, tantum habet, quan- 
tum sperat et credit. 


Charitas erga Deum. 


Charitas, omnium virtutum forma et 
regina, et Deum respicit, et proximum. 
Deus ex toto corde, ex tota anima, ex to- 
tis viribus, super omnia est diligendus pure 
propter suam infinitam bonitatem. Quod 
sis, quod vivas, quod movearis , quod sen- . 
tias, quod intelligas, Dei gratia est. Ipse te 
creavit, et a servitute peccati te redemit; ipse 
animam tuam innurneris praerogativis no- 
bilitavit ; ipse tibi vitam aeternam nullis 
praecedentibus meritis praeparavit. Coelum, 
terra, aér, aqua, et omnia, quae in eis 
sunt, quotidie magna voce clamant, ut 
summo Deum amore prosequaris, a quo 
propter te creata sunt. Cur per multa vaga- 
ris quaerendo bona animae tuae? Àma Deum, 
summum bonum, in quo omnia bona in- 
venies , quae desiderat anima tua. 


Amor proximi beneficiis ostenditur. 


Omnes homines:eundem Patrem Deum 
venerantur, et ad eandem fidem et gloriam 
sunt vocati. Non amat Deum , qui non di- 
ligit fratrem suum. Amor autem proximi 
beneficiis ostenditur. Actus dilectionis erga 
proximum sunt: beneficia omnibus conferre, 
omnibus prodesse, omnes amore prae- 
venire. Inter actus christianae beneficentiae. 
praecipuum locum tenet eleemosyna, qua 


us 

fides probatur, peccata redimuntur, coelum 
emitur. Cave ergo, ne despicias pauperem, 
qui, cum sibi egenus sit, te facere divitem 
potest. Peccatis tuis venumdatus es; redime 
te pecunia tua; fac de instrumento avari- 
tiae subsidium misericordiae. Cave, ne par- 
cens pecuniis tuis reus sis sanguiuis fra- 
tris tui ; $1 non pavisti , occidisti. | 

Cogitas , quam bene alii post te vivant, 
et non cogitas, quam male tu moriaris. Sa- 
tius est, deesse aliquid haeredibus tuis de 
patrimonio, quam tibi de salute. Inspice 
rationes tuas , vide, quid in aeterna patria 
possideas. Ex omnibus rebus tuis id solum 
in morte reperies, quod per manus pau- 
peruni in coelum praemisisti. Invadere do- 
mum hostis potest , coelum non potest. 


Actus fidei, spei et charitatis ex obviis rebus 
eliciendi, 


Anima christiana lumine fidei bene im- 
büta, et Christi doctrina bene illustrata , 
quae assuescit juxta lumen fidei vivere, fa- 
cile ex obviis rebus in actus. virtutum pro- 
rumpit, et se ipsam frequentius per actus 
fidei, spei et charitatis in Deum elevat ; 
invenit enim in omni objecto, quid ex eo- 
dem ad Deum referat; et sicut apis ex flos- 
culo, sic ipsa ex omni re piam cogitationen 
veluti mel eruit. ; 

Serviunt omnes creaturae devotis ani- 
mabus adinstar speculi, in quo statim Dei 
Creatoris sui eis reflectitur divina potentia, 
infinita sapientia, admiranda circa omnem 

creaturam providentia. Haec et alia ex omni - 
re creata mox in Deo piaeanimae contem- 
plantur; et sicut avis alis suis parat ad vo- 
.landum,, sic illae actibus fidei , spei et cha- 
ritatis veluti alis mox in altum ad ipsum 
. Deum se sublevare nituntur. 


De officiis justitiae christianae. 


Duo esse officia christiani hominis, re- 
gius Psaltes enuntiat Psal. 55. Diverte a 
malo,et fac bonum. Non ergo putet 
aliquis, satis se bene servire Deo, si non 
peccat. Sed ultro sciat se obligatum ad ob- 
sequia Deo praestanda, sive ad bona opera. 
Sicut enim servus ille, qui nil mali quidem 
agit, sed Domino suo non laborat, et otio 
tempus consumit, revera servus inutilis est; 
ita et Christianus, qui peccata quidem de- 
vitat, sed vitam ótiosam sine bonis operi- 
bus ducit, aeque servus coram Deo inuti- 
lis est, neque regnum Dei promereri po- 
test. Utrique itaque obligationi satisfacien- 
dum est; oportet declinare a malo, oportet 
et facere bonum. 


Quomodo a malo declinandum. 


Ut securius et facilius homo peccatum 
declinet, sive a malo divertat, oportet etiam - 
occasiones et pericula peccati declinare. 
Devota anima, declinat omnes mundi tmn- 
sanias, vanitates, periculosa conventicula, 
suspectas familiaritates , excessivos jocos . 
etc. et se ipsam conservat in sancto tiniore, 
gravitate, humilitate, in perpetua sensuum 

custodia acrefraenatione, in frequenti sanc- 
torum Sacramentorum perceptione. 

Curam salutis suae gerens anima non 
differt confessionem , usque dum collote- 
nus in peccatis mortalibus mergatur; sed 
quam primum observat devotionem in se 
minui, fervorem tepescere, se aliqua passione 
de facili turbari, ne in graviora delabatur, 
ad: confortandum animae suae statum mox 
ad percipienda SS. Sacramenta Confessio- 
nis et Communionis recurrit. Qui piam 
hanc praxim retinet, non facile in pecca- 
tum mortale labi potest. 

De bonis operibus, 


Bona opera , quae christianus homo 
exercere , et per quae vitam aeternam pro- 
mereri potest virtute meritorum Christi , 
quorum efficacia nostra quoque opera cum 
Dei gratia facta evadunt meritoria, sunt 
triplicia: Oratio , jejunium, et eleemosyna. 
Quidquid enim homo cum gratia Dei boni 
operari potest, totum ad haec tria commode 
reducitur. 

Oratio est mentis ad Deum elevatio , 
per quam intelliguntur non solum preces , 
quas ore proferimus , sed et omnis pia de 
Deo cogitatio, omne devotum ad Deum 
suspirium, devota Missae sacrificii, ac verbi 
Dei attenta auditio ; item elicit actus virtu- 
tum, fidei, spei, et charitatis, doloris de 
peccatis, adorationis Dei, gratiarum actio- 
nis, humilitatis, resignationis. Oratio erit, 
$i et tuos labores manuales ad Dei gloriam 

retuleris; hoc enim ipse Christus voluit 
cum Luc. 18. ait: » Oportet semper orare , 
et non deficere.« Ad hoc ipsum S. Paulus 
fideles adhortabatur I. Cor. 10. »Sive ergo 
manducabitis » Sive bibetis, sive aliud quid 
facietis, omnia in gloriam Dei facite.« 

Per jejunium non tantum intelligi- 
tur mortificatio per abstinentiam a cibis 
carnalibus cum unica refectione, sed etiam 
omnis voluntaria corporis mortificatio , et 
quarumcunque adversitatum voluntaria to- 
lerantia. Huc spectat mortificatio. sensu- 
um, et quidquid corpori nostro et appetitui 
contrarium est , aut moleste accidit. 

Eximio itaque conatu eo tende , ut ad- 
versitatibus obviam pergas alacris; in per- 
ferendis adversis thesaurus est inaestimabi- 
lis. Omnem consolationem humanam et 
vanam valere jube, et patiendi desiderium 
frequenter in corde instaura. In hac arte, 
quam mundus ignorat, et aversatur, prae- 
clare te exerce. Omnem crucem sive adver- 
sitatem occurrentem lubenti animo com- 
plectere et admitte. Ibi reconditus est the- 
saurus , quem mundus ignorat, et haec via 
brevissima est ad perfectionem, quae ab 
ipso Salvatore fuit Matth. 5. proposita. 


Summa Evangelicae perfectionis. 


1., Beati pauperes spiritu; quoniam ip- 
sorum est regnum coelorum. 

2. Beati mites, quoniam ipsi posside- 
bunt terram. 

5. Beati qui lugent, quoniam ipsi con- 
solabuntur. 

4. Beati qui esuriunt et sitiunt justitiam, 
» quoniam ipsi saturabuntur. 

5. Beati misericordes , quoniam -ipsi - 
misericordiam consequentur. | 

6. Beati mundo corde , quoniam ipsi 
Deum videbunt. 

7. Beati pacifici , quoniam ipsi filii Dei 
vocabuntur. | 

8. Beati qui persecutionem patiuntur 
propter justitiam , quoniam ipsorum est 
regnum coelorum. - NN 

Beati estis, cum maledixerint vobis, et 
persecuti vos fuerint, et dixerint omne ma- 
lum adversum vos mentientes , propter 
me. Gaudete et exultate, quoniam merces 
vestra copiosa est in coelis. 

Per Eleemosynam intelliguntur 
opera misericordiae, quae sunt duplicia, 
corporalia et spiritualia. | 

Corporalia sunt, dum proximo in rebus 
temporalibus succurrimus. Et sunt septem: 
1. Esurientes pascere. 2. Sitientes potare. 
5. Nudos operire. 4. Captivos redimere. 
5. Infirmos visitare. 6. Peregrinos hospitio 
recipere. 7. Mortuos sepelire. - 

Opera misericordiae spiritualia dicun- - 
tur, dum proximum adjuvamus in iis, quae 
animam concernunt, et sunt etiam septem : 
1. Peccantes corrigere. 2. Ignorantes do- 
cere. 3. Dubitantibus recte consulere. 4. Moe- 
‚Stos solari. 5. Injurias patienter ferre. 
6. Inimicis parcere, vel offensam libenter 

condonare. 7. Pro vivis et defunctis Deum 
exorare. 

Similibus bonis operibus devota anima 
ut abundet, satagat, cum talia opera bona 
Deus exquiret in extremo judicio. M atth. 25. 
Qui pauper est, impendat se in operibus 
misericordiae spiritualibus. 


De singularum actionum perfectione. 


In hoc sita est potissima ratio profec- 
tus tui, si ea, quae quotidie occurrunt, : 
juste et sancte peragas. Vita enim spiritua- 
lis nihil aliud est, quam series quaedam 
et catena bonarum exercitationum a mane 
usque ad vesperam. Non ergo consistit per- 
fectio in multiplicatione operum sublimium, 
sed in his, quae quotidie agis, ut ea exacte 
et perfecte peragas. Non enim in opere, 
sed in modo, quo res fit, perfectio eluces- 
cit. Ad hoc autem, ut opera perfecta coram 
Deo inveniantur, juvabunt haec documenta. 

1. Distribuendum est tempus, et sin- 
gulae actiones ita ordinandae sunt, ut quan- 
tum fieri potest, omnia suis horis peragan- 
tur. Omnia sint apta statui, aetati et pro- 
fectui tuo, et quae semel elegisti, ne facile 
mutes ; dedecet inconstantia, et nocet crebra 
mutatio. 

2. Omnia propter Deum recta et sim- 
plici intentione agenda sunt, ne a prava in- 
tentione totum opus polluatur.. Ideo: ante 
quodlibet opus bonum paulisper subsiste , 
et adverte, qualiter illud ad Deum referas, 
et ad solam gloriam ejus. 


5. Cave, ne in progressu operis impu- 
ritas aliqua subrepat, ne tristitia vel impa- ` 
tientia ob laborem, ne delectatio vel pro- 
pria satisfactio permisceatur, et voluptatis 
gratia expleas, quod propter Deum in- 
coepisti. ü 

4. Permagni interest, omnia facere co- 
ram Deo praesente et vidente, ejusque au- 
xilium jugiter implorare. 

5. Omnia agas cum debita mentis et 
corporis applicatione, serio conatu et omni 
meliore modo; nil obiter, nil perfunctorie 
aggrediaris, nec ullam quantumvis mini- 
mam actionem negligas , per quam Deo 
gloriam reddere , et tibi mereri poteris. 

6. Circa exteriora ita occupari par est, 
ne devotionis internae spiritus extinguatur. 
Imo cum operibus externis semper conjun- 
gere oportet actus internos diversarum 
virtutum. 

7. Cum aliquid agendum est, illi dun- 
taxat operi corpore et mente incumbe, quod 
prae manibus habes; nam omnia tempus 
habent. Noli injicere de futuro opere soli- - 
citudinem , ut sic praesens male fiat. - | 

8. Cave, ne in fine boni operis, vene- 
num ei daemon inspergat, qui observat 
calcaneum. Gratias Deo age, a quo omne 
bonum procedit; ipsi , non tibi,gloriam ad- 
scribe. Ágnosce te servum inutilem esse, 
“et cum intimo humilitatis sensu veniam de 
commissis defectibus deprecare. : 

9. Opere peracto ne de aliorum judicio 
solicitus sis, nec turberis, si res.minus pro- 

spere successit. Deus enim non tam spec- 
tat, quid factum sit, quam quomodo? et 
qua intentione? Gaude potius de confu- 
sione tui, si quae fuit, et culpam detestare 
cum proposito emendationis. | 

10. Circa honestatem cordis et omnium 
sensuum corporis super omnia stude, et 
nunquam inveniaris otiosus. - 

11. Circa custodiam linguae studiosissi- 
mus esto, et nonnisi necessaria et honesta 
loquaris, et quae serviunt ad aedificationem 
proximi. | 

12. Sis solicitus non judicare in corde 
tuo aut ore aliquem, nisi te ipsum. Et non. 
detrahas alicui, vel de aliquo murmures, 
sed magis excusa, quantum potes sine pec- 
cato et mendacio. Haec faciens evades inter 
fratres et pericula. l 

15. Versetur in corde tuo frequens Pas- 
sio Jesu Christi, memoria beneficiorum 
Dei et tuorum peccatorum. 

Denique te ipsum et omnia opera tua 
offeras Deo in unione illius oblationis, qua 
Christus Dominus seipsum obtulit Deo 
Patri , dum nobiscum in terra viveret 
Tuas orationes ejus orationibus, et tuas 
operationes ejus operibus adjungas. 


De lectione spirituali. 


Sicut vita corporalis absque cibo ma- 
 teriali produci nequit et conservari :-ita pro- 
xima morti est anima , quae cibo suo, id 
est , lectione spirituali destituta est. Non 
solo pane vivit homo , ut Christus docet, 

sed in omni verbo, quod procedit de ore 
Dei. Sunt enim, libri spirituales mystica illa - 
mensa, quam divina sapientia proprosuit 
in domo, ; quam sibi aedificavit, abundans 
pane et vino, doctrina scilicet, et affectibus, 
quibus anima nutritur, crescit et roboratur. 

Delectus librorum habendus est in tanta 
eorum multitudine; nec enim sufficit pios 
et bonos legere, sed debent praeterea tuo 
genio et spiritui et capacitati esse confor- 
mes, ut ita, quae leguntur, ad propnam 
vivendi normam dirigantur. 

Certa diei hora huic lectioni est assi- 
gnanda, quam praeterire nefas sit. Differri 
quidem aliquando poterit ex causa urgente, 
nunquam tamen omitti debet. Prae reliquis 
utilior et commodior est hora matutina. . 

Ante lectionem brevi oratione praepara 
animam tuam, ut Deus et Dominus noster 
adaperiat aures cordis tui, quatenus possis 
discere , quae recta sunt, et ea opere com» 
plere. Tum lectionem aggredere pura in- 
tentione Deum clarius cognoscendi, arden- 
tius amandi, et studiosius ei serviendi. 

Eo spiritu legendi sunt libri sancti, quo 
sunt conscripti, spiritu nimirum charitatis; 
pea non ut doctior, sed ut melior evadas. 

Non multos libros perfunctorie , sed 
paucos lege accurate, cum debita mora et 
quiete, ut divinae illustrationi et inspira- 
tioni locus relinquatur. / | 

Continendus est intellectus a curiositate. 
Scire, quod non prodest, proximum est 
ignorantiae. 

. Qui vere sapiens esse cupit, non opi- 
nioni discit, sed vitae; nec quaerit in scien- 
tia oblectamentum animi, sed remedium. 
Nosse gaudes stellarum cursus et vires? 
Inepties , postquam sciveris, si ignoras 
infirmitatem. tuam. Vis ornate et eleganter 
loqui? Satius est, si discas tacere. Scire 
nova cupis? Quid magis novum, quam re- 
novare te ipsum? Nisi quaererés superva- 
cua , facile invenires necessaria. .Scientia 
autem illa necessaria est, quae te bonum 
potius, quam doctum facit. 

Ex lectione spirituali semper aliquid 
notatu dignum excerpe, et libello ad hoc 
parato excipe , quod, memoriae fideliter 
mandetur, crebrius mente revolvatur , 
ignem devotionis intérdiu foveat, et deti- 
neat animam, ne aliena cogitet. Ipsam vero 
lectionem brevi gratiarum actione conclu- 
de, Deique auxilium implora ad id recte 
obgundum , quod tibi proposuisti. . 


De corporali refectione. 


Hanc sanam et salubrem vitae formam 
teneto, ut corpori tantum tribuas, quantum 
valetudini satis est. Corpus ita tractandum 
est, ut animo promte pareat. Indulgendum 
illi, non serviendum est. Cibus famem se- 
det, potio sitim  extinguat, vestis arceat 
frigus j domus munimentum sit adversus 
injurias aëris et tempestatis. Major es, et ad 
majora natus, quam ut sis vile mancipium 
corporis tui. Vir probus et sapiens ejus cu- 

ram habet, non ut tanquam propter ipsum 
vivat, sed quia sine illo non potest vivere; 
Ducat te ad mensam necessitas, non 
concupiscentia, ne sis similis jumentis in- 
sipientibus. Inter edendum leges modestiae 
et temperantiae serva. Tuae refectioni non- 
nunquam aliquem actum mortificationis in- 
termisce; v. g. aliquid tibi subtrahe, lin- 
guam a jocis et verbis otiosis contine, 

PIAE ASPIRA TIONES. 
PRO SINGULIS HORIS DIEI. 


Hora 1. O Deus unice! quando jam tibi 
uni et soli serviam? Quando te unicum 
super omnia diligam? Unum cor habeo, 
hoc tibi in aeternum consecro. i 

Hora 2. Duas in Christo naturas, hu- 
manam et divinam, in Verbo divino unitas 
humillime adoro. Verbum caro factum est, 
et habitavit in nobis. 

Hora 5. O sanctissima Trinitas! Pater, 
Fili, et Spiritus sancte! Sanctifica et per- 
fice intellectum, memoriam et voluntatem 
meam, utte cum omni creatura in aeter- 
num laudare valeam. 

Hora 4. Deus aeterne! Fac me vivere 
semper memorem quatuor novissimorum , 
et de hac vita feliciter decedere morte 
justorum. | | 

Hora 5. Christe Jesu! exosculor in 
spiritu sanctissima quinque vulnera tua 

corde contrito et humiliato. Et ne te, Deum 
meum , quinque corporis mei sensibus of- 
fendam , in his sanctissimis vulneribus me 

recondo. | | 

Hora 6. Clementissime Deus! tuere 
me obsecro gratia tua ab omnibus peccatis, 
sed plurimum a sex peccatis contra Spiri- - 
tum sanctum offendentibus. 

Hora 7. O consolator eptime, Spiri- 
'tus sancte! dignare me donis tuis septem 
decorare, ut ex toto a septem capitalibus 
peccatis possim immunis vivere. — Da mihi 
sanctissimis Sacramentis digne et fructuose 
uti, ut per ea sanctissimorum meritorum 
Cliristi possim particeps fieri. 

Hora 8. O Christe Jesu! fac me par- 
ticipem octo beatitudinum , ut te solum 
Deum meum quaeram in toto corde meo, 
et spernam omne id, quod est mundi et 
momentaneum. 

Hora og. Deus immense! te jugiter 
laudant novem Angelorum chori in coelis, 
et ego ingratus non cesso te offendere pec- 
catis in terra. O quando jam aderit illa hora 
felix, a qua non offendam te amplius ego 
peccator infelix. 

Hora 1o. Supreme legislator Deus! 
agnosco , quod tua decem praecepta saepe 
transgredi praesumserim; doleo ex toto 
corde, quod te summum Bonum offende- 
rim. Detestor omne peccatum , et emenda- 
tionem cum gratia tua propono, meque in 
perenne servitium tuum offero. | 

H ora 11. Per infinitam misericordiam 

tuam Deus te exoro, ut, quamquam hora 
undecima , seu nimis tarde tibi servire in- 
cipiam , gratiam tamen tuam et mercedem 
plenam cum justis in hora mortis percipiam. 

H ora 12. Rogo te, clementissime Deus, 
per merita beatae Mariae virginis et duo- 
decim Apostolorum , fac me participem 
Spiritus sancti fructuum , ut tibi fideliter 
serviendo in terris, te in aeternum amare 
et laudare valeam in coelis. 


Veritates Christianae singulis hebdo- 
madae diebus serio recogitandae. 


Die Dominica. 


Deus omnia, quae in mundo sunt, crea- 
vit propter hominem, hunc autem ad ima- 
ginem suam, ut per fidem Deum agnos- 
ceret, eum amaret , eidem serviret, et post 
mortem aeternum cum Deo gauderet. Ad 
hunc finem, donec tempus est, tendere, 
circa id unicum desudare obligor. 


Die Lunae. 


Deus ubique est praesens, omnia videt, 
omnia scit, et sanctum Ángelum custodem 
mihi deputavit ad salutem consequendam. 
Ideo in omni loco Deum timere, ipsum 
ubique adorare, et sanctum Angelum cu- 
stodem revereri obligor. 


Die Martis. l 
Deus pro minimo etiam bono opere 

aeternam in coelis reddi: retributionem, et 
aeternum quoque punit peccata.] O aeterni- 
tas, aeternitas! Ideo. in. bono me semper 
exercere, et malum penitus cavere et perti- 
mescere debeo. 


Die Mercurii. 
Praesens vita est brevis; post. mortem 
est aeterna, et ideo plus me solicitum esse 


oportet de vita aeterna, quam de hac 
temporali. ' 


Die Jovis. - 
Mors propior semper mihi est; ultimus 
dies vitae meae jam mihi appropinquat. 
Quis scit? forte hodiernus ille est. Et ideo 


ita vivere debeo, ne aeternum in anima 
mea patiàr detrimentum. | 


Die Veneris. 


Christus Jesus hodie pro me passus est, 
sanguinem suum fudit, hoc die mortuus 
est. Vae mihi, si tantum sanguinis pretium 
in anima mea perierit. Ideo volo et ego 
pro anima mea pati; volo patienter omnia 
adversa pro salute mea sustinere. 


Die Sabbathi. 


Dignus est Deus ob infinitam suam bo- 
nitatem , ut ex toto corde ab omnibus dili- 
gatur. Ita eum dilexit et semper diligit beata 
Virgo Maria, ita omnes Ángeli et Sancti Dei. 
Ego Deum diligere nequeo, nisi etiam ini- 
micos propter Deum dilexero. Quapropter 
quidquid: volo mihi fieri ah aliis, hoc to- 

tum ego praestare volo aliis; volo omnes: 
in omnibus patienter sufferre defectus ; non 
volo ipsos laedere aut offendere , sed in 
charitate illos tolerare. 


PUNCTA DE CHRISTI VITA 


per singolos hebdomadae dies con- 
| templanda. | 


Die Dominica. 


Recole mysterium incarnationis Christi, 
in quantum ipse Deus se humiliavit, dum 
humanam naturam assumsit. Item, qualiter 
beata Virgo Maria humili corde visitaverit 
S. Elisabetham , cognatam suam. Et spon- 
sus B. M. V. sanctus Joseph, ignorando 
mysterium incarnationis. Filii. Dei, quo- 
modo voluerit occulte deserere sanctam 
sponsam suam. E 


DieLunae. 


Recogita nativitatem Christi in Bethle- 
hem , et quanta mox a nativitate sua patia- 
tur; quam duram legem circumcisionis 
sufferat. À tribus regibus salutatur et ado- 
ratur , mox ad necem ab Herode quaeritur, 
ob quod in Aegyptum fugere cogitur. 


Die Martis. 


Recogita Christi reditum ex Aegypto . 
et.quam. pauperem. vitam -ducit cum Maria 

matre et S. Joseph. Item, quomodo duo- 
dennis insciis parentibus remanserit in Je- - 
rusalem ; cum quanto dolore et anxietate 
tribus diebus a B. V. M. matre et S. Joseph 
quaerebatur. 


Die Mercurii. 


Recogita jejunium Christi, convocatio- 
nem Apostolorum, et qualiter Christus per- 
ambulabat diversa loca concionando, in- 
struendo , viam salutis populo proponendo. 
Item , quanta beneficia praestabat homini- 
bus , dum aegros sanabat , a daemone vexa- 

tos liberabat, mortuos suscitabat. 
Die Jovis. 

Recogita ultimam coenam Christi cum 
Apostolis , humillimam illam pedum lotio- 
nem, admirandam sanctissimi Eucharistiae 
Sacramenti institutionem. Et qualiter post 
coenam Christus cum Apostolis discesserit 
ad hortum , ibi captus, ligatus, ad civitatem 
ductus, apud Caipham incarceratus fuerit. 


Die Veneris. 


Recogita Christi passionem, quid hac 
die cum Christo acciderit , quomodo ex 
carcere mane eductus, per tribunalia cir- 
cumducebatur, flagellatus, spinis coronatus, 
crucifixus, mortuus et sepultus fuit, et quam 
tristis B. V. Maria a sepultura filii sui hoc 
vespere redibat. 


Die Sabbathi. 
Perpende animam Christi cum SS. Pa- 

tribus in Lymbo, et ejus sanctissimum cor- 
pus in sepulchro. Et qualiter summo mane 
die Dominica adveniens Christus ad suum 
sepulchrum ibi in oculis omnium reassu- 
mendo corpus suum virtute sua divina glo- 
riose resurrexerit. ZEE 

DE VIRTUTIBUS THEOLOGICIS. 


Deus rerum omnium Conditor et Gu- 
bernator nos homines creavit hunc in finem, 
ut hicin mundo viventes, Deum per fidem 
agnosceremus , agnoscendo in eum spera- 
remus, sperando eum amaremus, et aman-- 
do eum super omnia, tandem aeternum 
salvi essemus. Cum ergo ad salutem ex om- 
nibus virtutibus teste Apostolo , maxime 
necessariae sint: fides, spes, charitas, haec 
tria, I. Cor. 15. fides enim nobis Deum 
demonstrat , spes ad inquirendum Deum 
nos animat, charitas Deo nos conjungit; 
hinc oportet hos praecipuos actus virtutum . 
saepius elicere: 


Actus fidei. 


Credo in Deum vivum et verum, tri- 
num et unum, Creatorem , Redemtorem , 
et Sanctificatorem meum. Credo Patrem 
ingenitum , Filium unigenitum, Spiritum 
sanctum ab utroque procedentem. Credo, 
Dei Filium humanam naturam assumsisse , 
et nos in cruce morte acerbissima redemisse. 
Credo Deum remuneratorem bonorum et 

vindicem malorum , qui reddat unicuique 
secundum opera ejus: bonis aeterna prae- 
mia, malis vero aeterna supplicia. Credo, 
animam meam esse immortalem , meque 
felicitatem aeternam sine Dei gratia con- 
sequi non posse. Credo et confiteor fidem 
illam sanctissimam , quam Jesus Christus 
docuit , quam Apostoli praedicarunt, quam 
sancta romana tenet et profitetur Ecclesia. 
Gratias tibi ago Domine pro revelatione 
tot salutarium veritatum. Secundum hanc 
fidem vivere, ac in ea mori statuo , quia 
tu Deus illam revelasti, qui, cum sis aeterna 
veritas ac sapientia, nec fallere, nec falli 
potes. ' 

Actus spei. 


. Spero Deus in misericordia tua infi- 
nita, et in pretioso sanguine Jesu Christi 
Salvatoris mei , cum tanta charitate pro 
me fuso, remissurum te mihi omnia pec- 
cata vitae meae. Spero gratiam tentationes 
superandi , ac virtutem 1implantandi. Spero 
perseverantiam finalem; post hanc vero vi- 
iam spero, me consecuturum vitam aeter- 
nam, in qua te Deo in aeternum fruar. 
Spero, quia me creasti, ut salvus fierem; 
quia paterno me amore amplecteris; quia 
omnipotens, misericors, ac in promissis 
tuis es fidelissimus. In hac spe vivere et 
mori statuo. 


Actus charitatis, 


Amo te, mi Deus, es enim summa ac 

infinita bonitas. Utinam de diein diem ma- 
gis perspicerem , omni amore te esse dig- 
nissimum. Utinam omnia , quae video, 
audio , et quae me circumdant, ad te reda- 
mandum me excitarent. Utinam. amare te 
possem amore illo ardentissimo , quo te 
amant omnes sancti Ángeli et Beati in coelo, 
ac homines justi in terra, cum quorum 
omnium amore conjungo imperfectissimum 
amorem meum. Ex hoc amore doleo quam 
maxime, quod te offenderim; execror et 
retracto omnia peccata a me commissa. 
Malo potius imposterum pati omnia adversa, 
imo mori, quam te, amantissime Deus, 
ullo peccato deliberate offendere. Esto pro- 
pitius mihi peccatori. Diligo etiam Domine 
proximum meum, imo inimicum quoque 
meum , sicut me ipsum , quia factura tua 
est, quia imago tua est, quia sanguine Filii 
.tui redemtus est, et quia tu illum amas, et 
a me amari vis. Da mihi gratiam , cuncta 
haec proposita exequendi et perficiendi, 
per infinita merita Domini nostri Jesu 
Christi. Amen. | 


ASPIRATIONES ET CONSIDERA- 
TIONES ANIMAE PIAE 
in morbis et adversis utiles. 
O Sap ientia aeterna, quae attingis 


a fine usque ad finem fortiter, et disponis 
omnia suaviter: tangis me fortiter hoc 

morbo et malo corporis, sed dispone id 
ipsum suaviter ad gloriam tuam et salutem 
meam , qui omnia in pondere, numero et 
mensura disponis. T 

O Pater, a quo omne datum optimum, 
et omne donum perfectum; sed et haec in- 
firmitas seu afflictio mea , nonne donum 
tuum est? Án eam casui et fortunae tribuam, 
non agnoscens tuam providentiam? Absit 
hoc a me. Scio enim , quia tu gubernas 
omnia. Sed et tu, Domine, custodis om- 
nia ossa nostra, unum ex his sine te non 
conteretur. Quin et capilli capitis nostri 
omnes numerati sunt apud te. In manibus 
tuis sortes meae. 'T'u percutis et sanas, vivi- 
ficas et mortificas. Sive vivimus, sive mo- 
rimur, tui sumus , Domine. Fiat in omni- 
bus voluntas tua. Si bona suscepimus de 
manu Domini, mala quare non sustinea- 
mus? quae tamen mala non erunt, si ea 
suscipimus ex mente Domini, qui nos cor- 
ripit, ut filios, ad disciplinam. Nempe dili- 
gentibus Deum , haec ipsa mala cooperan- 
tur in bonum. ! ! 

O Domine, ego servus tuus, et filius 
ancillae tuae. Fac de me, quod placitum 
fuerit ante te; et quis sum ego , qui repug- 
nem tibi? Quis enim restitit tibi, et pacem 
habuit? Ecce ego lutum, tu figulus. Finge, 
et excoque me, si ita visum tibi, in camino 
tribulationis , ut fiam vas in honorem. 

O Medice, qui verbo curas omnes 
languores animae, nec minus corporis, quan- 
do id animae nosti expedire. Sana me, 

Domine, et sanabor in anima; salvum me 
fac , et corpore quoque salvus ero. Confido 
in te, et non in medicis, aut ullis remediis. 
Illa quidem non respuo; sed nisi tu restau- 
raveris domum ruinosam corporis mei, in 
vanum laborant omnes, qui aedificant eam. 

Remediis ergo, si quae porriguntur, tu 
praesta vires, ut efficaciam suam habeant 
in me; sin minus, patientiam operare in 
anima mea; nam patientia certissimum et 
praesentissimum est adversus omnes mor- 
bos et mala remedium. 3 

Sed ecce! jam agnosco te reipsa Medi- 
cum. Officium medici est, noxium humo- 
rem ab aegris corporibus expellere, amara 
etiam potione, aut .duro quovis remedio. 
Id tu facis nunc, o coelestis medice, hac 
afflictione corporis mei. Durum quidem re- 
medium, et ingratum , fateor, carni meae; 
sed intemperans et inobediens aeger crude- 
lem facit medicum. | 

Nimium ego, cur negem? saepe in- 
dulsi carni meae; nutrivi eam in deliciis; 
multam noxiae bilis et pravi humoris col- 
luviem contraxi. Itaque contraria forte con- 
trariis curanda judicas. Fiat, Domine; de- 
tur caro in interitum, modo Spiritus sal- 
vus fiat. Caro nos laeta traxit in culpam, 
afflicta utinam reducat ad vitam. Ure, seca; 
modo parcas in aeternum. 2 

Oratio ad Christum in horto orantem. 


Tristis est anima mea usque ad mortem. 
Et progressus pusillum procidit in faciem 
suam , orans et dicens: Pater mi, si possi- 
bile est, transeat a me calix iste ; verumta- 
men non sicut ego volo, sed sicut tu. Et 
factus in agonia prolixius orabat. Et factus 
est sudor ejus sicut gutta sanguinis decur- 
rentis in terram. 

O Dominator -coeli et terrae, Jesu 
Christe, robur, fortitudo et victoria Mar- 
tyrum , qui per te insultant morti, et in 
morte victores exultant. Unde ergo tibi me- 
tus iste? Unde tam anxiasupplicatio ? Unde 
sudor tam mirus et inauditus , id est , san- 
guineus? Nonne oblatus es, quia ipse vo- 
luisti? Nonne voluntarie omnino sacrifi- 
cium illud Deo Patri obtulisu? 

Quis non timeat, o Domine, si times 
tu, quem omnia timent? Quis non conci- 
dat inaninüis, si tu procidis in faciem , cui 
curvatur omne genu? Quis non exhorreat 
'ad mortis aspectum, si tu , qui victor mor- 
tis es, morte appropinquante sic formidas? 

Sed benedictus sis in aeternum , mi 
Jesu, quia ad consolationem infirnorum 
membrorum tuorum haec perferre dignatus 
es. Utique propter nos homines, et propter 
nostram salutem pati et crucifigi et mori 
voluisti. Erit tempus, cum et ego veniam 
in hanc horam ; cum et ego in hunc hor- 
'tum seu campum certaminis ingrediar, Heu 

Domine, quid tunc fiet de me? Sine ope 
tua subsistere non potero, quin deficiam et 
succumbam , nisi tu mecum sis, et pugnes 
pro me , tu, qui laborantes et oneratos in- 
vitas ad te, ut eos reficias. 

Calicem quidem tuum et ego bibere 
paratus sum; quomodo enim ego peccator 
recusabo eum , cum tu, Ágnus innocens, 
illum prior ebiberis? Itaque deprecari eum 
non audeo ; attamen hoc enixe precor, Do- 
mine, ut temperes mihi calicem istum , et 
amaritudinem ejus sic gratiae et consolatio- 
nis tuae fonte diluas, ut non abhorream, 
nec subterfugiam, quo minus bibam illum; 
omnia enim potero per gratiam tuam, si 
me confortes. Sed et calix gloriae tuae ine- 
brians quam praeclarus est! O ubertas do- 
mus Dei, qua inebriabuntur Electi tui! Q 
torrens voluptatis, quo potabis amicos tuos! 
O patria coelestis, ubi copia sine defectu, 
satietas sine fastidio, gaudium sine inter- 
ruptione, gloria sine invidia, securitas sine - 
periculo, vita sine morte, bonum omne 
sine fine! nd ista spes et expectatio non 
leniat , condiat , aut dulcoret? : 
^ Werum Domine, in his non mea volun- 
tas, sed tua fiat. Suavem mortem non peto, 
sed qualem tu vis, et nosti fore ad majo- 
rem gloriam tuam et meam salutem. 'T'o- 
tum hoc tuae pietati et voluntati committo. 
$1 difficiliorem mihi luctam et graviores 
mortis angustias divina providentia tua dis- 
posuit, fiat voluntas tua. Paratum cor meum 
Deus ; sed conserva et adauge in me fidem 

et spem praesentiae, bonitatis et misericor- 
diae tuae; nec derelinquas me , Deus Sal- 
vator meus. Mitte et mihi Angelum sanc- 
tum tuum , qui in illis angustiis me conso- 
lationibus suis erigat et confirmet, omnem: 
que virtutem inimici propulset a me, do- 
nec peracto hoc agone laetus triumphem , 
et merear a te coronam vitae accipere, 
quam promisisti diligentibus te, et perse- 
verantibus usque in finem. ME 

Pie Jesu! virtus mea, refugium meum, 
susceptor meus et liberator meus, in quem 
speravi, cui credidi, quem dilexi; turris 
fortitudinis, et spes mea a juventute mea; 
voca me, dux vitae meae, et ego respon- 
debo tibi. Juva Domine, ne moreris, quia 
tempus est, ut pulvis in pulverem reverta- 
tur, et spiritus redeat ad te Salvatorem suum. 

Tu susceptor meus es, gloria mea, et 
exaltans caput meum , salus mea, et bene- 
dictio mea; porrige mihi dexteram miseri- 
cordiae tuae; suscipe me secundum multi- 
tudinem miserationum tuarum , nam Tatro- 
nem ad te in cruce suspirantem suscepisti. 

Áeger sum, infirma est vita mea, et 
ideo ad te Domine curro medicum. Sana 
me Domine, et sanabor; quoniam in te 
confido, non erubescam. ^ 

Heu Domine! toties peccator sum, et 
in peccatis totus natus; parce mihi Domine, 
et dimitte omnia peccata mea. : 

Peccavi nimis in vita mea. Certe, nisi 
in ligno crucis redemisses nos, digna erat 
in inferno habitare anima mea. Sed ego, 

piissime Jesu! sum pars tanti pretii; pro 
me fudisti sanguinem tuum , non me reji- 
cies. Ego sum ovis, quae erravi; require 
me , pastor bone, ut justificeris in sermo- 
nibus tuis; nam promisisti mihi, quod, 
quacunque hora peccator ingemuerit , sal- 
vus erit. Mi Jesu! cognosco iniquitates 
meas, et peccatum meum contra me est 
semper; non sum dignus vocari filius tuus, 
quia peccavi in coelum, et coram te. Sed 
auditui meo dabis gaudium et laetitiam ; 
averte faciem tuam a peccatis meis, dele 
iniquitates meas secundum magnam miseri- 
cordiam tuam, neque secundum iniquitates 
meas retribuas mihi. 

Adjuva me, Deus salutaris meus, et 
propter gloriam nominis tui libera me; be- 
nigne fac Domine in bona voluntate tua, 
ut inhabitem in domo tua omnibus diebus 
vitae meae. Ámen. 


Die Jovis ad agoniam Christi. 


Pater, sì vis, transfer calicem hunc a 
me. Verumtamen non mea, sed tua volun- 
tas fiat: | 

T'ristis est anima meausque ad mortem. 
Et factus est sudor ejus, sicut .guttae san- 
guinis decurrentis in terram. Pater noster. 

Proprio Filio suo non pepercit Deus. 

* Sed pro nobis omnibus tradidit illum. 

Oremus. Respice, quaesumus Do- 
mine , super hanc familiam tuam. pro qua 

Dominus noster Jesus Christus non dubi- 
tavit manibus tradi nocentium, et crucis 
subire tormentum , qui vivis et regnas 
Deus in saecula saeculorum. Amen. 


Die Veneris in memoriam mortis 


Christi. 


Domine Jesu Christe, Fili Dei vivi, 
qui in cruce pendens dixisti: Pater! di- 
mitte illis; non enim sciunt, quid fa- 
ciunt. Fac, ut amore erga te parcam cunc- 
tis mihi male facientibus. Et qui dixisti la- 
troni: Hodie mecum eris in pa- 
radiso. Fac me ita vivere, ut in hora mor- 
tis meae eadem verba audire merear. Et 
qui dixisti matri tuae: Mulier, ecce fi- 
lius tuus; deinde discipulo: Ecce ma- 
ter tua. Fac, ut per totam vitam parenti- 
bus meis amorem exhibeam. Et qui dixisti: 
Deus, Deus meus, ut quid dere- 
liquisti me? Fac me dicere in omni 
tribulatione: Pater, miserere mei; Redem- 
tor, subveni famulo tuo, quem pretioso 
sanguine redemisti. Et qui dixisti: Sitio; 
fac, ut sitiam veram sapientiam , virtutem 
et aeternam beatitudinem. Et qui dixisti: 
Pater, in manus tuas commendo 
spiritum meum; suscipe spiritum 
meum ad te redeuntem. Et qui dixisti: 
Consummatum est; da, ut feliciter - 
consummem cursum meum, fidem servem, 
et justitiae coronam obtinere merear. Ámen. 


Ad signum salutationis angelicae, 
mane , meridie et vespere. 


Angelus Domini nuntiavit Mariae, et 
concepit de Spiritu sancto. Ave Maria. 

Ecce, ancilla Domini, fiat mihi secun- 
dum verbum tuum. Ave Maria. 

Et Verbum caro factum est, et habita- 
vit in nobis. Ave Maria. 

Ora pro nobis , sancta Dei Genitrix. 

Ut digni efficiamur promissionibus 
Christi. 

Oremus: Gratiam tuam , quaesumus 
Domine, mentibus nostris infunde, ut, 
qui Ángelo nuntiante Christi Filii tui incar- 
nationem cognovimus, per passionem ejus 
et crucem ad resurrectionis gloriam per- 
ducamur. Per eundem Christum Dominum 
nostrum. Amen. Pater. Ave. 

Vespere adde: Requiem aeternam dona 
eis Domine. Et lux perpetua luceat eis. Re- 
quiescant in pace. Amen. 


Ante mensam. 


Oculi omnium in te sperant, Domine, 
et tu das escam illorum in tempore oppor- 
tuno. Áperis tu manum tuam , et imples 
omne animal benedictione. Gloria Patri, etc. 

Kyrie eleison. Christe eleison. Kyrie 
eleison. Pater noster , etc. | 

Denedic Domine nos, et haec tua dona, 
quae de tua largitate sumus sumturi; per 
Christum Dominum nostrum. Ámen. 

Post mensam. 


Agimus tibi gratias, omnipoteñs Deus, 
pro universis beneficiis tuis, qui vivis et 
regnas in saecula saeculorum. 
Laudate Dominum omnes gentes, lau- 
date eum omnes populi. Quoniam confir- 
mata est super nos misericordia ejus, et 
veritas Domini manet in aeternum. Gloria 
Patri, etc. mE 
Kyrie eleison. Christe eleison. Kyrie 
eleison. Pater noster , etc. | 
Retribuere dignare Domine, omnibus 
nobis bona facientibus propter nomen tu- 
um vitam aeternam. Amen. j 
Benedicamus Domino. Deo gratias. 
Fidelium animae per misericordiam 
Dei requiescant in pace. Ámen. 


' Preces pro lucrandis indulgentiis. 


Omnipotens sempiterne Deus! per poe- 
nitentiae sacrameritum ' digne susceptum a 
peccatis omnibus , aeternaeque damnationis 
reatu me absolutum confido, quamvis tem- 
poralibus poenis obnoxius maneam. Cum 
opera mea his diluendis non sufficiant, ad 
merita Fili tui confugio , ut indigentiae 
meae subveniat, promtumque me ad omnia 
hunc in finem praestanda offero. Suscipe 
haec opera mea in unione passionis ac mor- 
tis ejusdem Filii tui , et hujus indulgentiae 
me, licet indignum , fac participem. 

Memento, Pater aeterne , congregatio- 

nis tuae, quam possedisti /ab initio; visita - 
vineam dextera tua plantatam ; memento 
Ecclesiae Filii tui, quam acquisivit sanguine 
suo , eamque ita adauge et exalta, ut digna 
compareat tarito redemtionis pretio. Respice 
benigne omnes hujus sanctae matris Eccle- 
siae filios, eorumque numero, universas 
gentes associare dignare, ut omnes te Deum 
Patrem, et quem misisti, Jesum Christum, 
una cum sancto Spiritu, fide viva agnos- 
cant et adorent, spe firma invocent, et 
charitate perfecta diligant. 

Jesu , lux vera, quae illuminas omnem 
hominem venientem in hunc mundum ; fac 
virtute passionis tuae, ut expulsis errorum 
tenebris veritatis tuae lumen omnes sequan- 
tur, et in optatum Ecclesiae tuae gremium 
omnes confluant. Pastor bone, qui animam 
tuam pro ovibus tuis posuisti, gregem tuum 
contra insidias et vim eorum protege, qui |. 
veniunt in vestmrmentis ovium , nntrinsecus 
autem sunt lupi rapaces. Fac, ut unum sit 
ovile, et unus pastor. Mane nobiscum Do- 
mine, quoniam dixisti: Ecce ego vobiscum 
sum omnibus diebus usque ad consumma- 
tionem saeculi. Ostende, Ecclesiam tuam. 
aedificatam esse. supra firmam petram, et - 

.portas inferi non praevalere adversus eam. 

Spiritus sancte, Spiritus amoris et pacis; 
qui tot, tantasque gentes in unitate fidei 
concregasti; largire principibus christianis 
eorumque consiliariis unitatem et pacem. 
Da, ut nihil unquam moliantur , quod glo- 
riae tuae, concordiaeque Ecclesiae adverse- 


tur, sed ut unitis potius viribus ad pacis 
aeternae regnum populos sibi subjectos per- 
ducere studeant. Amen. 

Subjunge quinque Pater et Áve. 


Aliae preces pro lucrandis indul- 
| gentiis. 


Deus, largitor pacis et amator charita- 
tis! da famulis tuis Regibus et Principibus 
christianis veram cum tua voluntate con- 
cordiam , ut bellis, dissensionibus, et omni 
perturbatione submota , secura tibi serviat 
Christiana libertas. — Subjunge tria Pater 
et Ave. | 

Omnipotens , sempiterne Deus, qui ne- 

minem vis perire; respice ad animas dia- 
bolica fraude deceptas, ut omni haeretica 
pravitate deposita , errantium corda resi- 
piscant, et ad veritatis tuae redeant unita- 
tem. — Subjunge tria Pater et Ave. 
. Deus omnium fidelium Pastor et Rec- 
tor, cujus spiritu totum corpus Ecclesiae 
sanctificatur et regitur , quique gloriam 
tuam omnibus in Christo gentibus revelasti; 
custodi opera misericordiae tuae, ut Eccle- 
sia tua toto orbe diffusa, bonorum omnium 
incremento augeatur, et stabili fide in con- 
fessione tui nominis perseveret; per eundem 
Dominum nostrum Jesum Christum Filium 
tuum , qui tecum vivit et regnat in unitate 
Spiritus sancti Deus, per omnia saecula 
saeculorum. Ámen. — Subjunge tria Pater 
et Ave. 

Oratio S. Thomae Aquinatis ad emen- 
dationem vitae quotidie recitanda. 


Concede mihi, misericors Deus , quae 
tibi placita sunt, veraciter agnoscere, ar- 
denter concupiscere, prudenter investigare, 
perfecte adimplere. Quod a me requiris, 
ut faciam , tribue, ut sciam; et da exequi, 
sicut oportet, et expedit animae meae. Da 
mihi Donnne Deus meus, inter prospera 
et adversa non deficere, ut in illis non ex- 
tollar, in istis non deprimar; de nullo gau- 
.deam , vel doleam, nisi quod ducat ad te, 
vel a.te abducat. Nulli placere appetam, vel 
displicere timeam , nisi tibi. Vilescant 
mihi Domine omnia transitoria, et chara 
mihi sint omnia tua propter te, et tu Deus 
super omnia. 'Taedeat me gaudii , quod est 
sine te, nec aliquid cupiam , quod est ex- 
tra te. Delectet me Domine labor , qui est 
pro te, et taediosa sit mihi omnis quies, 
quae est sine te. Frequenter da mihi Do- 
mine cor ad te dirigere, et in defectione 
mea cum proposito emendationis dolendo 
pensare. Fac me, Domine Deus , obedien- 
tem sine contradictione, pauperem sine de- 
fectione , castum sine corruptione, patien- - 
tem sine murmuratione , humilem sine fic- 
tione, hilarem sine dissolutione, et tristem 
sine dejectione , maturum sine murositate , 
agilem sine levitate , timentem sine despe- 
ratione, veracem sine duplicitate; operan- 
tem bona sine praesumtione; proximum 


. corrigere sine elatione ; ipsum: aedificare 
verbo et exemplo sine simulatione. 

Da mihi Domine Deus, cor pervigil, 
quod nulla abducat a te curiosa cogitatio ; 
da nobile, quod nulla deorsum trahat indi- 
gna affectio; da rectum ; quod nulla deor- 
sum obliquet sinistra intentio ; da invic- 
tum , quod nulla frangat tribulatio; da libe- 
rum , quod nulla sibi vendicet perversa et 
violenta affectio. Largire mihi, Domine 
Deus meus , intellectum te cognoscentem , 
diligentiam te quaerentem , sapientiam te 
invenientem, conversationem tibi placen- 
tem , perseverantiam te fideliter expectan- 
tem , et fiduciam te finaliter amplectentem, 
tuis beneficiis uti in via per gratiam, et . 
tandem tuis gaudiis in patria perfrui per 
gloriam. Qui ,cum Patre et Spiritu sancto etc. 


Oratio devoti adolescentis. 


Custodi me quaeso , Pater coelestis , 
nunc et semper, ne in ullam peccandi con- 
suetudinem incidam , ut necessé sit , in 
senectute juventutis meae crimina deflere, 
sed ut potius quotidie in virtutibus magis 
magisque proficiam, tranquilla et pura con- 
scientia tibi deserviens. Defende me ab om- 
nibus inimicis meis , qui mihi pericula 
machinantur in his, quae ad animam vel 
corpus meum pertinent, quique me sedu- 
cere, et quae impia sunt, docere student. 
Ante omnia commendo tibi castitatem cor- 
poris mei, ut ea non tantum immunis sit 


-— 8i = 


ab omni illicito consensu , sed ut ego eam 
nec per impuram cogitationem, nec per 
obscoenam locutionem polluam. Fac, ut 
parentibus et superioribus meis in obedien- 
tia et humilitate serviam, et da mihi gra- 
tiam , ut in omnibus tuam sanctam volun- 
tatem faciam, et ad quam me vivendi ratio- 
nem vocaveris , promtus sequar. 


Ante studia. 


Veni sancte Spiritus , reple tuorum 
corda fidelium , et tui amoris in eis ignem 
accende, qui per diversitatem linguarum 
cunctarum gentes in unitate fidei con- 
gregasti. 

Emitte Spiritum tuum, et creabuntur. 

Et renovabis faciem terrae. 


Oremus. 


Deus , qui corda fidelium: Sancti Spiri- 
tus illustratnone docuisti: da nobis in eodem 
Spiritu recta sapere, et de ejus semper con- 
solatione gaudere. Per Christum Dominum 
nostrum. Amen. 


- Creator ineffabilis, qui verus fons lumi- 
nis et sapientiae diceris, atque 'superemi- 
nens principium ; infundere digneris super 
intellectus mei tenebras tuae radium clari- 
tatis, duplices, in quibus natus sum, a me 
removens tenebras, peccatum scilicet, et 
ignorantiam. Tu, qui linguas infantium fa- 
cis esse disertas, linguam meam erudias, 
atque gratiam tuae benedictionis mihi in- 

fundas. Da mihi intelligendi acumen , reti- 
nendi capacitatem , addiscendi facilitatem , 
loquendi gratiam copiosam ; ingressüm 
instruas, progressum dirigas , egressum 
compleas. Per Dominum nostrum etc. 

Da mihi Domine sedium tuarum assi- 
stricem sapientiam , quae mecum sit, et 
mecum laboret , ut sciam , quid acceptum 
sit apud te omni tempore. 

Da Domine servo tuo cor docile, et in 
disciplinis tuis instrue me, ut custodiam 
judicia justitiae tuae. - 

Ad te Domineinclino animam meam: tu 
ignorantias meas illumina, et caliginem ocu- 
lorum meorum luce tuae claritatis illustra. 


. Post studia. 


Benedictus es Domine Deus meus, qui 
illuminasti tenebras meas , et docuisti me 
facere voluntatem tuam. Confirma hoc, 
quod inspirare et operari in me dignatus 
es, Deus cordis mei , et pars mea in 
aeternum. 


Ad ingressum templi. 


Domine, in multitudine misericordiae 
tuae introibo in domum tuam ; adorabo ad 
templum sanctum tuum, et confitebor no- 
mini tuo. | 


In aspersione aquae benedictae. 


Asperges me Domine hyssopo, et mun- 
dabor; lavabis me, et super nivem de- 
albabot. | 

Vel: Hac, Domine, aqua benedicta 
emunda vitae meae delicta, quae summo 
cum dolore detestor ex tui amore. 

Vel: Per hanc sanctam crucem et piis- 
simam misericordiam suam indulgeat mihi 
Deus, quidquid per meos sensus deliqui. 
Amen. 


Domo egressurus: 


Vias tuas demonstra mihi Domine, et 
semitas tuas edoce me ; perfice gressus 
"meos in semitis tuis, ut non moveantur 
vestigia mea, 


Ingressurus domum: 


. Visita, quaesumus Domine, habitatio- 
nem istam, et omnes insidias inimici ab ea 
longe repelle. Angeli tui sancti habitent in 
ea, qui nos in pace custodiant, et benedic- 
tio tua sit super nos semper. Per Christum 
Dominum nostrum. | 


Eleemosynám facturus: 


uod uni ex meis minimis fecistis, mihi 
. fecistis. 

Beatius est dare, quam accipere. 

Qui non diligit proximum , manet in 
morte. ) 


Contra vanam gloriam. 


* 
Si hominibus placerem , Christi servus 
non essem. 

Amicitia hujus mundi inimica est Deo. 

Non nobis Domine , non nobis, sed 
nomini tuo da gloriam. 

Repleatur os meum laude , ut cantem 
gloriam tuam. 

Credo tibi, Domine mi, in te spero, 
ac toto corde te diligo. 


Contra luxuriam. 


Momentaneum quod delectat ; aeternum 
quod cruciat. 

Si ascendero in coelum , tu illic es; si 
descendero in infernum , ades. 

Haec est voluntas Dei: sanctificatio 
nostra. 

Corpus meum est inp Spiritus 
sancti. 

Regnum Dei non est esca , nec potus. 

Beati munde corde, quoniam ipsi Deum 
videbunt. 


Contra iram. 


Discite a me, quia mitis sum , et hu- 
milis corde. 

Beati pacifici, quoniam Filii Dei voca- 
buntur. 


Cohtra ariditatem. 
Vide humilitatem meam et laborem 
. meum , et dimitte universa delicta mea. 
Ne avertas faciem tuam a me, ne de- 
clines in ira a servo tuo. 


Domine, ante te est omne desiderium 
meum. 

Dirigatur Domine oratio mea, sicut in- 
censum in conspectu tuo. 

Aperi Domine os meum ad benedicen- 
dum nomen tuum. 


Contra curiositatem. 


Averte oculos meos, ne videant vani- 
tatem. . 

Sonet vox tua in auribus meis. 

Satiabor , cum apparuerit gloria tua. 


Contra judicium temerarium. 


Non intres in judicium cum servo tuo 
Domine. 

Quis ego sum Domine, ut judicem ser- 
yum tuum? 

Nolite judicare, ut non judicabimini. 

Nolite damnare, et non damnabimini. 


Contra mendacium. 


Da, ut custodiam vias meas, ut non 
delinquam in lingua mea. 

Perdes omnes, qui loquuntur men- 
dacium. 

Vanitatem et verba mendacia longe 
fac a me. 


Contra pusillanimitatem. 


Mihi adhaerere Deo bonum est, et po- 
nere in Domino spem meam. 

In te Domine speravi, non confundar 
in aeternum. 


w. 

Si ambulavero in medio umbrae mortis, 
non timebo mala, quoniam tu mecum es. 

Eripe me ab homine malo. 

Quare tristis es anima mea , et quare- 
conturbas me? , 

Redde mihi laetitiam salutaris tui, et 
spiritu principali confirma me. 


Contra teporem spiritualem. 


Domine, cum defecerit virtus mea , ne 
derelinquas me. 

Cor meum et caro mea exultent in Deum 
vivum. 

Benedic anima mea Domino , et omnia, 
quae intra me sunt, nomini sancto ejus. 


Ad cujuscunque operis finem. 


Laudate Dominum omnes gentes, lau- 
date eum omnes populi. 

Quoniam confirmata est Super nos mi- 
sericordia ejus, et veritas Domini manet in 
aeternurm. . | | 


Áspiratio pro quovis tempore. 


Da, o Jesu, da cor, quod te cogitet, 
voluntatem , quae te diligat, memoriam ,- 
quae te recolat , intellectum, qui te intelli- 
gat; ut te super omnia diligam , et in 
omnibus tuam sanctissimam voluntatem 
adimpleam. 

DE MISSAE SACRIFICIO. 


Quamvis in lege veteri plura fuerint sacrifi- 
cia, in nova tamen unicum est, quod omnium 
legalium hostiarum differentiam tanto per- 
fectius complectitur, quanto excellentior, 
Deoque acceptabilior est victima, quae in 
eo immolatur. | 

Est igitur Missa sacrificium Latreu- 
ticum, sive honorarium, oblatum Deo, ad 
summum et supremum cultum atque hono- 
rem ipsi exhibendum , tanquam primo 
principio et ultimo fini nostro, in protesta- 
tionem infinitae ejus excellentiae, dominii 
et majestatis, nostraeque ab eo dependen- 
tiae , servitutis et subjectionis. | 

Est Eucharisticum , in gratiarum 
actionem pro omnibus beneficiis collatis 
et conferendis ab ipso Deo, summo Bene- 
factore. 

Est Propitiatorium et Sausfacto- 
rium, quia hac oblatione placatus Dominus 
gratiam et donum poenitentiae peccatoribus 
obicem non ponentübus concedit. Poenas 
item peccatis debitas relaxat, quia per id 
applicantur merita Christi, qui pro pec- 
catis totius mundi in cruce satisfecit. 

Est etiam Impetratorium omnium 
bonorum spiritualium , temporalium vero , 
quatenus ad spiritualia conducunt; nam 
Christus omnia quaecunque beneficia nobis - 
promeruit. 

Primum et praecipuum inter Offerentes 
locum obtinet Christus, qui solus potuit ac- 
ceptabile sacrificium offerre Patri , quod 
quia quotidie offert per sacerdotes mini- 
stros suos, ideo dicitur Sacerdotium.habere 
sempiternum ; nam sacerdos in persona 
Christi , et tanquam minister ac legatus 
ipsum repraesentans sacrificat. Proprius 
minister hujus sacrificii est sacerdos legitime 
ordinatus. Nec valor sacrificii minuitur, 
etsi sacerdos malus sit; non enim fructus 
ex qualitate ministri, sed ex Christi institu- 
tione dependet. 


De excellentia Missae Sacrificii. 


Inter omnes Ecclesiae . catholicae devo- 
tiones nulla est excellentior, sanctior, utilior, 
ac sanctissimum Missae sacrificium, in quo 
sacerdotes quotidie immolant divinae Ma- 
jestati, non jam ut olim animalia, sed ipsum 
Dei filium Patri aeterno sub speciebus panis 
et vini ex institutione ipsius, Christi Do- 
mini, et quidem in ultima coena. Tunc 
enim Christus sacra haec mysteria Áposto- 
lis recommendans : Hoc facite in meam 
commemorationem, Luc. 22. eos sacerdo- 
tes instituit, praecepitque , ut ipsi, et qui 
eis in sacerdotio succederent , corpus ejus 
immolarent et offerrent. Ita providit, ut 
fideles sui haberent peculiare quid, quod 
futuris saeculis Deo Patri offerre possent. 

Missa cum sit sacrificium, soli tantum 
Deo offertur , nec ulli alteri; et licet ordi- 
netur subinde in honorem alicujus Sancti, 

non tamen illi Sancto offertur, sed soli Deo 
in gratiarum actionem , quod talem Sanc- 
tum gratia sua adjuverit, et gloria aeterna 
in coelis coronaverit. Est autem honor 
Sancti in hoc, quod respectu ipsius Deo 
gratias agamus, et ipsi de felicitate aeterna 
gratulemur. 

Quia vero in Missae sacrificio offertur 
Deo unigenitus Dei Filius, qui Patri aeterno 
per omnia est coaequalis, et unus idemque 
Deus; plus aestimari debet una Missa, quam 
omnia retro alia Deo oblata sacrificia, plus 
quam quod tot millia sanctorum martyrum 
pro Dei honore sanguinem suum fuderint. 
Nobis fidelibus incumbit, Missae sacrificium 
veluti nobilissimum in Ecclesia thesaurum 
plurimum aestimare , et devotissime eidem 
interesse. Quid turpius, et poena dignius, 
, quam quod peccator Missae sacrificio irre- 
verenter intersit? ubi Sancti metuunt, pa- 
vent Ángeli, tremunt Potestates, et supre- 
mi spiritus faciem velant prae verecundia 
et reverentia. 

Duplex est reverentia, interna et externa. 
Interna in timore et tremore, in humilitate 
et compunctione cordis consistit. Ad exter- 
nam pertinet totius hominis compositio et 
gravitas huic sanctissimo operi conveniens. 

Cum nonnulli fidelium gestiant, etiam 
plura uno die audire Missae sacrificia, plu- 

res subjicientur illud devote audiendi modi. 

AUDIENDI MISSAM MODUS 
PRIMUS. 


Veniendo ad Ecclesiam intentio. 


Domine Jesu! in unione divinae illius 
intentionis, qua ipse in terris laudes Deo 
persolvisti , has tibi preces persolvo. 

Volo orare, ut laudem et glorificem te 
Dominum ac Deum meum ; ut placeam 
tibi, ut oblationem tibi gratam offeram, 
ut confirmer magis magisque in gratia tua. 

Ut impetrem a tua infinita clementia 
gratias necessarias ad salutem corporis et 
animae, praecipue lumen intellectus, cog- 
nitionem mei ipsius, et ut in dies in virtuti- 
bus proficiam. | 

- Ut debitam praestem satisfactionem pro 
peccatis meis, ut Deo serviam in sanctitate 
et justitia, et vitam aeternam consequi 
merear. ; 


Oblatio Missae. 


Prosterno me coram te, et adoro te 
Deum meum, hic mihi intime praesentem. 
Offero tibi hoc Missae sacrificium, cui de- 
vote interesse desidero , ad tuam gloriam et 
salutem animae meae; in memoriam ac ve- 
nerationem acerbissimae passionis ac mor- 
tis Domini nostri Jesu Christi, pro vivis et 
defunctis, praecipue: pro N. N. ad impe- 
trandam quoque peccatorum meorum ve- 
niam , et gratiam ad salutem necessariam. 

Domine! ne perdas, quaeso, animam 

meam, quam filius tuus Jesus Christus 
prétioso suo sanguine redemit. Ámen. 


A d Gloria. 


Tibi Deo, supremo omnium rerum 
Domino, omnes adoratiónes, venerationes, 
gratiarum actiones et sacrificia laudis offero. . 
Tibi uni omnis sit gloria, cui me devoveo. 
Veneror cum profundissima humilitate tre- 
mendam Majestatem tuam, et timeo , ne 
rejicias me a facie tua, ne subtrahas mihi 
gratiam tuam, ne ex aliquo peccato tibi 
hostis fiam. Et magis hoc timeo, quam ne 
punias me; magis timeo peccatum et offen- 
sam tuam , quam infernum. Sed tamen in 
ira tua ne corripias me , atque per merita 
Christi salvatoris mei supplico, ne unquam 
consentiam peccato, sed gratia tua adjutus 

videre et amare merear in aeternum. 
Amen. 


-Ad Collectas, 


Omnipotens sempiterne Deus ! te sup- 
pliciter exoramus , ut respicere digneris de 
excelso Sanctuario tuo super me, paren- 
tes , fratres , sorores: meas , Ecclesiaeque 
tuae preces, pro nobis omnibus sacerdotis 
hujus ministerio tibi prolatas, clementer 
acceptes et exaudias. 

Ideo pro immensa tua misericordia lar- 
giaris nobis peccatorum nostrorum vce- 
niam , integritatem mentis, incolumitatem 
corporis, necessariam vitae sustentationem, 
pacem in diebus nostris, aéris temperiem, 

fertilitatem terrae , et quidquid sive ad 
animae , sive ad corporis salutem confert, 
tuaeque servit inprimis gloriae. Per Domi- 
num nostrum Jesum Christum Filium 
. tuum , qui tecum vivit et regnat in unitate 
Spiritus sancti Deus, per omnia saecula 
saeculorum. Amen. 


Ad Epistolam et, Evangelium. 


Recogita, qualiter Christus Dominus 
salutem animarum zelando ipsemiet obam- 
bulabat loca et regiones, populum eru- 
diendo , et viam salutis docendo. 


Ad Credo. 


Credo in te, Deum meum , unum in 
natura, trinum in personis, Creatorem ac 
Dominum meum, remuneratorem bono- 
rum et vindicem malorum, ubique prae- 
sentem , immensum, , infinitum, et humilli- 
mo corde te adoro. | | 

Credo et iñ Jesum Christum , Filium 
Dei incarnatum, redemtorem meum in san- 
guine et morte sua. — Credo in Spiritum 
sanctum, qui ex Patre Filioque procedit, ` 
qui cum Patre et Filio simul .adoratur et 
conglorificatur. Admitto et veneror SS. Sa- 
cramenta , omnem doctrinam Ecclesiae ca- 
tholicae; damno et rejicio omnes errores 
et dogmata, quae illa condemnavit. Opto, 
mi Deus, pro veritatibus fidei catholicae 
sanguinem fundere et mori, cujus authori- 
tati me totum subjicio. | 

Suscipe, sancte Pater, omnipotens aeter- 
ne Deus! hanc immaculatam hostiam, et 
cum illa totum cor meum , utinam imma- 
culatum , omnes .sensus et vires corporis, 
omnes facultates animae. Suscipe preces, 
vota et desideria mea, ut per hoc sacro- 
sanctum Sacrificium exaudiri merear per 
Christum Dominum nostrum. ` 


Dignare, summe Deus, hanc oblatio- . 


nem, quam tibi Ecclesia tua catholica per 
Sacerdotem votis nostris accedentibus offert, 
placatus accipere pro cuncto populo tuo, 
quem acquisivisti pretioso sanguine dilecti 
Filii tui Domini nostri Jesu Chrisu. 


Ad Secreta: , 


Domine sancte Pater, qui per Jesum 
Christum Filium tuum novi T'estamenti no- 
vam oblationem docuisti , quam Ecclesia a 
sanctis Apostolis accipiens , in universo 
mundo offert tibi Deo , rerum omnium 
creatori et conservatori , proferens signifi- 
cante mysterio primitias ex tuis creaturis et 
donis panem et vinum, in carnem et san- 
guinem dilecti Filii tui mox consecranda, 
ut ea oblatione repraesentet illum, qui pa- 
nis vivus de coelo descendens , dans vitam 
mundo, sanguine et aqua de latere profluen-. 
tibus lavit nos a peccatis nostris. Digne- 
ris Domine Deus hanc misericordiam nobis 
elargiri, ut sicuti sacris hisce mysteriis assi- 

"^ stimus , ita sanctissimae passionis, mortis, 

et omnium meritorum Christi in aeternum 
participes reddamur. Per eundem Domi- 
num nostrum Jesum Christum Filium 
tuum , qui tecum vivit et regnat in unitate 
Spiritus sancti Deus, per omnia saecula 
saeculorum. Ámen. 


Ad Praefationem. 


Celsissime ac incomprehensibilis Deus, 
Rex et Domine , omni gloria, laude et ad- 
oratione dignissime! ego pulvis terrae — 
opus tamen manuum tuarum — in hoc sacro 
templo tuo 'Te adoro, exalto et glorifico ob 
anfinitas perfectiones tuas. Grates item, 
quas pro tenuitate mea concipere possum , 
maximas tibi rependo pro omnibus in me 
collatis usque ad praesens momentum bene- 
ficiis. Da, ut digne tibi semper ac ubique 
serviam , et post hanc vitam in templo glo- 
riae tuae cum omnibus Sanctis tuis decan- 
tare valeam: Sanctus, Sanctus, Sanctus, 
Dominus Deus Sabaoth ; pleni sunt coeli et 
terra gloria tua! 


-Post Sanctus. 


Oro te, clementissime Pater, per Je- 
sum Christum Dominum nostrum pro uni- 
versa sancta Ecclesia catholica, pro con- 
cordia principum Christianorum , pro Epi- 
scopis, Ecclesiae tuae sanctae rectoribus, 
et pro cunctis in te credentibus, qui tuo 
amori se consecrarunt. 


Ad memento vivorum. 


Praesta Domine , Rex aeterne, parenti- 
bus, fratribus ac sororibus meis, quidquid 
- vides magis ipsis necessarium atque profi- 
cuum. Praesta innocentibus perseverantiam, 
vere poenitentibus indulgentiam , viduis et 
orphanis tutelam , pauperibus auxilium, pe- 
regrinantibus felicem reditum, lugentibus 
consolationem , bonis, ut in bonitate sem- 
per consistant, prave agentibus et delin- 
quentibus , ut cito se ad meliorem frugem 
recipiant. ^ ` 
.. Obtestor te, Salvator dulcissime, per 
orationes Patriarcharum , per merita Pro- 
phetarum, per suffragia Apostolorum , per 
constantiam Martyrum, per fidem Confes- 
sorum, per castitatem Virginum , et per 
intercessionem omnium Sanctorum , prae- 
cipue B. V. Mariae, et omnium , qui tibi 
ab omni aeternitate placuerunt; per te, 
Jesum Christum , qui agnum paschalem 
Agnus ipse jamjam pro nobis immolandus 
cum discipulis comedisti, corpus tuum et 
sanguinem sub speciebus panis et vini su- 
menda eisdem tradidisti, atque id ipsum a 
nobis in tuae dilectionis et nosirae.redem- 
tionis memoriam fieri praecipiens instituisti. 

Oro te, bone Jesu, ignosce omnibus. 
iniquitatibus meis, et quidquid negligentiae, 
quidquid delicti circa hoc tremendum et 
sanctissimum Eucharistiae Sacramentum 
unquam admisi; id deleas charitate, qua ` 
te nobis donasti. Áccende cor meum fla- - 

grantissimo hujus divini Sacramenti amore 
et desiderio. 


Ad Elevationem, 


Ave verum Christi corpus , natum de 
Maria Virgine , vere passum et immolatum 
in Cruce pro hominibus, cujus latus perfora- 
tum unda fluxit et sanguine; esto nobis prae- 
gustatum in mortis examine. O dulcis, o 
pie; o clemens Jesu! miserere mei. Ámen. 

Salve pretiosissime sanguis, de latere 
Domini mei Jesu Christi profluens, et to- 
tius veteris et hovae culpae maculas di- 
luens , ablue, sanctifica et custodi animam 
meam in vitam aeternam. Amen. 


Post Elevationem. 


O Jesu, Fili Dei, Deus meus infinite 
amabilis, qui amore mei crucifigi, et in 
cruce mori dignatus es. Adoro , amo, glori- 
.fico te cum Patre et sancto Spiritu omni 
possibili affectu, et ex animo desidero, ut 
adoreris , ameris et glorificeris infinities ab 
omnibus et in omnibus, super omnia, nunc 
et semper et in aeternum. 

Credo in te, spero in te, amote, etamo, 
quidquid tu amas , propter te. Doleo pure. 
propter te, quod unquam offenderim te. 
Ignosce, indulge, supple per te. En ex hoc 
momento paratum cor meum ad omnem 
nutum tuum. Tuus sum, eroque in aeter- 
num. Posside me, et tuae voluntati penitus 
conforma me. E 

Pater, respice in faciem dilecti Filii tui, 

quem tibi in sacrificium laudis, gratiarum 
actionis , et propitiationis offero. Et per 
illius lacrymas, sudorem et sanguinem, per 
gemitus et suspiria, per labores et obsequia, 
per dolores et supplicia, per infinita ejus 
merita miserere mei et omnium, pro qui- 
bus mortuus est, et gratiam nobis largire, 
te perfecte semper amandi, tuam sanctis- 
simam voluntatem amplectendi et exequendi 
in tempore et aeternitate. . 


Ad Memento defunctorum. 


Per eundem dilectum Filium tuum mi- 
serere, misericordissime Pater, animarum 
fidelium defunctorum , praecipue N. N. 
mihi peculiariter commendatorum, pro qui- 
bus me vis orare, veniam et requiem aeter- 
nam eis indulgendo , ut te aeternum bene- 
dicant , laudent, glorificent , cui debetur 
omnis honor et gloria in saecula saeculorum. 


Ad Pater noster. 


Dicta cum Sacerdote oratione dominica subjunge: 


Spem meam nullibi, nisi in te, Deus meus, 
repono , atque tuam Bonitatem in princi- 
pio laetitiae meae statuo , de cujus manibus 
salutem et omnia expecto , oculosque meos 
in illis solis fixos teneo; meis autem viribus, 
laboribus et virtutibus non fido, sed non- 
nisi meritis dulcissimi Jesu mei, ex quibus . 

spero remissionem peccatorum, in tua gra- 
tia perseverantiam, victoriam tentationum, 


et quae in Oratione dominica ab illo petere 
edoctus sum. l 


Ad Agnus Dei. 


Excita in te desiderium sumendi corporis Christi 
parum subsistendo, et postea subjunge: 


P iissime Domine Jesu! ego ingratissimus 
peccator, vermis et pulvis terrae desidero 
te nunc suscipere spiritualiter, quia dig- 
nus non sum, ut intres sub tectum- meum 
sacramentaliter. Propitius esto mihi pecca- 
tori , et aufer a me, quidquid odisti in me; - 
praepara tibi gratam et dignam habitatio- 
nem in me. Utinam, Domine, utinam ar- 
dentissimo tui desiderio et amore flagra- 
rem, tibique perfecte placerem. Ecce, re- 
nuntio omnibus extra te; veni in cor meum, 
veni, et pasce te ipso animam meam , eam- 
que gratia tua reple. Amen. 


Ad Domine non sum dignus. 


Domine, non sum dignus propter infi- 
nitam Majestatem tuam — propter maxi. 
mam ingratitudinem meam — propter in- 
numera peccata mea — ut intres sub tectum 
meum , sed tantum dic verbo, et sanabitur | 
anima mea. nu 
` , Corpus Domini nostri Jesu Christi cü- 

stodiat animam meam in vitam aeternami. 
Amen. SEF 

O sacrum convivium , in quo Christus 
sumitur, passionis memoria recolitur, mens 
impletur gratia, et futurae gloriae nobis pig- 
nus datur. 


- 


Pia suspiria. 


Anima Christi , sanctifica me, 

Corpus Christi , salva me, 

Sanguis Christi, inebria me, i 
Aqua lateris Christi , lava me. 

Passio Christi , conforta me, 

O bone Jesu, exaudi me, 

Intra vulnera tua absconde me, . 

Ne permittas me separari a te, 

Ab hoste maligno defende me, 

In hora mortis meae voca me, 

Et jübe me venire ad te, 

Ut cum Sanctis et Electis tuis 

Laudem te in saecula saeculorum. Amen. 


Ad Collectas. 


Munda quaeso Domine, animam meam 
a malis ejus et imperfectionibus; robora 
eam coelesti fortitudine, et orna eam vir- 
tute. Da mihi hoc semper desiderare et 
velle, quod tibi magis acceptum est. Fiat 
in omnibus et ubique semper voluntas tua. 
Da mihi omnibus mori, quae in mundo 
sunt; da mihi amare contemni propter te, 
et. nesciri in hoc saeculo, ut in te uno, sum- 
mo et aeterno bono, Super omnia desiderato 

sit defixa et immobiliter radicata mens mea 
et cor meum. Ámen. 


Ad Benedictionem. 


Benedictio Dei omnipotentis ,- Patris', 
et Filii, et Spiritus sancti , deseendat super 
me, parentes, fratres, sorores, et omnes 
Christi fideles, et maneat semper. Ámen. 

Omnipotens, aeterne, immense, miseri- 
cordissime Domine! In tuo conspectu steti, 
et effudi animam meam. O quid non debeo 
tibi laudis? quid glorificationis? Benedic 
anima mea Domino, et omnia, quae intra 
me sunt, nomine sancto ejus. 

O Deus meus, amo te, quia fecisti me, 
quia creasti me, quia ad te direxisti me; da, 
ut nunquam amem aliquid eorum, quae 
fecisti propter me, nisi solum unum te. Sed, 
o Deus, illuminatio mea et salus mea, non 
solum , quia creasti me , amo te; verum 
etiam , quia rationem et intellectum dedisti 
mihi, ut cognoscam te, et cognoscam me; 
quia et aliam lucem mihi dedisti , quando 

er donum fidei te mihi revelasti. Per hanc 
ucem agnosco te unum verum Deum, Pa- 
trem, Filium et Spiritum sanctum. Ágnosco 
liberalisssmum bonorum remuneratorem , 
et justisssimum malorum vindicem. In hac 
luce ostenditur mihi, o Pater aeterne, im- 
mensa pietas et inaestimabilis charitas tua, 
qua , ut servum liberares, Filium tradidisti. 
In hac luce innotescit mihi Filii tui ineffa- 
bilis misericordia , qua pro me redimendo 
factus homo, crucis supplicium subire : nón 

dubitavit. Relucet mihi admiranda Spiritus 
sancti bonitas, cujus gratia in cor meum 
diffusa haeredem tuum et cohaeredem Filii 
1ui me fore confido. Pro his omnibus , quid 
tibi Deo meo rependam, nisi ut amem te, 
et mandatorum tuorum nunquam obliviscar. 
Amen. i 

AUDIENDI MISSAM MODUS SECUNDUS. 


Preces missae, prout a Sacerdote recitari 
solent. d 


Oratio ante Missam. 


Clementissime Pater , qui sic mundum 
"dilexisti , ut Filio tuo unigenito non parce- 
res, sed in passionem et mortem acerbissi- 
mam eum pro nobis omnibus traderes , at- 
que ejus oblationem tibi gratissimam quo- 
tidie in ecclesia renovari velles: tribue. mihi 
quaeso, huic tam admirando et tremendo 
Mysterio tam attente, reverenter ac devote 
interesse, ac si in coenaculo illo, in quo 
Jesus Christus hoc sacrificium novae legis 
instituit, vel in Calvariae loco, in quo seip- 
sum pro salute hominum in ara crucis ob- 
tulit, praesens forem. Offero tibi illud ad 
majorem tuam gloriam, in contestationem 
.Supremi tui dominii et meae a te depen- 
dentiae , in commemorationem passionis 
ac mortis Filii tui,in gratiarum actionem 
pro omnibus beneficiis mihi collatis, atque 
in satisfactionem pro peccatis meis. Offero 


etiam pro omnibus, pro quibusorare teneor, 
ad impetrandam defunctis requiem, vivis- 
que gratiam te cognoscendi et amandi in 
aeternum. Credo in te, spero in te, amo te, 
Deus meus, super omnia, qui es omni 
amore dignissimus. Doleo de omnibus vitae 
meae peccatis , et propono firmiter, nun- 
quam amplius te offendere. Largire mihi 
gratiam hoc propositum exequendi. 


[3 


Sacerdos cum ingreditur ad altare. - 


In nomine Patris, et Filii, et Spiritus sancti. 
Amen. NE. 

Introibo ad altare Dei. 

Ad Deum: ps laetificat juventutem meam. 

Judica me Deus, et discerne causam meam 
de gente non sancta; ab homine iniquo et do- 
loso erue me. P | 

Quia tu es Deus fortitudo mea; quare me re- 
pulisti, et quare tristis incedo, dum affligit me 
inimicus ? | l 

Emitte lucem tuam et veritatem tuam; ipsa 
me deduxerunt et adduxerunt in montem sanc- 
tam tuum, et in tabernacula tua. 

Et introibo ad altare Dei; ad Deum, qui 
laetificat juventutem meam. l 

Confitebor tibi in cithara, Deus Deus meus; 

uare tristis es; anima mea, et quare contur- 
as me? 

Spera in Deo, quoniam adhuc confitebor illi; 
salutare vultus: mei, et Deus meus. de 
"Gloria Patri, et Filio, et Spiritui sancto. 

Sicut erat in principio, et nunc et semper , et in 
saecula saeculorum. Amen. 

Introibo ad altare Dei. i 

Ad Deum, qui laetificat juventutem meam. 

Adjutorium nostrum in nomine Domini. 

Qui fecit coelum et terram. | 

Confiteor Deo omnipotenti , beatae Mariae 
semper virgini, beato Michaéli Archangelo, beato 
Joanni Baptistae, sanctis Apostolis Petro et Paulo, 
omnibus Sanctis, et tibi pater, quia peccavi ni- 
mis cogitatione , verbo et «opere: mea culpa, mea 
culpa , mea maxima culpa. Ideo precor beatam 
Mariam semper virginem, beatum Michaélem Ar- 
changelum, beatum Joannem Baptistam, sanctos 

- Apostolos Petrum et Paulum, omnes Sanctos, et 
te pater, orare pro me ad Dominum Deum 
nostrum. i 


Misereatur vestri omnipotens Deus, et dimis- 
sis peccatis vestris perducat vos ad vitam aeter- 
nam. Ámen. | ES 

Indulgentiam, absolutionem et remissionem 
peccatorum nostrorum tribuat nobis omnipotens 
et misericors Dominus. Amen. o 

Deus tu conversus vivificabis nos. 

Et plebs tua laetabitur in te. 

Ostende nobis Domine misericordiam tuam. 
Et salutare tuum da nobis. 

Domine, exaudi orationem meam, 

Et clamor meus ad te veniat. 

Dominus vobiscum. | 

Et cum spiritu tuo. 


M 


- Oremus. 


Aufer a nobis , quaesumus Domine, ini- 
quitates nostras, ut ad Sancta Sanctorum 
puris mereamur mentibus introire. Per 
Christum Dominum nostrum. Amen. ` 
-Oramus te Domine per merita Sancto- 
rum tuorum , quorum reliquiae hic sunt, et 
omnium Sanctorum , ut indulgere digneris 
omnia peccata mea. Ámen. E 

Kyrie eléison. Christe eléison. Kyri 
eléison. ! | 

Gloria si dicendum est. 


Gloria in excelsis Deo, et in terra pax 
hominibus bonae voluntatis. Laudamus te, 
benedicimus te, adoramus te , glorificamus 
te, gratias agimus tibi propter magnam 
gloriam tuam. Domine Deus, Rex coele- 
stis, Deus Pater omnipotens. Domine Fili 


unigenite Jesu Christe. Domine Deus y Ag- 


nus Dei, Filius Patris; qui tollis peccata 
mundi, miserere nobis; qui tollis peccata 
mundi, suscipe deprecationem nostram ; 
qui sedes ad dexteram Patris , miserere no- 
bis. Quoniam tu solus sanctus, tu solus 
Dominus, tu solus altissimus, Jesu Christe, 


cum sancto Spiritu in gloria Dei Patris. 


Amen. 
Dominus vobiscum, 
Et cum spiritu tuo. 


* Collecta. 


Oremus. Omnipotens, sempiterne Deus, 


qe dedisti famulis tuis in confessione verae . 
1 


dei, aeternae 'T'rinitatis gloriam agnoscere, 
et in potentia Majestatis adorare Unitatem; 
quaesumus , ut ejusdem fidei firmitate ab 
omnibus semper muniamur adversis. Per 
Dominum. - 


Lectio Epistolae beati Paul Apostoli ad 


Rom. C. 11. 


O altitudo divitiarum sapientiae et scien- 


tiae Dei! quam incomprehensibilia sunt ju- 


— 


| 
| 

dicia ejus, et investigabiles viae ejus! Quis 
enim cognovit sensum Domini? Aut quis 
consiliarius ejus fuit? Aut quis prior dedit 
illi, et retribuetur ei? Quoniàm ex ipso, et 
per ipsum, et cum ipso sunt omnia; ipsi 
honor et gloria in saecula. Amen. 


Graduale 


Benedictus es Domine , qui intueris 
abyssos , et sedes super Cherubim. | 
V. Benedictus es Domine in firmamento 
coeli , et laudabilis in saecula. Alleluja , 
alleluja. 
. V. Benedictus es Domine Deus patrum 
nostrorum, et laudabilis in saecula. Alleluja. 


Ad Evangelium. 


Munda cor meum ac labia mea, omni- 
potens Deus, qui labia Isaiae Prophetae cal- 
culo mundasti ignito; ita me tua grata:mise- 
ratione dignare mundare, ut sanctum Evan- 
gelium tuum digne valeam nuntiare. Jube 
Domine benedicere. Dominus sit in cor- 
de meo et in labiis meis, ut digne et compe- 
teriter annuntiem Evangelium suum. Amen 

Dominus vobiscum. | | 
Et cum spiritu tuo. 
- ` Sequentia sancti Evangelii secundum 
Matthaeum C. 98. E ; uu 

In illo tempore dixit Jesus discipulis 
suis: Data est mihi omnis potestas, in coelo 
et in terra. Euntes ergo docete omnes gen- 
tes, baptizantes eos in nomine Patris, et 
Filii, et Spiritus sancti; docentes eos ser- 


"s. M0: 
vare omnia , quaecunque mandavi vobis.. 
Et ecce, ego vobiscum sum omnibus diebus 
usque ad consummationem saeculi. l 
Laus tibi Christe. 
Per evangelica dicta deleantur nostra 
delicta. | 


Credo si dicendum est. 


Credo in unum Deum, Patrem omni- 
potentem , factorem coeli et terrae, visibi- 
lium omnium et invisibilium. Et in unum 

Dominum Jesum Christum , Filium Dei 
unigenitum, et ex Patre natum ante omnia 
saecula; Deum de Deo, Lumen de Lumine, 
Deum verum de Deo vero; genitum , non 
factum , consubstantialem Patri , per quem 
omnia facta sunt. Qui propter nos homines 
et propter nostram salutem descendit de 
coelis. Et incarnatus est de Spiritu sancto 
ex Maria Virgine, et homo factus est. Cru- 
cifixus etiam pro nobis sub Pontio Pilato, 
passus et sepultus est. Et resurrexit tertia 
die secundum scripturas. Et ascendit in 
coelum, sedet ad dexteram Patris. Et ite- 
rum venturus est cum gloria, judicare vivos 
et mortuos; cujus regni non erit finis. Et 
in Spiritum sanctum , Dominum et vivifi- 
cantem , qui ex Patre Filioque procedit.. 
Qui cum Patre et Filio simul adoratur et. 
conglorificatur; qui locutus est per Prophe- : 
tas, Et unam, sanctam, catholicam et apo- 
stolicam Ecclesiam. Confiteor unum Bap- 

~ tisma in remissionem peccatorum. Et ex- 

pecto resurrectionem mortuorum. Et vitam 
| venturi. saeculi. Amen., | 
: Dominus vobiscum. 
Et cum Spiritu tuo. 


Offertorium. 


Benedictus sit Deus Pater , unigenitus- 
que Dei Filius, sanctus quoque Spiritus 
quia fecit nobiscum misericordiam suam. - 

Suscipe sancte Pater, omnipotens , 
aeterne Deus, hanc inmaculatam hostiam, 
quam ego indignus famulus tuus offero tibi, 
Deo meo vivo et vero, pro innumerabili- 
bus peccatis et offensionibus et negligentiis 
meis , et pro omnibus circumstantibus , sed 
et pro omnibus fidelibus Christianis vivis 
atque defunctis, ut mihi et illis proficiat ad 
ealutem in vitam aeternam. Ámen. i 
'. Deus, qui humanae substantiae dignitas 
tem mirabiliter condidisti , et mirabilius re- 
formasti; da nobis per hujus aquae et vini . 
mysterium ejus divinitatis esse consortes, 
qui humanitatis nostrae fieri dignatus est 
particeps, Jesus Christus , Filius tuus, Dor 
minus noster, qui tecum vivit et regnat in 
unitate Spiritus sancti Deus, per omnia 
saecula saeculorum. Ámen. 

Offerimus tibi Domine calicem saluta- 
ris, tuam deprecantes clementiam, ut in 
conspectu divinae majestatis tuae pro nostra 
et totius mundi salute cum odore suavitatis 
ascendat. Amen. 

Tn spiritu humilitatis et in animo cone 
trito suscipiamur.a te Domine , et sic fiat 


sacrificium nostrum in conspectu tuo hodie, 
ut placeat tibi Domine Deus. 

Veni Sanctificator omnipotens, aeterne 
Deus, et benedic hoc sacrificium tuo sancto 
nomini praeparatum. 
' Á/ 

Sacer dos lavat manus. . 


Lavabo inter innocentes manus meas, 
et circumdabo altare tuum, Domine; ut au- 
diam vocem laudis , et enarrem universa 
mirabilia tua, Domine , dilexi decorem do- 
mus tuae, et locum habitationis gloriae 
tuae. Ne perdas cum impiis Deus animam 
meam, et cum viris sanguinum vitam 
meam; in quorum manibus iniquitates sunt, 
dextera eorum repleta est muneribus. Ego 
autem in innocentia mea ingressus sum; 
redime me , et miserere mei. Pes meus ste- 
tit in directo, in ecclesiis benedicam te 
Domine. Gloria Patri etc. s 


In medio altaris. 


Suscipe sancta Trinitas hanc 'oblatio- 
nem, quam tibi offerimus ob memoriam 
passionis, resurrectionis et ascensionis Jesu 
Christi Domini nostri; et in honorem bea» 
tae Mariae semper Virginis, et beati Joan- 
nis Baptistae , et sanctorum Apostolorum 
Petri et Pauli, et istorum et omnium Sanc» 
torum ; ut illis proficiat ad honorem , nobis 
antem ad salutem, et illi pro nobis interce- 
dere dignentur in coelis, quorum memo» 
riam agimus in terris. Per eundem Chri- 
stum Dominum nostrum. Amen, t 


* 

Orate fratres, ut meum ac. vestrum 
sacrificium acceptabile fiat apud Deum, 
Patrem omnipotentem. 

,Suscipiat Dominus hoc sacrificium de 
manibus tuis ad laudem et gloriam nomi- 
nis sui , ad utilitatem quoque nostram , to- 
tiusque Ecclesiae suae sanctae. 


Secreta. 


Sanctifica , quaesumus Domine Deus 
noster, per tui sancti npminis invocatio- 
nem , hujus oblationis hostiam, et per eam 
nosmetipsos perfice munus aeternum. Per 
Dominum nostrum etc. 


Praefatio. 


Per omnia saecula saeculorum. Amen, 

Dominus vobiscum. 

Et cum spiritu tuo. 

Sursum corda. Habemus ad Dominum. 

Gratias agamus Domino Deo nostro. 

Dignum et justum est. — 

Vere dignum et justum. est, aequum et 
salutare, nos tibi semper et ubique gratias 
agere , Domine sancte, Pater omnipotens , 
aeterne Deus. Qui cum unigenito Filio tuo 
et fpiritu sancto unus es Deus, unus es Do- 
m ^us. Non in unius singularitate personae, 
sed in95nius Trinitate substantiae. Quod 
enim de tua gloria, revelante te, credimus, 
hoc de Filio tuo, hoc de Spiritu sancto , 
sine differentia discretionis sentimus. Ut in 
conféssione verae sempiternaeque Deita- - 
tis, et in personis proprietas , et ini essentia 

unitas , et in majestate adoretur aequalitas. 
Quam laudant Ángeli atque Archangeli, 
Cherubim quoque ac Seraphim, qui non 
'cessant clamare quotidie una voce dicentes: 

Sanctus, Sanctus, Sanctus , Dominus 
Deus Sabaoth. Pleni sunt coeli et terra glo- 
ria tua. Hosanna in excelsis. Benedictus, 
qui venit in nomine Domini. Hosanna in 
excelsis. | 


Canon Missae. Ru 


Te igitur, clementissime Pater, per Je- 
sum Christum Filium tuum , Dominum 
nostrum , supplices rogamus ac petimus, 
uti accepta habeas et benedicas haec dona ;- 
haec munera, haec sancta sacrificia illibata, 
inprimis quae tibi offerimus pro Ecclesia 
tua sancta catholica , quam pacificare , cu- 
stodire, adunare et regere digneris toto orbe 
terrarum, una cum famulo tuo Papa nostro. 
N. Antistite nostro N. Imperatore nostro 
N. et omnibus orthodoxis atque catholicae 
et apostolicae fidei cultoribus. | 


Commemoratio pro vivir. 


Memento Domine famulorum famula- 
rumque tuarum N. N. et omnium circ. m- 
stantium , quorum fides tibi cognita esl^et 
nota devotio; pro quibus tibi offeri{®us, vel 
qui tibi offerunt hoc sacrificium laudis pro . 
se suisque omnibus, pro redemtione ani- 
marum suarum, pro spe salutis et incolumi- 
tatis suae, tibique reddunt vota sua aeterno |. 
Deo a vivo et vero, 

| Communicantes, et memoriam veneran- 
tes inprimis gloriosae semper Virginis Mas 
riae , genitricis Dei et Domini nostri Jesu 
Christi; sed et beatorum Apostolorum a€ 
Martyrum tuorum: Petri et Pauli, Andreae, 
Jacobi, Joannis , Thomae, Jacobi, Phi- 
lippi, Bartholomaei, Matthaei, Simonis et- 
Thaddaei, Lini, Cleti, Clementis , Xysti, 
Cornelii, Cypriani, Laurentii, Chrysogoni, 
Joannis et Pauli, Cosmae et Damiani, et 
'omnium Sanctorum tuorum, quorum me- 
ritis precibusque concedas, ut in omni- 
bus protectionis tuae muniamur ‘auxilio. 
Per eundem Christum Dominum nostrum. 
Amen. i 
Hanc igitur oblationem servitutis no- 
strae, sed et cunctae familiae tuae , quaesu- 
mus Domine, ut placatus accipias, dies- 
que nostros in tua pace disponas, atque. 
ab aeterna damnatione nos eripi, et in elec- 
torum tuotum jubeas grege numerari. Per 
Christum Dominum nostrum. Amen. * 
Quam oblationem tu Deus in omnibus, 
quaesumus, benedictam, adscriptam, ratam, 
'rationabilem acceptabilemque facere. digne- 
Tis, ut nobis Corpus et Sanguis fiat dilec- 
tissimi Filii tui Domini nostri Jesu Christi. 
Qui pridie quam pateretur , accepit pa- 
'nem 1n sanctas ac venerabiles manus suas , 
et elevatis oculis in coelum ad te, Deum, ` 
Patrem suum omnipotentem ,- tibi gratias 
agens benedixit, fregit, deditque discipulis 
suis, dicens: Áccipite et manducate: Hoc | 
est enim corpus meum. g 


IDEE 


Sub elevatione adora Jesum , ve- 
niamque ab eo pete peccatorum. 

Simili modo postquam coenatum est, 
accipiens et hunc praeclarum calicem in 
sanctas ac venerabiles manus suas , item 
tibi gratias agens, benedixit, deditque dis- 
cipulis suis, dicens: Accipite, et bibite ex 
eo omnes. Hic est enim calix sanguinis 
mei, novi et aeterni testamenti: mysterium 
fidei: qui pro vobis et pro multis effun- 
detur in remissionem peccatorum. — Haec, 
quotiescunque feceritis, in mei memoriam 
facietis. 

Sub elevatione. adora Jesum , gra- 
tiasque. age pro sanguine ejus pretiosissimo 
in remissionem peccatorum effuso. 


Unde et memores, Domine, nos servi 
tui, sed et plebs tua sancta, ejusdem Chri- 
sti Filii tui Domini nostri tam beatae pas-. 
sionis, nec non ab inferis resurrectionis , 
sed et in coelos gloriosae ascensionis , offe- 
rimus praeclarae Majestati tuae de tuis do- 
nis ac datis hostiam puram, hostiam san- 
ctam , hostiam immaculatam, panem san- 
ctum vitae aeternae , et calicem salutis per- 
petuae. 

Supra quae propitio ac sereno vultu re- 
spicere digneris et accepta habere, sicut ac- 
cepta habere dignatus es munera pueri tui 
justi Abel, et sacrificium Patriarchae nostri 
Abrahae, et quod tibi obtulit summus Sacer- 
dos tuus Melchisedech, sanctum sacrificium, 
immaculatam hostiam. | 

Supplices te rogamus omnipotens Deus: 
jube haec perferri per manus sancti Angeli 
tui in sublime altare tuum, in conspectu 
divinae Majestatis tuae; ut, quotquot ex 
hac altaris participatione sacrosanctum Filii 
tui Corpus et Sanguinem sumserimus, om- 
ni benedictione coelesti et gratia repleamur. 
Per eundem Christum Dominum nostrum. 


Commemoratio pro defunctis. 


Memento etiam Domine , famulorum 
famularumque tuarum N. N. qui nos prae- 
cesserunt cum signo fidei, et dormiunt in 
somno pacis. "E 

Ipsis Domine, et omnibus in Christo 
quiescentibus, locum refrigerii, lucis et pa- 
cis ut indulgeas, te precamur; per eundem 
Christum Dominum nostrum. Amen. . 

Nobis quoque peccatoribus famulis tuis, 
de multitudine miserationum tuzrum spe- 
rantibus, partem aliquam et societatem do- 
nare digneris cum tuis sanctis Ápostolis et 
Martyribus, cum Joanne, Stephano , Ma- 
thia, Barnaba, Ignatio , Alexandro, Marcel- 
lino, Petro, Felicitate, Perpetua, Ágatha, 
Lucia, Agnete, Caecilia, Anastasia et om- 
nibus Sanctis tuis: intra quorum nos con- 
sortium , non aestimator meriti, sed veniae 
quaesumus largitor admitte. Per Christum 
Dominum nostrum. — Per quem haec om- 
nia, Domine, semper bona creas, sanctifi- 
cas , vivificas, benedicis et praestas nobis; 
per ipsum , et cum ipso, et in ipso est tibi 

Deo Patri omnipotenti in unitate Spiritus 
sancti omnis honor et gloria. 

Per omnia saecula saeculorum. Amen. 

Oremus: Praeceptis salutaribus mo- 
. niti, et divina institutione formati audemus 

dicere: Pater noster, qui es in coelis; 
sanctificetur nomen tuum; adveniat regnum 
tuum; fiat voluntas tua sicut in coelo et in 
terra. Panem nostrum quotidianum da no- 
bis hodie; et dimitte nobis debita nostra, 
sicut et nos dimittimus debitoribus nostris ; 
et ne hos inducas in tentationem. Sed libera 
nos a malo. Amen. 

Libera nos, quaesumus Domine, ab om- . 
nibus malis praeteritis, praesentibus et fu- 
turis; et intercedente beata et gloriosa sem- 
per Virgine Dei genitrice Maria , cum bea- 
tis Apostolis tuis Petro et Paulo, atque An- 
drea et omnibus Sanctis, da propitius pa- 
cem in diebus nostris, ut ope misericordiae 
tuae-adjuti , et a peccatis simus semper 
- liberi, et ab omni perturbatione securi. Per 
eundem Dominum nostrum Jesum Chri- 
stum etc. Ámen. 

Pax Domini sit semper vobiscum. 

Et cum spiritu tuo. 

Haec commixtio et consecratio Corpotis | 
et Sanguinis Domini nostri Jesu Christi 
fiat accipientibus nobis in vitam aeternam. 
Amen. 

Agnus Dei, qui tollis peccata mundi, 
miserere nobis. 

Agnus Dei, qui tollis peccata oee 


miserere nobis. 
3 

. Agnus Dei, qui tollis peccata mundi, 
dona nobis pacem. ; 
Domine Jesu Christe! qui dixisti Apo- 
stolis tuis: Pacem relinquo vobis, pacem 
meam do vobis; ne respicias peccata mea, 
sed fidem Ecclesiae tuae, eamque secundum 
voluntatem tuam pacificare et coadunare 
digneris , qui vivis et regnas Deus per om- 
nia saecula saeculorum. Ámen. 
. Domine Jesu Christe, Fili Dei vivi, qui 
ex voluntate Patris, cooperante Spiritu 
sancto, per mortem tuam. mundum vivifi- 
casti; libera me per hoc sacrosanctum Cor- 
pus et Sanguinem tuum ab omnibus iniqui- 
tatibus meis et universis malis, et fac me 
tuis semper inhaerere mandatis, et a te nun- 
quam separari permittas; qui cum eodem 
Deo Patre et Spiritu sancto vivis et regnas 
Deus in saecula saeculorum. Amen. 
| Perceptio Corporis tui, Domine Jesu 
Christe, quod ego indignus sumere praesu- 
mo, non mihi proveniat in judicium'et con- 
demnationem , sed pro tua pietate prosit 
mihi ad tutamentum mentis et corporis, et 
ad medelam percipiendam ; qui vivis et reg- 
nas cum Deo Patre in unitate Spiritus sancti 
Deus, per omnia saecula saeculorum. Ámen. 


Ad Communionem. 


Panem coelestem accipiam , et nomen 
Domini invocabo. 

Domine, non sum dignus, ut intres sub 
tectum. meum, sed tantum dic verbo, et 
sanabitur anima mea, 

Corpus Domini nostri Jesu Christi. cu- 
stodiat animam meam in vitam aeternam.: 
Amen. | 

Quid retribuam Domino pro omnibus; 
quae retribuit mihi? Calicem salutaris ac- 
cipiam , et nomen Domini invocabo. Lau- 
dans invocabo Dominum , et ab inimicis 
meis salvus ero. 

Sanguis Domini nostri Jesu Christi cu- 
stodiat animam meam in vitam aeternam. 
Amen. | i 
Quod ore sumsimus Domine , pura 
mente capiarhus, et de munere temporali 
fiat nobis remedium sempiternum. 

Corpus tuum, Domine, quod sumsi, et 
Sanguis , quem potavi , adhaereat visceribus 
meis, et praesta, ut in me non remaneat 
scelerum macula , quem pura et sancta re- 
fecerunt Sacramenta; qui vivis et regnas in 
saecula saeculorum. Ámen. 


Postcommunio. 


Benedicamus Deum coeli, et coram om- 
nibus viventibus confitebimur ei, quia fecit 
nobiscum misericordiam suam. 

Dominus vobiscum. — Et cum spi- 
ritu tuo. 

Oremus. Proficiat nobis ad salutem 
corporis et animae, Domine Deus noster, 


hujus Sacramenti susceptio, et sempiternae. 


sanctae "Trinitatis, ejusdemque individuae 
Unitatis confessio. Per Dominum nostrum 
etc. Ámen. | 

. Dominus vobiscum. — Et cum spi- 
ritu tuo. 

Ite, Missa est. — Deo gratias. | 

Placeat tibi sancta Trinitas, obsequium 
servitutis meae , et praesta , ut sacrificium, 
quod oculis divinae Majestatis tuae indig- 
nus obtuli, tibi sit acceptabile, mihique et 
omnibus, pro quibus illud obtuli, sit te 
miserante propitiabile. Per Christum Do- 
minum nostrum. Amen. 

Benedicat vos omnipotens Deus, Pater, 
Filius, et Spiritus sanctus. Amen. ` 

Dominus vobiscum. — Et cum spiri- 
tu tuo. 

Initium sancti Evangelii secundum Jo- 
annem. 

Gloria tibi Domine. 

In principio erat Verbum, et Verbum 
erat apud Deum, et Deus erat Verbum. 
Hoc erat in principio apud Deum. Omnia 
per ipsum facta sunt, et sine ipso factum 
est nihil, quod factum est. In ipso vita erat, 
et vita erat lux hominumi, et lux in tenebris 
lucet, et tenebrae eam non comprehende- 
runt. Fuit homo missus a Deo, cui nomen 
erat Joannes. Hic venit in testimonium , 
ut testimonium perhiberet de lumine , ut 
omnes crederent per illum. Non erat ille 
lux , sed ut testimonium perhiberet de lu- 
mine. Erat lux vera, quae illuminat om- 
nem hominem venientem in hunc mundum. 
In mundo erat, et mundus per ipsum fac- 
tus est, et mundus eum non cognovit. In 
propria venit, et sui eum non receperunt. 

Quotquot autem receperunt eum , dedit eis 
potestatem filios Dei fieri, his, qui credunt 
in nomine ejus: qui non ex sanguinibus , 
neque ex voluntate carnis, neque ex volun- 
tate viri, sed ex Deo nati sunt Et Ver- 
bum caro factum est, et habitavit in 
nobis, et vidimus gloriam ejus, gloriam 
quasi unigeniti a Patre, plenum gratiae et 
` veritatis. x 

Post missam. 

Deus, qui mihi indigno dedisti gratiam 
standi in conspectu tuo, et tremendo Mis- 
sae sacrificio assistendi. Suscipe vitam et 
mortem unigeniti Filii tui, et concede mihi, 
ut vivam et serviam tibi omnibus viribus . 
corporis ac facultatibus animae. Respice, 
piissime Pater, proprium Filium tuum, qui 
pro me Caro factus est, qui pro me i cen 
est et mortuus. Ágat nunc quaeso officium 
Mediatoris et Advocati, ubi sedet ad dex- 
teram tuam , ut interpellat pro nobis. Me- 
mento mansuetudinis, patientiae et charita- 
tis ejus, et me ipsius nomine orantem ex- 
audire digneris, quia ipse dixit: »Si quid 
petieritis Patrem in nomine meo , dabit vo- 
bis.« Amen. - | 


. AUDIENDI MISSAM MODUS TERTIUS. 


Oratio ante Missam. 


Omnipotens , adorande, tremende, al- 
tissime Deus! Sisto me in conspectu tuo, 
licet indignissimus, in assistentia omnium 


- 119 — 


Sanctorum, quorum me cooperio sancti- 
tate, atque oblationes et munera tibi offero 
de corde meo paupere, id est, omnes affec- 
tus, quibus divinam tuam Majestatem pro- 
fundissime veneror et glorifico. Cor con- 
tritum suscipe, et dolorem meum , quod 
toties te offenderim. Doleo autem ex toto 
corde meo, praecise amore tui, quod ego 
vermis et pulvis terrae, tibi ingratus et 
perfidus fuerim.. Sed propono firmiter am- 
plius non peccare , et peccandi occasionem - 
omni studio evitare. Merita crucis Christi, 
mortemque ipsius offero , ut satisfaciam 
pro peccaus. li | 


Cum Missae sacrificium sit institutum 
in memoriam passionis et mortis Christi; 
optimum foret, sub Missae sacrificio devote 
passionem Christi recolere ex ipsis caeremo- 
niis Missae, quaé adhibentur et observantur. 


Sacerdos pergit adaram. - - 
Chrisins pergit cum- Apostolis in hortum. 


Sacerdos descendit ad infimum altaris gradum. 
Christus recedit a discipulis ad orationem. — ` 


Sacerdos inclinatus facit confessionem. 
Christus sudat in horto prostratus. 


Sacerdos ascendit ad- altare , et osculatur. 
Christuce a. Juda osculo traditur, — E 

Sacerdos accedit ad librum , et se signat cruce. 
Christus adducitur ad Annam, et alapa percutitur. 


Sacerdos Kyrie eléison repetit in medio altaris. . 
Christus apud Caipham a Petro negatur. 


Sacerdos dicit: Dominus vobiscum, 
Christus clementer respicit Petrum. 


Sacerdos dicit Orationem et Epistolam. 


Christus apud Pilatum incusatur. 


Sacerdos recedit ad medium altaris. - 
Christus ducitur ad Herodqm. 


Sacerdos pergit ad legendum Evangelium. 
Christus reducitur ad Pilatum. la 9e o 


Sacerdos calicem discooperit. 
Christus vestibus exuitur. 


Sacerdos offert panem et vinum. 
Christus ad columnam flagellatur. 


Sacerdos palla operit calicem. 
Christus spinis coronatur. 


Sacerdos dicit: Orate fratres. l ! 
Christus a Pilato educitur ad populum: Ecce homo! : 


Sacerdos dicit Praefationem. . 
Christus morti adjudicatur innocens. 


Sacerdos prosequitur orans in silentio, TE 
Christus Crucem bajulat ad locum Calvariae. — 


Sacerdos facit Memento pro vivis. 
Christus mulieres flentes alloquitur. 


Sacerdos elevat hostiam sanctam. 
Christus cruci affigitur, et exaltatur. 


Sacerdos elevat sanctum calicem. 
Christus in cruce fundit sanguinem pretiosissimum. 


Sacerdos facit Memento PES defunctis. 
` Christus se ipsum Deo Patri offert. 


Sacerdos dicit: Pater noster. 
Christus septem verba in cruce profert. 


Sacerdos sacram hostiam dividit. 
Christus in cruce moritur. 


Sacerdos mittit particulam S. hostiae in calicem. 
Christus descendit ad Lymbum.. 


Sacerdos ad Agnus Dei percutit pectus. 
Multi convertuntur percutientes peotora sua. 


' Sacerdos sumit corpus Christi et sanguinem. 
Christus de cruce depositus sepelitur.. 


Sacerdos dicit: Dominus vobiscum. 
Christus resurgens apparet discipulis. 


Sacerdos dicit: Ite, Missa est. 
Christus gloriose ascendit ad coelos. 


Sacerdos dat benedictionem. 
Christus mittit Apostolis Spiritum sanctum. 


N 


22 

Sacerdos legit ultimum Evangelium... . -~ 
Doctrina Christi toti mundo annuntistur. 


Oratio post Missam. 


Obsecro te , dulcissime Domine Jèsu 
Christe, ut passio tua sit mihi virtüs , qua 
muniar atque defendar; vulnera tua sinit 
mihi cibus potusque , quibus pascar atque 
reficiar; aspersio sanguinis tui sit mihi ab- 
lutio omnium delictorum meorum ; mors 
'tua sit mihi gloria sempiterna. In his sit 
mihi refectio, exultatio, sanitas et dulce- 
do cordis mei. Qui vivis et regnas cum Deo 
Patre in unitate Spiritus sancti Deus, per 
omnia saecula saeculorum. Amen, `° `> 


DE AUDIENDO VERBO DIVINO. - 


Conciones, exhortationes , admonitio- 
-nes Confessariorum, internae inspirationes 
« verba Dei sunt, quibus ita auscultandum 
'est, ac si ipse Christus tibi praesens praedi- 
. caret. Quemadmodum, si illum tunc, cum 
viveret ın mundo , et praedicaret, audivis- 
ses quidem , sed audita non fecisses, felix 
inde non fuisses: ita vicissim modo beatus 
esse poteris, dummodo, quae per' verbum. 
Dei audis, opere compleas. | j 

 Audiendi ergo sunt Concionatores, Cen- 
fessarii, Superiores, quia per ipsos tibi Deus 
loquitur ; hos reverere, neque in - defectus 
eorum inquiras , neque eos judices. Omnes 
tibi sint satis facundi et eruditi, nam qui- 


1 

libet eorum Christi Domini veritatem ot 
doctrinam tibi manifestat. | 

Pestilentissima lues est in honos 
saeculi, qui Evangelii praedicationem, doc- 
trinam Christi; i ipsaque Sacramenta in nulla 
habent veneratione et aestimatione. Horum 

admodum difficilis est correctio et a peccato 
. aversio; nam cum haec contemnant, nullum 
ipsis superest in Ecclesia salutis remedium; 
unde fit, ut, quae peccatoribus poenitenti- 
bus et contritis veniam delictorum et vitam . 
aeternam adferunt, alios, qui se doctos et 
sapientes et justos putant, et ipsos saepe 
animarum medicos ad extrema malorum 
deducant. 

Duplex autem fructus ex Verbo Dei est 
colligendus. 1. Quidquid homo ex con- 
cione , Confessariorum monitione, spiri- 
tuali lectione, vel interna inspiratione, mali 
se commisisse advertit, mox per Sacramen- 

tum poenitentiae abluere satagat. 2. Quid- 
quid rescit, quod juxta obligationem homi- 
nis christiani, juxta officia status sui ad 
hoc vel illud teneatur; statim obligationi 
suae satisfacere satagat, et opere compleat, 
quod ex Verbo Dei discit peragendum. 


Oratio ante Goudioucu aut Lectionem. 


Domine, lux sapientssima , bonitas in- 
"finita, qui universorum, es conditor , con- 
-servator et rector. Ecce ego indignissimus 
peccator adsto coram te, ut te laudem, 
-adorer et benedicam. Doleo propterea ex 


feto corde, quod unquam offenderim te, 
11 

et summopere cupio emendare, quod ini- 
que egi. Ignosce mihi Deus meus, et ad- 
esto propitius precibus meis , ut huic con- 
cioni (lectioni) omni attentione et cum 
fructu spirituali incumbere possim — ad 
majorem gloriam tuam et honorem, ut pla- 
ceam tibi, et consulam animae meae. Qua- 
propter offero et consecro tibi animam 
meam, ut eam perficias; offero memoriam, 
ut eam sanctis cogitationibus imbuas; offero 
intellectum , ut luce tua illustratus conside- 
rare possit mirabilia tua ; offero volunta- 
tem , ut amore tuo inflammata affectus tibi 
gratos et mihi salutares eliciat; offero tibi 
omnes cogitationes , omnia desideria, om- 
nia verba et opera, ut in his, quae tibi sunt 
placita, semper occupentur. Offero corpus 
et vitam meam , ut de me secundum bene- 
placitum tuum in tempore et aeternitate 
disponas. Respuo omnes curiositates et dis- 
tractiones, et soli tibi et verbo tuo atten- 
dere cupio ac propono. Ádjuva me Domine 
Deus meus, per intercessionem B. V. Ma- 
riae, omniumque Angelorum et Sanctorum, 


Post Conconi aut Lectionem. 


Laudate Dominum omnes gentes; lau- 
date eum omnes populi. 

Quoniam confirmata est super nos mi- 
sericordia ejus, et veritas Domini manet in 
aeternum. 

Gloria Patri, et Filio, et Spiritui sancto, 
sicut erat in principio, et nunc et SUBE 
et in saecula saeculorum. Amen,- .- 

Gratias ago clementiae tuae, omnipo- 
tens sempiterne Deus, fons bonorum om- 
nium , pro omnibus beneficiis, quae a prin- 
cipio vitae meae mihi indigno contulisti,- 
signanter pro his, quae sub hac concione 
(lectione) in me operari | dignatus es. Da 
Domine incrementum in virtutibus , et ig- 
nósce: peccatis meis, quibus hucusque te 
offendi. ; 

Oro etiam Domine Deus meus, fac me . 
. humilem sine fictione, hilarem sine disso- 
lutione, in te sperantem et confidentem 
sine praesumtione, castum sine corruptione, 
obedientem sine tergiversatione, patientem 
sine murmuratione, virtutis studiosum sine 
elatione. Da mihi Deus meus cor pervigil, 
quod nulla a.te abducat curiósa cogitatio; 
da immobile, quod nulla deorsum trahat 
indigna affectio; da invictum, quod nulla 
fatiget tribulatio; da semper rectum , quod 
nulla seorsum obliquet sinistra intentio. 
Per Christum Dominum nostrum. Ámen. 

* 


^ DE CONFESSIONE ET SS. COM- 
.  MUNIONE. 


P ceitentia est duplex : virtus et sacramentum. 
Poenitentia ut virtus est sincerus dolor de pec- 
catis cum detestatione eorum, et proposito vitae 
melioris. Et in hac quidem virtute quam Vu Wm 
tissime ut se homo exerceat oportet , et ad olo- 
rem eliciendum quam frequentissime assuescat , 

praesertim quoties peécata olim commissa in men- 
tem redeunt, mox per iteratum dolorem veniunt: 
detestanda, licet per Dei misericordiam jani re- 
missa fuissent. Sic faciebat S. Petrus, S. Maria Mag-: - 
dalena, et alii. E 
Poenitentia ut Sacramentum est ipsa oralis : 
peccatorum coram legitimo Sacerdote confessio , 
quae nunquam coram Deo subsistit, quoties poe- 
nitentia ut virtus in peccatore deficit, adeoque 
confessio est invalida et iteranda: y» i 
uando sponte et deliberete, sive ex vere- 
cundia , sive ex metu aut malitia tacetur aliquod. 
peccatum mortale. : l 
Quando defuit actus veri doloris, aut pro- 
positi. | l 
Quando quis habet malam voluntatem se 
vindicandi, v. g. vel aliquod mortale peccatum 
repetendi, vel quando quis non habet volunta- 
tem aliena restituendi , aut occasionem proxi- 
mam, vel grave periculum vitandi, 


P 


Utilitates confessionis generalis. 


1. Confessio generalis debite peracta defec- 
tus in praecedentibus Confessionibus particulari- 
bus commissos supplet. 2 

2. Majorem dolorem simul visis omnibus pec- 
catis in homine excitat. E 

3. Poenam temporalem adhuc peccatis debi- 
tam vel tollit, vel saltem mitigat. E 
` . 4. Dubia et remorsus conscientiae aufert, et 
origines malorum clarius detegit. | 

5. Conscientiam miro modo serenat, et tran- 
quillam quietamque facit. | 

6. Ad amorem Dei incitat, et vitam univer- 
sum melius ordinat. 


Incitamenta ad frequentem con- — 
fessionem. : 


'1. Qui saepe confitetur, magis securus est 
propter recentem memoriam , quod integre et leż 
gitiing confiteatur, ^ -> v ll. 


^ 


7:4. Redditur magis cantus in evitandis pecca- 
tis, et facilius resurgit. - ! 3. 
; 9. Qui saepe confitetur, magna luce illustra- 
tur non mode ad cognoscenda peccata; sed radi- 
ces etiam ipsorum, quae sunt malae inclinationes, 
pravae affectiones , etc. facilius evertit. 
. 4. Ex frequenti Sacramentorum perceptione 
eo majorem semper percipit gratiam. 
^.» 5. Non solum assequitur. remissionem pecca-. 
torum, sed etiam inpetrat relaxationem poenarum. 
: 7.6. Qui frequenter confitetur, non ita graviter 
&olet tentari, quia vitiosae inclinationes frequenti 
usu Sacramentorum  eliminantur , nec daemon 
habet tam liberum accessum. l 
7. Qui saepe confitetur, semper ad mor- . 
tem paratus est; nam rectam semper et securam 
retinet conscientiam. 


-Damna procrastinantium con- 
l fessionem. as 


` 1. [n peccato mortali perseverans Dei miseri- 

cordia abutitur, qua ipsum ingratum tolerat, et 
ad. poenitentiam expectat, ct propterea gravius 
dein puniendus. | 

2. Priorum peccatorum. pondere in plura 
semper vitia deducitur, et morbi animae magis 
fiunt incurabiles. | | i 

3. Omnium bonorum operum, piorum suf- 
fragiorum, indulgentiarum et plurimorum Dei be- 
neficiorum jacturam facit. Neque in statu peccati 
mortalis aliquid mereri condigne potest. j 

4. Affectum et gustum rerum spiritualium ac 
omnis pietatis pe l 2 

5. Animo languores, taedia, nauseas mole- 
stissimas addit. | | 

6. Fontes divinae gratiae obstruit. 

7. Manifestum Dei contemtum prae se fert. 

B. Dei iram et. vindictam graviter in. se 
proyocat. E . f 

9. Procrastinatio poenitentiae post aliquem - 


— 128 — 


lapsum saepe totam vitam prius bene traductam 
corrumpit , et penitus evertit. " 


Preces ante sacram Confessioném.- 


Omnipotens, sanctissime, aeterne Deus ! 
en ego infelix et perfidus peccator, toties 
tibi rebellis et ingratus , rursus revertor ad 
te Deum Creatorem meum, accusans me 
ipsum , et tibi confitendo sincere cognos- 
cens, quod omnimode tua indignus miseri- 
cordia, vetera peccata novis iterum accu- 
mulavi, in servitiis tuis tepidus , negligens, 
indevotus, et totusa te Deo Conditore meo 
' aversus fui. 

Indignum quidem est, ut oculos meos 
ego adeo ingratus ad te levem ; attamen. ad 
pedes misericordiae tuae prostratus, per 
infinitanf bonitatem et misericordiam tuam 
te obsecro: ignosce mihi, 'et adjuva me, 
opus manuum tuarum, per merita vitae -et 
passionis Christi Jesu Salvatoris mei. Da 
mihi lacrymas poenitentiae; da mihi dolo- 
rem perfectissimae contritionis ;- emollias 
quaeso saxeum pectus meum , E amore tui 
inflamma cor meum. 

O piissime Jesu! adjuva , obsecro , et 
conforta me; tu enim es spes mea. Et quan- 
tum me perturbant ac dejiciunt peccata 
mea; tantum me erigit et consolatur im- 
mensa bonitas, passioque tua sanctissimaá. 
Memento , quod non vis mortem peccá- 
toris, sed ut convertatur, et vivat. Obsecro, 
aufer iram -et indignationem tuam -a me 
misero peccatore, et da, ut per Sacramen- 

tum poenitentiae in sanctissimo  sangüine 
tuo ablui et mundari, et in sanctissimis 
tuis meritis totus innovari valeam. Ámen. 


ides 


Invocatio S. Spiritus. 


O consolator moestorum, Spiritus sancte 
. Deus! obsecro, dignare per merita Domini 
"mei Jesu Christi pro me crucifixi — me-. 
moriam meam excitare, ut sciam, quid- 
-quid mihi deest, et videam, quid in me 
tuae displicet Majestati. Intellectum illu- 
«mina, ut culparum mearum gravitatem 
:agnoscam; voluntatem inflamma, ut pee- 
cata mea horrere, detestari et fugere queam, 
cac te deinceps amem super omnia in aeter- 
hum, Amen. | 


Examen conscientiae. 


z 

Quia peccator vel contra Deum , vel contra 

: proximum, vel contra seipsum — cogitatione, 

verbo; opere , vel ctiam omissione _delinquit; 

quilibet in sua conscientia inquirat, qualiter di- 
, vinam Majestatem offenderit. 


Oratio. 


;" , Omnipotens, sempiterne Deus! ego vi- 
lis creatura tua te adoro. In conspectu tuae 
‘celsitudinis prostratus te humiliter depre- 
cor, ne me perire permittas propter peccata 
mea; sed da mihi spatium vere poenitendi, 
ut per puram confessionem ac veram cor- 
, dis contritionem tibi Domino meo placere 
. valeam. Per Christum Dominum nostrum. 


Amen. š D. deus E MEM MEM 

O amabilissime Jesu! amor meus: proc 
me crucifixe! amo te super omnia ex toto - 
corde ob infinitam bonitatem et charitatem, : . 
omnesque divinas perfectiones tuas, et si- 
possem, omnium Angelorum et Sanctorum - 
amore te amarem ; nam omni amore es. 
GiBtissHmh D 


. Dolor de peccatis. 


E. 


Et quia sic te amo, poenitet me, et toto 
cordis affectu doleo , quod ego vilissima: 
creatura tua contra te , optimum Deum. 
meum, cui omne peccatum quam maxime: 
displicet, unquam peccaverim. | 

O si te non offendissem! o si non egis-. 
sem id, quod sanctissimae voluntati tuae 
et amori tuo contrarium est! 

Revoco , retracto , detestor, et quantum. 
possum , annihilo, quidquid peccavi cogi-: 
tatione , verbo, opere, et omissione contra: 
te Deum meum , summum bonum. Cupio. - 
ac desidero tota anima mea, me id non 
fecisse. 

Heu! poenitet me iterum ac iterum, et 
millies, poenitebitque tota vita mea. Et: 
quamvis nulla poena, aut nullus infernus- 
esset; tua tamen amabilissima bonitas a me 
ingrato mihi sufficit offensa, ut mihi cor do- 
lore disrumpatur, et oculi lachryrnaram. 
flumina profundant. e wd 


Propositum emendationis. 


Propóno -firmissime cum gratia tua; 
sanctissimae tuae legi posthac in omnibus ., 

obedire, peccatum quodvis -super omne 
aliud malum. vitare; peccata commissa in- 
tegre confiteri, et poenitentia vera delere , 
proximo meo, si quid debeo, satisfacere, 
et occasiones te A "quantum pos- 
sibile est, fugere. 5... ; i 

Condono omnibus omnias injurias et - 
offensas mihi factas, sicuti meas tibi factas 
a te mihi peto condonari. 

: Offero- tibi vitam et omnes actiones 
meas bonas cum gratia tua a me faciendas; 
offero tibi:et omnes afflictiones (quas juste 
pro peccatis meis mereor) a me sustinendas, 
in aliquam compensationem tot offensarum 
eriojunarüim a me tibi allatarum. 

Insuper offero tibi intensissimos com- 
punctionis , contritionis et detestationis af- 
fectus, quos unquam vere Poenitentes, et 
sua, vel aliena peccata Deflentes elicuerunt, 
ant. deinceps elicient, quos omnes ego eli- 
cere desidero. 

..Offero inquam haec omnia in unione 
lachrymarum tuarum , quibus, o amantis- 
sime Jesu! nostra. delicta deflevisti. Offero 
pro peccatis meis omnem laborem et cru- 
ciatum tuum, quibus eadem axpiasti. Offero 
etiam pro delictis meis omnia merita tua, 
per quae: $pero :veniam peccatorum , et 
uherem.a.misericordissimis visceribus tuis 
gratiam, ut me emendem, et piam bonam- : 
que vitam instituam, Amen. 


| Actus fidei, spei, et charitatis. 
- Deus; creator coeli et terrae! Ego in- 

dignus famulus tuus credo in|te Deum 
meum , vivum et verum, trinum in perso- 
nis, et unum in Essentia. Credo in Deum 
Patrem Creatorem — Filum Redemtorem 
— et- Spiritum sanctum $Sanctificatorem 
meum. Credo et confiteor fidem illam 
sanctissimam, quam Jesus Christus docuit, 
quam Apostoli praedicarunt, quam sancta 
romana Ecclesia catholica tenet, et in hac 
sancta salvifica fide contestor me vivere et 
mori velle , quia tu Deus illam revelasti, 
qui ut Omniscius nec falli, nec ut aeterna 
Veritas fallere potes. 


Spero in tua infinita misericordia, o 
Deus, auxiliator unice et potentissime cor- 
poris et animae meae, Spero in pretiosissi- 
mo sanguine Jesu Christi Salvatoris mei, 
cum tanta charitate pro me fuso, quod sis 
mihi remissurus omnia et singula peccata 
totius vitae meae : et daturus mihi vitam 
aeternam , quia promisisti , qui es fidelis in 
promissis tuis, et omnipotens in omnibus. 
adimplendis. 


Amo te, o amabilisime Deus! sum- 
mum et infinitum bonum, abyssum omnis 
perfectionis; amo te propter infinitam tuam 
bonitatem , pulchritudinem et misericor- 
diam. Ámo te, qui es omni amore et honore 
dignissimus. Atque utinam te amare pos- 
sem omni, illo ardentissimo amore, quo te. 


amant, etin aeternum amabunt omnes sancti 
Angeli et Beati in coelis. Cum quorum om- - 
nium ardentissimo amore conjungo imper- 
fectisssimum amorem meum. — Ex hoc 
conjuncto amore te offensum ex animo 
doleo; abominor, execror et retracto omnia 
et singula peccata totius vitae meae, Uti- 
nam, mi Deus, utinam facere possem, ut ea 
nunquam commisissem. Malo mori, quam 
te, o amantissime Deus, posthac ullo un- 

uam peccato, praesertim mortali offen- 


ere. Amen. 


Oratio ad Beatam Virginem Mariam. - 


Ad te confugio , o refugium peccato- 
rum, sanctissima Dei genitrix, B. V. Maria! 
Peccatorum meorum multitudinem ag- 
nosco , et ideo ad te veluti matrem miseri- 
eordiae recurro, suppliciter. exorando , ut 
petas a Filio tuo et Deo meo, mihi dari 
modo omnem gratiam ad hanc confessio- 
nem rite et debite peragendam, ad obtinen- 
dam omnium peccatorum meorum remis- 
sionem, ad instituendam in futurum vitarn 
bonam, exemplarem , et Deo gratam. O 
Mater amantissima! maternum tuum patro- 
cinium hac in re plurimum imploro et 
exoro. 


Oratio jamjam Confessuri. ME 


Deus, qui corda scrutaris et renes; mi- 
serere nunc peccatricis animae meae , ejus 
vincula clementer solve, et vulnera sana. 
Da cordi meo contritionem, -et -oculis meis 


- - 

fontem lachrymarum , ut cum humilitate 
et cordis puritate omnes meas iniquitatés. 
digne defleam, atque sanctissimae passionis 
tuae fructum efficaciter in anima: mea sen- 
tiam et consequar. Illumina me, Jesu Chri- 
ste! et adjuva memoriae meae fragilitatem, 
ut omnia peccata plene, sincero et contrito - 
corde explicare” et confiteri , omnesque 
fructus sanctissirni Poenitentiae Sacramenti 
percipere valeam , ut una cum externa Sa- 
cerdotis absolutione anima mea remissio- 
nis et consolationis dulcedinem interne sen- 
tiat. Amen. 


Methodus conftendi. PTE 

In nomine Patris, et Filii, et Spiritus 
sancti. Amen. 

-Confiteor Deo inpoi , beatae 
Mariae semper Virgini, beato Michaeli Ar- 
changelo, beato Joanni Baptistae, omnibus 
Sanctis, et tibi Pater, quia peccávi. nimis 
cogitatione , verbo et opere; praecipue me 
accuso ab ultima mea confessione ante — 
peracta , de his peccatis: 


Peccata confessus conclude : : l P 


De his ergo et omnibus peccatis meis, 
notis et ignotis, propriis et alienis, doleo 
quam maxime, quod Deum meum sum- 
mum Bonum, Patrem amantissimum toties 
offenderim. Sed propono firmiter, amplius 
non peccare, peccandi occasionem evitare, 
pro peccatis , quantum in me erit, satis- 
facere, et t dignos poenitentiae fructus referre. 


` 


umm saa 


-Peto salubrem poruisabim et absolu- 
ex tionem, ; SO. 

. . Oratio post confessionem. 

. "Sit tibi, obsecro Domine Deus, meritis 
beatae semper Virginis Mariae et omnium 
Sanctorum grata et accepta ista confessio 
.mea , et quidquid mihi defuit nunc et alias 
de sufficientia contritionis, de puritate et 
integritate confessionis, suppleat pietas et 
misericordia tua. Et secundum illam dig- 
neris me habere plenius et perfectius abso- 
lutum in coelo. Qui vivis et regnas Deus, 
in saecula saeculorum. Amen. 


Pii affectus. s. 


g 


O Deus meus, amor-meüs, summum 
bonum meum! utinam nunquam te offen- 
dissem infinite amabilem, nec offenderem 
posthac i in aeternum., 

Utinam semper perfectissime te amas- 
sem, laudassem, super omnia glorificassem. 
En, desidero hoc praestare ex epp 
usque in aeternum, et hoc desiderium to- 
ties renovare, quot sunt momenta in aeter- 
nitate. 

. ODeusmeus! o unicum bonum meum! 
doleo pure propter te, quod unquam offen- 
derim. te, m es infinito honore , amore et 

obsequio dignissimus. Ex. koc. momento 
emnium Sanctorum possibili affectu te am» 

plector, amplectarque in aeternum. Da, , 
quod jubes; et jube. quod vis — 0.0 

Heu , quod tam sero te cognovi, tam 
tepide amavi, tam parum glorificavi. O 
Deus, propitius esto mihi misero peccatori. 
En nunc paratum cor meum ad omne bene- 
placitum tuum , in tempore et aeternitate. 

O Jesu, Deus cordis mei! quam bonus 
fuisti semper erga me, quam ingratus ego 
semper fui erga te. Ignosce mihi, supple 
omnia per te, fiat in me et in omnibus. 
semper sanctissimum beneplacitum tuum 
ex hoc, nunc, et usque in aeternum. Amen. ` 


Oratio ante poenitentiam peragendam. 


Domine Deus meus! nunc modicam 
pro peccatis mihi impositam poenitentiam 
voluntarie et cum gaudio Spiritus mei pera- 
gam , eamque in unione passionum tuarum 
tibi offero simul cum omnibus laboribus, 
exercitationibus et adversitatibus mei status 
ac officii. Obsecro, Salvator mi, ut in cor 
tuum haec omnia suscipiens adjungas tuis 
et Sanctorum tuorum passionibus et meri- 
tis, ut ea nunc et semper, maxime in hora 
mortis meae offeras Deo Patri in satisfactio- 
nem pro peccatis meis. Amen., 


Oratio post peractam poenitentiam. 


Benignissime Domine Jesu Christe! sus- 
cipe hanc satisfactionem pro peccatis meis , 
quae quidem nullatenus conferri potest cum 
multitudine ac magnitudine iniquitatum 
mearum , quibus te Dominum ac Deum. 
meum gravissime offendi; sed projicio om- 
nia peccata mea in flagrantissimum ignem 


— 137 — 


immensi amoris et infinitae misericordiae 
tuae , ut in illo igne conflagrent, et ut mihi 
ex abundantissimo thesauro meritorum tuo- 
rum , quidquid indignae huic meae satis- 
faction deest, elargiaris supplex exoro ; non 
enim in mea, sed in plenissima ac super- 
abundanti satisfactione tuae sanctissimae 
vitae, passionis et mortis confido. Succur- 
rant mihi merita tua, piissime Salvator, et 
ex eis supplere digneris, quidquid huic poe- 
nitentiae meae nimis parvae ac frigidae 
deest, ut te miserante me liberent ab. omni 
poena . peccatis debita , etiam purgaterii , 
quatenus divinae tuae bonitati placet, et 
.me faciant tibi plene et perfectum reconcilia- 
tum , ut in novitate vitae tibi vivam, ac ser- 
viam secundum sanctissimam voluntatem 
ac beneplacitum tuum. Amen. 


Contestatio Deo serviendi.. 


,Ego coram Deo aeterno et omnibus 
Sanctis , postquam immensam divinae bo- 
nitatis misericordiam , quam in me indig- 
nissimam creaturam exhibuit, dum me crea- 
vit, hucusque conservavit, peccatorem su- 
stinuit, a tot periculis liberavit, tot bene- 
ficiis cumulavit, consideravi , recogitando , 
quod .toties contra professionem in bap- 
tismo meo nomine factam perfide vixerim, 
tandem in me reversus , toto corde et spi- 
ritu coram throno justitiae divinae pro- 
stratus, me mortis ac passionis Jesu Christi 
reum fateor, agnosco et assero, idque ob 
peccata, quae commisi, atque adeo me 

hos | 12 / 

dignum judico, ut a facie tua rejiciar et 
peream. 

Sed ad thronum infinitae Dei miseri- 
cordiae me denuo convertens, ex toto corde 
praeteritae vitae peccata detestor, supplex 
eorum veniam, remissionem et indulgen- 
tiam humillime rogo atque exoro; idque 
in virtute mortiset passionis Jesu Christi, 
Domini et Redemtoris mei, qua tanquam 
unico spei meae fundàmento nixus, sacram 
fidelitatis professionem Deo meo olim in 
baptismo factam rursus reintegro ac renovo, 
diabolo, mundo et carni obrenuntio, pra- 
vas illorum suggestiones , vanitates , concu- 
piscentias pro toto vitae meae tempore, et 
in aeternum detestor et perhorresco. 

Me ad benignissimum et clementissi- 
mum Deum convertens desidero, propono, 
decerno, et irrevocabiliter statuo , quod 
amodo et in aeternum ei soli velim sincere 
servire, illum solum super omnia diligere , 
quem in finem ei spiritum meum cum om- 
nibus suis facultatibus, animam meam cum 
omnibus viribus, cor meum cum omnibus 
affectibus, corpus meum cum omnibus sen- 
sibus offero et dedico , ac divinae Majestati 
me totum in spiritu immolo et sacrifico. 

Promitto quoque et spondeo , me post- 
hac nunquam amplius viribus et facultati- 
bus corporis et animae , aut gratiae donis 
adversus divinam "Majestatem abusurum , 
ut sic illi in perpetuum fidus, obediens et 
gratus sim etmaneam. Nunquam hoc meum 
propositum revocare volam, aut frangere. 


— 139 — 


Sed eheu !: si forte ^ vel inimici sug-: 
gestione, vel ex infirmitate humana , me 
uidquam huit meo proposito et voto con- 
üngeret contrarium facere; jam ab hoc mo- 
"mento contra id protestor, et propono me- 
diante Spiritus sancti gratia, quamprimum 
'ac percepero lapsum, resurgere denuo, et 
-ad divinam misericordiam sine mora con- 
: fugere. | 
Haec mea est irrevocabilis. voluntas, 
haec intentio mea, hoc inviolabile et fir- 
missimum propositum meum, quod sine 
ulla restrictione aut exceptione coram Deo 
meo,in conspectu Ecclesiae triumphantis, 
in conspectu Sancti Ángeli mei Custodis 
profiteor et confirmo. 
Tu autem, o aeterne, omnipotens et 
benignissime Deus , Pater , Fili, et Spiritus 
sancte! hoc in me propositum confirmare , 
et obsequium meum in odorem. suavitatis 
admittere dignare. Et sicut ejus faciendi 
animum dignatus es mihi inspirare; ita quo- 
que, ut mihi robur et gratiam ad perficien- 
dum concedere digneris, supplex rogo 
et exoro. 
Tu o Deus! es Deus meus, Deus cordis 
- mei, Deus animae meae, Deus spiritus mei. 
Ex nunc in omnem aeternitatem te Deum 
meum supremum Dominum, toto corde 
- adoro, laudo et glorifico. Amen. 


DE SANCTISSIMA EUCHARISTIA. 


Yater innumera divini simoris in mos argumenta 
unum est ex maximis hujus sanctissimi Sacramenti 


DE X 


institutio. Nec potuit Christus Dominus noster 
majoris honoris, utilitatis aut jucunditatis SE 
nobis in terris relinquere, quam in hoc admirabili 
Sacramento. | | 

Hic habemus, ad quem confugiamus in omni- 
bus rebus adversis; hic habemus, cui facie ad 
faciem loquamur, cum opus est; hic habemus 
Deum, cui per hoc Sacramentum intime conjun- 
gimur, et quasi concorporamur. Denique vita 
ipsa, quae hristus est, nobis hoc Sacramento 
porrigitur, ut propterea merito panis vitae dica- 
tur, de quo ipse Christus : «Qui manducat huic 
panem, vivet in aeternum.» Joan. 6. S 

Hoc Sacramentum est infinitae virtutis ex eo, 
quod contineat ipsum gratiae fontem Christum, 
et nobis communicat omnem virtutem passionis 
ejus, cujus pretium est infinitum. Atque eam ob 
rem tot tantique fructus ex percepta Eucharistia 
a sanctis Patribus traduntur. 


Fructus ex Sanctissima Eucharistia. 


1. Sanctissima Eucharistia remittit peccata prae- 
terita oblita, l 

. Confirmat adversus futura. 

. Debilitat vitiosos animi impetus. 

Tentationes minuit, et ad pietatem incitat. 

Intelligentiam illuminat , et accendit affectum. 

Debilitati nostrae firmitatem addit. l 

Exhilarat conscientiam , et spem corfirmat. 

Participes nos facit Christi meritorum. 

Confirmat cor hominis, et dat pignus futurae 

' gloriae. us 

. 10. Armat fortes ad strenue decertandum. 

11. Alacrem facit ad bonas actiones. 

19. Mire adjuvat in rebus adversis. D 

13. Poenas. peccati minuit. a 
Denique maximus fructus in eo est, ut nos 

Deo conjungat, uniat, incorporet, Deiferos faciat, et 

vitam aeternam nobis digne sumentibus operetur. 

, Ex quibus apparet, quam utilis, fructuosa, 

immo necessaria sit. sanctissimae Eucharistiae per- 

xeptio, cum ipse "Christus edixerit: «Nisi mandu- 
caveritis carnem filii hominis — non habebitis 
.vitam in vobis. Qui manducat hunc panem, vivet 
in aeternum.» Joan. 6. Hinc sanctus Ambro- 
sius: «Si quotidianus est panis, cur post annum 
ilum sumis, quemadmodum Graeci in Oriente 
facere consueverunt. Accipe quotidie, quod quo- 
tidie tibi prosit; sic vive, ut merearis quotidie 
aftipere ; qui non meretuf quotidie accipere, non 
. meretur post annum.» De Sacram. lib. 5. cap. 4. 

Quid clarius ad opmiendationem frequentis 
Communionis contra tepidos aut frigidos Chri- 
stianos ? | - 


'Cur multi ex frequenti Commupion 
| non proficiant? go 


Effectus sanctissimae Eucharistiae sunt: prae- 
.Servare a peccatis, augere gratiam, terrenorum 
odium infundere, ad aeternorum amorem mentem 
elevare, illuminare intellectum, conferre animae 
et corpori puritatem , conscientiae por et lae- 
titiam , atque inseparabilem cum Deo unionem. 
Plerique tamen post frequentem Communionem 
his effectibus non fruuntur, ad quos spectat illud 
Aggaei Prophetae : «Comedistis , et non estis 
satiati; bibistis, et non estis inebriati.» Defectus 
iste est non in cibo, sed in prava manducantis 
dispositione. Et haec prima tanti mali causa est, 
od anima mundi amore infecta non percipiat 
mellis dulcedinem. Purganda est anima a delecta- 
tionibus carnis et sensuum , a tepiditate, ab omni 
affectu ad creaturas, ut possit divinum Sacramen- 
tum sues:in ea effectus operari. Nam cor terrenis 
occupatum delectatione sancta non fruitur, nec 
datur divina consolatio admittentibus alienam. 

'" Altera causa est omissio necessariae praepa- 
. rationis. Plerique ad tantum mysterium accedere 
; non verentur perfunctorie, ex consuetudine potius, 
quam devotionis causa. — "Tertia demum causa 
. £st, quia multi post sacram Communionem ad 
exteriora statim divertunt, nec sinunt, ut Sacra- 

mentum suam in eis virtutem exerceat, Isti revera `` 


gratiam Dei in vacüum recipiunt, nec de mensa 
coelesti fructum reportant, quia tantum Dominum 
ad se venientem non "reverentur, non gratias 
agunt, imo protinus ab eo recedunt, ipsumque 
contristant, Majestatem ejus, et celsissimam dig- 
nitatem parvi pendentes, nec advertentes, quanta 
sit foeditas et miseria ipsorum, ad quos Dominus 
et Deus et Redemtor noster venire dignatus est. 


PRECES ANTE SACRAM COMMUNIONEM,. 


Deus Pater omnipotens! ego indignus 
peccator accedo ad sanctissimum Sacramen- 
tum Corporis et sanguinis unigeniti Fili 
tui, Domini nostri Jesu Christi, tanquam 
immundus ad fontem misericordiae. Ideo 
precor tuae clementiae immensitatem , ut 
digneris purificare meam foeditatem, et ad 
dilectionem me inflammare, quatenus tanta 
munditia et devotione Sacramentum hoc 
suscipiam, ut tibi cedat ad honorem, et 
mihi ad salutem. 
= Domine Jesu Christe! Sacerdos et Rex 
aeterne! per merita amarissimae tuae pas- 
sionis , atque pretiosissimi tui sanguinis 
effusionem concede mihi misero peccatori 
Mysterium tui admirabilis Sacramenti de- 
bita cum reverentia et amore suscipere. 

Sanctissime Spiritus! qui virtute tua ad- 
mirabili Apostolorum intellectum illumi- 
nasti, et corda eorum amore Dei et pro- 
ximi , atque invicta patientia et fortitudine 
abundare fecisti; visita me famulum tuum 
licet indignum gratia salutari, ut corpus 
Domini nostri Jesu Christi tun devote 

queam accipere, ut per-ejus perceptionem 
merear vitam consequi sempiternam. Ámen. 


| Oblatio sanctissimae Communionis. 


` Summe et omnipotens Deus! in laudem 
et gloriam supremae ac aeternae Majestatis 
tuae, in memoriam sanctissimae vitae, pas- 
sionis ac mortis Jesu Christi Salvatoris mei, 
in gratiarum actionem pro omnibus donis 
et beneficiis tuis mihi indigno peccatori et 
10ti Ecclesiae tuae concessis, in propitiatio- 
nem pro innumeris peccatis meis, pro sa- 
lute mea et proximorum N. N., pro solatio 
quoque defunctorum N. N. ego indignus 
peccator sanctissimum corporis et sangui- 
nis Filii tui Mysterium recipere intendo. — 
Vere Domine! in te solo totum est, quod 
satiare possit humani cordis desiderium. 
Itaque supplex imploro divinam cle- 
mentiam et potentiam tuam, o Deus cordis 
mei! per te, et infinita Domini nostri Jesu 
Christi merita, ut in hoc sanctissimo Eu- 
charistiae Sacramento , quod hodie ad ma- 
ximam tuae divinae Majestatis gloriam volo 
suscipere, dones mihi ex inexhausta tua bo- 
nitate. gratiae tuae plenitudinem, ut semper 
quam maxime in omnibus meis cogitatio- 
nibus , affectibus, verbis et operibus te 
Deum meum glorificem et amem, ac omnia 
agam propter te unice, et propter gloriam 
tuam. Amen. | | : 

Actus diversarum virtutum. 
Actus Fidei 


uis mihi det, suavissime Jesu , ut sub 
candido specierum sacramentalium vela- 
mine vultum tuum intueri possim, in quem 
desiderant Angeli inspicere. Quis mihi det, 
ut pateant mihi fontes saluberrimi quinque 
vulnerum tuorum, quae oculis fidei in tuo 
corpore cerno, fontes aquarum viventium 
in ablutionem peccatricis animae meae. O 
Dominus meus et Deus meus! credo enim 
firmissima fide, te in augustissimo Eucha- 
ristiae Sacramento vere praesentem esse 
Deum meum et Dominum meum, et pro 
hac veritate millies mort paratus sum. 
Credo, quod in hoc Sacramento corpus 
tuum gloriosissimum vere adsit sole splen- 
didius, cum ea integritate, pulchritudine 
et majestate, qua in coelo existit, et qua 
nulla major concipi potest. Ibidem est San- 
guis in cruce pro nostra salute effusus; ibi. 
est Anima, omni gratia et sapientia plena, 

` ibi latet Divinitas tua, Verbum scilicet om- 
nipotens, per quod Pater creavit omnia, 
quia tu in Patre, et Pater in te est. Hoc est 
compendium omnium mirabilium tuorum ; 
hoc summum prodigium , omnium creata- 
rum mentium captum excedens; haec veri- 
tas infallibilis , quam. te largiente per ignes 
et gladios profitebor. | 
Actus Spei. 


In te solo spem meam colloco , dulcis- 

sime Jesu, quia tu salus et virtus mea, tu 
refugium et firmamentum meum, tu fons 
omnium bonorum. Quomodo enim aude- 
rem accedere ad te suscipiendum; nisi tu 
ipse fiduciam mihi praeberes, qui sanguine 
tuo me redemisti. De tua igitur bonitate 
confisus accedo ad te, ut ovis aberrans. ad 
pastorem, ut infirmus ad medicum, ut reus 
et morti obnoxius ad allvocatum et protec- 
torem, ut tu me foveas , protegas , sanes et 


córrobores. Abyssus nihili mei abyssum in- ` 


vecat bonitatis tuae; nam licet peccata mea 


plurima et gravissima sint, tamen spero 


véniam eorum, si misericordiam tuam et 


pretium sanguinis tui contemplor. Miserere . 
itaque mei, et salva me, qui nunquam de- 


seris sperantes in te; 


Actus charitatis. 


O quanta vi anioris cor tuum , amantis- 


sime Jesu , inflaminatum erat, cum trans- . 
iturus de hoc mundo ad Patrem , mensam . 


nobis parasti habentem omne delectamen- 


` 


tum , et omnem saporem suavitatis. Hic: 


totum thesaurum gratiae tuae in nos effu- 


disti , ut immensa hac dilectione praeventi, . 
amoris vicem tibi rependere totis viribus - 
satagamus. Amo itaque te, unicum meum ' 
solatium in hoc exilio , unica spes languen- - 


tis animae, meae, unica mea felicitas et sum- 


mum bonum, quo in terris frui licet. Amo | 


te toto corde, tota mente, tota virtute , at- 

que utinam omni momento te ferventgus 

amarem, Hoc est ardens desiderium meum, 
19 

huc feruntur gemitus mei et suspiria cordis 
mei. Ád te enim trahis omnes vires animae 
meae, dum esurientem animam pretioso 
tuo corpore et sanguine nutris, satias et 
pascis. O quantum igitur obligor ad te 
amandum! O ignis jugiter ardens, et nun- 
quam deficiens ! Ure renes meos et cor 
meum, ut ardeam amore tui. Ignem ve- 
nisti mittere in terram; accende illum, et 
magis inflamma , ut semper crescat. 'Te 
semper amabo, si amandi vires praebueris; 
et eo amplius te amabo, quo uberiorem 
amandi gratiam mihi infuderis; nunquam 
tamen te amabo , ut dignus es. | 


Actus desiderii. 


Veni Domine Jesu, unica salus animae 
meae, et infunde pectori meo multitudi- 
nem dulcedinis tuae, ut nihil amem, nihil 
desiderem praeter te. Veni gaudium et feli- 
citas mea, veni spes et robur meum , quia 

"tecum sunt divitiae et gloria, tu vita et 
consolatio mea. Átque utinam te veniente 
ad me vertantur mihi in amaritudinem om- 
nes mundi deliciae, ut tibi in hoc coelesti 
convivio unitus , a te nunquam separer in 
aeternum. Amen. | 


` Actus timoris. 


Ad mensam convivii tui, a te Domine 
Jesu invitatus , accedere quidem desidero , 
sed totus contremisco a voce Apostoli. tui 
dicentis : »Si quis manducaverit panem 
hunc, et biberit calicem Domini indigne, 


i 

reus erit corporis et sanguinis Domini.« 
Et quomodo non pertimescerem , dum 
magnam miseriam meam perpendo. Pascor 
tam diu hoc coelesti pane, et tamen aresco; 
omne coeli gaudium intus fero, et tamen 
post mundi vana abeo. Deum .Excelsum, 
fontem omnium bonorum toties sumo, et 
` in te Deum meum non rapior, sed terrae 
totus adhaereo. Haec sunt angustiae meae, 
haec consternatio mea magna nimis. Quia 
tamen scio, te esse infinitae clementiae, ad 
te rursus confugio, te velut Patrem benig- 
nissimum exoro, ut me mundes, sanes, 
erigas, et gratiis tuis exornes. Ábstrahe cor 
meum ab omnibus creaturis , et fac , ut 
mens mea amore tui capta nil amplius : 
quaerat extra te, ^ | 


= 


Actus gratitudinis et humilitatis. . 


Quis sum ego, o Bonitas infinita, ut 
me pretiosissimo corpore et sanguine tuo 
pascere et satiare digneris? Quas ego tibi 
gratias agam? Quid retribuam tibi pro om- 
nibus , quae retribuisti mihi? Sicut ergo, 
o clementissime Jesu! tu: te mihi totum tra- 
disin nutrimentum animae meae, ita ego 
totum me consecro servituti tuae. Quidquid - 
habeo, quidquid sum, quidquid possum, 
tibi penitus offero et trado, ut. me totum 
tibi vindices, nec quidquam mei mihi super- 
esse paliaris. — | 
- Immense, tremende, potentissime et 
' incomprehensibilis Deus! Heu quanta est 
dignatio. tua, quanta miseria mea! 'Tu Rex 

regum , tu Dominus dominantium , qui 
respicis terram, et facis eam contremiscere ; 
tu fons sanctitatis, coram quo Angeli non 
.sunt puri; tu sol claritatis aeternae, qui 
lucem inhabitas inaccessibilem. Ego im- 
mundus, peccatis innumeris obnoxius ; quo- 
modo praesumam ad te accedere, vermis 
terrae. Verumtamen utut sit, quia major 
est misericordia tua, quam mea miseria; 
loquar ad te ego pulvis et cinis. Respice 
me indignum servum tuum , Pater miseri- 
cordissime! suscipe me, quem tam aman- 
ter invitas ad te. Jam enim cognovi, quia 
sine te nihil sum, et extra te non est salus, 
neque vita. Parce itaque peccatori, et lar- 
gire mihi indigno gratiam, ut vivam per 
te, et salvus fiam in te. Qui vivis et regnas 
Deus in saecula saeculorum. Amen. 


Affectus ad Jesum jamjam Communicaturi, 


Veni, o Jesu, fons vitae, et de plenitudine 
` tua refice me. | 

Veni, o Jesu, pax mea et gaudium meum, 
visita et recrea me. : 

Veni, o Jesu, protector meus; sub umbra 
alarum tuarum colloca et protege me. 
. Veni, o Jesu, fortitudo mea; ne deficiat vir- 
tus mea, tuo pretiosissimo corpore et sanguine 
conforta me. 

Veni, o Jesu, perseverantia mea; ut nunquam. 
a fidelibus tuis servitiis deficiam, consolida me. 

Veni, o Jesu, amor meus; transforma cor 
meum, et sanctifica me. 

Veni, o Jesu, Deus cordis mei, ut totum 
cor meum et animam meam in te effundam, in 
quo consolatio , virtus, salus et vita aeterna. 

Dum sacerdos ostendit S. Hostiam. 


1. Deum infinitum, omnipotentem , sanctissi- 
mum recognoscendo, corde pronus in terram adora. 

2. Divinam Majestatem junctam esse sanctis- 
simae Humanitati Christi in venerabili Sacramento 
profitere, et pariter adora. 

3. Recognosce, te esse indignum ad perci- 
piendum corpus Christi ; veluti leprosus procidens 
ad pedes Christi, ad quem accedis, Salvatorem 
tuum adora. . 


Dum ad aram accedis, et recedis. 


Ad te, mi Jesu, accedo , in te spero, 
in te credo. Amo te ex toto corde meo, 
super omnia, — Veni Jesu, et dignare pec- 
catorem corpore et sanguine tuo satiare 
et reficere, sanare et confortare. 

Jam quod quaesivi, video; quod concu- 
pivi, teneo; amore Jesu langueo, et corde 
totus ardeo. 

Intra cor meum te suscepi, me totum 
tibi trado; sim tuus nunc et in aeternum. 


Recede ad locum tuum, et super tanto bene- 
ficio, quod se tibi totum Christus communica- 
verit, meditabundus subsiste; corrue interne ad 
pedes Christi, et de defectibus tuis ac vili ho- 
spitio deprecare. 

Sis mi Jesu benedictus, iterumque bene- 
dictus sis mi Jesu millies. 

Quod sis factus cibus, potus, immo quod 
sis meus totus, sub hac panis specie. 

Credo in te, in te spero, amo te corde 
sincero , amo te super omnia. 

Me ad tuos sterno pedes , vulnerum 
adoro sedes , latus tuum exosculor. 


i Quidquid vis, hoc ego volo, quidquid 


non vis, ego nolo, tibi me subjicio. 
Quoquo vis, eo me voca, et in illo 
statu loca , in quo tibi placeam. 
Moribus fac sim maturus , corde, sensi- 
busque purus , simultatis nescius. 
= Humilis, pauper, pudicus, voluptatum 
inimicus, patiens et candidus. | 
Quidquid loquar, cogitabo, agam, pa- 
tar, amabo te, Deus, in omnibus. 


ORATIO POST S. COMMUNIONEM. 


Credo in te Dominum meum et Deum 
meum , intra me commorantem. Sentiat 
mens mca potentiam et dulcedinem prae- 
sentiae tuae; illumina eam, fidemque adauge. 

Spero benignissime Jesu, me fore meri- 
torum tuorum , donorumque coelestium 
participem. Quid negabis mihi, cui te 
ipsum dedisti? Jam habeo te, qui habes 
omnia; possideo te, qui potes et possides 
omnia. Noli cor meum, jam foris quaerere, 
quod amas; habes intra te coeli delicias, 
amabilissimum Deum. 

Amo te, divinissime hospes; accende 
in me tui amorem; da, ut nunquam ex- 
tinguatur, nec tepescat. O anima mea, im- 
mitte te totam in praesens tibi et apertum 


.. Jesu Christi latus, amoris thronum, cle- 


mentiae portum, gratiarum pelagus, per- 
fectionis paradisum, et abyssum Diviriitatis, 


: Actus amoris ex Card. Bona. 


Amo te, Domine Jesu, jucunditas mea 

et requies mea; amo te summum et uni- 
cum bonum meum ex toto corde, ex tota 
anima, ex tota mente, ex totis viribus meis. 
Et si tu vides me in hoc deficere; saltem 
desidero. amare te; et si satis id non opto, 
saltem desidero, id multum desiderare. Suc- 
cende, Domine, igne tuo ardentissimo vis- 
cera mea, et quando quidem non nisi amo- 
rem petis a me: da, quod jubes, et jube, 
quod vis; nisi enim dederis Velle mihi 
et Perficere, perio nudis in infirmitate 
mea. 

Memento verbi tui servo tuo, in quo 
mihi spem dedisti. Tu enim dixisti: »Qui 
manducat meam carnem, et bibit meum 
sanguinem, in me.manet,et ego in eo.« 
O dulcissimum verbum: Tu in me, et ego in 
te! O quantus amor! tu in me vilissimo 
peccatore, et ego in te, Deus meus, cujus 
. Majestas incomprehensibilis est. Unum est 
mihi necessarium, et hoc solum quaero: in 
te vivere in te quiescere, a te nunquam 
separari. 
| Felix est, qui te quaerit, felicior , qui 
. te possidet, felicissimus , qui in hac pos- 
sessione perseverat et moritur. O dies in- 
felices, quos turpiter transegi diligens vani- 
tatem , et a te recedens. 

O Domine! redime animam meam , in 
sola fidàcia miserationum tuarum respiran- 
tem , et aufer a me omnia amoris impedi- 
menta. Tu solus, Christe Jesu, vive et regna 
semper in me; in teenim sunt omnia bona, 
et jam deinceps paratus sum, omnia potius 

mala perpeti , quam ut unquam cessem 
amare te. 

O Corpus sacratissimum , quinque vul- 
neribus sauciatum ! pone te ut signaculum 
super cor meum, et imprime illi charitatem 
tuam. Obsigna pedes meos, ut sequar ve- 
stigia tua; obsigna manus meas, ut bona 
opera semper exerceam; obsigna mentem 
et voluntatem meam, ut nonnisi de te cogi- 
tem, et ea semper exequi studeam, quae 
sanctissimae tuae voluntati sunt consentanea. 

O Sanguis pretiosissime, qui omnem 
hominem abluis et purificas ; lava animam 


meam, et concede, ut nunquam amplius | 


eam ullo peccato inquinare audeam. 

O dulcedo cordis mei, o vita animae 
meae! sicut tu in Patre, et Pater in te est; 
ita ego per gratiam tuam unus tecum sim 
amore et voluntate, mihique mundus cru- 
cifixus sit, et ego mundo. Amen. 


Affectus S. Ignatii. 


O Deus! ego amo te; 
Nam prior tu amasti me. 
En libertate privo me, 
Ut sponte victus sequar te. 
Nil suggerat memoria, 
Nisi de tua gloria; 
Nil intellectus sapiat, 
Praeterquam ut te capiat. 
Protestor, nihil velle me, 
Nisi quod sciam, velle te. 
Quae dono tuo mea sunt, 
Haec dono meo tua sunt. 
A te accepi, recipe, 
Quid iis velis , praecipe; 

Guberna, sicut scis et vis, 

Nam scio, quod amator sis. 
Amore solo dona me, | 
Ut ego quoque amem te; l 

am vigil, quam per somnia, 

Hoc, dando, dabis omnia. 
O Jesu mi dilecte, amabo te perfecte, 
Cum me amoris telo transfixeris e coelo. - 

Transfige, ah transfige me, o Jesu dilectissime! 


Aliae preces post S. Communionem. 


Dominus meus et Deus meus! Quid re- 
tribuam tibi pro omnibus, quae retribuisti 
mihi? Si dedero tibi, quidquid sum, quid- 
quid habeo, quidquid possum, perinde est, 
ac si nihil darem aut facerem. Quid retri- 
buam tibi inprimis pro eo, quod me tuo 
pretiosissimo corpore et sanguine in Eccle- 
sia tua sancta nutrias? Et si hoc momento 
omnes atomi verterentur in linguas, quibus 
te laudarem , in manus, quibus tibi servi- 
rem, in corda, quibus te amarem , adhuc 
nihil esset pro tuis in me beneficiis. Sed et 
illud mihi certum est: postquam tibi omnia 
dedero, nihil te rerum mearum accepturum, 
quod non pluribus nominibus antea sit 
tuum. Attamen corpus, animam, vitam, 
sanitatem, vires, fortunas y commoda, et 
quidquid sum, aut unquam ero, tibi reddo 
et dedico, ac volo, ut quidquid a me, sive 
in tempore, sive in aeternitate peragetur, 
meae cogitationes , dicta et facta, mea con- 
silia et desideria, meae calamitates et res 
secundae, laeta et tristia, et quidquid po- 
testad me spectare, tuae Majestatis servitiis 
sint consecrata. Omnia mea dirigantur ad 

te Jesum, et ad gloriam tuam. Pro his om-: 


nibus id unum te obsecro, ut tu Salvator 
meus, quod et mihi ad salutem sufficiet, 
ducas me ad éonspectum Patris tui, et haec 
pro me loquaris verba: Ecce homo., pro 
quo ego filius tuus factus sum homo. Amen. 


x 


: Petitiones S. Augustini. 


Domine Jesu! noverim me, noverim te, 

Nec aliud cupiam, nisi te, 

Ut odiam me, et amem te. ^ — > 

Que uid agam, sit propter te, | 
umiliem me, exaltem te, 

Nihil cogitem , nisi te, 4 

Mortificem me, et vivam in te, 

Quaccunque eveniant, accipiam a te, 

Persequar me , sequar te, 

Semper optem. sequi te. 

Fugiam a me, confugiam ad te, _ 

Dignus sim , defendi a te. 

Timeam mihi, timeam te, 

Simque de electis a te. 

Diffidam mihi , fidam in te, 

Obedire velim propter te. 

In nullo afficiar, nisi in te, 

Aspice me, ut diligam te. 

Voca me, ut videam te, 

Et in aeternum potiar te. Ámen. 


Oratio S. Thomae Aquinatis. 


Gratias tibi ago , Domine sancte, Pater 
omnipotens, aeterne Beus, qui me pecca- 
torem indignum famulum tuum, nullis meis 
meritis, sed sola dignatione misericordiae 
tuae, satiare dignatus es pretioso corpore 
et sanguine Fili tui Domini nostri Jesu 

Christi, et precor, ut haec sancta. Gom- 

` munio non sit mihi reatus ad poenam, sed 
intercessio salutaris ad veniam; sit mihi ar- 
matura fidei, et scutum bonae voluntatis. 
Sit vitiorum evacuatio, concupiscentiae et 
libidinis exterminatio, contra insidias om- 
nium, tam visibilium , quam invisibilium 
firma defensio, motuum meorum tam car- 
nalium , quam spiritualium perfecta quie- 
tatio; in te uno ac vero Deo firma adhae- 
sio , atque finis mei felix consummatio. Et 
precor te , ut ad illud ineffabile convivium 
me perducere digneris, ubi tu cum Filio 
tuo et Spiritu sancto, Sanctis tuis es lux 
vera, satietas plena, gaudium sempiternum, 
jucunditas consummata, et felicitas perfecta. 
Per eundem Christum Dominum nostrum. 
Amen. 


Oratio S. Bonaventurae, 


'lTransfige , dulcissime Domine Jesu, 
medullas et viscera animae meae suavissimo 
ac saluberrimo amoris tui vulnere, vera 
sanctissimaque charitate , ut langueat et 
liquefiat anima mea solo semper amore et 
desiderio tui. 'T'e concupiscat, et deficiat in 
atria tua; cupiat dissolvi, et esse tecum. 
Da, ut anima mea te esuriat panem Ange- 
lorum , refectionem animarum sanctarum , 
te panem nostrum quotidianum, supersub- 

.s$tantialem , habentem omnem dulcedinem 
suavitatis. Te, in quem desiderant Angeli 
prospicere , semper esuriat, te semper 
'sitiat, fontem aeterni luminis, torrentem 
voluptatis , ubertatem domus Dei. Te sem- 

per ambiat, te quaerat , te inveniat, ad te 
tendat, ad te perveniat, te meditetur, te 
loquatur, et omnia operetur in laudem et 
gloriam Nominis tui cum humilitate et. di- 
lectione, cum facilitate et affectu, cum per- 
severantia usque in finem, Et tu sis;solus 
semper spes mea , jucunditas mea, pax 
mea , suavitas mea, odor meus, dulcedo 
mea, cibus meus, refectio mea, refugium 
meum, auxilium meum , sapientia mea, 
portio mea, possessio mea, thesaurus meus, 
in quo sit fixa et firma et immobiliter radi- 
cata mens mea et cor meum. Amen. 


Alia oratio post S. Communionem, 


Ineffabilem misericordiam tuam, Do- 
mine Jesu Christe, humiliter exoro, ut hoc 
Sacramentum corporis et sanguinis tui, 
quod ego indignus suscepi, sit mihi pur- 
gatio scelerum, sit fortitudo fragilium, sit 
contra mundi pericula firmamentum , sit 
impetratio veniae, sit stabilimentum gratiae, 
sit medicina vitae, sit memoria passionis 
tuae, sit contra debilitatem fomentum , sit 
viaticum meae peregrinationis, Euntem me 
conducat, errantem me reducat , reverten- 
tem me suscipiat, titubantem me teneat; 


cadentem me erigat, et perseverantem me in . 


gloriam introducat. O altissime Deus! bea- 
tissima praesentia corporis et sanguinis tui 
sic immutet palatum cordis mei, ut prae- 


ter te nullam rem sentiat dulcedinem, 


nullam amet pulchritudinem , nullum quae- 


rat alium amorem , nullam desideret con-: 

solationem, nuilam curet honorem, nullam 
timeat adversitatem. Qui vivis et regnas 
cum Deo Patre in unitate Spiritus sancti 
Deus, per omnia saecula saeculorum. Ámen. 


Aspirationes post sacram Communionem ad B. V. 
Mariam et a] jos Sanctos. 


Respice in me, gloriosissima Virgo 
Maria! loquere pro me bona dilectissimo 
Filio tuo, qui me sanctissimo corpore et 
sanguine suo suavissime refecit, et offer ei 
merita tua in supplementum imperfectionis 
meae; gratias age ei pro me, et impetra 
mihi, ut sacramentali sua praesentia non 
discedat a me, nisi relinquat post se animae 
meae largissimam benedictionem. 

Angeli sancti, ministri Dei. altissimi , 
qui Primogenitum Patris aeterni, introeun- 
tem in orbem terrarum jussu Patris adora- 
stis; facite me eo spiritu et veritate illi ser- 
vire , quo vos eidem ir hac vita ministra- 
stis, et nunc in coelesti patria servitis. 
Sancti Patriarchae et Prophetae, viri desi- 
deriorum, conscii secretorum Dei, intue- 
mini in corde meo promissum ab initio 
mundi Redemtorem, quem tam ardenter 
desiderastis ; facite me toto affectu ad illum 
suspirare, et promissos hujus Sacramenti 
effectus feliciter obtinere. 

' Electi Apostoli Jesu Christi, clarissimi 
hujus mundi doctores! aspicite in corde 
meo dilectissimum magistrum vestruín, 
quem tantopere dilexistis; impetrate mihi, 
ut ex intimo et super omnia Magistrum 

vestrum , Jesum Christum Salvatorem 
meum diligam , et pro illius majori gloria 
jugiter et indefesse zelem. 

Invictissimi Martyres, qui pro Christo 
libenter sanguinem vestrum fudistis, ipsum 
pro me exorate, ut me semper cum ipso 
vivere et mori faciat, ut sic vitam aeter- 
nam, quam repromisit diligentibus se, con- 
sequi valeam. 

Beati Pontifices, dominici gregis pasto- 
res! Agnum cernite in corde meo immacu- 
latum , quem omnipotenti Deo toties im- 


molastis, et vestris precibus mihi exorate, 


ut hoc sacrificium tremendum mihi con- 
ferat salutem aeternam. mE 
Servi Christi fideles, sancti Monachi 
et Eremitae! videte Dominum vestrum 
dulcissimum, pro quo omnia hujus mundi 
oblectamenta reliquistis ; facite me pro ejus- 
dem.amore prospera mundi despicere , et 
nulla ejus adversa formidare. 
Purissimae Virgines! Sponsum vestrum 
intuemini, cui cum summa exultatione vir- 
initatem vestram consecrastis; illibatam 
mihi mentis et corporis puritatem obtinete, 
Omnes Sancti et Sanctae Dei, vos prae- 
sertim Patroni mei! aspicite in corde meo 
Magistrum et praemium sanctitatis vestrae, 
mihique ab ipso vestris precibus impetrate, 
ut vestra semper vestigia sequar, et ad ve- 
strum rnerear consortium pervenire. Amen; 

Cultus sanctissimae Trinitatis. 
Litaniae de SS. Trinitate, — 


Kyrie eléison. Christe eléison. Kyrie eléison. 

O beata Trinitas. Audi nos. 

O adoranda Unitas. Exaudi nos. 

Pater de coelis Deus. Miserere nobis. 

Fili Redemtor mundi Deus. Miserere nobis. 

. Spiritus sancte Deus. Miserere nobis. 

Sancta Trinitas unus Deus. 

Vera et una Trinitas. 

Una et summa Deitas. 

Sancta et indivisa Unitas. 

Unitas in substantia, et Trinitas in per- 
Sonis. 

Una et par Potentia. 

Una et coaeterna Majestas, 

Una et aequalis Gloria. 

Una et divina Trinitas. 

Pater Creator. 

Fili Redemtor. 

Spiritus sancte Paraclite. 

Deus unus in substantia, et trinus in per- 

| sonis. | | 

Pater ingenite. 

Fili unigenite. . 

Spiritus S. ex utroque procedens. 

Una sancta Creatrix et Gubernatrix omnium 

-_ Trinitas. : | 

Immensa aeterni Patris potentia. - 

Inscrutabilis Filii Dei sapientia. 

Efficacissima Spiritus Sancti Bonitas. 

Una et simplex Divinitas. — | 


Sanctus , Sanctus, Sanctus, Dominus Deus. 
Sabaoth. 
Sanctus Deus , Sanctus Fortis, Sanctus Im- 
mortalis. — l | 
In quo vivimus, movemur et sumus. 

Ex quo, in quo, et per quem sunt omnia. 


Rex saeculorum immortalis et invisibilis. Š E 
Deus Abraham, Deus Isaac, et Deus Jacob. a e 
Qui eras, qui es, et qui venturus es, Pater; zd 

Ce. et Spiritus sanctus , unus a 


Deus. 


Propitius esto. Parce nobis, sanctišsima Trinitas. 
Propitius esto. Exaudi nos , sanctissima Trinitas. 
Ab omni malo, Libera nos , sanctissima Trinitas. 
Ab omni peccato. | 
Ab omni superbia et pertinacia, 
Ab omni avaritia et cupiditate. 
A gula et amore mundi. 
Ab omni invidia et odio. 
Ab ira et omni mala voluntate. 
Ab omni luxuria et immunditia. 
'Ab omni acedia et pusillanimitate, - 
A maledictione perpetua. 
Per fortitudinem, omnipotentiae tuae. 
Per Majestatem gloriae tuae. 
Per abundantiam bonitatis tuae. 
Per magnitudinem charitatis tuae. l 
Per multitudinem miserationum tuarum. 
Per abyssum judiciorum tuorum. 
Per altitudinem sapientiae et scientiae tuae. 
Per divitias Begtitudinis tuae. 
In die judicii. 
Peccatores. Te rogamus, audi nos.. 
Ut te Dominum Deum nostrum adoremus, 
et tibi soli serviamus. 
Ut Nomen sanctum tuum in vanum non 
assumamus, ! 
Ut Ecclesiae dies festos observemus et 
sanctificemus. 
Ut parentes et superiores nostros obedien- . 
do et subveniendo honoremus. 
Ut neque facto, neque consilio ullum occi- 
| damus , vel laedamus.. 


Ut nec mente ; Dec corpore turpia unquam 
committamus, 

Ut furtum non faciamus, nec quemquam 
contra justitiam gravemus. 

Ut contra proximum falsum testimonium 
vel mendacium nunquam loquamur. 

Ut proximi bona nunquam concupiscamus, 
aut invideamus. 

Ut ex toto corde, ex tota anima, et ex 
tota fortitudine te diligamus. 

Ut proximum Ioe te, sicut nos ipsos 
sincere diligamus. 

Ut ad conspectum gloriae tuae nos perdu- 
cere digneris, 

Deus Genitor, Deus Genite, Deus ex 
utroque procedens. 


Agnus Dei, qui tollis peccata mundi. Redde no- 
bis Patrem A oie 

Agnus Dei, qui tollis peccata mundi. Propitius 
esto nobis peccatoribus. 

Agnus Dei, qui tollis peccata mundi. Dona nobis 

Spiritum sanctum. 

O beata Trinitas. Audi nos. 

O adoranda Unitas. Exaudi nos. 

Kyrie eleison. Christe eleison. Kyrie eleison. Pa- 
ter noster, etc. 

V. Benedicamus Patrem et Filium cum sancto 
Spiritu. 

R. Laudemus et superexaltemus eum in saecula. 

V. Benedictus es Domine Deus patrum nostrorum. 

R. Et laudabilis et gloriosus in saecula. 

V. Benedictus es Domine in firmamento coeli. 

R. Et laudabilis et gloriosus, et superexaltatus 
in saecula. | 

V. Domine, exaudi orationem meam. 

R. Et clamor meus ad te veniat. 


Oremus. 


-. Omnipotens sempiterne Deus, qui de- 
disti famulis tuis in confessione verae fidei, 
aeternae Trinitatis gloriam agnoscere, et 
in potentia Majestatis adorare Unitatem; 

quaesumus , ut ejusdem fidei firmitate ab 
omnibus semper muniamur adversis. Per 
Dominum nostrum etc. 


Oratio ad SS. Trinitatem. 


Sanctissima Trinitas, unus Deus! Ego 
miserrimus peccator, coram sanctissima 
Divinitate tua in abyssum mei- nihili im- 
mersus, desidero te ex toto corde cum 
omnibus creaturis tuis super terram , cum 
Angelis etSanctis in coelo, laudare et glori- 
ficare tot laudibus , quot in coelo stellae, 
in igne scintillae, in aére atomi, in mari 
guttae, in terra pulveres, quot in vere 
flores, aestate grana, autumno folia, hyeme 
nives, quot corporeae in Universo .sunt 
creaturae, et humili corde dicere: Gloria 
Patri, et Filio , et Spiritui sancto; sicut 
erat in principio , et nunc et semper, et in 
saecula saeculorum. Amen. 


Hymnus SS. Ambrosii et Augustini. 


Tc Deum laudamus, Te Dominum confitemur. 

' Te aeternum Patrem , omnis terra veneratur. 

Tibi omnes Angeli, tibi coeli et universae 

^ potestates. | | 

Tibi Cherubim et Seraphim incessabili voce 
proclamant: | o 

Sanctus, Sanctus, Sanctus , Dominus Deus 
Sabaoth. ` ; 

Pleni sunt coeli et terra Majestatis gloriae tuae. 

Te gloriosus Apostolorum chorus. 

Te Prophetarum laudabilis numerus. — | 

Te Martyrum candidatus landat exercitus. . 

Te per orbem terrarum sancta confitetur 
Ecclesia. oe UOS 
. .. Patrem immensae Majestatis. = `. 

Venerandum tuum: verum et unicum Filium. 
Sanctum quoque Paraclitum Spiritum. 
Tu Rex gloriae Christe. 
Tu Patris sempiternus es Filius. 
Tu ad liberandum suscepturus hominem, non 
horruisti Virginis uterum. 
i Tu devicto mortis aculeo , aperuisti creden- 
tibus regna coelorum, 
Tu ad dexteram Dei sedes, in gloria Patris. 
Judex crederis esse venturus.: 
Te ergo quaesumus , tuis famulis subveni , 
quos pretioso sanguine redemisti, 
Aeterna fac cum Sanctis tuis in gloria nu- 
merari. 
Salvum fac populum tuum Domine, et bene- 
dic haereditati tuae. 
Et rege eos, et extolle illos usque in aeternum. 
Per singulos dies benedicimus te. 
Et laudamus nomen tuum in saeculum , et in 
saeculum saeculi. 
Dignare Domine die isto, sine peccato nos 
custodire. 
Miserere nostri Domine, miserere nostri. 
Fiat misericordid tua Domine super nos, 
uemadmodum speravimus in te. l 
In te Domine speravi, non confundar in 
aeternum. i 
V. Benedicamus Patrem et Filium cum sancto 
Spiritu. | - 
R. Laudemus ' et superexaltemus eum . iu 
saecula. 
V. Domine exaudi orationem meam. 
'R. Et clamor meus ad te veniat. 


Oremus. 


Deus, cujus misericordiae non est nu- 
merus , et bonitatis infinitus est thesaurus; 
piissimae Majestati tuae pro collatis donis 
gratias agimus , tuam semper clementiam 

exorantes , ut qui petentibus postulata con- 
cedis, eosdem non deserens, ad praemia 
futura disponas. Per Dominum nostrum 


etc. Ámen. nu 


. Divinum auxilium maneat semper no- 


biscum. Amen. 


| 


Litaniae ad Deum Patrem. 


Kyrie eleison. Christe eleison. Kyrie eleison. 


Pater sancte. Audi nos. 
Pater juste. Exaudi nos. | 
Pater de coelis Deus. Miserere nobis. 
Fili Redemtor mundi Deus. 
Spiritus sancte Deus. 
Sancta Trinitas unus Deus. 
Pater noster, qui es in coelis. 
Pater Domini nostri Jesu Christi. 
Pater misericordiarum, et Deus totius con- 
| A $olationis. 
Pater, peccavimus in coelum, et coram te. 
Pater, Deus benedictus in saecula. . 
Pater in spiritu et veritate adorande. « 
Pater, sine quo nemo venit ad Filium. 
Pater gloriae, et Domine coeli et terrae. 
dn misisti Filium in mundum. 
quo omnis paternitas in coelo et in terra 
nominatur. 
Qui elegisti nos in filios ante mundi con- 
stitutionem. 
ui praedestinasti nos in adoptionem filiorum. 
ui mysteria abscondis . prudentibus et sa- 
pientibus , et revelas ea parvulis; 
Qui benedixisti nos omni benedictione spiri- 
tuali in coelestibus. 
Qvi dimittis nobis peccata nostra. 
Qui elegisti nos, ut essemus sancti et imma- 
culati in conspectu tuo. | 

Qui das spiritum bonum petentibus te. 
Pater luminum, a quo omne bonum descendit. 
Pater fivificans, et mortuos suscitans. 

Pater videns in abscondito. 

Agricola usque modo operans. 

Qui solem tuüm oriri facis super bonos et 

malos. | 

Oui pluis super justos et injustos. 
ui numerasti omnes capillos capitis nostri. 

Qui proprio Filio tuo non pepercisti, sed 

pro nobis omnibus eum tradidisti. 

Qui vocasti nos in societatem Filii tui. 

Qui dignos nos fecisti, ut veniamus in par- 

tem sortis Sanctorum, 

Qui ad nuptias Filii nos vocasti. 

Qui dilexisti nos, et dedisti consolationem 
aeternam. | 

Qui sic dilexisti: mundum, ut Filium uni- 
|. genitum dares. 

Qui magnifica voce de coelo delapsa clarifi- 

casti Filium tuum. Ó 

Qui tibi in Filio tuo bene còmplacuisti. 

ui complacuit dare nobis regnum. 

. Cujus faciem semper vident Angeli in coelis. 
ui, ut servum redimeres, Filium tradidisti. 
ui talem charitatem dedisti nobis , ut filii 

tui nominemur et simus. . 
ài voluisti nos conformes fieri imagini 

|  . Fili tui. "n 

Qui es super omnes, et per omnia, et in 

omnibus nobis. 

Qui parasti regnum electis tuis ante mundi 

constitutionem. 

Pater orphanorum et judex viduarum. 

Qui sine acceptione personarum judicas se- 
| cundum opus uniuscujusque. , 

In: cujus domo sunt mansiones multae. 

Pater benigne, patiens, et multae miseri- 
cordiae. 

Propitius esto. Parce nobis Domine. 

Prepitius esto. Exandi nos Domine. 

Ab omni malo. Libera nos Domine. 

Ab omni peccato. 

A potéstate diaboli. 

omnibus peccatorum BOrESIODIDUSD et 

tentationibus. ` , 

Ab insidiis inimicorum. - 

Ab ira, et odio, et omni mala voluntate. 

Ab imminentibus peccatorum periculis. 

Ab omnibus adversantibus, et hostibus men- 
tis et corporis. 

A damnatione perpetua. 

Per altissimam, qua intueris abyssos, scien- 
tiam tuam. 

Per immensam , qua omnia ex nihilo creasti, 
potentiam tuam. 

Per suavem, qua cuncta gubernas, provi- 

l dentiam tuam. 

Per aeternam , qua mundum dilexisti, chari- 
tatem tuam. 

Per infinitam , qua omnia [imples, bonita- 
tem tuam. 

Peccatores. Te rogamus audi nos. 


: Ut nomen tuum semper, et ubique. sancti 


ficetur. 
Ut regnum tuüm nobis advenire concedas. 
Ut semper fiat voluntas tua, sicut in coelo 
et in terra. 
Ut panem nostrum quotidianum nobis dare 
digneris. 
Ut nos iub umbra alarum tuarum protegere, 
et ex omni tentatione eripere digneris. 
. Ut nos ab omni malo liberare digneris: 
Ut, quod fideliter petimus , efficaciter. con- 
/, sequamur. 
Pater, in nomine Filii tui. 


q sou sqr 

Agnus Dei, qui tollis peccata mundi. Reconcilia 


nos Patri. 


Agnus Dei, qui tollis peccata mundi, Da nobis 


accessum ad Patrem. 


Agnus Dei, qui tollis peccata mundi. Post hoc 


exilium ostende nobis Patrem. 


Pater sancte. Audi nos. 

Patér juste. Exaudi nos. 

Kyrie eleison. Christe eleison. Kyrie eleison. 
. Pater noster, etc. 

Et ne nos inducas in tentationem. 

Sed libera nos a malo. . 

Protector noster aspice Deus. 

Et respice in faciem Christi tui. 

Memento nostri Domine in beneplacito tuo. 

Visita nos in salutari tuo. 

Ostende nobis Domine misericordiam tuam. 

Et salutare tuum da nobis. 

Domine Deus virtutum , converte nos. 

Ostende nobis faciem tuam, et salvi erimus. 

Domine, exaudi orationem meam. 

Et clamor meus ad te veniat. 


r 


Oremas. 


Deus celsitudo humilium , et fortitudo 
rectorum, qui per unigenitum Filium tuum 
ita erudire mundum dignatus es, ut omnis 
ilius actio fieret nostra instructio ; excita 
in nobis spiritus tui fervorem, ut, quod 


ille verbo et exemplo salubriter docuit, nos  : 


efficaciter imitari valeamus. | 
Deus , qui in omnibus Ecclesiae tuae 
filiis Christi Filii tui voce, manifestasti sa- 
torem te bonorum seminum, et electorum 
almitum esse cultorem; tribue quaesumus 
delibus tuis, qui vinearum apud te nomine 
censentur et segetum , ut spinarum et tri- 
bulorum squallore resecto, digna effician- 
tur fruge foecundi. | : 

- Deus , qui fidelium mentes unius efficis 
voluntatis; da nobis id amare , quod prae- 
cipis, id desiderare, quod promittis , ut 
inter mundanas varietates ibi nostra fixa 


x did E 
sint corda, ubi vera sunt gaudia. Per Do 
minum nostrum etc. | 
Domine, exaudi orationem [meam 
Et clamor meus ad te veniat, 
Benedicamus Domino. 
Deo gratias. 
Et fidelium animae per misericordiam. 
Der requiescant in pàce. Ámen. 


Litaniae ad Christum, sanctissimum 
Redemtorem. 


Kyrie eléison. Christe eleison. Kyrie elei 
Jesu Christe. åudi nos. Tom eleison. 
Jesu Christe. Exaudi nos. 

Pater de coelis Deus. Miserere nobis. 

Fili, Redemtor mundi Deus. 
Spiritus sancte Deus. 
Sancta Trinitas, unus Deus. 
Jesu Fili Dei vivi. zi 
Jesu Fili Mariae Virginis. 
Jesu Sanctissime. ' 
Jesu Potentissime. 

Jesu Fortissime. 

Jesu Perfectissime. 

Jesu Gloriosissime. 

Jesu Piissime. 

Jesu Mirifice. . 

Jesu Charissime. , — - 
Jesu Dulcissime. 

Jesu Jucundissime. . 

Jesu Clarissime, 

Jesu Clarior sole. 

Jesu Pulchrior luna. 

Jesu Splendidior stellis. 

Jesu Admirabilis. 

Jesu Delectabilis. 

Jesu Honorabilis. 

Jesu Humillime. 

Jesu Pauperrime. 

Jesu Sapientissime., . 

Jesu Obedientissimo. 

Jesu Castissime. 

Jesu Amator Castitatis. 
Jesu Amator pacis. 

Jesu Amor noster. 

Jesu Speculum vitae. 

Jesu Exemplar virtutum. 
Jesu Decus morum. ; 
Jesu Speculum perfectionis. 
Jesu Zelator animarum. 
Jesu Refugium nostrum. 
Jesu Pater pauperum. 

Jesu Consolator afflictorum. 
Jesu Thesaurus fidelium. . 
Jesu Gemma pretiosa. 
-Jesu Armarium perfectionis. 
Jesu Stella maris. 

Jesu Lux vera. 

Jesu Sapientia aeterna. 
Jesu Bonitas infinita. 

, Jesu Salvator mundi. 

Jesu Mediator Dei et hominum. 
Jesu Bone pastor ovium. 
Jesu Benignissime. 

Jesu Dilectissime. 

Jesu Clementissime. 

Jesu Desideratissime. 

Jesu Mitissime. 

Jesu AÁmantissime. 

Jesu Amator fidelissime. 
Jesu Amator noster. 

Jesu Gaudium Angelorum. 
Jesu Rex Patriarcharum. 
Jesu Inspirator Prophetarum. 
Jesu Magister Apostolorum. 
Jesu Doctor Evangelistarum. 
Jesu Fortitudo Martyrum. 

Jesu Lumen Confessorum. Miserere nobis. 

Jesu Sponse Virginum. Miserere nobis. 

Jesu Corona Sanctorum omnium. Miserere nobis. 

Propitius esto. Parce nobis Jesu. 

Propitius esto. Exaudi nos Jesu. 

Ab omni malo. Libera nos Jesu. . 

Ab omni peccato. 

Ab ira tua. 

Ab insidiis diaboli. 

A peste, fame et bello. 

A transgressione mandatorum tuorum. 

Ab incursu oninium malorum. 

Per incarnationem tuam. 

Per adventum tuum. 

Per nativitatem tuam. 

Per dolores tuos. 

Per flagella tua. 

Per mortem tuam. 

Per resurrectionem tuam 

Per ascensionem tuam. 

Per gaudia tua. 

Per gloriam tuam. 

Per dulcissimam Virginem Matrem tuam. 

Per intercessionem omnium Sanctorum 
tuorum. 

Agnus Dei, qui tollis peccata mundi.. Parce no- 
bis Jesu. 

Agnus D. , qui tollis peccata mundi. Exaudi nos 
esu. i , 

Agnus Dei, qui tollis. peccata mundi. Miserere 
nobis Jesu. 

Jesu Christe. Audi nos. 

Jesu Christe. Exaudi nos. 

Kyrie eleison. Christe eleison. Kyrie eleison. 

Pater noster, etc. "E 

Et ne nos inducas in tentationem. 

Sed libera nos a malo. 

Benedic anima mea Domino. 

Et omnia, quae intra me sunt, nomini sancto ejus, 

Sit nomen Domini benedictum. 

Ex hoc, nuno et usque in saeculum. 

Adjutorium nostrum in nomine Domini. 
Qui fecit coelum et terram. 

Domine exaudi orationem meam, 

Et clamor meus ad te veniat. 


Oremus. 


Omnipotens sempiterne Deus , dirige 
actus nostros in beneplacito tuo, ut in no- 
mine dilecti Filii tui mereamur bonis ope- 
ribus abundare. | 

Sancti nominis tui, Domine, timorem 
pariter et amorem fac nos habere perpe- 
tuum; quia nunquam tua gubernatione de- 
stituis, quos in soliditate tuae dilectionis 
instituis. | 

Deus virtutum, cujus est totum , quod 
est optimum ; insere pectoribus nostris amo- 
rem tui nominis, et praesta in nobis Reli- 
gionis augmentum , ut quae sunt bona, 
nutrias, ac pietatis studio , quae sunt nu- 
trita, custodias. 

" Deus, qui gloriosissimum nomen Jesw 
Christi , Filii tui Domini nostri , fecisti 
fidelibus tuis summo suavitatis affectu ama- 
bile, et malignis spiritibus tremendum at- 
que terribile; concede propitius, ut omnes, 
qui hoc nomen Jesu devote venerantur in 
terris, sanctae consolationis dulcedinem in 
praesenti percipiant, et in futuro gaudium 
exultationis et interminabilis beatitudinis 
obtineant in coelis. Per eundem Dominum 
nostrum etc. 

Bone Jesu, Verbum Patris, splendor 
paternae gloriae, in quem desiderant Án- 

geli prospicere ; doce me facere voluntatem 
tuam , ut a spiritu tuo bono deductus ad 
beatam illam perveniam civitatem , ubi est 
. dies aeternus et unus omnium spiritus, ubi 
est certa securitas, et secura aeternitas, et 
aeterna tranquillitas , et tranquilla felicitas, 
et felix suavitas, et suavis jucunditas, ubi 
tu Deus cum Patre et Spiritu. sancto vivis 
et regnas per omnia saecula saeculorum. 
Amen. 


 Jubilus S. Bernardi. 


Jesu dulcis memoria 
Dans vera cordis gaudia; 

Sed super mel et omnia 
Ejus dulcis praesentia. 

Nil canitur suavius, 
Auditur nil jucundius ; 

Nil cogitatur dulcius , 
Quam Jesus Dei Filius. 

Jesu, spes poenitentibus , 
Quam pius es petentibus, 

uam bonus te quaerentibus ! 
Sed quid invenientibus ? 

Jesu, dulcedo cordium, 
Fons vivus, lumen mentium, 
Excedens omne gaudium, 

Et omne desiderium. 

Nec lingua valet dicere , 
Nec littera describere; 
Expertus petest credere, 
Quid sit, Jesum diligere. 

Jesu, Rex admirabilis í 
Et triumphator nobilis; 
Dulcedo ineffabilis, 
Totus desiderabilis. 

Mane nobiscum Domine, 
Et nos illustra lumine; 
Pulsa mentis caligine 
Mundum reple dulcedine. 
.. Quando cor nostrum visitas , 
Tunc lucet ei veritas; 
Mundi vilescit vanitas, 
Et intus fervet charitas. 
Jesum omnes agnoscite, 
Amorem ejus poscite. 
Jesum ardenter quaerite, 
Quaerendo inardescite, 
Jesus auctor clementiae, 
Totius Spes laetitiae, 
Amoris fons et gratiae, 
Verae cordis deliciae. — 
Hoc probat ejus passio, 
Hoc sanguinis effusio, 
Per quam nobis redemtio 
Datur, et Dei visio. 
. Qui te gustant , esuriunt, 
Qui bibunt , adhuc sitiunt; 
Desiderare nesciunt, | 
Nisi Jesum, quem diligunt, 
Jam, quod quaesivi, video, 
Quod concupivi, teneo, 
Amore Jesu langueo, 
Et corde totus ardeo. : 
Sis precor meum gaudium, 
Qui es futurum praemium,  ' 
u solus mea gloria , 
Spes, decus, et victoria. 
- Sequar, quocunque ieris; 
Mihi tolli non poteris, 
Cum meum cor abstuleris , 
Jesu, laus nostri generis. 
Rex virtutum, Rex gloriae, 
Rex insignis victoriae. 
Jesu, largitor veniae, 
Honor coelestis patriae. 

In p'ace Jesus imperat, 
nd omnem sensum superat, 
anc mea mens desiderat, 
Et ea frui properat. 
Jesus ad Patrem rediit, 
Coele ste regnum subiit. 
Cor meum a me transiit, 
Post Jesum simul abiit, 
Quem prosequamur laudibus , 
* Votis, hymnis et precibus; 
Ut nos donet coelestibus 
Secum perfrui sedibus, Amen. 


s 


Litaniae ad Spiritum sanctum. 


Kyrie eleison. -Christe eleison, Kyrie eleison. 

Spiritus sancte. Audi nos. 

Spiritus Paraclite. Exaudi nos. 

Pater de coelis Deus. 

Fili Redemtor mundi Deus. 

Spiritus sancte Deus. 

Sancta Trinitas, unus Deus. 

Spiritus veritatis, a Patre, Filioque procedens. 

Dominator hominum. 

nid orbem terrarum. 

Habens omnem virtutem. 

Omnia bona operans, et omnia prospiciens. 

Spiritus veritatis , omnia suggerens et dis- 
tribuens. l 

Spiritus sapientiae et intellectus. 


Spiritus consilii, fortitudinis, scientiae et | 


pietatis. 
Spiritus timoris Domini , et prudentiae. 
Spiritus, quo inspirante locuti sunt sancti 
Dei homines. | 
Spiritus, quae ventura sunt, annuntians. 
Spiritus, donum et promissio Patris. 
Spiritus sancte Paraclite, arguens mundum. 
Spiritus , in quo daemonia eJiciuntur. 
- Spiritus, ex quo renascimur. 


- 

Spiritus, per quem charitas Dei diffusa est 
in cordibus nostris. 

Spiritus adoptionis filiorum Dei. 

Spiritus gratiae et misericordiae. 

Spiritus adjuvans infirmitatem nostram, et 
reddens testimonium spiritui nostro, 
quod simus filii Dei. 

Spiritus suavis, benigne, super mel dulcis. 
Spiritus pignus haereditatis nostrae, dedu- 
cens nos in terram rectam. l 
Spiritus principalis , vivificans et confortans. 

Spiritus salutis , judicii et gaudii. 

Spiritus fidei, pacis et ardoris. 

. Spiritus humilitatis, charitatis et castitatis. 

Spiritus benignitatis, bonitatis, longanimita- 
tis ac mansuetudinis. 

Spiritus veritatis , unitatis ac consolationis. 

Spiritus compunctionis , promissionis , reno-, 
vationis ac sanctificationis. 

Spiritus vitae, patientiae, continentiae ac 


modestiae. J 


Spiritus omnium gratiarum. 

Propitius esto. Parce nobis S. Spiritus, 

Propitius esto. Exaudi nos S. Spiritus. 

À spiritu erroris. 

À spiritu immundo. 

À spiritu blasphemiae. 

Ab omni obstinatione et desperatione. 

Ab omni praesumtione et veritatis contra- 
dictione. : 

Ab omni malitia et prava consuetudine. 

Ab invidia fraternae charitatis. 

A finali impoenitentia. 

Per aeternam a Patre, Filioque processio- 
nem tuam. 

Per omnem gratiarum plenitudinem, qua Vir- 
ginem Mariam semper possedisti. 

Per sanctam in baptismo Christi apparitio- 
nem tuam. 

Per salutarem super Apostolos adventum tuum. 

Per ineffabilem bonitatem tuam, qua Ec- 

clesiam gubernas, Martyres, corroboras , 
Doctores illuminas. Libera nos Spiritus 
Dei vivi. 

Peccatores. 

Ut in spiritu ambulemus, et desideria car- 
nis non adimpleamus. 

Ut te nunquam contristemus. 

Ut omnes ecclesiasticos Ordines in sancta Reli- 
gione et veroSpiritu conservare digneris. 

Ut cuncto populo christiano cor unum et 
animam unam donare digneris. 

Ut virtutum omnium complementum nobis do- 
nare digneris. 

Ut nos exaudire digneris. 

Agnus Dei, qui tollis peccata mundi. Effunde i 
nos sanctum Spiritum. 

Agnus Dei, qui tollis peccata mundi. Emitte in 
nos promissum Patris Spiritum. 

Agnus Dei, qui. tollis peccata mundi. Da nobis 
Spiritum bonum. 

Spiritus sancte. Audi nos. 

Spiritus Paraclite. Exaudi nos. 

Kyrie eleison. Christe eleison. Kyrie eleison. 

Pater noster etc. 

Et ne nos inducas in tentationem. 

Sed libera nos a malo. | 

Emitte Spiritum, tuum, et creabuntur. 

Et renovabis faciem terrae. 

Cor mundum crea in me Deus. 

Et Spiritum rectum innova in visceribus meis 

Ne projicias me a facie tua. 

Et $ iritum sanctum tuum ne auferas a me. 

Redde mihi laetitiam salutaris tui. 

Et Spiritu principali confirma me. 

Domine exaudi orationem meam. 

Et clamor meus ad te veniat. 

Deus, qui corda fidelium. S. Spiritus 
illustratione docuisti; da nobis in eodem 

Spiritu recta sapere, et de ejus semper con- 
solatione gaudere. 

Omnipotens sempiterne Deus, cujus 
Spiritu totum corpus Ecclesiae sanctifica- 
tur et regitur; exaudi nos pro universis 
Ordinibus supplicantes , ut gratiae tuae 
munere ab omnibus tibi gradibus fideliter 
serviatur. Per eundem Dominum nostrum, 
qui tecum Spiritus unus est Deus, in sae- 
cula saeculorum. Ámen. 

Misericordissime , piissime ac benig- 
nissime Deus , consolator et amator noster; 
ignosce et condona nobis peccata nostra. 
Exaudi nos: illuminet nos, inflammet nos 
lux tuae visitationis, ut ab omni peccato 


puri efficiamur, et alieni. Imple et confirma. 


nos septem donis tuis et gratia tua, Spiri- 
tus sancte Deus, et hoc ipsum operare 
nunc in cordibus nostris, quod olim in va- 
sis tuis electissimis, Chrisu Apostolis, in 
die Pentecostes operari dignatus es, ut 
quidquid tu non es, in nobis pereat, et 
tui amor castissimus ac ferventissimus nos 
omnes inebriet, transformet, atque in se 


absorbeat. Amen. 


Hymnus de Spiritu Sancto. 
Veni sancte Spiritus, 

Et emitte coelitus 
Lucis tuae radium. 

Veni Pater pauperum, 

Veni dator munerum, 
Veni lumen cordium. 

Consolator optime, 
Dulcis hospes animae, 
Dulce refrigerium. 
. In labore requies, 
In aestu temperies, 

In fletu solatium. 
O Lux beatissima, . 
Reple cordis intima F 

Tuorum fidelium. 

Sine tuo Numine 
Nihil est in homine, 

Nihil est innoxium. 
Lava, quod est sordidum, 
Riga, quod. est aridum, 

Sana, quod est saucium. 
Flecte, quod est rigidum, 
Fove, quod est frigidum, 

. Rege, quod est devium. 
Da tuis fidelibus 
In te confidentibus 
r Sacrum Septenarium. 
Da virtutis meritum, 
Da salutis exitum, 

Da perenne gaudium. Amen. 
Spiritus sancti gratia 
Illuminet sensus et corda nostra. 
Domine exaudi orationem meam. 
Et clamor meus ad te veniat. 


Oremus. 


Adsit nobis, quaesumus Domine, vir- 
tus Spiritus sancti, quae et corda nostra 
clementer expurget, et ab omnibus tueatur 
adversis. Per Dominum etc. 


Hymnus alius. ` 


Veni, Creator Spiritus, 
Mentes tuorum visita, 

Imple superna gratia, 
Quae tu creasti E aig 

Qui diceris Paraclitus , 
Altissimi donum Dei, 

Fons vivus, ignis, charitas, 
Et spiritalis unctio. 

Tu septiformis munere, 
Digitus paternae dexterae; 
Tu rite promissum Patris, 
Sermone ditans guttura. 

Accende lumen sensibus, 
Infunde amorem cordibus, 
Infirma nostri corporis 
Virtute firmans perpeti. 

Hostem apelas longius, 
Pacemque dones protinus; 
Ductore sic te praevio 
Vitemus omne noxium. 

Per te sciamus da Patrem, 
Noscamus atque Filium, 

: Teque utriusque Spiritum 
Credamus omni tempore. 

Deo Patri sit gloria, 

Et Filio, qui a mortuis 
Surrexit, ac Paraclito, 
In saeculorum saecula. Amen. 


Oremus. 


Mentes nostras, quaesumus Domine, 
Paraclitus, qui a te procedit, illuminet et 
inducat in omnem ,/sicut Filius tuus pró- 
misit, veritatem. 

Omnipotens sempiterne Deus , cujus 
Spiritu sancto totum corpus Ecclesiae re- 
gitur et sanctificatur; ego, etsi alioquin me 
tbi totum debeo, quidquid sum, àb hac 
tamen hora peculiari quadam servitute me 
tibi addico atque devoveo , suppliciter pe- 

ens, ut tu, Deus meus, servi tui pia vota 
suscipiens, manus tuae protectione me sem- 
-per custodias, amoris tui igne succendas, 


et a te nunquam separari permittas. Per 
Dominum etc. 


CULTUS SANCTISSIMI EUCHAR | 
SACRAMENTI. USE 


Qui sanctissimam Eucharistiam digne 
colunt et suscipiunt , in coelo fulgebunt 
sicut sol, quia a sanctissima Christi huma- 
nitate, quam adeo decenter colebant, et 
devote sumebant, peculiare gloriae. lumen 
habebunt, ét splendorem. l 

uoties itaque se occasio offert acce- 
dendi Ecclesiam sive ad audiendum Missae 
.sacrificium , aut praecise ex intentione visi- 
tandi sanctissimum Eucharistiae Sacramen- 
tum: praemissa demississima adoratione 
Christi sub speciebus panis in hoc sanctis- 
simo Sacramento existentis, pro temporis 


commodo et placito devotionis subservient 


sequentia, 


Litaniae de Venerabili Sacramento, 


“Kyrie eleison. Christe eleison. Kyrie eleison. 
Christe audi nos. Christe exaudi nos, i 
Pater de coelis Deus. Miserere nobis. 
Fili Redemtor mundi Deus. 

Spiritus sancte Deus. 

Sancta Trinitas unus Deus. 

Panis vivus de Coelo descendens. 
Deus absconditus et Salvator. 
Frumentum Electorum. 

Vinum germinans virgines. 

Panis pinguis , et deliciae regum. 

Juge Sacrificium. 

Oblatio munda. l 

Agnus absque macula. 

Mensa purissima. 

Angelorum esca. 

Manna absconditum. 

Memoria mirabilium Dei. EE 

Panis supersubstantialis. 

Verbum caro factum. 

Habitans in nobis. 

Hostia sancta. 

Calix benedictionis. 

Mysterium fidei. 

Praecelsum et venerabile Sacramentum. 

Sacrificium omnium sanctissimum. 

Vere propitiatorium pro vivis et defunctis. 

Coeleste antidotum , quo a peccatis praeser- 
vamur. 

Stupendum super omnia miraculum. 
Sacratissima Dominicae passionis comme- 
moratio. | 
Donum transcendens omnem plenitudinem. 

Memoriale praecipuum divini amoris. 

Divinae affluentia largitatis. | 

Sacrosanctum et augustissimum Mysterium. 

Pharmacum immortalitatis. | 

Tremendum ac vivificum Sacramentum. 

Panis omnipotentia Verbi caro factus. 

Incruentum Sacrificium. 

Cibus et Conviva. | 

Dulcissimum Convivium, cui assistunt An- 
geli ministrantes. 

Sacramentum pietatis. 

Vinculum charitatis. 

Offerens et Oblatio. 

Spiritualis dulcedo, in proprio tonte degustata. 

Refectio animarum sanctarum. ` 

Viaticum in Domino morientium, 

Pignus futurae gloriae. 

Propitius esto. Parce nobis Domine. 

Propitius esto. Exaudi nos Dómine. ; 

Ab indigna corporis et sanguinis tui sus- 
ceptione. 

A concupiscentia carnis. 

A superbia vitae. 

Ab omni peccandi occasione. : 

Per desiderium illud, quo hoc Pascha cum 
discipulis manducare desiderasti. 

Per summam humilitatem, qua discipulorum 
pedes lavisti. 

Per ardentissimam charitatem , qua hoc divi- 
num Sacramentum. instituisti. 

Per sanguinem tuum pretiosum, quem nobis 
in altari reliquisti. 

Per quinque vulnega hujus tui corporis sa- 
cratissimi, quae pro nobis suscepisti. 

Peccatores: Te rogamus audi nos. 

Ut nobis fidem, reverentiam, et. devotionem 
hujus admirabilis Sacramenti augere et 
conservare digneris. 

Ut ad frequentem usum Eucharistiae per 
veram peccatorum confessionem nos per- 
ducere digneris. i 

Ut nos ab omni haeresi, perfidia, ac cordis 
caecitate liberare digneris. 

Ut in hora mortis nostrae hoc coelesti via- 
tico nos confortare et munire digneris. 

Ut ad coenam vitae aeternae nos perducere 
digneris. 

Fili Dei. 

Agnus Dei, qui tollis peccata mundi. Parce nobis 


Domine. 


Agnus Dei, qui tollis peccata mundi. Exaudi nos 


Domine. 


Agnus Dei, qui tollis peccata mundi. Miserere 


nobis. 
Christe audi nos. Christe exaudi nos. 


Kyrie eleison. Christe eleison. Kyrie eleison. - 


Pater noster etc. 

Memoriam fecit mirabilium suorum misericors et 
miserator Dominus. 

Escam dedit timentibus se. 

Ex altari tuo Domine Christum sumimus. 

In quem cor et caro nostra exultant. 

Domine exaudi orationem meam. i 

Et clamor meus ad te veniat. 


Oremus. 


Deus, qui nobis sub Sacramento mira- 
bili passionis tuae memoriam reliquisti, 
tribue quaesumus , ita nos corporis et san- 
guinis tui sacra mysteria venerari, ut re- 
demtionis tuae fructum in nobis jugiter 
sentiamus. Qui vivis et regnas in saecula ` 
saeculorum. Amen. | 

Domine Jesu Christe, Fili Dei vivi, qui 
ex voluntate Patris, cooperante Spiritu 
sancto, per mortem tuam mundum vivi- 
ficasti : libera nos „per sacrosanctum cor- 
poris et sanguinis tui Sacramentum ab om- 
nibus iniquitatibus nostris et universis malis, . 
et fac nos tuis semper inhaerere mandatis, 
nec a te unquam separari permittas. Qui 
vivis et regnas cum Deo Patre in unitate 
Spiritus sancti Deus per omnia saecula sae- 
culorum. Amen. 


Hymnus. 


Pange lingua gloriosi 
Corporis Mysterium, 
Sanguinisque pretiosi, 
Quem in mundi pretium , 1 
Fructus ventris generosi , 
Rex effudit gentium. 


. * 
. Nobis datus , nobis natus 
Ex intacta Virgine, 
Et in mundo conversatus, 
Sparso verbi semine, 
Sui moras incolatus 
Miro clausit ordine. 

In supremae nocte coenae 
Recumbens cum fratribus , 
Observata lege plene 
Cibis in legalibus, 

Cibum turbae duodenaa 
Se dat suis manibus. 
Verbum caro , panem verum 

. Verbo carnem efficit; 
Fitque Sanguis Christi merum, 
Etsi sensus deficit. 

" Ad firmandum cor sincerum 
Sola fides sufficit. 

Tantum ergo Sacramentum 
Veneremur cernui , 

. Et antiquum documentum 
Novo cedat ritui. 
Praestet fides supplementum 
Sensuum defectui. 

Genitori , Genitoque 
Laus et jubilatio, 

Salus , honor, virtus quoque, 
Sit et benedictio, 
Procedenti ab utroque 
Compar sit laudatio. Amen. 


Oremus. 


^ Deus, qui nos ad imaginem tuam Sa- 

cramentis renovas et praeceptis ; perfice 

, gressus nostros in semitis tuis, et charita- 

tis tuae donum, quod fecisti a nobis sperari, 

per tuam clementiam efficaciter facias appre- 

endi. Per Christum Dominum nostrum. 
Amen. | 

Hymnus alius. 


Lauda Sion Salvatorem , lauda Ducem et Pasto- 
rem in hymnis et canticis. 
Quantum potes, tantum aude, quia major omni 
laude; nec laudare sufficis. | 
Laudis thema specialis , panis vivus et vitalis 
hodie proponitur, 
Quem in sacrae mensa coenae, turbae fratrum 
duodenae datum non ambigitur. 
Sit laus plena, sit sonora, sit jucunda, sit decora 
mentis jubilatio. 
Dies enim solemnis agitur, in qua mensae prima: 
recolitur hujus institutio. 
In hac mensa noviregis, novum pascha novae legis. 
~ phase vetus terminat. 
Vetustatem novitas, umbram fugat veritas , noc- 
tem lux eliminat. : 
Quod in coena Christus gessit, faciendum hoc 
expressit in sui memoriam. 
Docti sacris institutis, panem, yinum, in salu- 
tis consecramus hostiam. | 
Dogma datur Christianis. quod in carnem transit 
panis, et vinum in sanguinem, 
Quod non capis, quod non vides, animosa firmat 
fides, praeter rerum ordinem. 
Sub diversis speciebus, signis tantum, et non 
rebus, latent res eximiae. ` | 
Caro cibus, sanguis potus; manet tamen Chri- 
stus totus sub utraque specie. 
À sumente non concisus, non confractus, non di- 
visus, integer accipitur. 
Sumit unus, sumunt mille; quantum isti , tantum 
ille, nec sumtus consumitur. 
Sumunt boni, sumunt mali, sorte tamen inaequali, 
vitae, vel interitus. | 
Mors est malis, vita bonis ; vide paris sumtionis, 
quam sit dispar exitus. à; 
Fracio demum Sacramento, ne vacilles, sed me- 
mento , tantum esse sub fragmento, quantum 
toto tegitur. 
16 

Nulla rei fit scissura; Signi. tantum fit fractura , 

qua nec status , nec statura EA minuitur. 

Ecce panis Angelorum , factus cibus viatorum, 
vere panis filiorum, non mittendus canibus. 

In figuris praesignatur, cum Isaac immolatur; Ag- 
nus paschae deputatur; datur Manna patribus. 

. Bone pastor, panis vere, Jesu nostri miserere; 
tu nos pasce, nos tuere, tu nos bona fac 
videre in terra viventium. i 

Tu, qui cuncta scis et vales, qui nos pascis hic 
mortales , tuos ibi commensales, cohaeredes 
et sodales fac sanctorum civium. Amen. 


Oremus. 


Deus, qui diligentibus te boma invisi- 
bilia praeparasti; infunde cordibus nostris 
tui amoris affectum, ut te in omnibus et 
super omnia diligentes promissiones tuas, 
quae omne desiderium superant, conse- 
quamur. Per Dominum nostrum, etc. 


Affectus ad Jesum in sanctissimo Altaris 
Sacramento. 


O Jesu, fons vitae, refrigera me, et ubertate tua 
in aeternum refice me. 

O Jesu, agnus Dei! quocunque ieris, da sequi te. 

O Jesu, pax mea et gaudium meum, visita et 
recrea me. 

O Jesu, Sanctificator meus, fac in justitia , et 
sanctitate serviam coram te. 

O Jesu, protector ineus, sub umbra alarum tua- 
rum protege me. ` 

O Jesu, fortitudo mea, cum defecerit virtus mea, 
ne derelinquas me. | 

O Jesu, propugnaculum meum, sustenta et 
tuere me. : 

O Jesu, adjutor meus et firmamentum meum, ad- 
juva et erige me. l 

O Jesu, perseverantia mea , in conspectu tuo in 
aeternum confirma me. 
O Jesu, Sponsor meus, vim patior, responde 


pro me. 
O Jesu, amor meus, transforma et sanctifica me. 


O Jesu, Deus cordis mei, quando effundam to- 
tum cor meum in te? 

O Jesu, judex meus, donec pertranseat furor 
tuus , absconde, et tandem absolve me. 

O Jesu, gloria mea, in misericordia iua corona 
me, ut in acternum perfruar te. Amen, 


. Oratio ad Jesum. 


~ 


- O Jesu amor meus! en effundo animam 
meam in conspectu tuo. Spes mea Jesu! tui 
amoris igne ardere desidero. Quocirca te 
suppliciter exoro, dignare tui amoris ignem 
de coelo mittere, qui cor meum et viscera 
inflammet. 

Te deprecor per pretiosissimum san- 
guinem tuum, o Jesu, ut abluas omnes 
iniquitates meas. Redemtor meus Christe 
Jesu! totum me tibi trado. Uni me tibi, 
non me repellas; Spiritum sanctum tuum 
ne auferas a me, ne me perdat iniquitas 
. mea, quem creavit bonitas tua. O mi Deus! 
cupio toto cordis affectu, ut omnes te ag- 
noscant et colant, ut totus orbis tibi serviat, 
et te unum laudet nunc et in aeternum. 
Amen. | 

Amantissime Domine Jesu Christe, ob- 
secro te per amorem illum perfectissimum, 
quo salutem nostram zelando , ubique fide- 
liter aeque ac ferventer eam quaeris; da 
mihi rectam „puram, simplicem, ac Deo 

placentem in singulis intentionem, ut in 
quibuscunque agendis , et vivens, et mo- 
riens, non aliud quaeram aut intendam , 
quam pure gloriam et beneplacitum tuum. 
Haec da mihi, ut te ex toto corde meo di- 
ligam, et quaeram in tempore et aeternitate. 
Amen. 


* 


Oratio contra carnis tentationes. 


Tu scis, bone Jesu, quam acri certa- 
mine carnis incendia me fatigent, et quo 
continuo in periculo mea fragilitas versetur, 
agnoscis. Ne sinas, Domine Jesu, et tu, 
sanctissima Virgo Maria, ut tam immani 
scelere me obstringam, ut propter vilem et 
momentaneam carnis delectationem vestram 
velim amicitiam, et aeternam beatitudinem 
perdere. Ádjuva me, Christe Jesu, ut probe 
in omni meo certamine decertem, et per 
tuae gratiae rorem omnis in me carnis in- 
flammatio extinquatur; ut per tuam miseri- 
cordiam corpus et animum meum castum 
et purum conservem ; ut impuras carnis 
voluptates non solum fugiam, sed et per- 
horrescam. Amen. 

Oratio pro populo christiano. 

"Omnipotens sempiterne Deus! respice 
super universum populum christianum , 

effunde super ipsum Spiritum. gratiae salu- 
taris , eumque a vitiis purga, virtutibus illu- 
stra, carnalia. desideria ab eo repelle, men- 
tes ad coelestia desideria erige, aërem sa- 
lubrem , ac terrae fertilitatem tribue, et pa- 

cem tuam sanctam nostris temporibus con- 
cede ; a peste, fame, bello, incendiis, j jur- 
giis, schismate, et omni hostili nequitia 
hos prótege, omnesque a via veritatis aber- 
rantes ad viam rectam reducere dignare. 
Ecclesiam tuam sanctam exalta, et adauge 
ovile unigeniti Filii tui Domini nostri Jesu 
Christi, qui tecum vivit et regnat in unitate 
Spiritus sancti Deus , per omnia saecula 
saeculorum. Ámen. 


CULTUS AMARISSIMAE PASSIONIS JESU 
CHRISTI, 


Mysterium Incarnationis , Passionis ac 
Mortis Salvatoris nostri Jesu Christi nun- 
quam deberet a memoria dimitti; nam pas- 
sionis Christi pia recordatio fructus salu- 
berrimos adfert animae nostrae. E contra 
- gravis, horrenda et periculosa est mortalium 
ingratitudo, quod Jesu Christi Salvatoris 

sui passionis et mortis, pro salute nostra 
susceptae et peractae, adeo obliviscantur , 
parum curent , et plane negligant. . 

Oblivio illa in homine est apertum 
signum contemtus; non enim obliviscitur 
homo illius, quod magni aestimat. Quanta 
ergo- est ingratitudo , cum homo 'oblivisci- 
tur, et parvi pendit id, quod maximum est 
beneficium ? Nisi enim Christus pro nobis - 
mortuus fuisset, aeternum  perivissemus. 
Nisi Pater ita nos dilexisset , ut Filium 
suum unigenitum daret pro redemtione 
nostra, nunquam salvi fuissemus; et tamen. 


ista pauci homines aestimant; imo, quasi 
nil factum fuisset , plane obliviscuntur. 

Ad hanc igitur memoriam passionis 
Christi. frequenter recolendam saepius ex- 
citemur; praesertim feria sexta et sabbatho, 
quoties nos cruce signamus, quoties penes 
effigiem Christi crucifixi transimus, quoties 
ad Missae sacrificium, vel ad sacram Com- 
munionem accedimus, quoties adversi quid- 
patimur. 


Cruce té signans adora sanctissimam 
Trinitatem , quam enuncias, et ex signo 
crucis recordare, redemtionem humani ge- 
neris in cruce peractam fuisse, propter 
quod ipsum tam . frequenter nos cruce sig- 
nare consuevimus , ut quasi jugiter mortis 
Christi in cruce pro nobis susceptae recor- 
SESSQAN 


uoties enes effigiem Christi crucifixi transis. 
P 18 
Oratio. 


Domine Jesu Christe! per amaritudi- 
nem tuam , quam sustinuisti in cruce, ma- 
xime quando anima tua benedicta egredie- 
batur e sanctissimo corpore tuo; miserere 
animae meae in egressu suo, et memento 
tunc mei, sicut memor fuisti latronis in 
cruce poenitentis. - ; 

-Ad initium Missae sacrificii memor esto 
Passionis et mortis Christi; nam in hunc 
finem Christus ordinavit Missae sacrifi- 
cium: »Hoc facite in meam commemora- 
tionem.« Luc. 22. Et Missa, quae est Sacri-. 


i 

ficium incruentum , semper futuris tempo- 
ribus rememorat illud cruentum, quo se 
Christus in cruce pro salute nostra obtule- 
rat. Est autem in utroque hoc Sacrificio 
eadem Hostia. e 

Pariter semper memor sis amarae Christi 
passionis, quoties ad sacram Communio- 
nem accedis, juxta illud I. Cor. 11. »Quo- 
tiescunque enim manducabitis panem hunc, 
— mortem Domini .annuntiabitis, donec 
Yveniat.« Illud enim ipsum corpus Christi , 
quod sumis , olim pro te flagellis et morti 
traditum est. 

Dum adversi quid pateris, assuesce mox 
recordari Christi patientis. Compara hoc, 
quod pateris, cum passionibus Christi , et 
invenies , quod tua afflictio nihil sit re- 
spectu eorum, quae Christus ex amore in- 
comprehensibili pro te passus est; et tu 
pro mercede aeterna nihil in hoc mundo 
vis pati? Adora iraque in corde Christum 
crucifixum pro te; gratias age pro immissa 
tibi tribulatione , et totum te ad pedes 
. Christi commenda fructibus passionis ejus. 

uam multum sit positum in adversis 
patienter sufferendis, saepius perpende. In 
perferendis adversis thesaurus est inaesti- 
mabilis ; nam in amaritudine et afflictionis 
tolerantia fomes peccati quasi injecto froeno 
coércetur, inordinatus appetitus infringi- 
tur , arrogantia subigitur, caro rebellis com- 
pescitur, judicium  serenatur, voluntas 
cicuratur , omnes animae et corporis vires 
ad rationis imperium reducuntur ; super 

haec omnia amor divinus movetur ad con- 
dolendum afflicto. qui adversa lubens ad- 
mittit; imo patiens quodammodo Christo , 
suo Salvatori assimilatur. Certum enim est, 
quod in Christo capite accidit, id ipsum ad 
finem mundi in membris ejus , qui sunt 
justi et praedestinati , continua serie acci- 
dere debere; fieri enim non potest, ut mem- 
bra a capite discordent, 

In hac una scientia omnis sita est ani- 
mae felicitas; unde qui veritatem hanc 
aversantur, dementes sunt, et qui eam 
ignorant, stultescunt; siquidem universa, 
coelestis Philosophia in eo est, ut quis feli- 
cissimam pauperum , humilium , afflicto- 
rum et contemtorum sortem cognoscat, 
cognitam amet et amplectatur, 

Tuum igitur esto , adversa pati, et non 
alteri parare; premi te magis oportet, quam 
alios premere , persecutionem pati, et non 
inferre, crucem tollere et onus ejus, et non 
in alium detrudere, Si quis te insectatur,; 
toto corde illum ama, et in pretio habe 
veluti instrumentum justitiae divinae ; labo- 
res et adversa amplectere , nam praeter- 
quam, quod talia merearis sunt ornamenta 
animae tuae. 

In hac mortali vita una sit tibi gloria 
in persecutionibus ; contemtu , infirmitate , 
egestate , adversitate ; et quidquid carni 
molestum esse potest. 

Quapropter nunquam tecum expende, 
quantum pateris; neque illa, quae pateris , 
spe levaminis alis hominibus propala, et 

plane nunquam cum aliqua exaggeratione ` 
de tuis discurre miseriis; neque unquam 
ex ore tuo audiatur, multum esse, quod 
pateris, sed in omnibus recordare Christi 
patientis, et omnia adversa Christi patien- 
tis recordatione dulcorabis. 

Haec est scientia illa Sanctorum, quam 
nescit mundus; hujus studiosum te esse 
oportet. Venient tibi omnia pariter cum ea. 


Litaniae de Passione Domini. 


Kyrie eleison Christe eleison. Kyrie eleison. 

Christe audi nos. Christe exaudi nos. 

Pater de coelis Deus. Miserere nobis. 

Fili Redemtor mundi Deus. 

Spiritus sancte Deus. 

Sancta Trinitas unus Deus. 

Jesu triginta argenteis appretiate. 

Jesu ad discipulorum pedes inclinate. 

Jesu in oratione prostrate. 

Jesu in Eon sanguineo sudore perfuse. 

Jesu osculo a Juda tradite. 

Jesu a ministris ligate. 

Jesu a discipulis derelicte. 

Jesu Annae et Caiphae praesentate. 

Jesu alapa a ministro percusse. 

Jesu a falsis testibus accusate. 

Jesu reus mortis judicate. 

Jesu in faciem conspute. 

Jesu oculis velate, et colaphis caese. 

Jesu a Petro ter negate. 

Jesu vinctus Pilato tradite. | 

Jesu ab Herode et ejus exercitu sprete et 
illuse. 

Jesu veste alba indute. 

Jesu Barabbae postposite. 

Jesu flagellis caese. | 

Jesu propter scelera nostra attrite. 

Jesu veste purpurea indute. 

Jesu spinis coronate. 

Jesu arundine percusse. 

Jesu a Judaeis ad crucem postulate. 

Jesu morte turpissima condemnate. 

Jesu crucis pondere gravate. 

Jesu vestibus exute. 

Jesu elavis in cruce confixe. 5 

Jesu cum iniquis reputate. 

Jesu a praetereuntibus blasphemate. 

Jesu a Judaeis derise. 

Jesu a latrone injuriis lacessite. 

Jesu opprobriis saturate. 

Jesu felle et aceto in siti potate. 

. Jesu usque ad mortem crucis obediens facte. 

Jesu lancea transfixe. 

Jesu de cujus latere exivit sanguis et aqua. 

Jesu de cruce deposite. 

Jesu in monumento novo tumulate, 

Jesu cujus livore sanati sumus. 

Jesu pro nobis crucifixe, mortue et sepulte. 

Agnus Dei, qui tollis peccata mundi. Parce no- 
bis Jesu. ; 

Agnus Dei, qui tollis peccata mundi. Exaudi 
nos Jesu. 


Agnus Dei, qui tollis peccata mundi. Miserere - 


nobis Jesu. 
Christi audi nos. Christe exaudi nos. . 
. Kyrie eleison. Christe eleison. Kyrie eleison. 
i Pater noster, etc. 
Adoramus te Christe, et benedicimus te. 
Quia per sanctam crucem tuam redemisti mundum. 


Oremus. 


Domine Jesu Christe, Fili Dei vivi! 
pone passionem, crucem et mortem tuam 
inter judicium tuum et animam meam, 

nunc et in hora mortis meae, etmihi largiri 
digneris gratiam , defunctis requiem, eccle- 
siae tuae pacem et concordiam, omnibus 
misericordiam , vitam, et gloriam sempi- 
ternam. Qui vivis et regnas, etc. 
Oratio ad Jesum crucifixum. 


Jesu Christe crucifixe! Deus cordis mei! 
obsecro te per quinque illa vulnera, quae 
tibi in cruce nostri amor inflixit; tuis famu- 
lis subveni, quos pretioso sanguine re- 
demisti. o 

O amantissime: Jesu , qui sponsus san- 
. guinum mihi esse voluisti , ad. sanctissimos 
pedes tuos me prosterno , utque meum in 
te amorem ac debitam gratitudinem conte- 
ster, te verum Deum et verum hominem 
profiteor, te Deum meum et Salvatorem 
meum adoro. Quid retribuam tibi, mi Jesu, 
qui usque in finem dilexisti me, qui. sanc- 
tissimum corpus,sanguinem S& yitam de- 
disti pro me? Quis mihi t&buat , ut sicut 
tu me, ita ego te cordi meo inscriptum 
circumferam? O Jesu! quam profuso cha- 
ritatis affectu me complexus es, qui non 
tantum manus ac pedes, verum et opulen- 
tissimum pectus mihi aperiri voluisti, ut 
inexhausta bonorum coelestium affluentia 
desiderium meum expleres. | 

Quid ego vilis vermis tibi, Salvator mi, 
rependam pro tanto amore , quo te ipsum - 
pro me in amarissimam passionem et mor- 
tem acerbissimam voluntarie obtulisti? Ad- 
minus ergo sacratissimae tuae passionis 

memor ero, et recogitabo in amaritudine 
animae meae acerbissimos pro me dolores 
tuos. Suscipe a me vilissimo mancipio tuo 
gratitudinis loco hanc tuae passionis me- 
moriam. 

Tu vero, misericordissime Jesu, qui 
tanta pro me passus es, scribe in corde 
meo vulnera tua pretioso sanguine tuo, ut 
in eis legam dolorem tuum pariter ac amo- 
rem. Excitetur dolor compassionis tuae!in 
me , et ardor dilectionis tuae in me accen- 
datur. Da , ut omnis creatura mihi vilescat, 
et tu solus mihi in corde meo dulcescas in 
aeternum. Amen. 


Oratio pro felici morte. 


O Pater aeterne! per vitam et mortem 
unigeniti Filii tui, Domini nostri Jesu 
Christi, perque omnem bonitatem tuam te 
Togo , doceo mihi, ut in bono perseve- 
rem , et in gratia tua moriar. 

O bone Jesu! per extrema illa in cruce 
verba, quibus Patri Spiritum tuum com- 
mendasti , te rogo, suscipe spiritum meum 
in fine vitae meae. 

O Spiritus sancte Deus! te rogo, ut 
sancta inspiratione tua me semper , et po- 
tissimum in hora mortis meae adjuves. 

Sanctissima "Trinitas unus Deus! misé- 
rere mei nunc, et in fine vitae meae. 

Deus propitius esto mihi peccatori , cu- 
stodi me, et sis mecum omnibus diebus 
vitae , praesertim in hora mortis meae. 
Amen. | 

De septem Verbis a Christo in cruce 
prolatis. 


1. Verbum. 


Ave Jesu, qui mactaris, 
Sed tortorum, deprecaris 
Patrem, culpae parcere. 
Promte fac nos indulgere, 
Nec vindictam exercere, 
Corde, verbis, opere. ` 


2. Verbum. 


Ave Jesu, qui Latroni 
Poenitenti, summi Boni 
Promisisti gratiam. 

Tali nos contritione, 
Nunc et mortis in agone 
Fac mereri veniam. 


3. Verbum. 


Ave Jesu, qui praesentem 

Cruci Matrem , heu! dolentem ~ 
Commendas Discipulo. 

Pari nos tuere cura; 

Per te constet mens secura 
Quovis in periculo. 


x à Vox bua: 


Ave Jesu , qui dixisti: 

Pater! Quid me reliquisti 
Tantis in suppliciis? 

Ne nos linquas , ut ruamus, 

Semper tecum persistamus 
Fortes in angustiis. i 


5. Verbum. 


. Ave Jesu, qui testaris 
^'^. Sitim; sed, heu? quo potaris, 

Tu, qui pascis omnia? 
Fac aeterna nos sitire, 
Mundi, carnis fastidire 

Fugitiva gaudia. 


6 Verbum. 


Ave Jesu, consummasti 

Jussa Patris, et donasti 
Tua nobis merita. 

Bene fac nos inchoare, 

Sed et plene consummare 
Tua beneplacita. 


7. Verbum. 


Ave Jesu, qui sermonem. 

Morte claudens, et agonem, 
Patri tradis animam. 

O mors tua nos emundet, 

Vitam bonis fac foecundet, 
Mortem det tutissimam. 


Hymnus de sancta Cruce. 


Y'exilla Regis prodeunt, 
Fulget crucis Mysterium , 
Qua Vita mortem pertulit , 
-Et morte vitam protulit. 

Quae vulnerata lanceae 
Mucrone diro, criminum 
Ut nos lavaret sordibus, 
Manavit unda'et sanguine. 

Impleta sunt, quae concinit 
David fideli carmine, 

Dicendo nationibus : 
Regnavit a ligno Deus. 

Arbor decora et fulgida, - 

Ornata regis purpura, 

Electa digno stipite 

'Tam sancta membra tangere. 
Beata, cujus brachiis 

Pretium pependit saeculi; 
Statera facta corporis, 
Tulitque praedam tartari. 

O crux ave, spes unica, 
Hoc passionis tempore; 

Piis adauge graiiam, 
Reisque dele crimina. 

Te, fons salutis, Trinitas, 
Collaudet omnis Spiritus ; 
Quibus crucis victoriam 
Largiris , adde praemium. Amen. 


Oremus. 


Deus , qui pro nobis Filium tuum cru- - 
cis patibulum subire voluisti , ut inimici a 
nobis expelleres potestatem; concede nobis 
famulis tuis, ut resurrectionis gloriam con- 
sequamur. Per Dominum nostrum etc. 


Officium sanctae crucis, 
Ad Matutinum. 


Per signum sanctae crucis de inimicis nostris. 

Libera nos Deus noster. 

Domine labia mea aperies. 

Et os meum annuntiabit laudem tuam. 

Deus in adjutorium meum intende. 

Domine ad adjuvandum me festina, ` 

Gloria Patri et Filio et Spiritui sancto. 

Sicut erat in principio, et nunc et semper, et in 
saecula saeculorum. Amen. bi 


Hymnus. 


Patris sapientia, veritas divina, 

Deus homo captus est hora matutina. 

A notis discipulis cito derelictus, 

A Judaeis traditus , venditus , afflictus. ` 

Antiph. O crux venerabilis! quae sa- 
lutem attulisti miseris, quibus te efferam 
praeconiis , quoniam vitam nobis coelitem 
praeparasu. 

Adoramus te Christe, et benedicimus tibi. 

Quia per sanctam crucem tuam rede- 
misti mundum. 


Oratio. 


Domine Jesu Christe, Fili Dei vivi! 
pone passionem , crucem et mortem tuam 
inter judicium tuum et animam meam nunc, 
et in hora mortis meae, et mihi largiri dig- 
neris gratiam et misericordiam, vivis et 
defunctis requiem et veniam, Ecclesiae 
tuae pacem et concordiam, et nobis pecca- 
toribus gratiam et gloriam sempiternam. 
Qui vivis et regnas cum Deo Patre in uni- 
tate Spiritus sancti Deus, per omnia sae- 
cula saeculorum. Arnen. 


Ad Primam. 


Per signum crucis etc. ut supra in Matut. 


Hymnus. 


Hora prima Dominum ducunt ad Pilatum, ` 
Et a falsis testibus multum accusatum ; 
Colaphis percutiunt manibus ligatum, 
Vultum Dei conspuunt, lumen coeli gratum. 


. Antiph. O crucis victoria, et admira- 
bile signum! in coelesti curia fac nos cap- 
tare triumphum. 

Adoramus te Christe, etc. 
Oratio. Domine Jesu Christe, etc. 


-— QL ~ 


Ad Tertiam. 
Per signum crucis etc. 


Hymnus. 


Crucifige , clamitant hora tertiarum, 

Illusus induitur veste purpurarum , 

Caput ejus pungitur corona spinarum, 
Crucem portat humėris ad locum poenarum. 


Antiph. Funestae mortis damnatur 
supplicium, dum Christus in cruce nostra 
destruxit vincula criminum. 


Adoramus te Christe , etc. 

Oratio. Domine Jesu Christe, etc. 
Ad Sextam. LIE" 

Per signum crucis etc. 


Hymnus 


Hora sexta Jesus est cruci conclavatus, -` 
Et cum latronibus pendens deputatus; 
Prae tormentis sitiens felle saturatus, 
Agnus crimen diluens sic ludificatus. 


Antiph. Per lignum servi facti su- 
mus ; et per sanctani crucenr liberati sumus. 
Fructus arboris seduxit nos, et Filius Dei 
redemit nos. 


Adoramus te Christe, etc. | 
Oratio. Domine Jesu Christe, etc. 


Ad Non a m. 


Per signum crucis etc. 


b 

Hymnus. 


Hora nona Dominus Jesus expiravit, 

Eli clamans , spiritum Patri commendavit ; 
Latus ejus lancea miles perforavit, 

Terra tunc contremuit, et sol obscuravit. 


Antiph. O magnum pietatis opus! 
Mors mortua tunc est, in ligno quando 
mortua Vita fuit. , 

Adoramus te Christe, etc. 

Oratio. Domine Jesu Christe , etc. 


Ad Vesperas. 


Per signum crucis etc. 
v 


Hymnus. 


De cruce deponitur hora verspertina, 
Fortitudo latuit in mente divina, 
Talem mortem subiit vitae medicina. 
Heu! corona gloriae jacuit supina. 


Antiph. O crux benedicta, quae sola 
fuisti digna, portare talentum mundi ; dulce 
lignum, dulces clavos, dulcia ferens pon- 
dera; super omnia ligna Cedrorum tu sola 
excelsior , in qua mundi salus pependit, in 
qua Christus triumphavit, et mors. mortem 
superavit in aeternum. 

Adoramus te Christe, etc. 

OO ratio. Domine Jesu Christe , etc. 


Ad Completorium. 


Per signum crucis etc. 

Converte nos Deus salutaris noster. 
Et averte iram tuam a nobis. 

Deus in adjutorium etc. 


et put 


ger nlt 

Hymnus. 


Hora d datur sepulturae 

Corpus. Christi nobile, spes vitae futurae. 
Conditur aromate , complentur Scripturae; 
Jugis sit memoria mortis suae durae. 

Antiph. Salvator mundi salva nos, 
qui per crucem et sanguinem tuum rede- 
misti nos; auxiliare nobis, te deprecamur, 
Deus noster. 

Adoramus te Christe , etc. 

Oratio. Domine Jesu Christe, etc. 


. Commendatio. 


Has horas canonicas cum devotione 

Tibi , Christe, recolo pia ratione, 

Ut, qui pro me passus es amoris ardore, 
Sis mihi solatium mortis in agone. Amen. 


Oremus 


Omnipotens et misericors Deus, qui no- 
bis in foraminibus petrae, sacratissimis Do- 
mini nostri Jesu Christi vulneribus, in 
omni tribulatione et angustia singulare, 
praesidium benignissime praeparasti; da 
inihi per eorundem merita remissionem 
peccatorum; et servandi mandata tua , te- 
que ex toto corde diligendi gratiam benig- 
niter elargire: ut, cum ex hac aerumnosa 
miseriarum valle fuerit emigrandum, in 
divinisimo Dominici cordis vulnere, velut 
insuperabili propugnaculo, ab omni diabo- 
lica infestatione securus delitescam, et co- 
ram supremi vivorum et mortuorum Judi- . 
cis tribunali cum fiducia comparens, et 
haec ejus omni radio solari splendidiora 

vulnera in novissimo die summo cum gau- 
dio. intuens , dulcissimam Electorum sen- 
tentiam : Venite , benedicti Patris mei ; feli- 
citer adipiscar. Per eundem Dominum 
nostrum etc. 


ORATIONES IN FESTIS DOMINI MAJORI- 
BUS PER ANNUM. : 


. Dominica I. Adventus. 


Fratres, hora est jam nos de somno 
surgere; nunc enim propior est nostra sa- 
lus , quam cum credidimus. 

Ecce nomen Domini venit de longin- 
quo, et claritas ejus replet orbem terrarum. 

Rorate coeli desuper, et nubes pluant 
Justum. 

Aperiatur terra, et germinet Salvatorem. 

Oremus. 

Excita, quaesumus Domine, potentiam: 
tuam, et veni, ut ab imminentibus peccato- 
rum nostrorum periculis, te mereamur 
protegente eripi, te liberante salvari. Qui 
vivis et regnas etc. 


Dominica II. Adventus. 


Fratres, quaecunque scripta sunt, ad 
nostram doctrinam scripta sunt, ut per pa- 
tentiam, et consolationem scripturarum 
spem habeamus. 

Veni, Domine, visitare nos in pace, ut 
laetemur coram te corde perfecto. 

Rorate coeli, etc. 

Oremus, 


Excita Domine corda nostra ad praépa- 
randas Unigeniti tui vias, ut per ejus ad- 
ventum purificatis tibi mentibus servire 
mereamur. Qui tecum , etc, 


Dominica TIE Adventus: 


Fratres, gaudete in Domino semper; 
iterum dico, gaudete. Modestia vestra nota 
sit omnibus hominibus. Dominus enim 
prope est. 

Veniet Dominus, et non tradebit, et 
illuminabit abscondita tenebrarum, et ma- 
nifestabit se ad omnes gentes! 

Rorate coeli, etc. 


Oremus. 


Aurem tuam, quaesumus Domine, pre- 
cibus nostris accomada , et mentis nostrae 
tenebras gratia tuae visitationis illustra. Qui 
vivis etc. mE 


Dominica IV. Adventus. | 


Ecce, completa sunt omnia, quae dicta 
sunt per angelum de Virgine Maria. 

O Emmanuel, Rex et legifer noster, 
expectatio gentium, et salvator earum; veni 
ad salvandum nos, Domine Deus noster. 

Rorate coeli , etc. 


^ 


Oremus. ` 


Excita, quaesumus Domine, potentiam 
tuam , et veni, et magna nobis virtute suc- 

curre; ut per auxilium gratiae tuae, quod 
nostra peccata praepediunt , indulgentia 
tuae propitiationis acceleret. Qui yivis et 
regnas , etc. | 
In vigilia Nativitatis Domini. 

Dominus veniet; occurrite illi, dicentes : 
Magnum Principium, et regni ejus non 
'erit finis, Deus, Fortis, Dominator, Prin- 
ceps pacis. Alleluja. 

Crastina erit vobis salus, dicit Domi- 
nus Deus exercituum. 


Crastina die delebitur iniquitas terrae. 
Et regnabit super nos Salvator mundi. 


Oremus. 


Deus, qui nos redemtionis nostrae an- 
nua expectatione laetificas; praesta, ut Uni- 
genitum tuum , quem Redemtorem laeti 
suscipimus, venientem quoque Judicem 
securi videamus, Dominum nostrum Jesum 
Christum Filium tuum. 


In Nativitate Domini. 


Mulüfariam , multisque modis olim 
Deus lóquens patribus in Prophetis: no- 
vissime diebus istis locutus est nobis in Fi- 
lio , quem constituit haeredem universorum, 
per quem fecit et saecula. 

Apparuit benignitas et humanitas Sal- 
vatoris nostri Dei; non ex operibus justi- 
tiae, quae fecimus nos, sed secundum suam 
misericordiam salvos nos fecit. 


Notum fecit Dominus, alleluja. 
Salutare suum , alleluja. 


Oremus. 


Concede, quaesumus omnipotens Deus, 
ut nos Unigeniti tui nova per carnem na- 
tivitas liberet, quos sub peccati jugo vetusta 
servitus tenet. Per eundem Dominum, etc. 


In Circumcisione Domini. 


Apparuit gratia Dei Salvatoris nostri 
omnibus hominibus, erudiens nos, ut abne- 
gantes impietatem et saecularia desideria, 
sobrie et juste et pie vivamus in hoc saeculo. 

Propter nimiam charitatem suam, qua 
dilexit nos Deus, Filium suum misit in si- 
militudinem carnis peccati. 

Verbum caro factum est. Alleluja. 


Et habitavit in nobis. Alleluja. 


Oremus. 


Deus, qui salutis aeternae, B. Mariae 
Virginitate foecunda, humano generi prae- 
mia praestitisti: tribue quaesumus, ut ipsam 
pro nobis intercedere sentiamus, per quam 
meruimus auctorem vitae suscipere Domi- 
num nostrum Jesum Christum Filium tuum, 
qui tecum, elc. 


In Epiphania Domini. 


Surge, illuminare Jerusalem, quia venit 
lumen tuum, et gloria Domini super te 
orta est. 

Hymnu s. 


Crudelis Herodes, Deum 
Regem venire quid times? 
Non eripit mortalia, 

Qui regna dat coelestia. 

Ibant Magi , quam viderant , 
Stellam sequentes praeviam ; 
Lumen requirunt lumine, 
Deum fatentur munere. € 

Lavacra puri gurgitis 
Coelestis Agnus attigit ; 
Peccata, quae non detulit, 
Nos abluendo sustulit. 

Novum genus potentiae: 
Aquae rubescunt hydriae, 
Vinumque jussa fundere 
Mutavit unda originem. 

Jesu, tibi sit gloria, 

e apparuisti gentibus , 

um Patre et almo Spiritu, 

In sempiterna saecula. Amen. 


‘N 


Reges Tharsis et insulae munera offerent. 


Reges Arabum et Saba dona adducent. 


Oremus. 


Deus , qui hodierna die Unigenitum 
tuumGentibus stella duce revelasti: concede 
propitius, ut qui jam te ex fide cognovi- 
mus, usque ad contemplandam speciem 
tuae celsitudinis perducamur. Per eundem 
Dominum , etc. | 


Dominica I. Quadragesimae. 


Fratres, hortamur vos, ne in vacuum 
gratiam Dei recipiatis. Áit enim: Tempore 
accepto exaudivi te, et in die salutis ad- 
juvi te. | 

Audi, benigne conditor, 
Nostras preces cum fletibus, 
In hoc sacro jejunio 
Fusas quadragenario. 

Scrutator alme cordium, 
Infirma tu scis virium: 

Ad te reversis exhibe 
missionis gratiam. 

Multum quidem peccavimus , 
Sed parce confitentibus; 

Ad Nominis laudem tui 
Confer medelam languidis. 

Concede nostrum conteri 
Corpus per abstinentiam, 
Culpae ut relinquant pabulum 
Jejuna corda criminum. 

Praesta beata Trinitas, 
Concede simplex Unitas, 

Ut fructuosa sint Tuis — 
Jejuniorum munera. Amen, 


Angelis suis Deus mandavit de te; 
Ut custodiant te in omnibus viis tuis." 


Oremus. 


Deus, qui Ecclesiam tuam annua qua- ` 


dragesimali observatione purificas: praesta 
familiae tuae, ut , quod a te obtinere absti- 
nendo nititur , hoc bonis operibus exequa-. 
tur. Per Dominum, etc. | 


Dominica Resurrectionis Domini. 


Haec dies , quam fecit Dominus; exul- 


temus, et laetemur in ea, 

Hymnus. 


Ad regias Agni dapes, 
Stolis amicti candidis, 

Post transitum maris rubri . 
Christo canamus Principi. 

Divina cujus charitas 
Sacrum propinat sanguinem, 
Almique membra corporis 

- Amor Sacerdos immolat. 

. Sparsum cruorem postibus 
Vastator horret angelus: 
Fugitque divisum mare, à 
Merguntur hostes fluctibus. 

. Jam Pascha nostrum Christus est: 
Paschalis idem victima, | s 
Et pura puris mentibus 
Sinceritatis azyma. 

O vera coeli victima, 
Subjecta cui sunt tartara ; 
Soluta mortis vincula, 
Recepta vitae praemia. 

Victor subactis inferis 

,.  Trophaea Christus explicat, 
Cocloque aperto subditum 
Regem tenebrarum trahit. 

t sis perenne mentibus 
Paschale Jesu gaudium, 
A morte dira criminum 
Vitae renatos libera. 

Deo Patri sit gloria, 

Et Filio, qui a mortuis 
Surrexit, ac Paraclito, 
In sempiterna saecula. Amen. 


Oremus. 


Deus, qui hodierna die per Un igenitum 
tuum  Áeternitatis nobis aditum devicta 
morte reserasti: vota nostra, quae praeve- 


- 

niendo aspiras, etiam adjuvando prosequere. 
Per eundem Dominum, etc. 


In Ascensione Domini. 


Exivi a Patre, et veni in mundum ; ite- 
rum relinquo mundum, et vado ad Patrem. 
. Pater, venit hora, clarifica Filium tuum 
claritate, quam habui , priusquam mundus 
esset, apud te. 


Hymnus. 


Pa 


Salutis humanae sator, 
Jesu, voluptas cordium, 
Orbis redemti conditor, 

Et casta lux amantium. 

Qua victus es clementia, 
Ut nostra ferres crimina, 
Mortem subires innocens, 

A morte nos ut tolleres. 

Perrumpis infernum chaos , 
Vinctis catenas detrahis; 
Victor triumpho nobili 
Ad dexteram Patris sedes. 

Te cogat indulgentia, 

Ut damna nostra sarcias , 
Tuique vultus compotes 

Dites beato lumine. 

` Tu dux ad astra, et semita, 
Sis meta nostris cordibus, 

Sis lachrymarum gaudium, 

Sis dulce vitae praemium. Amen. 


Ascendit Deus in jubilatione , alleluja. 
. Et Dominus in voce tubae, alleluja. 


Oremou s. 


Concede quaesumus omnipotens Deus, 
ut qui hodierna die Unigenitum tuum Re- 

demtorem nostrum ad coelos ascendisse 
credimus, ipsi quoque mente in coelestibus 
habitemus. Per eundem Dominum , etc. 


In festo Pentecostes. 


Cum complerentur dies Pentecostes , 
erant omnes discipuli pariter in eodem laco, 
et factus est repente de coelo sonus tan- 
quam advenientis Spiritus vehementis, et 
replevit totam domum , ubi erant sedentes. 


Hymnus. 


Beata nobis gaudia 
Anni reduxit orbita, 

Cum Spiritus Paraclitus 
Illapsus est Apostolis. 

Ignis vibrante lumine 
Linguae figuram detulit, 
,Verbis ut essent proílui, 
Et charitate fervidi. 

Linguis. loquuntur omnium; 
Turbae pavent gentilium ; 
Musto madere Toa. 
Quos Spiritus repleverat. 

. Patrata sunt haec mystice, 
Paschae peracto tempore, 
Sacro dierum circulo, 

Quo lege fit remissio. 

Te nunc Deus piissime, . 
Vultu precamur cernuo, 
Illapsa nobis coelitus 
Largire dona Spiritus. 

Dudum sacrata pectora 
Tua replesti gratia: — 
Dimitte nosira crimina, 

Et da quieta tempora. 
; M Ein 

Deo Patri sit gloria, 
Et Filio, qui a mortuis 
Surrexit, ac Paraclito, 
- In sacculorum saecula, Amen. 


Repleti sunt omnes Spiritu sancto, alleluja, 


Et coeperunt loqui magnalia Dei. Alleluja. 
Oremus. 


Deus , qui hodierna die corda fidelium 
sancti Spiritus illustratione docuisti: da no- 
bis in eodem Spiritu recta sapere, et, de 
ejus semper consolatione gaudere. Per Do- 
minum nostrum , etc. | 


In festo SS. Trinitatis. 


O altitudo divitiarum sapientiae et scien- 
tiae Dei: quam incomprehensibilia sunt ju- 
dicia ejus , et investigabiles viae ejus! 

| A Gratia Domini nostri Jesu Christi et cha- 
ritas Dei, et communicatio Spiritus sancti 
sit cum omnibus nobis. Amen. 

Tres sunt, qui testimonium dant in 
coelo: Pater, Verbum, et Spiritus sanctus; 
et hi tres unum sunt. 

Benedicamus Patrem et Filium cum 
sancto Spiritu. | 

Laudemus et superexaltemus eum in 
saecula. | 


Oremus. 


Omnipotens sempiterne Deus, qui de- 
disti famulis tuis in confessione verae fidei, 
aeternae Trinitatis gloriam agnoscere, et 
in potentia Majestatis adorare Unitatem: 
quaesumus, ut ejusdem fidei firmitate ab 

omnibus semper muniamur adversis. Per 
Dominum, etc. i 


In festo S. Corporis Christi. 


Fratres, ego enim accepi a Domino, 


quod et tradidi vobis: quoniam Dominus 
Jesus, in qua nocte tradebatur, accepit 
panem , et gratias agens fregit, et dixit: 
Accipite et manducate: Hoc. est corpus 
meum, quod pro vobis tradetur; hoc facite 
in meam commemorationem. 


O sacrum convivium, in quo Christus 


sumitur ; recolitur memoria passionis ejus; 
mens impletur gratia, et futurae gloriae 
nobis pignus datur. Alleluja. 


Hymnu s. 


Verbum supernum prodiens, 
. Nec Patris linquens dexteram , 
Ad opus suum exiens, 

Venit ad vitae vesperam. 

In mortem a discipulo 

Suis tradendus aemulis, 
. Prius in vitae ferculo 
Se tradidit discipulis. 

Quibus sub bina specie 
Carnem dedit et sanguinem : 
Ut duplicis substantiae 
Totum cibaret hominem. 

Se Nascens dedit socium, 
Convescens in edulium, 

Se Moriens dat in pretium, 
Se Regnans dat in praemium. 
O salutaris Hostia, 
Quae coeli pandis ostium: 
i Bella premunt hostilia, 
Da robur, fer auxilium. 


N 

Uni , trinoque Domino 
Sit sempiterna gloria: . 
i qui vitam sine termino E 
obis donet in patria. Amen. 


Panem de coelo praestitisti eis, alleluja. 
Omne delectamentum in se habentem, 
alleluja. 


p 
Oremus., 


Deus , qui nobis sub Sacramento mira- 
bili passionis tuae memoriam reliquisti: 
tribue quaesumus, ita nos Corporis et San- 
guinis tui sacra mysteria venerari, ut re- 
demtionis tuae fructum in nobis jugiter 
sentiamus. Qui vivis et regnas, etc. : 


In festo SS. Nominis Jesu. 


Fratres, Christus humiliavit semetipsum, 
factus obediens usque ad mortem , mortem 
autem crucis; propter quod et Deus exal- 
tavit illum, et donavit illi nomen, quod est 
super omne nomen; ut in nomine Jesu 
omne genu flectatur coelestium , terre- 
strium , et infernorum, et omnis lingua 
confiteatur, quia Dominus Jesus Christus 
in gloria est Dei Patris. 

.. Vocabis nomen ejus Jesum; ipse enim: 
salvum faciet populum suum a peccatis 
eorum. | 
. "Omne, quodcunque facitis in verbo aut 
in opere, omnia in nomine Domini Jesu 
Christi facite, gratias agentes Deo et Patri 
per ipsum. | 

Sit nomen Domini benedictum, alleluja. 
Ex hoc nunc, et usque in saeculum. 


Alleluja. 


| Oremus. 
Deus, qui Unigenitum Filium tuum 
constituisti humani generis Salvatorem , et 
Jesum vocari jussisti: concede propitius, 


ut cujus sanctum Nomen veneramur in 


terris, ejus quoque aspectu perfruamur in 
coelis. Per eundem Dominum, etc. 


CULTUS BEATAE MARIAE VIRGINIS. 


Turpe admodum est peccatum, et ocu- 
lis Domini detestabile, si Sancti Dei reg- 
nantes cum Deo in coelis, et ipsa B. V. 
Maria, Coelorum Regina, quae est Mater 
Domini, et peccatorum Refugium, ab ali- 
quibus vilipendantur. Certe, si non amare 
inimicum, coram Deo culpa est; quomodo 
culpa non esset, Dei amicos non amare? 
et praesertim Dei matrem, Jesu Christi 
Salvatoris nostri? quam Deus Pater adama- 
vit, et respexit ut unicam Electam, quam 
elegit sibi Dei Filius in amabilem matrem, 
et Spiritus sanctus in dilectam sponsam 
suam. | 

Hanc ergo, quam ipse Deus amavit 


super omnes alias creaturas, quam omnes. 


Angeli, quam omnes Apostoli et Sancti ex 
intimo cordis affectu veneratione sunt pro- 
secuti ; nos quoque devoti fideles omni pie- 
tatis affectu, quia Mater Dei, et simul 

mater misericordiae est, respicere, et in 
matrem nobis deposcere debemus. 

Ipsa sancta Ecclesia ad 1d nos hortatur, 
dum ad pulsum campanae ter de die nos 
admonet, simulque docet , quomodo de 
mane, in prandio , et- vesperi debeamus 
B. V. Mariam salutare. Proponit pariter 
plures festivitates B. V. Mariae per annum 
celebrandas, quibus maternum ejus affec- 
tum possemus nobis lucrari. 

De hac beatissima Dei Genitrice habe- 
tur Prov. 8. »Qui me invenerit, inveniet 
vitam, et hauriet salutem a Domino; qui 
autem in me peccaverit, laedet animam 
suam. Omnes, qui me oderunt, diligunt 
mortem.« Et S. Ánselmus: »Sicut, o Bea- 
tissima! omnis a te aversus et a te despec- 
tus necesse est, ut intereat; ita omnis ad 
te conversus et a te respectus , impossibile 
est, ut pereat.« Signum itaque reprobatio- 
nis erit in homine, qui nullum gustum de- 
votionis habuerit erga Genitricem Dei 
Mariam. | 

Quisquis ergo cupit esse filius Mariae, 
et illam sibi exoptat lucrari in matrem, haec 
duo observet: 

1. Omni conatu caveat sibi a peccato 
mortali; et si labi contingeret , immediate 
per poenitentiam se erigat, ac amissam Dei 
gratiam reparare studeat. 

2. Saepius aliquam devotionem habeat 
erga B. V. Mariam, et assuescat, ut in 
omni tentatione, periculo, angustia, et 
quidquid adversi acciderit ;^ recurrat ad 

B. V. Mariam, ad minus interné dicendó 
et suspirando: Áve Maria. | 


— Litaniae Lauretanae B. V. Mariae. 


Kyrie eleison. Christe eleison. Kyrie eleison. 
Pater de coelis Deus. Miserere nobis. 

Fili Redemtor mundi Deus. Miserere nobis. 
Spiritus sancte Deus. Miserere nobis. 
Saucta Trinitas, unus Deus. Miserere nobis. 
Sancta Maria. 

Sancta Dei Genitrix. 

Sancta Virgo virginium. 

Mater Jesu Christi. - 2 

Mater divinae gratiae. 
Mater purissima. 
Mater castissima. 
Mater inviolata. 
Mater intemerata. 
Mater amabilis. 
Mater admirabilis. 
Mater Creatoris. . 
Mater Salvatoris. 
Virgo prudentissima. 
Virgo veneranda. 
Virgo praedicanda. 
Virgo potens. 

Virgo clemens. 3 
Virgo fidelis. 

Speculum justitiae. 

Sedes sapientiae. 

Causa nostrae laetitiae. 

Vas spirituale. 

"Nas honorabile. 

Vas insigne devotionis. 

Rosa mystica. 

Turris Davidica. 

- Turris eburnea. 

Domus aurea. 

Foederis arca. 
Janua coeli. 
Stella matutina. 
Salus infirmorum. 
Refugium peccatorum. 
Consolatrix afflictorum. 
Auxilium Christianorum. 
Regina Angelorum. 
Regina Patriarcharum, 
. Regina Prophetarum. 
Regina Mo 
Regina Martyrum. 
Regina Confessorum, 
Regina Virginum.. 
Regina Sanctorum omnium. © 
Agnus Dei, qui tollis peccata mundi. Parce nobis 

Domine. 

Agnus Dei, qui tollis peccata mundi. Exaudi nos 

Domine. 

Agnus Dei, qui tollis peccata mundi. Miserere 
nobis. 

Christe audi nos. Christe exaudi nos. 

Kyrie eleison. Christe eleison. Kyrie eleison. 

= Pater noster. Ave Maria. 

Sub tuum praesidium confugimus, sancta 
Dei Genitrix, nostras deprecationes ne de- 
spicias in necessitatibus nostris; sed a peri- 
culis cunctis libera nos semper, Virgo glo- 
riosa et benedicta. Domina nostra , Media- 
trix nostra, Ádvocata nostra! tuo Filio nos 
reconcilia, tuo Filio nos commenda, tuo 
Filio nos repraesenta. | 
Ora pro nobis, sancta Dei Genitrix. | 
Ut digni efficiamur promissionibus Christi. 


'stqou oad eQ 


Oremus. 


Gratiam tuam , quaesumus Domine, 
mentibus nostris infunde, ut, qui Angelo 
* , 

nuntiante Christi. Filii tui Incarnationem 
cognovimus, per passionem ejus et crucem, 
ad resurrectionis gloriam perducamur. Per 
eundem .Christum Dominum nostrum. 
Amen. 


Ora pro nobis, Beatissime Joseph. 
Ut digni efficiamur promissionibus Çhristi. 


Oratio. 


Sanctissimae Genitricis tuae Sponsi, 
quaesumus Domine, meritis adjuvemur , 
ut, quod possibilitas nostra non obtinet, 
ejus nobis intercessione donetur. Qui vivis 
et regnas cum Deo Patre etc. 


Quatuor Antiphonae celebres de B. V. 
Maria pro diversitate temporum. 


A primis Vesperis Dominicae J. Adventus usque 
ad festum Purificationis B. V. M. 


^ Antiphona. 


Alma Redemtoris mater, quae pervia 
coeli porta manes, et stella maris; succurre 
cadenti, surgere qui curat, populo; tu, 
quae genuisti natura mirante tuum sanctum 
Genitorem; Virgo prius, ac posterius , 
Gabrielis ab ore sumens illud Ave; pecca- 
torum miserere. 


Angelus Domini nuntiavit Mariae. 
Et concepit de Spiritu sancto. 

Oremus. 


Gratiam tuam, quaesumus Domine, etc. 
A primis Vesperis Nativitatis, et deinceps. 


Post partum Virgo inviolata permansisti. 
Dei Genitrix, intercede pro nobis. 


Oratio. 


Deus, qui salutis aeternae B. Mariae 
Virginitate foecunda humano generi prae- 
mia praestitisti; tribue, quaesumus, ut ipsam 
pro nobis intercedere sentiamus, per quam 
meruimus auctorem vitae suscipere, Do- 
minum nostrum Jesum Christum Filium 
tuum. Amen. 


À festo purificationis B. M. V. usque ad feriam 
V. in Coena Domini | 


Antiphona 


Ave Regina coelorum, ave Domina An- 
gelorum. Salve radix, salve porta, ex qua 
mundo lux est orta. Gaude Virgo gloriosa, 
super omnes speciosa. - 

Vale, o valde decora, et pro nobis 
Christum exora. 

Dignare me laudare te, Virgo sacrata. 

Da mihi virtutem contra hostes tuos. 


Oratio. 


Concede, misericors Deus , fragilitati 

nostrae praesidium , ut qui sanctae Dei 
Genitricis memoriam agimus, intercessionis 
ejus auxilio a nostris iniquitatibus resurga- 
Yaus. Per eundem Christum Dominum 
nostrum. Ámen. 


- 


A Sabbatho sancto usque ad Pentecosten. 
Antiphona. 


Regina coeli laetare. Alleluja. 
Quia, quem meruisti portare. Alleluja. 
Resurrexit, sicut dixit. Alleluja. 
Ora pro nobis Deum. Alleluja. 

. Gaude et laetare, Virgo Maria. Alleluja. 
Quia surrexit Dominus vere. Alleluja. 


y Oratio. 

Deus, qui per resurrectionem Filii tui, 
Domini nostri Jesu Christi, mundum lae- 
^üficare dignatus es, praesta, quaesumus, ut 
per ejus Genitricem Virginem Mariam per- 
petuae capiamus gaudia vitae. Per eundem 
Christum Dominum nostrum. Amen. 


A festo SS, Trinitatis usque ad Adventum. 
Ant ip h o n a. 


Salve Regina , Mater misericordiae , 
vitae dulcedo , et spes nostra salve. Ad 
te clamamus exules filii Evae. Ad te suspi- 
ramus gementes et flentes in hac lachryma- 


rum valle. Eja ergo, Ádvocata nostra, illos- 


tuos misericordes oculos ad nos converte. 
Et Jesum, benedictum fructum ventris tui, 


nobis post hoc exilium ostende. O clemens, 
o pia, o dulcis Virgo Maria. 

Ora pro nobis , sancta Dei Genitrix. 

Ut digni efficiamur promissionibus Christi. 


Oratio. 


Omnipotens sempiterne Deus, qui glo- 
riosae Virginis Matris Mariae corpus et 
animam , ut dignum Filii tui habitaculum 
effici mereretur , Spiritu sancto cooperante 
praeparasti; da, ut, cujus commemoratione 
laetamur, ejus pia intercessione ab instan- 
tibus malis et a morte perpetua liberemur. 
Per eundem Christum Dominum nostrum. 
Amen. | 
Divinum auxilium maneat semper no- 
biscum. Amen. 


Orationes ad B. V. M. pro felici morte. 


Domina mea sancta Maria! sicut Deus 
Pater per omnipotentiam suam te effecit 
matrem potentissimam ; ita mihi quaeso 
adsis in hora mortis, expellendo a me om- 
nem contrariam potestatem. 

Domina mea sancta Maria! sicut te Fi- 
lius Dei tanta. sui cognitione et claritate 
dignatus est, ut totum coelum illuminares; 
ita in hora mortis animam meam cogni- 
tone fidei sic illustres et corrobores , ut 
nullo errore, aut ignorantia pervertatur. 

Domina mea sancta Maria! sicut Spiri- 
tus sanctus suum amorem tibi plene infudit; 
ita tu in hora mortis dulcedinem, amoris 

divini mihi instilla, ex quo omnis amari- 
tudo mihi reddatur suavissima. 


Sanctissima Dei parens Virgo Maria, 
per acerbissimae passionis Jesu Christi Filii 
tui merita te supplex exoro, ut si forte 
hodie, vel hac hora me mori contigerit, 
mei memineris. O amantissima Mater mea! 
in manus tuas commendo animam meam , 
et corpus meum , et finem vitae meae. 


O Domina dulcissima , Mater miseri- 
cordiae! succurre mihi misero peccatori , 
antequam mors subitanea et improvisa 
superveniat , ne subito et imparatus de hoc 
mundo transeam. . 


Ora pro me, Maria Virgo benedicta ! 
ob unigeniti Filii tui Domini nostri Jesu 
Christi mortem amarissimam , ut peccati 
detestatione , diaboli et operum ejus abre- 
nuntiatione , vera contritione, pura et hu- 
mili confessione, poenitentia et satisfactione, 
digna sanctissimorum Sacramentorum per- 
ceptione , et proximi dilectione, Filio tuo 
reconciliatus de hoc mundo transeam. 

Fac mecum misericordiam tuam, o beata 
Virgo Mater Dei! in illa tremenda hora, 
quando spiritus vitales deficient, et mortua 
lingua se non poterit movere ad invocan- 
dum te, neque oculi mei lucem capere po- 
terunt, auresque meae nulli voci patescent. 


Memor esto tunc precum, o Maria! quas 
nunc fundo ad aures pietatis tuae, et sub- 
veni mihi in illa hora ultimae necessitatis 
meae , ut liberer ab omnibus tentationibus, 

et collocer cum Christi fidelibus, servis 
Filii tui et amicis. 

O beatissima Virgo Maria! tu Mater 
Dei, tu et mater rei; tu Mater judicis, tu 
et mater exulis. Cum sis Mater utriusque 
filii; ne sinas filium reum damnari per Fi- 
lium Deum, sed materna pietate procura, 
ut filius reus reconcilietur Filio, qui est 
Deus, et per Filium judicem filium exulem 
recipe in patriam. Amen, 


Hymnus ad B. V. M. 


Omni die dic Mariae 
Mea laudes anima ! 
Ejus festa, ejus gesta 
. Cole devotissima. 
Contemplare et mirare 
Ejus celsitudinem ; . 
Dic felicem Genitricem , 
Dic beatam Virginem. 


Ipsam cole, ut de mole 
Criminum te liberet ; 
Hanc appella, ne procella 
Vitiorum superet. - 
Haec persona nobis dona 
Contulit coelestia ; 
Haec Regina nos divina 
Ilustravit gratia. 
Lingua mea dic trophaea 
Virginis puerperae ; 
S inflictum maledictum 
iro transfert germine. 
Sine fine dic Reginae š 
Mundi laudum cantica ; 
Ejus dona semper sona, 


Semper illa praedica. 


V 

Omnes mei sensus ej 
Personate gloriam ; 

Frequentate tam beatae 
Virginis memoriam, 

Nullus certe tam disertae 
Extat eloquentiae, 
is condignos promat hymnos 

jus excellentiae. 

Quamvis sciam, quod Mariam 
Nemo digne praedicet; 
Tamen vanus et insanus 
Est, qui illam reticet. 

Cujus vita erudita, 
Disciplina coelica, 
Argumenta et figmenta 
Destruxit haeretica. 

Hujus mores tanquam flores 

,  Exornant Ecclesiam ; 
Actiones et sermones 
Miram praestant gratiam. 

Haec amanda et laudanda 
Cunctis specialiter ; i 
Venerari, praedicari, 

Decet eam jugiter. 

Ipsa donet, ut, quod monet 
Natus ejus, faciam, 

Ut finita carnis vita 
Laetus Hanc aspiciam. 


Orátio S. Bernardi ad B. M. V. 


Ave Maria, Ancilla sanctissimae Trini- 
tatis! Ave Maria, Sponsa Spiritus sancti!, 
Ave Maria, Mater Domini nostri Jesu 
Christi! Ave Maria, Soror Angelorum , 
Regina Prophetarum, Promissio Patriar- 
charum, Magistra Evangelistarum, Doctrix 
Apostolorum, Consolatrix Martyrum, Fons 
et Pulchritudo Confessorum, Decus et Co- 

rona Virginum , Salus et Consolatio vivo- 
rum et mortuorum. Mecum sis in omni- 
bus tentationibus , tribulationibus , necessi- 
tatibus , angustiis et infirmitatibus meis, et 
impetra mihi veniam omnium delictorum 
meorum, et maxime in hora exitus mei non 
desis mihi, o piissima Virgo Maria. Amen. 


Hymnus. 


Ave maris stella, Dei mater alma, atque sem- 
per Virgo, felix coeli porta. 

Sumens illud Ave Gabrielis ore, funda nos 
in pace , mutans Hevae nomen. 

Solve vincla reis, profer lumen caecis, mala 
nostra pelle, bona cuncta posce. | 

Monstra te esse matrem; sumat per te preces, 
qui pro nobis natus, tulit esse tuus. 

Virgo singularis , inter omnes mitis, nos cul- 
pis solutos, mites fac et castos. ` 

Vitam praesta puram, iter para tutum, ut vi- 
dentes Jesum , semper collaetemur. 
i Sit laus Deo Patri, summo Christo decus, 
Spiritui sancto: tribus honor unus. Amen. 


Oratio. 


Concede nos famulos tuos, quaesumus 
Domine Deus, perpetua mentis et corporis 
sanitate gaudere , et gloriosa beatae Mariae 
semper Virginis intercessione a praesenti 
liberari tristitia, et aeterna perfrui laetitia. 
Per Christum Dominum, etc. | 


Hymnus. 


Stabat Mater dolorosa 
Juxta crucem lacrymosa, 


Dum pendebat Filius. 

Cujus animam gementem , 
ontristatam et dolentem 
Pertransivit gladius. 


O quam tristis et afllicta 
uit illa benedicta 
Mater Unigeniti!- 
Quae moerebat et dolebat, 
Pia mater dum videbat 
Nati poefias inclyti. 
uis est homo, qui non fleret, 
Matrem Christi si videret 
In tanto supplicio ? 


Quis non posset contristari , 
Christi matrem contemplari 
Dolentem cum Filio ? 


Pro peccatis suae gentis 
Vidit Jesum in tormentis, 


Et flagellis subditum. 


Vidit suum dulcem Natum 
Moriendo desolatum, 
Dum emisit spiritum. 

Eja mater , fons amoris, 
Me sentire vim doloris 
Fac, ut tecum lugeam. 


Fac, ut ardeat cor meum 
In amando Christum Deum, 
Ut sibi complaceam. 

Sancta mater istud agas, 

. Crucifixi fige plagas 

... Cordi meo valide. 

Tui Nati vulnerati, 
Tam dignati pro me pati, 
Poenas mecum divide. — 

Fac me tecum pie flere, 
Crucifixo condolere, 
Donec ego vixero. 

Juxta crucem tecum stare, 
Et me tibi sociare 
In planctu desidero. 


— 909 — 


er virginum praeclara , 

ihi jam non sis amara, 
Fac me tecum plangere. 

Fac, ut portem Christi mortem, 
Passionis fac consortem, 
Et plagas recolere. 

Fac me plagis vulnerari , 

Fac me cruce inebriari , 
Et cruore Filii. 

Fac me cruce custodiri, 
Morte Christi praemuniri, 
Confoveri gratia. 

mmis ne urar succensus, 
Per te Virgo sim defensus 
In die judicii. 

Christe , cum sit hinc exire, 3 
Da per Matrem me venire ` 
Ad palmam victoriae. 

Quando corpus morietur, 
Fac, ut animae donetur 
Paradisi gloria. Amen. 


Tuam ipsius animam doloris gladius per- 
transivit. l 

Ut revelentur ex multis cordibus cogita- 
tiones. 


Oremus. 


Interveniat pro nobis, quaesumus Do- 
mine Jesu Christe! nunc et in hora mortis 
nostrae apud tuam clementiam beata Virgo 
Maria, Mater tua, cujus sacratissimam ani- 
mam in hora tuae passionis doloris gladius 
pertransivit. Per te, Jesu Christe Salvator 
mundi, qui cum Patre et Spiritu saneto 
vivis et regnas in saecula saeculorum. Ámen. 

In festo Conceptionis B. Mariae 
Virginis. | 


Ab initio et ante saecula creata sum , et 
usque ad futurum saeculum non desinam, 
et in habitatione sancta coram ipso mini- 
stravi. Eo 

Conceptio tua, Dei Genitrix Virgo, gau- 
dium annuntiavit universo mundo; ex te 
enim ortus est sol justitiae, Christus Deus 
noster, qui solvens maledictionem, dedit 
benedictionem , et confundens mortem , - 
donavit nobis vitam sempiternam. 


Conceptio est hodie sanctae Mariae 
Virginis. | 

Cujus vita inclyta cunctas illustrat Ec- 
clesias. 


Oremus. 


Famulis tuis, quaesumus Domine, coe- 
lestis gratiae munus impertire : ut quibus bea- 
tae Virginis partus extitit salutis exordium, 
. conceptionis ejus votiva solemnitas pacis 
tribuat incrementum. Per Dominum, etc. 


In festo Purificationis B. V. Mariae. 


Ecce ego mitto Angelum meum , et 
praeparabit viam ante faciem meam. Et 
statim veniet ad templum sanctum suum. 
Dominator , quem vos quaeritis, et Ánge- 
lus testamenti, quem vos vultis. 

Cum inducerent puerum Jesum paren- 

. tes ejus, accepit eum Simeon in ulnas suas, 
et benedixit Deum, dicens: Nunc dimittis 
.'servum tuum Domine, secundum verbum 
tuum in pace, quia viderunt oculi mei 
salutare tuum, quod parasti ante faciem 
omnium populorum , lumen ad revela- 
tionem gentium, et gloriam plebis tuae 
Israel. | | 
Responsum accepit Simeon a Spiritu 
sancto. 
Non visurum se mortem , nisi videret 
Christum Domini. 


Oremus. 


Omnipotens sempiterne Deus, Majesta- 
tem tuam suppliciter exoramus, ut sicut 
unigenitus Filius tuus hodierna die cum 
nostrae carnis substantia in templo est prae- 
sentatus; ita nos facias purificatis tibi men- 
tibus praesentari. Per eundem Domi- 
num etc. 


In festo Annuntiationis B. V. Mariae. 


Ecce virgo concipiet, et pariet filium, 
et vocabitur nomen ejus Emmanuel. Buty- 
rum et mel comedet, ut sciat reprobare 
malum , et eligere bonum. 

Egredietur virga de radice Jesse, et flos 
de radice ejus ascendet. Et requiescet super 
eum Spiritüs Domini. | 

Spiritus sanctus superveniet in te, Maria, 
et virtus Altissimi obumbrabit tibi. — 

Canticum B. V. Mariae. Luc. I. 


Magnificat anima mea Dominum. 

Et exultavit spiritus meus in Deo salutari meo. 

Quia respexit humilitatem ancillae suae: ecce 
enim ex hoc beatam me dicent omnes generationes. 

Quia fecit mihi magna, qui potens est: et 
sanctum nomen ejus. 

Et misericordia ejus a progenie in progenies, 
timentibus eum. 

Fecit potentiam in brachio suo: dispersit 
superbos mente cordis sui. 

Deposuit potentes de sede, et exaltavit 
humiles. l 

Esurientes implevit bonis: et divites dimisit 
inanes. 

ipic d Israel puerum suum, recordatus 
misericordiae suae. 

Sicut locutus est ad patres nostros, Abraham 
et semini ejus in saecula. 

Gloria Patri, etc. 

Ave Maria, gratia plena, Dominus tecum. 

Benedicta tu in mulieribus. 


Oremus. 


Deus, qui de beatae Mariae Virginis 
utero Verbum tuum, Angelo nuntiante, 
carnem suscipere voluisti: praesta suppli- 
cibus tuis, ut qui vere eam Genitricem 
Dei credimus, ejus apud te intercessioni- 
bus adjuvemur. Per eundem Dominum, etc. 


In Assumtione B. V. Mariae. 


Virgo prudentissima, quo progrederis , 
quasi aurora valde rutilans? Filia Sion tota 

formosa et suavis es, pulchra ut luna, electa 
ut sol. 

Hodie Maria Virgo coelos ascendit: 
gaudete , quia cum Christo regnat in 
aeternum. 

Exaltata est sancta Dei Genitrix, 

Super Choros Angelorum ad coelestia 
regna. 


Oremus. - 


^ 


Famulorum tuorum, quaesumus, Do- 
mine , delictis ignosce, ut qui tibi placere 
de actibus nostris non valemus , Genitricis 
Fili tui Domini nostri intercessione salve- 
mur. Qui tecum vivit, etc. 


In Nativitate B. V. Mariae. 


GloriosaeVirginisMariae ortum dignissi- 
mum recolamus, quae et Genitricis digni- 
tatem obtinuit, et virginalem pudicitiam 
non amisit. : 

Regali ex progenie Maria exorta reful- 
get, cujus precibus nos adjuvari mente et 
spiritu devotissime poscimus. 

Diffusa est gratia in labiis tuis. 

Propterea benedixit te Deusin aeternum. 


Oremus. 


Famulis tuis, quaesumus Domine, coe- 
lestis gratiae munus impertire, ut quibus 
beatae Virginis partus extitit salutis exor- 
dium, Nativitatis ejus votiva solemnitas pacis 
tribuat incrementum, Per Domjnum , etc. 
20 

In festo S. Nominis B. V. Mariae. 


Sancta Maria , succurre miseris, juva 
pusillanimes, refove flebiles, ora pro po- 
pulo, interveni pro clero, intercede pro 
devoto femineo sexu; sentiant omnes tuum ^ 
juvamen, quicunque celebrant tui sancti 
Nominis commemorationem. | 

Benedicta es Maria , quae credidisti 
perficientur in te, quae dicta sunt tibi a 
Domino. - 

Dignare me laudare te, Virgo sacrata. 

Da mihi virtutem contra hostes tuos. 


Oremus. 


Concede, quaesumus omnipotens Deus, 
ut fideles tui, qui sub sanctissimae Virgi- 
nis Mariae Nomine et protectione laetan- 
tur, ejus pia intercessione a cunctis malis 
liberentur in terris, et ad gaudia aeterna 
pervenire mereantur in coelis. Per Domi- 
num nostrum, etc. 


CULTUS SS. ANGELORUM. 


Litaniae de sanctis Angelis. 


Kyrie eleison, Christe eleison, Kyrie eleison. 
riste audi nos, Christe exaudi nos. 

Pater de coelis Deus. Miserere nobis. 
Fili Redemtor mundi Deus. Miserere nobis. 
Spiritus sancte Deus. Miserere nobis. 
Sancta Trinitas unus Deus. Miserere nobis. 
Sancta Maria. Ora pro nobis. 
Sancta Dei Genitrix, Ora pro nobis. 
Sancta Virgo virginum, Ora pro nobis. 


/ 

Sancte Michaél, qui populo Dei semper de- 


fensor fuisti, 

Sancte Michaël, qui Luciferum cum compli- 
cibus rebellibus de coelo deturbasti. 
Sancte Michaël, qui accusatorem fratrum no- 

strorum in profundum inferni dejecisti. 
Sancte Gabriel, qui Danieli divinam visio- 
nem patefecisti.. 
Sancte Gabriel, qui Joannis Baptistae ortum 
l et ministerium praenuntiasti. 
Sancte Gabriel, qui incarnationis Verbi di- 
|J vini nuntius extitisti. ' 
Sancte Raphaël, qui Tobiam salvum duzisti, 
et reduxisti. | 
Sancte Raphaél, qui daemonium a Sara de- 
pulisti. 
Sancte Raphaël, qui Tobiam seniorem illu- 
minasti. : 
Sancti Angeli. 
Qui super Dei solium excelsum et elevatum 
statis. | 
Qui jugiter Deo: Sanctus, Sanctus, Sanctus, 
concinitis. 
Qui discussis tenebris mentem nostram illu- 
minastis. . - | 
Qvi Divina hominibus nuntiastis. 
ui hominum custodiam a Deo accepistis. 
Oni semper faciem Patris, qui in coelis est, 
videtis. 
Qui super uno peccatore poenitentiam agente 
` gaudetis, i 
Qui Sodomitas caecitate percussistis. 
Qui Loth de medio peccatorum eduxistis. 
Qui per scalam Jacob ascendistis et de- 
| $cendistis. 
Qui in monte Sinai divinam legem Moysi 
:  tradidistis. | 
Qui Christo nato gaudium hominibus annun- 
' tiastis. 
Qui Christo in deserto ministrastis. 
Qui Lazarum in sinum Abrahae deportastis. 

ui juxta Christi sepulchrum in albis sedistis. 
Qui Christo in coelum ascendente, ejus dis- 
cipulis apparuistis. 
Qui Christum ad judicium venturum cum 
signo crucis praecedetis. 
ui Electos in fine saeculi congregaturi estis. 
ui Malos de medio Justorum separabitis. 
ui oranutium preces ad Deum defertis. 
ui morientibus assistitis. 
Qui animas Justorum, ab omni labe purgatas 
ad coelum deducitis. | 
Qui prodigia et miracula virtute Dei per- 
dere 
Qui haereditatem salutis capientibus in mi- 
. disterium mittimini. 
ui super regna et provincias constituti estis, 
ui hostium exercitus saepe dissipastis. 
Qui Dei famulos ex carceribus et aliis vitae 
periculis saepe liberastis. 
Qui sanctis Martyribus in tormentis saepe | 
solatio fuistis. 
Qui Ecclesiae Praelatos et Principes, ejus- 
dem nutritios peculiari cura fovere soletis. 
Omnes sancti beatorum Spirituum ordines. 


A cunctis periculis, per sanctos Angelos 
tuos. 

Ab insidiis diaboli. 

Àb omni haeresi et schismate. - 

A peste , fame et bello. 

A subitanea et improvisa morte. 

. À morte perpetua. 


Peccatores. Te rogamus audi nes. 


Per SS. Angelos tuos. 

Ut nobis parcas. 

Ut nobis indulgeas. 

Ut Ecclesiam tuam sanctam regere et con- 
servare dignetis. | 

Ut Domnum Apostolicum et omnes ecclesia- 
sticos ordines protegere digneris. 

Ut Imperatori nostro N. et omnibus Principibus 
christianis pacem et unitatem largiri digneris. 
Te rogamus audi nos. 
Ut fructus terrae dare et conservare digneris. Te 
rogamus audi nos. 
Ut omnibus fidelibus defunctis requiem aeternam 
donare digneris. Te rogamus audi nos. 
Agnus Dei, qui tollis peccata mundi. Parce nobis 
Domine. 

Agnus Dei, qui tollis peccata mundi. Exaudi nos 
Domine. 

Agnus Dei, quitollis peccata mundi. Miserere nobis. 

Kyrie eleison. Christe eleison. Kyrie eleison. 

Pater noster, etc. 

Benedicite Dominum omnes Angeli ejus. 

Potentes virtute, facientes verbum illius, ad au- 
diendam vocem sermonum ejus. 

Benedicite Domino omnes virtutes ejus. 

Ministri ejus, qui facitis voluntatem ejus. 

Angelis suis mandavit de te. 

Ut custodiant te in omnibus viis tuis. 

In conspectu Angelorum psallam tibi, Deus meus. 

Adorabo ad templum sanctum tuum, et confi- 
tebor nomini tuo , Domine. 

Domine exaudi orationem meam. 

Et clamor meus ad te veniat. 


Oremo s. 


Deus, qui miro ordine Ángelorum mi- 
nisteria, hominumque dispensas; concede 
propitius, ut, a quibus tibi ministrantibus 
iñ coelo semper assistitur, ab his in terra 
vita nostra muniatur. | | 

Per Dominum nostrum , etc. 


Litaniae ad S. Angelum Custodem. 


T eleison. Christe eleison. Kyrie eleison. 
Christe audi nos. Christe exaudi nos. 

Pater de coelis Deus. Miserere nobis. 
Fili Redemtor mundi Deus. Miserere nobis. 
Spiritus sancte Deus. Miserere nobis. | 
Sancta Trinitas unus Deus. Miserere nobis. 
Maria, Regina Angelorum. 
Sancte Angele, Custos meus. 
Sancte Angele, Princeps meus. 
Sancte. Angele, Admonitor meus, 
Sancte Angele, Consultor meus. 
Sancte Angele, Tutor meus. 
Sancte Angele, Procurator meus. 
Sancte Angele, Consolator meus. 
Sancte Angele, Amator meus. 
Sancte Angele, Praeceptor meus. 
Sancte Angele, Pastor meus. ` 
Sancte Angele, Testis meus. 
Sancte Angele , Adjutor meus, 
Sancte Angele, Vigil meus. — 
Sancte Angele , Negotiator meus. 
Sancte Angele, Intercessor meus. 
Sancte Angele, Susceptor meus. 
Sancte Angele, Defensor meus. 
Sancte Angele, Ductor meus. 
Sancte Angele, Conservator meus. 
Sancte Angele, Illuminator meus. 
Sancte Angele, Gubernator meus. 
Agnus Dei, qui tollis peccata mundi, Parce nobis 
Domine. 
Agnus Dei, qui tollis peccata mundi. Exaudi nos 
Domine. i 


Agnus Dei, qui tollis peccata mundi. Miserere 


nobis. 
Christe audi nos. Christe exaudi, nos. 
Pater noster, etc. 
Ora pro nobis, sancte Angele Custos. r 
Ut digni efficiamur promissionibus Christi. 


Oremus. 


Omnipotens sempiterne Deus, qui in- . 
effabilis bonitatis tuae consilio cunctis fide- 

libus ab utero matris Custodem corporis et 
animae specialem Angelum deputasti ; con- 
cede, ut, quem mihi misericorditer tri- 
buisti , sic observem et diligam, ut gratiae. 
tuae munere, illiusque custodiae munimine 
protectus , in coelesti patria vultum gloriae 
tuae cum illo et caeteris Angelis merear 
contemplari. Per Dominum nostrum ftc. ` 
Sancte Custos Ángele! Virgini Mariae 
me commenda jugiter, meae matri piae. 
Cor amore saucia tam magnae Dominae, 
ut cum Deo diligam ipsam sine fine. | 
Et me. hora ^bitus tuere pariter, ad 
coelestem patriam ducas feliciter. 


Oratio ad S. Angelum Custodem. 


Obsecro te, Ángelice Spiritus, cui ego 
indignus peccator sum commissus, ut in- 
desinénter protegas, defendas, moneas, et 
munias me ab' omni incursu diaboli vigi- 
lantem, dormientem , ac ubicunque fuero. 
Repelle a me per virtutem sanctae crucis 
omnem tentationem, et quod mea non ob-' 
tinent merita, tuis precibus effice apud al- 
tissimum Judicem , ut me non condemnet. 
Cumque per abrupta vitiorum me deviasse 
videris, per semitas justitiae ad Salvatorem 
meum me reducere satagas, Et in quacun- 
que tribulatione vel angustia me esse per- 
spexeris: auxilium Dei Omnipotentis tuo 
obtentu et precamine mihi adesse sentiam. 
Precor te , mi Custos , si fieri potest et ex- 
pedit, notum mihi facias diem obitus mei, 

et cum de corpore et ex hac vita migran- 
dum fuerit, non permittas me a maligno 
spiritu terreri, neque in foveam despera- 
tionis deduci. Non dimittas me, Ángelice 
Spiritus, donec ad visionem Conditoris 
mei me perducas, ubi simul ego pro opere, 
et tu pro custodia, una cum beatissima 
Dei Genitrice Maria et omnibus Sanctis, 
Domino adjuvante, in aeternum laetemur. 
Amen. . 


Hymnus ad S. Angelum Custodem. 


Novo lucis exordio , 
$ O Custos mi dulcissime, 
Caecam mentis caliginem 
Tuo splendore discute, 
Et me divina monita 
Benignus semper edoce. 


Meas preces et lacrymas, . 
Fidus e coelo nuntius, 

Quamvis indignas excipe, 
Et summo Patri tradito, 

Culpisque meis debitas 
Supplex poenas avertito. 


Afflictum, Clementissime , 
= Favore tuo recrea, 
Ad virtutis officia 
Semisopitum excita, 
Cum sancto mens in opere 
Nutarit, promtus adjuva. . 


Dissolve mentis glaciem, 
Frange cordis duritiem, 


Peccati oppressum onere 
Praesenti manu subleva. 

A coeli errantem semita 

- Ad coeli viam revoca. 


Invicta tua dextera 

Contunde vires daemonis , 
Carnis retunde fomitem , 

Mundi frange superbiam, 
Ut tuo sub praesidio 

Victor ab hoste redeam. 


Flagello pigrum excita , 
Et reluctantem increpa, 
Vitae labentis terminum 
In mentem saepe revoca. 
: In vitae brevi spatio 
Solertiorem facito. 


In pugna mortis ultima 
'Adsis mihi , fortissime ; 
Peracta demum fragili 
Vita , Ductor amabilis, 
„Me protinus aethereis 


nfer benigne sedibus. 


Oratio. 7 r 


Deus, qui ineffabili providentia sanctos 
Angelos tuos ad nostram custodiam mittere 
dignaris ; largire supplicibus tuis, et eorum 
semper protectione defendi, et aeterna, so- 
cietate gaudere. Per Dominum nostrum, etc. 

Omnipotens et misericors Deus , qui 
nos angelica custodia munire dignatus es, 
concede quaesumus, ut tanta protecuone 
securi , et a pravis cogitationibus liberemur 
in mente, et ab omnibus adversitatibus 

eruamur in corpore. Per Dominum no- 


Oratio ad S. Michaëlem Archangelum. | 


Summae sedis minister, princeps mili- 
tiae coelestis, sancte Michael! tibi corpus 
et animam tota intentione tuendam com- 
mitto ; tibi specialiter post Deum et Dei 
genitricem vitae et mortis meae curam com> 
mendo. Te hodie et quotidie in praesentia 
totius coelestis curiae pro singulari Patrono, 


Protectore et Ádvocato meo eligo. Obsecro 


igitur te per gloriam illam, qua in coelo 
jam frueris, ut hoc propositum et sincerum 

unc affectum ergate meum gratum habeas. 
O serve Dei excelsi, S. Michaél! adesto 
mihi nunc et semper, at maxime in fine 
vitae meae; benigne me tunc consolare, 
conforta , et protege; impetra mihi plenam 
omnium peccatorum meorum veniam, pro- 
fundam humilitatem, et alias virtutes omnes; 
effice tuis gloriosis precibus et meritis, ut 
anima mea tota munda hinc exeat. Insuper 
rogo te, ut in novissimo die benigne sus- 
cipias animam meam in sinu tuo sanctissi- 
mo , et eam ad requiem sempiternam cum 
exultatione perducas. Ámen. 


Oratio ad S. Gabrielem Archangelum; 


Deus, qui inter caeteros. Angelos ad 
annuntiandum Incarnationis tuae myste- 


rium ; Gabrielem Archangelum elegisti ; 

concede propitius, üt qui festum ejus cele- 
bramus in terris; ipsius patrocinium sen- 
tiamus in coelis. Qui vivis et regnas, etc. 


Oratio ad S. Raphaélem Archangelum. 


Deus, qui per Angelum Raphadlem 
utrumque Tobiam in cunctis periculis libe- 
rasti; praesta quaesumus , ut eodem pro 
nobis intercedente , angelico suffragio ab 
omnibus nos mentis et corporis hostibus 
tuearis, et ad patriam perducas aeternam. 
Amen, ` | 


CULTUS SANCTORUM DEI. 


: Cultum Sanctorum jam ab antiquo sem- 
per approbavit sancta mater Ecclesia, quae 
et Festa nonnulla Sanctorum celebranda 
instituit. Et laudabiliter quidem; si' enim 
ipse Deus praecipit honorare parentes, re- 
vereri Sacerdotes, revereri sublimiores po- 
testates ; si mandavit, ut ipsos inimicos. di- 
ligamus: quomodo ratum non haberet, si - 
ejus reverémur amicos, Sanctos, jam in 
coelo cum Christo regnantes? Nullum enim 
Sanctorum , nec ipsam Dei Matrem coli- 
mus uti Deum; talis enim cultus Latriae 
soli Deo competit, etsoli Dei integer semper 
manet. Sed Sanctos colimus et revercmur 
solum tanquam servos et Dei amicos, et 
propter Deum, quia ipsi fideliter servierunt. 
Neque ad Sanctos recurrimus ex quadam 

diffidentia auxilii divini, quasi ipse Deus 
non sufficeret nobis , et sine Sanctis juvare 
nos non posset; sed quia ita ipsum Deum 
velle videmus, ut Sanctos, ejus amicos, 
apud suam divinam Majestatem intercesso- 
res nobis expetamus. Sic Gen. 20. potuit 
Deus benefacere Abimelech regi ; et tamen 
nonnisi orante pro ipso Abraham. — Po- 
tuit Deus amicis Job peccata dimittere; et 
tamen non fecit, nisi orante pro ipsis Job. 
Job. 42. | 

Ad haec toti mundo notum est, quomo- 
do ad sepulchra Sanctorum multi restituti 
sint sanitati, mortui ad vitam revocati , alii 
a daemonibus liberati, etc. imo, vestes, 
sudaria, umbra Sanctorum, priusquam e 
vita migrarent, depulit morbos; quis sanus 
negabit , Deum per Sanctos , eorumque 
sacros cineres eadem mirabiliter operari? 
Actor, 5. 19. Declaravit id cadaver illud, 
quod illatum in sepulchrum Elisaei; ac pri- 
mum ossa Elisaei attigit, homo revixit. 


IV. Reg. 13. 


Litaniae Omnium Sanctorum. 


erus eleison. Christe eleison. Kyrie eleison. 
Christe audi nos. Christe exaudi nos. 

Pater de coelis Deus. Miserere nobis. 

Fili Redemtor mundi Deus. Miserere nobis. 
Spiritus sancte Deus. Miserere nobis. 

Sancta Trinitas unus Deus. Miserere nobis. 
Sancta Maria. Ora pro nobis. 

Sancta Dei Genitrix. Ora pro nobis. 

Sancta Virgo virginum. Ora pro nobis. 
Sancte Michael. ra pro nobis. 

Sancte Gabriel. Ora pro nobis. 

Sancte Raphaél, Ora pro nobis. 

Omnes sancti Angeli et Archangeli. Orate pro 
nobis. 

Omnes sancti beatorum Spirituum ordines. Orate 

. pro nobis.. 

Sancte Joannes Baptista. Ora pro nobis. 

Sancte Joseph. Ora pro nobis. 

Omnes sancti Patriarchae et Prophetae. Orate pro 
nobis. g | 

Sancte Petre, s 

Sancte Paule. 

. Sancte Andrea. 

Sancte Jacobe. 

Sancte Joannes. 

Sancte Thoma. 

Sancte Jacobe. 

Sancte Philippe. 

Sancte Bartholomaee. 

Sancte Matthaee. 

Sancte Simon. 

Sancte Thaddaee. 

Sancte Mathia. 

Sancte Barnaba. 

Sancte Luca. 

Sancte Marce. ; 

Omnes sancti Apostoli et Evangelistae. Orate 
pro nobis. 

Omnes sancti Discipuli Domini. Orate pro nobis, 

Omnes sancti Innocentes. Orate pro uobis. 

Sancte Stephane. Ora pro nobis. 2 

Sancte Laurenti. Ora pro nobis. 

Sancte Vincenti. Ora pro nobis. 

Sancti Fabiane et Sebastiane. Orate pro nobis. 

Sancti Joannes et Paule. Orete pro nobis. 

Sancti Cosma et Damiane. Orate pro nobis. 

Sancti Gervasi et Protasi. Orate pro nobis. 

Omnes sancti Martyres. Orate pro nobis. 

Sancte Sylvester. Ora pro nobis. 

Sancte Gregori. Ora pro nohis. 

Sancte Ambrosi. Ora pro nobis. 

Sancte Augustine. Ora pro nobis. 
Sancte Hieronyme. Ora pro nobis. 
Sancte Martine. Ora pro nobis. 
Sancte Nicolae. Ora pro nobis. 


Omnes saucti Pontifices et Confessore. Orate 


pro nobis. . 
Omnes sancti Doctores. Orate pro nobis. 
Sancte Antoni. 
Sancte Benedicte. 
Sancte Bernarde. 
Sancte Dominice. d 
Sancte Francisce. 

Omnes sancti Sacerdotes et Levitae. Orate pro 


nobis. 
Omnes sancti Monachi et Eremitae. Orate pro 

nobis. g 
Sancta Maria Magdalena. © 
Sancta Agatha. s 
Sancte Lucia. — 
Sancta Agnes. o 
Sancta Caecilia. " 
Sancta Catharina. E 
Sancta Anastasia. a 


Omines sanctae Virgines et Viduae. Orate pro 


nobis. 


Omnes Sancti et Sanctae Dei. Intercedite pro 


nobis. 
Propitius esto. Parce nobis Domine. 
Propitius esto. Exaudi nos Domine. 
Ab omni malo. Libera nos Domine. 
Ab omni peccato. 
Ab ira tua. 
A. subitanea et improvisa morte. 
Ab insidiis diaboli. 
Ab ira, et odio, et omni mala voluntate. 
-~ A spiritu fornicationis. 
A fulgure et tempestate. 
A morte perpetua. 
Per mysterium S. Incarnationis tuae. 
Per ie ontun tuum. 
Per nativitatem tuam. 

Per baptismum et sanctum jejunium tuum. 


Per crucem et passionem tuam. E 
Per mortem et sepulturam tuam. c 5 
Per sanctam resurrectionem tuam. Bs 
Per admirabilem ascensionem tuam. B m5 
Per adventum Spiritus sancti Paracliti. 52 


In die judicii. 

Peccatores. Te rogamus, audi nos. 

Ut nobis parcas. 

Ut nobis indulgeas. 

Ut ad veram poenitentiam nos perducere 
digneris. | | 

Ut Ecclesiam tuam sanctam regere et con- 
servare digneris. - 

Ut Domnum apostolicum, et omnes Ordine 
ecclesiasticos in sancta Religione con- 
servare digneris. 

Ut inimicos sanctae Ecclesiae humiliare dig- 
neris. 

Ut regibüs et principibus christianis pacem 

e . et veram concordiam donare digneris. 

Ut cuncto populo christiano pacem et uni- 
tatem largiri digneris. 

Ut nosmetipsos in tuo sancto servitio confor- 
tare et conservare digneris. 

Ut mentes nostras ad coelestia desideria 
erigas. ` 

"Ut omnibus benefactoribus nostris sempiterna 
bona retribuas. 

Ut animas nostras, fratrum, propinquorum 
et benefactorum nostrorum ab acterna 
damnatione eripias. 

Ut fructus terrae dare et conservare digneris. 

Ut omnibus fidelibus defunctis requiem aeter- 
nam donare digneris. 

Fili Dei. 

Agnus Dei, qui tollis peccata mundi. Parce nobis 
Domine. 

Agnus Dei, qui tollis peccata mundi. Exaudi nos 
Domine. 


mnm mm a a 


esou rpne snuie2oi o, 


— 48 — 


Agnus Dei, qui tollis peccata mundi. Miserere 
nobis. ; l 
Christe audi nos. Christe exaudi nos. 
Kyrie eleison. Christe eleison. Kyrie eleison. 
Pater noster, etc. 


Et ne nos inducas in tentationem. 


Sed libera nos a malo. 


Psalmus. 


Deus in adjutorium meum intende: Domine, 
ad adjuvandum me festina. 

Confandantar et revereantur, qui quaerunt 
animam meam. 

Avertantur retrorsum, et erubescant, qui volunt 
mihi mala. l | | 

Avertantur statim erubescentes, qui dicunt 
mihi: Euge, euge. 

Exultent et laetentur in te omnes , qui e- 
runt te, et dicant semper: Magnificetur Douduus 
qui diligunt salutare tuum. | 
. Ego vero egenus et pauper sum; Deus ad- 
juva me. 

Adjutor meus et liberator meus es tu; Do- 
mine ne moreris. 

Gloria Patri, et Filio, et Spiritui sancto; 
sicut eratin principio, et nunc et semper , et in 
saecula saeculorum. Ámen. 

Salvos fac servos tuos. 

Deus meus, sperantes in te. 

Esto nobis Domine turris fortitudinis. 

A facie inimici.’ 

Nibil proficiat inimicus in nobis. 

Et filius iniquitatis non apponat nocere nobis. 

Domine, non secundum peccata nostra facias 
nobis. 

Neque secundum iniquitates nostras retri- 
buas nobis. 

Oremus pro Pontifice nostro N. 

Dominus conservet eum, et vivificet eum, et 

beatum faciat eum in terra, et non tradat eum in 
animam inimicorum ejus. ! 

Oremus pro benefactoribus nostris. 

Retribuere dignare Domine omnibus nobis 
bona facientibus propter nomen tuum vitam aeter- 
nam. Amen, 

Oremus pro fidelibus defunctis. | 

Requiem aeternam dona eis Domine, et lux 
perpetua luceat eis. 

Requiescant in pace. Amen. 

Pro fratribus nostris absentibus. 

Salvos fac servos tuos, Deus meus, speran- 
tes in te. 

Mitte eis Domine auxilium de Sancto. 

Et de Sion tuere eos. 

Domine exaudi orationem meam, 

Et clamor meus ad te veniat. 

Dominus vobiscum. Et cum spiritu tuo. 


Oremus. 


Deus, cui proprium est, misereri sem- 
per, et parcere; suscipe deprecationem 
nostram , ut nos et omnes famulos tuos, 
quos delictorum catena constringit, misera- 
tio tuae pietatis clementer absolvat. 

Exaudi, quaesumus Domine, supplicum 
preces, et confitentium tibi parce peccatis; 
ut pariter nobis indulgentiam tribuas benig- 
nus et pàcem. | 

Ineffabilem nobis, Domine, miseri- 
cordiam tuam clementer ostende, ut simul 
nos et a peccatis omnibus exuas, et a 
poenis, quas pro his meremur , eripias. 

Deus, qui culpa offenderis, poenitentia 
placaris; preces populi tui supplicantis pro- 
pitius respice, et flagella tuae iracundiae, 
quae pro peccatis nostris meremur, averte. 

Omnipotens sempiterne Deus! miserere 
famulo tuo Pontifici nostro N. et dirige 
eum secundum tuam clementiam in viam 
salutis aeternae; ut te donante tibi placita 
cupiat, et tota virtute perficiat. 

Deus , a quo sancta desideria, recta 
consilia, et justa sunt opera; da servis tuis 
illam , quam mundus dare non potest pa- 
cem , ut et corda nostra mandatis tuis de- 
dita, et hostium sublata formidine, tem- 
pora sint tua protectione tranquilla. 

Ure igne sancti Spiritus renes nostros 
'et cor nostrum Domine , ut tibi casto cor- 
pore serviamus , et mundo corde pla- 
- ceamus. 

Fidelium Deus omnium Conditor et 
Redemtor, animabus famulorum famula- 
rumque tuarum remissionem cunctorum 
tribue peccatorum, ut indulgentiam, quam 
semper optaverunt, piis supplicationibus 
consequantur. 

Actiones nostras, quaesumus Domine, 
aspirando praeveni, et adjuvando prose- 
quere, ut cuncta nostra oratio et operatio 
a te semper incipiat, et per te coepta finiatur. 

Omnipotens sempiterne Deus, qui vivo- 
rum dominaris simul et mortuorum, om- 
niumque misereris , quos tuos fide et opere 
futuros esse praenoscis: te supplices exora- 
mus, ut pro quibus effundere preces decre- 
. vimus , quosque vel praesens saeculum ad- 
huc in carne retinet, vel futurum jam exu- 
tos corpore suscepit, intercedentibus omni- 
bus Sanctis tuis, pietatis tuae clementia 

omnium delictorum suorum veniam conse- 
quantur. Per Dominum nostrum , etc. 
Dominus vobiscum. Et cum spiritu tuo. 
Exaudiat nos omnipotens et misericors 
Dominus. Ámen. IN 
Et: fidelium animae per misericordiam 
Dei requiescant in pace. Amen. E 


Oratio ad S. Joseph. 


Sanctissimae Genitricis tuae Sponsi, 
quaesumus Domine, meritis adjuvemur , ` 
ut quod possibilitas nostra non obtinet, ejus 
nobis intercessione donetur. Qui vivis et 
regnas cum Deo Patre 'in unitate Spiritus 
sancti Deus, per omnia saecula saeculorum. 
Amen. 


Hymnus ad S. Joseph. 


Iste, quem laeti colimus fideles, 

Cujus excelsos canimus triumphos, 

Hac die Joseph meruit perennis. 
Gaudia vitae. 

O nimis felix , nimis o beatus, 

Cujus extremam vigiles ad horam 

Christus et Virgo simul astiterunt 
Ore sereno. 

Hinc stygis victor, laqueo solutus 

Carnis , ad sedes placido sopore 

Migrat aeternas , rutilisque cingit 
Tempora sertis. 

Ergo regnantem flagitenrus omnes, 

Adsit ut nobis, veniamque nostris 

Obtinens culpis, tribuat supernae 
Munera pacis. 

Sint tibi plausus , tibi sint honores, 
Trine, qui regnas Deus, et coronas 
Aureas servo tribuis fideli 

Omne per aevum. Amen. 


Oratio ad S. Joachim. 


Deus, qui prae omnibus Sanctis tuis - 
beatum Joachim Genitricis Filii tui patrem 
esse voluisti; concede quaesumus, ut cujus 
festa veneramur, ejus quoque perpetuo pa- 
trocinia sentiamus. Per eundem Dominum 
nostrum Jesum Christum Filium tuum, 
qui "tecum vivit et regnat in unitate Spiri- 
tus sancti Deus, per omnia saecula saeculo- 
rum. Amen. 


Oratio ad S. Annam. 


Deus, qui beatae Ánnae gratiam con- 
ferre dignatus es, ut Genitricis unigeniti 
Filii tui mater effici mereretur; concede 
propitius, ut cujus solemnia celebramus , 
ejus apud te patrociniis adjuvemur. Per 
eundem Dominum nostrum etc. 


Oratid ad S. Joannem Baptistam. 


Deus, qui praesentem diem honorabi- 
lem nobis.in beati Joannis nativitate fe- 
cisti; da populis tuis spiritualium gratiam 
gaudiorum, et omnium fidelium mentes 
dirige in viam salütis aeterne. Per Domi- 
num nostrum , etc. 

Hymnus ad S. Joannem Baptistam. ` 


Ut queant laxis resonare fibris 

Mira gestorum famuli tuorum , 

Solve polluti labii reatum, 
Sancte Joannes. 

Nuntius celso veniens Olympo, 

Te patri magnum fore nasciturum; 

Nomen et vitae seriem gerendae 
Ordine promit. 

Ille promissi dubius superfi 

Perdidit promtae modulos loquelae. 

Sed reformasti genitus peremtae 
Organa vocis. 

O nimis felix, meritique celsi, 

Nesciens labem nivei pudoris, 

Praepotens Martyr, nemorumque cultor, 
Maxime Vatum. 

Nunc potens nostri meritis opimis 

Pectoris duros lapides revelle, 

AÁsperum planans iter, et reflexos 
Dirige calles. 

Ut pius mundi Sator et Redemtor, 

Mentibus culpae sine labe puris, ' . 

Rite dignetur veniens beatos , 
Ponere gressus. | 

Laudibus cives celebrent superni 

Te, Deus simplex, pariterque trine, 

Supplices et nos veniam precamur: 
Parce redemtis. |. — 


Canticum Zachariae. Luc. Í. 


. Benedictus Dominus Deus Israel, quia visi- 
tavit , et fecit redemtionem plebis suae. 
Et erexit cornu Salutis nobis, iu domo David 
pueri sui. dk 
Sicut locutus est per os sanctorum, qui a 
sunt, Prophetarum *jus. : 
Salutem ex inimicis nostris, et de manu om-- 
nium, qui oderunt nos. ` 

Ad faciendam misericordiam cum patribus 
nostris, et memorari testamenti sul sancti. 

Jusjurandum, quod juravit ad Abraham patrem 
nostrum, daturum se nobis. 

Ut sine timore de manu inimicorum nostro- 
rum liberati, serviamus illi. 

In sanctitate et justitia coram ipso, ouibus 
diebus nostris. 

Et tu puer Propheta Altissimi vocaberis ; 
praeibis enim ante faciem Domini, parare vias ejus. 

Ad dandam scientiam salutis plebi ejus in 
remissionem peccatorum eorum. 

Per viscera misericordiae Dei nostri, in qui- 
bus visitavit nos, oriens ex alto. 

Illuminare his, qui jn tenebris et in umbra 
mortis sedent, ad dirigendos pedes nostros in 
viam pacis. : 

loria Patri, et Filio, et Spiritui sancto. 
Sicut erat in principio, et nunc et semper, et in 
saecula saeculorum. Amen. 


Oratio ad SS. Apostolos. 


Deus, qui nos per beatos Apostolos tuos 
ad agnitionem tui nominis venire tribuisti , 
da nobis eorum gloriam sempiternam et 
proficiendo celebrare, et celebrando pro- 
ficere. Per Dominum etc. 


Hymnus ad SS. Apostolos. 


Exultet orbis gaudiis, 
Coelum resultet laudibus; 
Apostolorum gloriam 
Tellus et astra concinunt. 

Vos saeculorum Judices, 
Et vera mundi fumina , 
Votis precamur cordium , 
Audite voces supplicum. 


Qui templa coeli clauditis , 
Serasque verbo solvitis, 
Nos a reatu noxios 
Solvi jubete , quaesumus. 
Praecepta quorum protinus 
Languor, salusque sentiunt ; 
Sanate mentes languidas, 
Augete nos virtutibus. 
Ut, cum redibit Arbiter 
In fine Christus saeculi; 
Nos sempiterni gaudii 
Concedat esse compotes. 
Patri , simulque Filio, i 
Tibique sancte Spiritus, 
Sicut fuit, sit jugiter 
Saeclum per omne gloria. Amen. 


Oratio ad S. Petrum, Apostolorum 
principem. 


Deus, qui beato Petro Apostolo tuo, 
collatis clavibus regni coelestis, ligàndi 
atque solvendi Pontificium tradidisti: con- 
cede , ut intercessionis ejus auxilio a pecca- 
torum nostrorum nexibus: liberemur. Qui 
vivis et regnas cum Deo Patre, etc. | 

Praesta, quaesumus omnipotens Deus, 
ut nullis nos permittas perturbationibus 
concuti, quos in Apostolicae confessionis 
petra sólidasti. Per Dominum nostrum etc. 


Ad S. Paulum Apostolum. 


Deus, qui multitudinem gentium beati 
Pauli Apostoli praedicatione docuisti; da 
nobis quaesumus, ut cujus commemoratio- 

nem colimus, ejus apud te patrocinia sen- 
tiamus. Per Dominum etc. 


Hymnus ad Apostolorum principes. 


' Beate Pastor Petre, clemens accipe 
Voces precantium, criminumque vincula 
Verbo resolve, cui potestas tradita, - 
Aperire terris coelum , apertum claudere. 
Egregie Doctor Paule , mores instrue , 
Et nostra tecum pectora in coelum trahe: 
Velata dum meridiem cernat fides, 
Et solis instar sola regnet charitas. - 
Mundi Magister, atque coeli Janitor, 
Romae parentes, AÁrbitrique gentium, 
Per ensis ille, hic per crucis victor necem 
Vitae senatum laureati possident. . 
O Roma felix, quae duorum Principum 
Es consecrata glorioso sanguine; ' 
Horum cruore purpurata , caeteras 
Excellis orbis una pulchritudines. 
Sit Trinitati sempiterna gloria, 
Honor, potestas , atque jubilatio, 
In Unitate, quae gubernat omnia, 
Per universa aeternitatis saecula. Amen. 


Oratio in festo omnium Martyrum. 


Deus, qui nos annua Sanctorum Mar- 
tyrum tuorum solemnitate laetificas, con- 
cede propitius, ut, quorum gaudemus me- 
ritis, accendamur exemplis Per Domi- 
num etc. 


' Hymnus ad SS. Martyres. 


Sanctorum meritis inclyta gaudia 
Pangamus socii, gestaque fortia; : 
Gliscens fert animus promere cantibus 
Victorum genus optimum. | 

Hi sunt, quos fatue mundus abhorruit ; 
Hunc fructu vacuum , floribus aridum 
Contemsere tui nominis asseclae, 

Jesu, Rex bone Coelitum. 

Hi pro Te furias atque minas truces 
Calcarunt hominum , saevaque verbera ; 

His cessit lacerans fortiter ungula, 
Nec carpsit penetralia. 

Caeduntur gladiis more bidentium, 
Non murmur resonat, non quaerimonia ; 
Sed corde impavido mens bene conscia 
Conservat patientiam. 

Quae vox, quae poterit lingua retexere, 
Quae tu Martyribus munera praeparas? 
Rubri nam fluido sanguine fulgidis 
Cingunt tempora laureis. f 

Te, summa o Deitas, unaque poscimus , 
Ut culpas abigas, noxia abelan 
Des pacem famulis , ut tibi gloriam 
Annorum in seriem canant. Amen. 


Oratio ad S. Stephanum, Proto- 
martyrem. 


Da nobis quaesumus Domine, imitari 
quod colimus , ut discamus et inimicos di- 
ligere; quia ejus natalitia celebramus, qui 
novit etiam pro persecutoribus exorare Do- 
minum nostrum Jesum Christum Filium 
tuum, qui tecum vivit et regnat in unitate 
Spiritus sancti Deus, per omnia saecula 
saeculorum. Amen. | 

Omnipotens sempiterne Deus , qui pri- 
mitias Martyrum in beati Levitae Stephani 
sanguine dedicasti; tribue quaesumus, ut 
pro nobis intercessor existat; qui pro suis 
etiam persecutoribus exoravit Dominunt 

nostrum Jesum Christum Filium tuum, 


Oratio ad S. Martyrem. 


Infirmitatem nostram respice, omni- 
potens Deus, et quia pondus propriae ac- 
tionis gravat, beati N. martyris tui inter- 
cessio gloriosa nos protegat. Per Dominum. 

Praesta, quaesumus omnipotens Deus, 
ut intercedente beato N. martyre tuo , et a 
cunctis adversitatibus liberemur in corpore, - 
et a pravis cogitationibus mundemur in 
mente. Per Dominum. R. b oA 


Hymnus ad.S. Martyrem. 


Invicte Martyr, unicum 
Patris secutus Filium, 
Victis triumphas hostibus, 
Victor fruens coelestibus. 
Tui precatus munere 
Nostrum reatum dilue, 
Arcens mali contagium, 
Vitae repellens taedium. 
Soluta sunt jam vincula 
Tui sacrati corporis: 
Nos solve vinclis saeculi 
Dono superni Numinis. 
Deo Patri sit gloria, 
Ejusque soli Filio, 
Cum Spiritu Paraclito, i 
Nunc et per omne saeculum. Amen. 


“ Oratio ad S. Gonfessorem Pontificem. 


Exaudi , quaesumus. Domine , preces 
nostras, quas in. beati N. Confessoris tui 

atque Pontificis solemnitate deferimus; et 
qui tibi digne meruit famulari, ejus interce- 


dentibus meritis ab omnibus nos absolve 


peccatis. Per Dominum. 


Alia oratio. 


Da, quaesumus omnipotens Deus, ut 
beati N. Confessoris tui atque Pontificis 
veneranda solemnitas et devotionem nobis 
augeat , et salutem. Per Dominum. 


Hymnus ad S. Confessorem Pon- 
-tificem. l 


- Jesu Redemtor omnium, 
Perpes corona praesulum , 
In bs die clementius 
Indulgeas precantibus. 

- Tui sacri qua nominis 
Confessor almus claruit ; 
Hujus celebrat annua 
Devota plebs solemnia. 

Qui rite mundi gaudia 
Hujus caduca respuens, 
Aeternitatis praemio. 

Potitur inter Angelos. 

Hujus benignus annue 
Nobis, sequi vestigia ; 

Hujus precatu servulis 
Dimitte noxam criminis. 

Sit, Christe Rex piissime, 

Tibi, Patrique gloria, 
Cum Spiritu paraclito, 
Nunc et per omne saeculum. Amen. 


Oratio ad Doctorem Ecclesiae. 
Deus, qui populo tuo aeternae salutis 


beatum N. ministrum tribuisti, praesta quae- - 

sumus, ut quem Doctorem vitae habuimus 


in terris, intercessorem habere mereamur 
in coelis. Per Dominum etc. 


Oratio ad S. Confessorem. 


Deus , qui nos beati N. Confessoris tui 
annua solemnitate laetificas; concede pro- 
pitius, ut cujus natalitia colimus, etiam ac- 
tiones imitemur, et qui nostrae justitiae 
fiduciam non habemus, ejus, qui tibi pla- 
cuit, precibus adjuvemur. Per Domi- 
num etc. 


Hymnus ad S. Confessorem. 


Iste Confessor Domini, colentes 
a pie łaudant populi per orbem, 
ac die laetus meruit beatas 
Scandere sedes. 
Qui pius, prudens, humilis, pudicus, 
Sobriam duxit sine labe vitam, 
Donec humanos animavit aurae 
Spiritus artus. 
Cujus ob praestans meritum Wir 
Áegra quae passim Jacuere membra , 
Viribus orhi domitis , saluti 
Restituuntur. 
Noster hinc illi Choras obsequentem 
. Concinit laudem, celebresque palmas, 
Ut piis ejus precibus juvemur 
Omne per aevum. 
Sit salus illi, decus atque virtus, 
Qui super coeli solio coruscans, ; 
Totius mundi seriem gubernat, 
Trinus et unus. Amen, 


Oratio ad S. Virginem et Matyrem. 
Deus, qui inter caetera potentiag tuae 


- 

miracula etiam in sexu fragili victoriam 
martyrii contulisti; concede propitius, ut 
qui beatae N. Virginis et Martyris tuae na- 
talitia colimus , per ejus ad te exempla gra- 
diamur. Per Dominum. : 


Alia Oratio. 


Indulgentiam nobis, quaesumus Do- 
mine, beata N. Virgo et Martyr imploret , 


quae tibi grata semper extitit et merito ca- . 


stitatis, et tuae professione virtutis. Per 
Dominum. 


- "Oratio ad S. Virginem. 


Exaudi nos Deus salutaris noster; ut 
sicut de beatae N. Virginis tuae festivitate 
gaudemus, ita piae devotionis erudiamur 
affectu. Per Dominum. | 


Hymnus ad S. Virginem. 


Jesu, corona Virginum, 

uem mater illa concipit, 
Que sola Virgo parturit, 

aec vota clemens accipe. 

Qui pergis inter lilia, 
Septus choreis Virginum , 
Sponsus decorus gloria, 
Sponsisque reddéns praemia. 

Quocunque tendis, Virgines 
Sequuntur, atque laudibus 
Post te canentes cursitant, 
Hymnosque dulces personant. 
-~ Te deprecamur supplices, 
Nostris ut addas sensibus , 
Nescire prorsus omnia 
Corruptionis vulnera. 

Virtus, honor, laus, gloria, 
Deo Patri cum Filio, . 
Sancto simul Paraclito, 

In saeculorum saecula. Amen. 


Alius hymnus ad S. Viduam. 


Fortem virili pectore 
Laudemus omnes feminam, 

n eji sanctitatis gloria 

bique fulget inclyta. 

Haec sancto amore saucia, 
Dum mundi amorem noxium 
Horrescit, ad coelestia 
Iter peregit arduum. 

Carnem domans jejuniis , 
Dulcique mentem pabulo 
Orationis nutriens, 

Coeli potitur gaudiis. 

Rex Christe, virtus fortium, 
ga magna solus efficis, 

ujus precatu quaesumus , 
Audi benignus supplices. 

Deo Patri sit gloria, 
Ejusque soli Filio, 

Cum Spiritu Paraclito , 
Nunc, et per omne saeculum. Amen. 


Oratio ad S. Joannem Apostolum. 


, Ecclesiam tuam Domine, benignus illu- 
stra, ut beati Joannis Apostoli tui et Evan- 
gelistae illuminata doctrinis, ad dona per- 
veniat sempiterna. Per Dominum. 


- 


Oratio in festo SS. Innocentium. 


Deus, cujus hodierna die praeconium 


Innocentes martyres non loquendo, sed. 


Prud 

moriendo confessi sunt, omnia in nobis 


. vitiorum mala mortifica, ut fidem tuam, 
quam lingua nostra loquitur, etiam mori- 
bus vita fateatur. Per Dominum nostrum. 


Oratio ad S. Laurentium. 


Da nobis quaesumus omnipotens Deus, 
vitiorum nostrum flammas extinguere , qui 
beato Laurentio tribuisti tormentorum suo- 
rum incendia superare. Per Dominum 
nostrum. l 


Oratio ad S. Joannem Nepomuc. 


Deus, qui ob invictum B. Joannis sa- 
cramentale silentium nova Ecclesiam tuam 
Martyrii corona decorasti; da nobis ejus 
intercessione et exemplo, linguam caute 
custodire, ac omnia potius mala, quam 
animae detrirhentum in hoc. saeculo tole- 
rare. Per Dominum. 


Oratio ad S. Aloysium. 


Coelestium donorum distributor Deus, 
qui in Angelico juvene Aloysio miram vitae 


innocentiam pari cum poenitentia sociasti ;- 


ejus meritis et precibus concede , ut inno- 
centem non secuti, poenitentem imitemur. 
Er Dominum. 


. Ad S. Carolum Borrom. 


. : Ecclesiam tuam, Domine, sancti Caroli 
Confessoris tui atque Pontificis continua 

protectione custodi, ut sicut illum pasto- 
ralis solicitudo gloriosum reddidit, ita nos 
ejus intercessio in tuo semper faciat amore 
ferventes. Per Dominum. : 


Ad S. Franciscum Seraph. 


. Deus, qui Ecclesiam tuam beati Fran- 
cisci meritis foetu novae prolis amplificas , 
tribue nobis ex ejus imitatione terrena de- 


spicere, et coelestium donorum semper par- 


ticipatione gaudere. Per Dominum. 


Ad S. Martinum. 


Deus, qui conspicis, quia ex nulla nostra 
virtute subsistimus; concede propitius , ut 
intercessione beati Martini Confessoris tui 
atque Pontificis contra omnia adversa mu- 
niamur. Per Dominum. 


- Oratio ad S. Augustinum. 


Adesto supplicationibus nostris , omni- 
potens Deus, et quibus fiduciam sperandae 
pietatis indulges , intercedente beato Augu- 


. Stino Confessore tuo atque Pontifice, con-- 


suetae misericordiae tribue benignus effec- 


. tum. Per Dominum. 


Oratio ad S. J osephum Calasani. 


Deus, qui per sanctum Josephum Con- 
fessorem tuum ad erudiendam spiritu intelli- 
gentiaeac pietatis juventutem novum Eccle- 
siae tuae subsidium providere dignatus es; 


=> 965 — 


praesta quaesumus, nos ejus exemplo et 
intercessione ita facere, et docere, ut prae- 
mia consequamur aeterna. Per Dominum. 


Oratio ad S. Ignatium. 


Deus, qui ad majorem tui nominis 
gloriam propagandam, novo per beatum 
Ignatium subsidio militantem Ecclesiam 
roborasti ; concede, ut ejus auxilio et imi- 
tatione certantes in terris , coronari cum 
ipso méreamur in coelis. Qui vivis et reg- 

nas etc. 


Oratio ad S. Franciscum Xaver. 


Deus , qui Indiarum gentes beati Fran- 
cisci praedicatione et miraculis Ecclesiae 
tuae aggregare voluisti; concede propitius, - 
ut cujus gloriosa merita veneramur, virtu- 
tum quoque imitemur exempla. Per Do- 
minum. 


Oratio ad S. Benedictum. 


Intercessio nos, quaesumus Domine, 
beati Benedicti Abbatis commendet, ut 
quod nostris meritis non valemus, ejus pa- 
trocinio assequamur. Per Dominum. 


Oratio ad S. Dominicum. 


Deus, qui Ecclesiam tuam beati Do- 
minici Confessoris tui illuminare dignatus 
es meritis et doctrinis; concede, ut ejus 
intercessione , temporalibus e destituatur . 

auxiliis, et spiritualibus semper proficiat 
incrementis. Per Dominum. 


Oratio ad S. Antonium Pad. 


Ecclesiam tuam, Deus, beati Antonii 
Confessoris tui solemnitas votiva laetificet, 
ut spiritualibus semper muniatur auxiliis, et 
gaudiis perfrui mereatur aeternis. Per Do- 
minum. : 


Oratio ad S. Stanislaum Kostka. 


Deus, qui inter caetera potentiae tuae 
miracula etiam in tenera aetate maturae 
sanctitatis gratiam contulisti; da quaesu- 
mus, ut beati Stanislai exemplo, tempus 
instanter operando redimentes, in aeternam 
ingredi requiem festinemus. Per Dominum. 


Oratio ad S. Leopoldum. 


Deus, qui beatum Leopoldum a saeculi 
curis ad coelestem gloriam transvexisti; con- 
cede quaesumus , ita rios per haec tempo- 
ralia pertransire, ut aeternae vitae con- 
sortia mereamur. Per Dominum. 


Oratio ad S. Georgium. 


Deus, qui nos!beati Georgii: Marty ris 
tui meritis et intercessione laetificas; con- 
cede propitius, ut qui tua per eum bene- 
ficia poscimus, dono tuae gratiae consequa- 
mur. Per Dominum. 

Oratio ad S. Ludovicum Tolosanum. 


Deus , qui beatum Ludovicum Confes- 
sorem tuum atque Pontificem, coeleste reg- 
num terreno praeponere docuisti , ac puri- 
tate illibata et eximia in pauperes charitate 
mirabilem efficere dignatus es; concede 
nobis famulis tuis imitari, quem colimus, 
ut ejusdem virtutes aemulantes in terris , 
coronari cum ipso mereamur in coelis. Per 
Dominum. 


Oratio ad S. Vincentium a Paulo. 


. Deus, qui ad evangelizandum pauperi- 
bus et Ecclesiastici Ordinis decorem pro- 
movendum B. Vincentium Apostolica vir- 
tute roborasti ; praesta quaesumus, ut, cujus 
pia merita veneramur, virtutum quoque - 
instruamur exemplis. Per Dominum. 


Oratio ad S. Hieronymum. 


Deus, qui Écclesiae tuae in exponendis . 
„sacris scripturis beatum Hieronymum Con- 
fessorem tuum, Doctorem maximum provi- 
dere dignatus es ; praesta quaesumus, ut ejus 
suffragantibus meritis, quod ore simul et - 
opere docuit, te adjuvante exercere valea- 
mus. Per Dominum. 


Oratio ad S. Eduardum. 


+ 
-Deus, qui beatum Regem Eduardum 
Confessorem tuum. aeternitatis gloria coro- 
nasti; fac nos quaesumus, ita eum venerari 
29 * 


* * 

in terris, ut cum eo regnare possimus in 
coelis. Per Dominum. | 


Oratio ad S. Thomam de Aquino. 


Deus, qui Ecclesiam tuam beati Thomae 
Confessoris tui mira eruditione clarificas, 
et sancta operatione foecundas; da nobis 
quaesumus , et quae docuit, intellectu con- 
spicere, et quae egit, imitatione complere. 
Per Dominum. 


Oratio ad S. Casimirum. 


Deus, qui inter regales delicias et mundi 
illecebras sanctum Casimirum virtute con- 
stantiae roborasti ; quaesumus, ut ejus in- 
tercessione fideles tui terrena despiciant, 
et ad coelestia semper aspirent. Per Do- 
minum, 


Oratio ad S. Franciscum de Paula. 


l Deus , humilium celsitudo, qui beatum 

Franciscum Confessorem Sanctorum tuo- 
rum gloria sublimasti; tribue quaesumus, 
ut ejus meritis et imitatione, promissa hu- 
milibus praemia feliciter consequamur. Per 
Dominum. 


Oratio ad S. Henricum. 


Deus , qui hodierna die beatum Henri- 
cum Confessorem tuum , e terreni culmine 
imperii ad regnum aeternum transtulisti ; te: 
supplices exoramus , ut sicut illum gratiae 

tuae ubertate praeventum,. illecebras saeculi 
superare fecisti, ita nos facias ejus imita- 
tione, mundi hujus. blandimenta vitare, et 
ad te puris mentibus pervenire. Per Do- 
minum. 


Oratio ad S. Camillum de Lellis. 


Deus, qui S. Camillum ad animarum in 
extremo agoneluctantium subsidium, singu- 
lari charitatis praerogativa decorasti; ejus 
quaesumus meritis, spiritum nobis tuae di- 
lectionis infunde, ut in hora exitus nostri 
hostem vincere, et ad coelestem mereamur . 
coronam pervenire. Per Dominum. 


Oratio ad S. Hieronymum Aemilianum. 


Deus , misericordiarum Pater, per me- 
rita et intercessionem beati Hieronymi, 
quem orphanis adjutorem et patrem esse 
voluisti; concede, ut spiritum adoptionis, 
quo filii tui nominamur et sumus , fideliter 
custodiamus. Per Dominum. 


Oratio ad S. Stephanum, Regem 


Hungariae. 


Concede, quaesumus, Ecclesiae tuae 
omnipotens Deus , ut beatum Stephanum 
Confessorem tuum, quem regnantem in ter- 
ris propagatorem habuit, propugnatorem 
habere mereatur gloriosum in coelis. Per 
Dominum. 

Oratio ad S. Wenceslaum, Ducem et 
Mart. 


Deus, qui beatum Wenceslaum per 
martyrii palmam a terreno principatu ad 
coelestem gloriam transtulisti ; ejus precibus 
nos ab omni adversitate custodi, et ejusdem 
tribue gaudere consortio. Per Dominum. 


x Oratio die natali. 


Gratias tibi ago, omnipotens Deus, quod 
me e nihilo eduxeris, quod vitam meam ad 
hanc usque horam conservaveris, quod om- 
nes gressus meos benigne direxeris, quod tot, 
tantaque bona mihi concesseris, quod e tot 
periculis me liberaveris, quod tam bonos 
parentes, magistros et amicos mihi dona- 
veris, et quod me toties. lapsum erexeris. 
In gratiarum actionem pro his et innume- 
ris aliis beneficiis sanitatem, vitam, om- 
nesque vires corporis et animae ad majo- 
rem Nominis tui gloriam libentissime im- 
pendam. Unum hoc quam instantissime 
rogo, ut manum tüam nec imposterum 
mihi subtráhas, sed gratiam concedas nun- 
quam discedendi a semita mandatorum 
tuorum. Per Christum Dominum nostrum. 
Amen. | | | 


Oratio in honorem Sancti, cujus 
nomen geritur. 


. . Exaudi, quaeso Domine, preces meas, 
quas in beati N. qui mihi in baptismate 

patronus datus est, solemnitate defero, et 
concede mihi ejus intercessione , ut a tra- 
mite virtutis nunquam discedens, cum ipso 
etijomnibus Sanctis tuis gloriam et vitam 
aeternam consequi merear. Per Christum 
D ominum nostrum. Amen. 


In festo omnium Sanctorum. 


Omnipotens sempiterne Deus, qui nos 
omnium Sanctorum tuorum merita sub una 
tribuisti celebritate venerari; quaesumus, 
ut desideratam nobis tuae propitiationis 
abundantiam multiplicatis. intercessoribus 
largiaris: Per Dominum. 


Litaniae pro fidelibus defunctis. 


Kyrie eleison. Christe eleison. Kyrie eleison.. 

Christe audi nos. Christe exaudi nos. i 

Pater de coelis Deus. Miserere omnium fidelium 
defunctorum. 

Fili Redemtor mundi Deus. Miserere etc. 

Spiritus sancte Deus. Miserere etc. 

Sancta Trinitas unus Deus. Miserere etc. 

Sancta Maria. 

Sancta Dei Genitrix. 


Sancta Virgo virginum. d 
S. Michael. l | * 
Omnes SS. Angeli et Archangeli. 9 
Omnes SS. beatorum Spirituum Ordines. | $^ & 
S. Joannes Baptista. | BG , 
Omnes SS. Patriarchae et Prophetae. o 5 
S. Petre. = se 
S. Paule. £ 
S. Joannes. E: 
Omnes SS. Apostoli et Evangelistae. E 


S. Stephane. : 
S. Laurenti. 

Omnes SS. Martyres. 
S. Gregori. 


. (œ 
S. Ambrosi. A 
S. Augustine. - 
S. Hieronyme. ag 
Omnes SS. Pontifices et Confessores. LEE 
Omnes SS. Doctores. E 
Omnes SS. Sacerdotes et Levitae. e o 
Omnes SS. Monachi et Eremitae. ^ Em 
S. Maria Magdalena. e 
S. Catharina. c 
S. Barbara. A 


Omnes SS. Virgines et Viduae. 

Omnes Sancti et Sanctae Dei. Interceditei pro eis. 
Propiiius esto. Exaudi nos Domine. 
Propitius 'esto. Parce eis Domine. 

Ab omni malo. Libera eos Domine. 

Ab ira tua. 

A rigore justitiae tuae. 

A potestate diaboli. 

A rodente verme conscientiae. 

A diuturna tristitia. 

A crudelibus flammis. 

Ab intolerabili frigore. 

Ab horrendis tenebris. 

A terribili planctu et ejulatu. 

Per immaculatam conceptionem tuam. 

Per sanctam nativitatem tuam. 

Per dulcissimum Nomen tuum. 

Per baptismum et sanctum jejunium tuum. 
Per profundissimam humilitatem tuam. 
Per profntam obedientiam tuam. 

Per infinitum amorem tuum. 

Per angores et molestias tuas. 

Per sanguinum sudorem tuum. 

Per captivitatem tuam. 

Per coronationem tuam. 

Per bajulationem Crucis tuae. 

Per amaram mortem tuam. 

Per sanctissima vulnera tua. l 

Per crucem et acerbissimam passionem tuam. J ~ 

Per sanctam resurrectionem tuam. Libera eos 
Domine. 
Per admirabilem ascensionem tuam. Libera eos 
Domine. 
Per adventum Spiritus sancti Paracliti. Libera eos 
Domine. 
In die judicii. Libera eos Domine. 
Peccatores. Te rogamus, audi nos. 
ui Mariam absolvisti, et latronem exaudisti. 
ui salvandos salvas gratis. 
ui claves habes mortis et inferni; 
t parentes, propinquos et benefactores 
nostros a poenis inferni eripere digneris. 
Ut omnes fideles defunctos ab aeterna dam- 
. natione liberare digneris. 
Ut illorum, quorum specialis in terra me- 
moria non habetur, misereri digneris. 
Ut desideria ipsorum adimplere digneris. 
"Ut in Electorum consortium eos recipere 
digneris. * ce 
Rex tremendae Majestatis. 
Fili Dei. 
Agnus Dei, qui tollis peccata mundi. Dona cis 
requiem. | 
Agnus Dei, qui tollis peccata mundi. Dona eis 

requiem. 
Agnus bei, qui tollis peccata mundi. Dona eis 
requiem sempiternam. 
Christe audi nos. Christe exaudi nos. 
Kyrie eleison. Christe eleison. Kyrie eleison. 
Pater. noster etc. 


A porta inferi. 

Erue Domine animas eorum. 
Requiescant in pace. Amen. 
Domine exaudi orationem meam. 
Et clamor meus ad te veniat. 


Oremus. 


Animabus, quaesumus Domine, famu- 
lorum famularumque tuarum misericor- 

diam concede perpetuam, ut eis proficiat in 
aeternum , quod in te speraverunt et credi- 
derunt. Per Dominum etc. 

O vos, sancti Angeli, omnesque Electi 
Dei, subvenite animabus fidelium defunc- 
torum. Succurre prae caeteris, tuumque be- 
nedictum Filium illis ostende, o clemens, 
o pia, o dulcis Virgo Maria. Ámen. 


Sequentia ex Missa Defunctorum. 


Dies irae, dies illa 
'Solvet saeclum in favilla, 
Teste David cum Sibylla. 

Quantus tremor est futurus, 
enin. judex est venturus, 

uncta stricte discussurus. 

Tuba mirum spargens sonum, 
Per sepulchra regionum , 
Coget omnes aute thronum. 

Mors stupebit, et natura, 
Cum resurget creatura , ' 
Judicanti responsura. 

Liber scriptus proferetur, 
In quo totum continetur, 
Unde mundus judicetur. 

Judex ergo, cum sedebit , 
Seque latet , apparebit, 

il inultum remanebit. 

Quid sum miser tunc dicturus? 

uem patronum rogaturus ? 

um vix justus sit. securus ? 

Rex tremendae Majestatis , 
Qui salvandos salvas gratis, 
Salva me , Fons pietatis. 

Recordare, Jesu pie, 
uo sim causa tuae viae, 

e.me perdas illa die. 

Quaerens me, sedisti lassus ;. 
Redemisti, crucem passus: 
Tantus labor non sit cassus. 

Juste judex ultionis , 

Donum fac remissionis 
Ante diem rationis. 

Ingemisco tanquam reus, 
Culpa rubet vultus meus, 
Supplicanti parce Deus. . 

Qs Mar?am absolvisti , 

Et latronem exaudisti, 
Mihi quoque spem dedisti. 

Preces meae non sunt dignae; 

Sed tu Bonus, fac benigne, 
Ne perenni cremer igne. 

Inter oves locum praesta, 

Et ab hoedis me sequestra, 
Statuens in parte dextra. 

.. Confutatis maledictis , 
Flammis acribus addictis, 
Voca me cum benedictis. 

Oro supplex et acclinis, 

Cor contritum quasi cinis, 
Gere curam mei finis. 

Lacrymosa dies illa, 

Qua resurget ex favilla 
Judicandus homo reus. 

Huic ergo parce, Deus. 
Pie Jesu Domine. 

Dona eis requiem. Ámen. 


MISSA IN DIE DEPOSITIONIS DEFUNCTI. 


Introitus. 


Requiem aeternam dona eis Domine, et lux 
perpetua luceat eis. | 
l Te decet hymnus Deus in Sion, et tibi red- 
detur votum in Jerusalem; exaudi orationem 
meam , ad te omnis caro veniet. 

Requiem aeternam dona eis Domine, et lux 
perpetua luceat eis. 

Kyrie eleison. Christe eleison. Kyrie eleison. 

Dominus vobiscum. Et cum spiritu tuo. 


Oremus. 


Deus, cui proprium est misereri sem- 
per, et parcere; te supplices exoramus pro 
anima famuli tui N. quam hodie de hoc 
saeculo migrare jussisti, ut non tradas eam 
in manus inimici, neque obliviscaris in 
finem; sed jubeas eam à sanctis Angelis 
suscipi, et ad patriam paradisi perduci: ut, 
quia in te speravit et credidit, non poenas 
inferni sustineat , sed gaudia aeterna possi- 
deat. Per Dominum nostrum. 

Lectio Epistolae beati Pauli 
Apostoli ad Thessalonicenses I 4. 

Fratres! Nolumus vos ignorare de dor- 
mientibus, ut non contristemini, sicut et 
caeteri, qui spem non habent. Si enim cre- 
dimus, quod Jesus mortuus est, et resur- 
rexit: ita et Deus eos, qui dormierunt per 
Jesum , adducet cum eo. Hoc enim vobis 
dicimus in verbo Domini, quia nos, qui 
vivimus, qui residui sumus in adventu Do- 
mini, non praeveniemus eos, qui dormie- 
runt. Quoniam ipse Dominus in jussu, et 
in voce Árchangeli, et in tuba Dei descen- 
det de coelo: et mortui, qui in Christo 
sunt, resurgent primi; deinde nos, qui 
vivimus , qui relinquimur , simul rapiemur 
cum illis in nubibus obviam Christo in 
aëre, et sic semper cum Domino erimus. 

Itaque consolamini invicem in verbis istis. 
Deo Gratias. 


Requiem aeternam dona eis Domine, et lux 


perpetua luceat eis. : 

In memoria aeterna erit justus. Ab auditione 
mala non timebit. : 

Absolve Domine animas omnium fidelium de- 
functorum ab omni vinculo delictorum. 

Et gratia tua illis succurrente, mereantur eva- 
dere judicium ultionis , et lucis aeternae beatitu- 
dine perfrui. l 

Dies irae, dies illa, etc. ut supra 
pag. 274. 

Sequentia S. Evangelii secundum 
Joannem. 


In illo tempore: Dixit Martha ad Jesum < 
Domine, si fuisses hic, frater meus non 
fuisset mortuus; sed et nunc scio, quia, 
quaecunque poposceris a Deo, dabit tibi 
Deus. Dicit illi Jesus: Resurget frater tuus. 
Dicit ei Martha: Scio, quia resurget in 
resurrectione in novissimo die. Dicit ei 
Jesus: Ego sum resurrectio et vita; qui 
credit in me, etiam si mortuus fuerit, vivet; 
et omnis , qui vivit, et credit in me, non 
morietur in aeternum. Credis hoc ? Ait 
illi: Utique Domine, ego credidi, quia tu 
es Christus Filius Dei vivi, qui in hunc 
mundum venisti. — Laus tibi Christe. 


Offertorium. 


Domine Jesu Christe, Rex gloriae ,: 


libera animas omnium fidelium defuncto-: 
rum de poenis inferni et de profundo lacu;: 


libera eas de ore leonis, ne absorbeat eas 

tartarus, ne cadant in obscurum; sed sig- 
nifer sanctus Michaél repraesentet eas in 
. lucem sanctam, quam olim Abrahae pro- 
misisti , et semini ejus. 

Hostias et preces tibi, Domine, laudis 
offerimus; tu suscipe pro animabus illis, 
quarum hodie memoriam facimus; fac eas 
Domine de morte transire ad vitam, quam 
olim Abrahae promisisti , et semini ejus. 


Secreta. 


Propitiare, quaesumus Domine, animae 
famuli tui N. pro qua hostiam laudis tibi 
immolamus, Majestatem tuam suppliciter 
deprecantes, ut per haec piae placationis 
officia pervenire mereatur ad requiem sem- 
piternam, Per Dominum nostrum. 


Praefatio. 


Dominus vobiscum. Et cum spiritu tuo. 

Sursum corda. Habemus ad Dominum. 

Gratias agamus Domino Deo nostro. Dignum 
et justum est. 


Vere dignum et justum est, aequum et 
salutare , nos tibi semper et ubique gratias 
. agere , Domine sancte, Pater omnipotens, 
aeterne Deus, per Christum Dominum 
nostrum. Per quem Majestatem tuam lau- 
dant Angeli , adorant Dominationes, tre- 
munt Potestates. Coeli coelorumque virtu- 
tes ac beata Seraphim socia exultatione con- 
celebrant. Cum quibus et nostras voces, ut 
admitti jubeas, deprecamur, supplici con- 
fessione dicentes:  - | 

Sanctus, Sanctus, Sanctus. Dominus Deus 
. Sabaoth. 

Pleni sunt coeli et terra gloria tua. 

Hosanna in excelsis. 

Benedictus , qui venit in nomine Domini. 
Hosanna in excelsis. 


Canon Missae, ut supra pag. 110— 


Ip — T — — €: 


Communio. 

Lux aeterna luceat eis Domine. Cum Sanc- | | 

tis tuis in aeternum , quia pius es. i 
Requiem aeternam dona eis Domine, et lux | 
perpetua luceat eis. Cum Sanctis tuis in aeternum, | 


quia pius es. 


Postcommunio. 


.-— 


Praesta quaesumus omnipotens Deus, 
ut anima famuli tui N. quae hodie de hoc 
saeculo migravit, his sacrificiis purgata, et 
a peccatis expedita, indulgentiam pariter 
et requiem capiat: sempiternam. Per Do- 
minum nostrum. 


Dominus vobiscum. Et cum spiritu tuo. | 

Requiescant in pace. Ámen. 

Ultimum EvangeliumS.Joannis, | 
ut supra pag. 117. 


MISSA IN ANNIVERSARIO DEFUNCTORUM. 
I ntro itu s. > 


Requiem aeternam dont eis Domine, et lux 
perpetua luceat eis. i 

Te decet hymnus Deus in Sion , et tibi red- 
detur votum in Jerusalem. Exaudi orationem ' 
meam; ad te omnis caro veniet, 

Requiem aeternam, etc. ' 

Oratio. 


Deus indulgentiarum Domine, da ani- 
mabus famulorum famularumque tuarum, 
quorum anniversarium depositionis diem 
commemoramus , refrigerii sedem , quietis 
béatitudinem , et luminis claritatem. Per 
Dominum. ' 


Lectio libri Machabaeorum II. 12. 


In diebus illis: Vir fortissimus Judas, 
facta collatione, duodecim millia drachmas 
argenti misit Jierosolymam, offerri pro 
peccatis mortuorum sacrificium, bene et 
religiose de resurrectione cogitans ; (nisi 
enim eos , qui ceciderant, resurrecturos 
speraret , superfluum videretur, et vanum, 
orare pro mortuis) et quia considerabat , 
quod hi , qui cum pietate dormitionem ac- 
ceperant, optimam haberent repositam gra- 
tiam. Sancta ergo , et salubris est cogitatio 
pro defunctis exorare, ut a peccatis solvan- 
tur. Deo gratias. 

Requiem aeternam dona eis Domine, et lux 
perpetua luceat eis. 

. In memoria aeterna erit Justus ; ab auditione 
mala non timebit. 

Absolve Domine animas omnium fidelium de- 
functorum ob omni vinculo delictorum. 

Et gratia tua illis succurrente, mereantur 
evadere judicium ultionis, et lucis aeternae bea- 
titudine perfrui. 

Dies irae, dies illa, ut supra pag. 
274. |. 

Sequentia S. Evangelii secundum 
Joannem. 


In illo tempore: Dixit Jesus turbis Ju- 


daeorum: Omne quod dat mihi Pater, ad - 


me' veniet, et eum, qui venit ad me, non 
ejiciam foras ; quia descendi de coelo, non 
ut faciam voluntatem meam, sed volunta- 
tem ejus, qui misit me. Haec est autem 
voluntas ejus, qui misit me, Patris: ut 
omne, quod dedit mihi, non perdam ex 
eo, sed resuscitem illud in novissimo die. 
Haec est autem voluntas Patris mei, qui 
misit me: ut omnis, qui videt Filium, et 
credit in eum, habeat vitam aeternam ; et 
ego resuscitabo eum in novissimo die. — 
Laus tibi Christe. 


O ffertorium, ut supra pag. 277. 
Secreta. 

Propitiare Domine supplicationibus 
nostris pro animabus famulorum famula- 
rumque tuarum , quorum hodie dies annua 
agitur, pro quibus tibi offerimus sacrificium 
laudis, ut easSanctorum tuorum consortio 
sociare digneris. Per Dominum. 


Praefatio, et Canon Missae, ut 
supra pag. 109 — 116. | 
Communio. 


Lux aeterna luceat eis Domine. Cum Sanctis 
tuis in aeternum, qui pius es. 

Requiem aeternam dona eis Domine, et lux 
perpetua luceat eis. Cum Sanctis tuis in aeter- 
num quia pius es. 

Postcommunio. 


Praesta quaesumus Domine , ut animae 
famulorum famularumque tuarum , quo- 
rum anniversarium depositionis dica com- 
mepmoramus, his purgatae sacrificiis, in- 
dulgentiain pariter et requiem capiant 
sempiternam. Per Dominum. 


Dominus vobiscum. Et cum spiritu tuo. 
Requiescant in pace. Amen. 


Ultimum EvangeliumS. Joannis, 
ut supra pag. 117. 


Officium absolutionis. 


Libera me Domine de morte aeterna 
^in die illa tremenda, quando coeli mo- 
vendi sunt et terra, dum veneris judicare 
^^ saeculum per ignem. 

Tremens factus sum ego, et timeo, dum 
' discussio venerit, atque ventura ira. Quando 
coeli movendi sunt et terra. 

Dies illa, dies irae, calamitatis et misé- 
riae; dies magna et amara valde. Dum ve- 
‘neris judicare saeculum per ignem. 

Requiem aeternam dona eis Domine, et lux 


perpetua luceat eis. 
Libera me Domine, etc. 


Kyrie eleison. Christe eleison. Kyrie eleison: 
Pater noster, etc. 

Et ne nos inducas i in tentationem. 

Sed libera nos a malo. 

In memoria aeterna erunt justi. 

Ab auditione mala non ti mebunt. 

A porta inferi. 

Erue Domine animas eorum. 

-Requiem aeternam dona eis Domine. 
Et lux perpetua luceat eis. 

Domine exaudi orationem meam. 

Et clamor meus ad te veniat. 
Dominus vobiscum. 

Et cum spiritu tuo. 


Oremus. 


Deus veniae largitor, et humanae salu- 
tis amator, quaesumus clementiam tuam, 
ut nostrae congregationis fratres, propin- 
quos, et benefactores, qui ex hoc saeculo 
transierunt , beata Maria semper Virgine 
intercedente, cum omnibus Sanctis tuis ad 
perpetuae beatitudinis consortium per- 
venire concedas. 
= Absolve, quaesumus Domine, animas 
famulorum famularumque tuarum ab omni 
vinculo delictorum , ut in resurrectionis 
gloria inter Sanctos et Electos tuos resus- 
citati respirent. Per Christum Dominum 
nostrum. Ámen. | 

Fidelium Deus, omnium Conditor et 
Redemtor , animabus famulorum famula- 
rumque tuarum remissionem cunctorum 
tribue peccatorum: ut indulgentiam, quam 
semper optaverunt, piis supplicationibus 
consequantur. Qui vivis et regnas, etc. 


Oratio pro defunctis, qui in coeme- 


terio re quiescunt. 


Deus, cujus miseratione animae fide- 
lium requiescunt, famulis et famulabus 
tuis, hic et ubique in Christo quiescenti- 
bus , da propitius veniam peccatorum, ut a 

cunctis reatibus absoluti, tecum sine fine 
laetentur. Per Christum Dominum nostrum. 
Amen. 


Oratio pro uno defuncto. 


Inclina Domine aurem tuam ad preces 
nostras, quibus misericordiam tuam sup- 
plices deprecamur , ut animam famuli tui, 
quam de hoc saeculo migrare jussisti, in 

pacis ac lucis regione constituas, et Sanc- 
torum tuorum jubeas esse consortem. Per 
Dominum nostrum , etc. 


Oratio pro una defuncta. 


Quaesumus Domine, pro tua pietate 
miserere animae famulae tuae, et a con- 
- tagiis mortalitatis exutam in aeternae salva- 
tionis partem restitue. Per Dominum. 


Oratio pro defunctis parentibus. 


Deus, qui nos patrem et matrem hono- 
rare praecepisti: miserere clementer ani- 
.mabus patris et matris meae, eorumque 
peccata dimitte, meque eos in aeternae 
claritatis gaudio fac videre. Per Dominum. 


PROFESSIO FIDEI CATHOLICAE. 


Ego N. firma fide credo et profiteor 
omnia et singula, quae continentur inSym- 
bolo fidei, quo sancta romana Ecclesia uti- 
tur, videlicet: Credo in unum Deum, Pa- 
trem omnipotentem, factorem coeli et terrae, 

visibilium omnium -et invisibilium. Et in 
unum Dominum Jesum Christum, Filium 
Dei unigenitum, et ex Patre natum ante 
omnia saecula. Deum de Deo, lumen de 
lumine , Deum verum de Dco vero. Geni- 
tum , non factum, consubstantialem Patri , 
per quem omnia facta sunt. Qui propter 
nos honrines, et propter nostram salutem 
descendit de coelis. Et incarnatus est de 
Spiritu sancto ex Maria Virgine, et homo 
factus est. Crucifixus etiam pro nobis sub 
Pontio Pilato, passus, et sepultus est. Et 
resurrexit-tertia die secundum scripturas. 
Et ascendit'in coelum, sedet ad dexteram 
_ Patris. Èt iterum venturus est cum gloria, 
. judicare vivos et mortuos, cujus regni non 
-erit finis. Et in Spiritum sanctum, Domi- 
num et vivificantem, qui ex Patre, Filio- 
que procedit. Qui cum Patre et Filio simul 
adoratur et conglorificatur; qui locutus est 
per Prophetas. Et unam sanctam catholi- 
cam, et apostolicam Ecclesiam. Confiteor 
unum baptisma in remissionem peccato- 
rum, et expecto resurrectionem mortuo- 
rum , et vitam venturi saeculi. Amen. 
Apostolicas et ecclesiasticas. traditiones, 
reliquasque ejusdem Ecclesiae observatio- 
nes et constitutiones firmissime admitto et 
amplector. Item sacram scripturam juxta 
eum sensum , quem tenuit et tenet sancta 
mater Ecclesia, cujus est judicare de vero 
sensu et interpretatione sacrarum scriptura- 
rum , admitto, nec eam unquam, nisi juxta 
unanimem consensum Patrum accipiam et 

interpretabor. Profiteor quoque septem esse 
vere et proprie Sacramenta novae legis,a 
Jesu Christo Domino nostro instituta , 
atque ad salutem humani generis, licet non 
omnia singulis necessaria, scilicet: Bap- 
tismum , Confirmationem, Eucharistiam, 
Poenitentiam , extremam Unctionem , Or- 
dinem et Matrimonium; illaque conferre 
gratiam; et ex his Baptismum , Confirma- 
uonem et Ordinem sine sacrilegio reiterari 
non posse. Receptos quoque et approbatos 
Ecclesiae catholicae ritus, in supradicto- 
rum omnium Sacramentorum solemni ad- 
ministratione recipio et admitto. 

Omnia et singula, quae de peccato ori- 
ginali, et de justificatione in sacrosancta 
Tridentina synodo. definita et declarata 
fuerunt, amplector et recipio. 

Profiteor pariter, in Missa offerri Deo 
verum, proprium , et propitiatorium sacri- 
ficium, pro vivis et defunctis; atque in 
sanctissimo ' Eucharistiae Sacramento esse 
vere, realiter, et substantialiter corpus et san- 
guinem, una cum anima et divinitate Do- 
mini nostri Jesu Christi, fierique conver- 
sionem totius substantiae panis in corpus, 
et totius substantiae vini in sanguinem, quam 
conversionem: catholica Ecclesia Trans- 
substantiationem appellat. Fateor etiam, sub 
altera tantum specie totum atque integrum 
Christum, verumque Sacramentum sumi; 
constanter téneo, Purgatorium esse, ani- 
masque ibi detentas fidelium suffragiis ju» 
vari; similiter et Sanctos una cum Christo 

regnantes , venerandos atque invocandos 
esse , eosque orationes Deo pro nobis 
offerre, atque eorum reliquias esse vene- 
randas. F'irmissime assero, imagines Christi, 
ac Deiparae semper Virginis, nec non alio- 
rum Sanctorum habendas et retinendas esse, 
atque eis debitum honorem ac veneratio- 
nem impertiendam, 

... Indulgentiarum etiam potestatem a Chri- 
sto in Ecclesia relictam fuisse , illarumque 
usum Christiano populo maxime salutarem 
esse affirmo. 

Sanctam , Catholicam et Apostolicam z 
Romanam Ecclesiam, omnium Ecclesia- 
rum matrem et magistram agnosco , roma- 
noque Pontifici , beati Petri Apostolórum 
principis successori, ac Jesu Christi Vica- 
rio, veram obedientiam spondeo ac juro. 
Caetera item omnia a sacris Canonibus et i; 
oecumenicis Conciliis, ac praecipue a sa- 
crosanctaTridentina Synodo tradita, definita | 
et declarata indubitanter recipio atque pro- 
fiteor; simul contraria omnia, et haereses 
quascunque ab Ecclesia damnatas, rejec- 
tas, et anathematizatas, ego pariter damno, 
rejicio , et anathematizo. 

' ^ Hanc veram catholicam fidem, extra 
quam nemo salvus esse potest, quam in 
praesenti sponte profiteor , et veraciter 
teneo, eandem integram et inviolatam us- 
que ad extremum vitae spiritum constan- 
tissime Deo adjuvante retinere, et confiteri, 
atque a meis subditis, vel'illis, quorum 
cura ad me in munere meo spectabit, teneri, 

doceri, et predicàri, quantum in me erit, 


curaturum polliceor. Ego idem spondeo, 
voveo ac juro; sic me Deus adjuvet. 


SEPTEM PSALMI POENITENTIALES. 


Antiphona: Ne reminiscaris Domine 
delicta nostra, vel parentum nostrorum, 
neque vindictam sumas de peccatis nostris. 


Psalm. 6. 


Domine, ne in furore tuo arguas me, neque 
in ira tua corripias me. | 
-` Miserere mei Domine , quoniam infirmus 
sinn; sana me Domine, quoniam conturbata sunt 
085a mea. 

Et anima mea turbata est valde; sed tu 
Domine, usquequo? | 

Convertere Domine, ct eripe animam meam; 
salvum me fac propter misericordiam tuam. 

Quoniam non est in morte, qui memor sit 
tui; in inferno autem quis confitebitur tibi? 

Laboravi in gemitu meo, lavabo per singulas 
noctes lectum meum ; lacrymis meis stratum 
meum rigabo. 

Tarbatus est a furore oculus meus; inveteravi 
inter omnes inimicos meos. 

Discedite a me omnes, qui operamini iniqui- 
tatem; quoniam exaudivit Dons vocem fle- 
tus mei, - 

Exaudivit Dominus deprecationem meam; 
Dominus orationem meam suscepit - 

Erubescant, et conturbentur vehementer omnes 
inimici mei; convertantur, et erubescant valde 
velociter. | 

Gloria Patri, et Filio, et Spiritui sancto. 
Sicut erat in principio, et nunc et semper, et in 
saecula saeculorum. Amen. 


— 289 — 


Psalm. 3t. 


Beati, quorum remissae sunt iniquitates; et 
quorum tecta sunt peccata. 

Beatus vir, cui non imputavit Domnus pecca- 
tum ; nec est in spiritu ejus dolus. 

Quoniam tacui, inveteraverunt& ossa mea, 
dum clamarem tota die. 

Quoniam die ac nocte gravata est super me 
manus tua; conversus sum in aerumná mea, dum 
configitur spina. ' 

Delictum meum cognitum tibi feci, et inju- 
stitiam meam non abscondi. | 

Dixi: Confitebor adversum me injustitiam 
meam Domino; et tu remisisti impietatem pec- 
cati mei. ues | 

Pro hac orabit ad te omnis Sanctus, in tem- 
pore opportuno. 

Verumtamen in diluvio aquarum multarum : 
ad eum non approximabunt. D 

Tu es i irum meum a tribulatione , quae 
circumdedit me : exultatio mea erue me a circum- 
dantibus me. 

Intellectum tibi dabo, et instruam te in via 
hac, qua gradieris ; firmabo super te oculos meos. 

Nolite fieri sicut equus et mulus, quibus non 
est intellectus. 

In camo et froeno maxillas eorum constringe; 
qui non approximant ad te. 

. Multa flagella peccatoris; sperantem autem 
in Domino misericordia circumdabit. 

Laetamini in Domino, et exultate justi, et 
gloriamini omnes recti corde. 

Gloria Patri, etc. 


Psalm. 37 ` 


Domine, ne in furore tuo arguas me; neque 
in ira tua corripias me. "-— 

Quoniam sagittae tuae infixae sunt mihi ; et 
confirmasti super me manum tuam. 


25 

Non est sanitas in carne mea a facie irae 
tuae: non est pax ossibus meis a facie peccato- 
rum meorum, 

Quoniam iniquitates meae supergressae sunt 
caput meum; et sicut onus grave gravatae sunt 
super me. 

Putruerunt , et corruptae sunt cicatrices 
meae, a facie ínsipientiae meae. 

Miser factus sum ,€tcurvatus sum usque in 
finem ; tota die contristatus ingrediebar. 

Quoniam lumbi mei impleti suat illusionibus, 
et non est sanitas in carne mea.  . 

Afflictus sum, et humiliatus sum nimis; ru- 
giebam a gemitu cordis mei. 

Domine, ante te omne desiderium meum; 
et gemitus meus a te non est.ebsconditus. 

Cor meum conturbatum est, dereliquit me 
virtus mea: et lumen oculorum meorum, et ipsum 
non est mecum. | 

Amici mei et proximi mei, adversum me ap- 
propinquaverunt, et steterunt. 

Et qui juxta me erant, de longe steterunt ; 
et vim faciebant, qui quaerebant animam meam. 

Et qui inquircbant mala mihi, locuti sunt 
vanitates , et dolos tota die meditabantur. 

. Ego autem tanquam surdus non audiebam, 
et sicut mutus non aperiens os suum. 

Et factus sum sicut homo non audiens, et 
non habens in ore suo redargutiones. 

Quoniam iu te Domine speravi, tu exaudies 
me, Domine Deus meus. i : 

" — Quia dixi: Nequando supergaudeant mihi 
inimici mei, et dum cominoventur pedes mei, 
super me magna locuti sunt. . 

Quoniam ego in.flagella paratus sum ; et do- 

lor meus in conspectu meo semper. 
uoniam iniquitatem meam annuntiabo , et 
cogitabo pro peccato meo. 

Inimici autem mei vivunt, et confirmati sunt 


super me; et multiplicati sunt, qui oderunt me 
inique. | 


` 


- 

Qui retribuunt mala pro bonis , detrahebant 
mihi; quoniam sequebar bonitatem. 
Ne derelinquas me Domine Deus meus; ne 
disceşseris a me. l 
Intende in adjutorium meum, Domine Deus 
salutis meae. 
‘Gloria Patri , etc. 


Psalm.50. 


Miserere mei Deus, secundum magnam miseri- 
cordiam tuam. | 

Et secundum multitudinem miserationum 
tuarum , dele iniquitatem meam. 

Amplius lava me ab iniquitate mea, et a pec- 
cato meo munda me. | 

Quoniam iniquitatem meam ego . cognosco, 
et peccatum meum contra me est seniper. 

Tibi soli peccavi, et malum coram te feci ; 
ut justificeris in sermonibus tuis, et vincas, cum 
judicaris. 

Ecce enim in iniquitatibus conceptus sum; 
et in peccatis concepit me mater mea. 

Ecce enim veritatem dilexisti; incerta et oc- 
culta sapientiae tuae manifestasti mihi. 

Asperges me hyssopo, et mundabor ; lavabis 
me, et super nivem dealbabor. | 

Auditui meo dabis gaudium et laetitiam , et 
exultabunt ossa humiliata. | 

: Averte faciem tuam a peccatis meis, et omnes 
iniquitates meas dele. | 

Cor mundum crea in me Deus, et spiritum 
rectum innova in visceribus meis. 

Ne projicias me a facie tua; et spiritum 
sanctum ne auferas a me, — | 

Redde mihi laetitiam salutaris tui, et spiritu 
principali confirma me. 

Docebo iniquos vias tuas, et impii ad te 
convertentur. 

Libera me de sanguinibus Deus , Deus salu- 
tis meae, et exultabit lingua EG justitiam tuam. 

o | 

Domine labia mea aperies, et os meum an- 
nuntiabit laudem tuam. 

Quoniam si voluisses sacrificium, dedissem 
utique; holocaustis non delectaberis. | 

.Saerificium Deo spiritus contribulatus ; cor 
contritum et humiliatum Deus non despicies. 

Benigne fac Domine in bona voluntate tua 
Sion ; ut aedificentur muri Jerusalem. 

Tunc acceptabis sacrificium justitiae , obla- 
tiones et holocausta; tunc imponent super altare 
tuum vitulos. 

Gloria Patri, etc. 


Psalm. 101. 


Domine exaudi orationem meam , et clamor 
meus ad te veniat. i 
Non avertas faciem tuam a me; in quacunque 
die tribulor , inclina ad me aurem tuam. 
In quacunque die invocavero te, velociter 
exaudi me. . 
Quia defecerunt sicut fumus dies mei, et 
ossa mea sicut cremium aruerunt. 
Percussus sum ut foenum, et aruit cor 
meum; quia oblitus sum comedere panem meum. 
A voce gemitus mei, adhaesit os meum carni 
meae. l 
l Similis factus sum pellicano solitudinis ; fac- 
tus sum sicut nicticorax in domicilio. r 
Vigilavi, et factus sum sicut passer solitarius 
in tecto. . 
Tota die exprobrabant mihi inimici mei, et 
qui laudabant me, adversum me jurabant. 
. Quia cinerem bow: Eg panem manducabam, 
et potum meum cum fletu miscebam. - 
. ^ A facie irae et indignationis tuae, quia ele- 
vans allisisti me. 
Dies mei sicut umbra declinaverunt; et ego 
sicut foenum arui. 
Tu autem Domine, in aeternum permanes , et 
memoriale tuum in generationem et generationem. 


* 

Tu exurgens misereberis Sion; quia tempus 
miserendi ejus, quia venit tempus. 

Quoniam placuerunt servis tuis lapides ejus, 
et terrae ejus miserebuntur. 

Et timebunt gentes nomen tuum Domine, et 
omnes reges terrae gloriam tuam. 

Quia aedificavit Dominus Sion, et videbitur. 
in gloria sua. 

Respexit in orationem humilium, et non 
sprevit precem eorum. | 

Scribantur haec in generatione altera, et po- 
pulus, qui creabitur , laudabit Dominum. 

Quia prospexit de excelso sancto suo; Do- 
minus de coelo in terram aspexit. 

Ut audiret gemitus compeditorum ; ut solve- 
ret filios interemtorum. 

.-Ut annuntient in Sion nomen Domini, et 
laudem ejus im Jerusalem. - 

In conveniendo populos in unum, et- reges, 
ut serviant Domino. l 

Respondit ei in via virtutis suae: paucitatem 
dierum mearum nuntia mihi. : 

Ne revoces me in dimidio dierum mearum ; 
in generationem et generationem anni tui. 

Initio tu Domine terram fundasti; et opera 
manuum tuarum sunt coeli. 

Ipsi peribunt, tu autem permanes , et omnes 
sicut vestimentum veterascent. 

Et sicut opertorium mutabis eos, et mutabun- 
tur: tu autem idem ipse es, et annituinon deficient. 

Filii servorum tuorum habitabunt, et semen 
eorum in saeculum dirigetur. 

Gloria Patri, etc. 


Psalm. 199. 


De profundis clamavi ad te Domine; Domine, 
exaudi vocem meam. 
. Fiant aures tuae intendentes, in vocem de- 
precationis meae. 3 , 

Si iniquitates observaveris Domine: Domine, 
quis sustinebit? 

Quia apud te propitiatio est; et propter 
legem tuam sustinui te Domine. 

Sustinuit anima mea in verbo ejus; speravit 
anima mea in Domino. 

A custodia matutina usque ad noctem, spe- 
ret Israel in Domino. 

Quia apud Dominum misericordia; et copiosa 
apud eum redemtio. 

Et ipse redimet Israel, ex omnibus iniqui- 
tatibus ejus. 

Gloria Patri, etc. - 


Psalm. 142 


Domine exaudi orationem meam, auribus 
percipe obsecrationem meam in veritate tua: 
exaudi me in tua justitia. 

Et non intres in judicium cum servo tuo; 
quia non justificabitur in conspectu tuo omnis 
vivens. 

Quia persecutus est inimicus animam meam, 
humiliavit in terra vitam meam. 

Collocavit me in obscuris sicut mortuos 
saeculi; et anxiatus est super me spiritus meus, 
in me turbatum est cor meum. 

Memor fui dierum antiquorum , meditatus 
sum in omnibus operibus tuis: in factis manuum 
tuarum meditabar. 

Expandi manus meas ad te: anima mea sicut 
terra sine aqua tibi. 

Velociter exaudi me Domine: defecit spiri- 
tus meus. T l 

Non avertas faciem tuam a me: et similis, 
ero descendentibus in lacum. 

Auditam fac mihi mane misericordiam tuam 
quia in te speravi. 

Notam fac mihi viam, in qua ambulem: quia 
ad te levavi animam meam. | 

Eripe me de inimicis meis Domine, ad te 
confugi: doce me facere voluntatem tuam , quia 
Deus meus es tu. 


Spiritus tuus bonus deducet me in terram 

rectam ; propter nomen tuum Domine vivificabis 
me in aequitate tua. | 

Educes de tribulatione animam meam; et in 
misericordia tua disperdes inimicos meos. 

Et perdes omnes, qui tribulant animam meam: 
quoniam ego servus tuus sum. 

Gloria Patri, etc. 

Ant. Ne reminiscaris Domine delicta nostra, 
vel parentum nostrorum , neque vindictam sumas 
de peccatis nostris. 


DE PRAEPARATIONE AD MORTEM. 


Necessitas praeparationis ad mortem. 


Quotidie morimur, et quasi aquae dilabimur 
super terram , quae non revertuntur. Vix tamen 
aliquis est, qui de hac re serio cogitet, ac si 
mors nullo modo ad homines pertineret. Si iter 
longius suscipiendum, si iliquod aedificium ponen- 
dum est, quantae hic praeparationes! de negotio 
autem salutis aeternae, de vita alterius vitae nemo 
solicitus est, nemo recogitat. O stultas hominum 
mentes! o pectora coeca! Utinam saperent et in- 
telligerent, ac novissima providerent, Si omnes 
homines, et Angeli omnes totam ingenii capaci- 
tatem et vires mentis toto conatu ad hoc appli- 
carent, ut nos serio edocerent, quanti momenti 
sit, bene mori, vix tamen possent rei magnitudi- 
nem quacunque verborüm serie adaequare. Sta- 
tutum est hominibus semel mori, et tantillo mor- 
tis puncto infinita saeculorum volumina pendent, 
nullo unquam fine evolvenda. Ab hoc momento 
pendet aeternitas vel beatissima in coelo, vel 
"miserrima in inferno. Si male cedit hoc punctum, 
jactura irreparabilis est. Saepe igitur cogitandum 
est, quod non nisi semel faciendum. Ultimus dies 
ideo latet, ut omnes sédulo observentur. 

De triplici praeparatione ad mortem. 


Praeparatio ad mortem tripłex est: remota , 
propinqua, et proxima. 

Remota praeparatio ab ipso exordio 
usus rationis ineunda est, adeo, ut talem vitam 
ducere satagas, qualem cupis futuram mortem. 
Mors est Echo vitae; si vita dixerit bonum, bonum 
respondebit et mors; si malum, malum pariter 
mors resonabit. . 

Ad hanc praeparationem spectat : 

I. Bene semper vivere, mundo mori, et vivere 
Deo. 

II. Mortis quotidie memorem, esse, et vigilare, 
quia nescis horam , neque diem. 

III. Orationibus, jejuniis, eleemosynis intentum 
esse. 

IV. Generalem confessionem instituere aut totius 
vitae , aut eorum peccatorum, quae magis gravant 
animam , juxta prudentis Confessarii consilium, et 
deinceps abstinere a peccatis. 

V. De rebus suis disponere condito testa- 
mento. 

VI. Cum inimicis reconciliari, et vivere cum 
omnibus in pace. 

Ad propinquam praeparationem, qua 
te munire debes in infirmitate, haec praecipue 

' requiruntur: 

. I. Ut vanam et inutilem spem vitae proro- 
gandae deponas, ideoque in infirmitate ad mor- 
tem et judicium futurum te diligenter praepares. 

II. Ut ipsum morbum patienter feras, et ad 
majora, si Deo placuerit, sustinenda paratum te 
offeras. : 

III. Ut de rebus temporalibus condito testa- 
mento, si hucusque fuisset dilatum , disponas ; ut 
mens terrenis curis exonerata liberius ad aeterna 
se applicet. 

IV. Si alicui restitutioni obnoxius es, vel de- 
bito, satisfacias per temetipsum, si fieri potest, 
alioquin per haeredes. 


— 297 — 


V. Ut Sacramentis te munias cum vera con- 
tritione et devotione. Actus fidei, spei, charita- 
tis, et aliarum virtutum elicias saepius. 

VI. Ut á singulis, quos offendisti, veniam 
humiliter petas. 

VII. Ut abštineas a querimoniis, verbisque 
otiosis, cum ab aliis visitaris. 

VIII. Si solus non vales, cures tibi legi quo- 
tidie aliquid de passione Christi, de vita et morte - 
Sanctorum, vel aliud, quod te excitet ad com- 
punctionem et amorem Dei. 

IX. Ut cures in conspectu tuo pias imagines 
esse, praesertim Christi crucifixi , et B. V. Mariae, 
ad quos cor frequenter elevabis. 

X. Ut acerbissimae Christi passionis assidue 
memor sis, ejusque patientiam imiteris. 

Proxima autem praeparatio, cum ad 
extrema perventum est, his regulis continetur: 

I. Ut coeleste Viaticum accipias, et extrema 
unctione te munias. 

II. Plenam habebis fiduciam in meritis Salva- 
toris, non in tuis bonis operibus, teque totum 
immerges in immensum pelagus misericordiae Dei, 
et intra vulnera Christi te abscondes. 

III. Ab omnibus rebus caducis et temporalibus 
te avertes, totisque viribus et affectu Deo adhae- . 
rebis 

IV. Acerbissimam Christi passionem semper 
prae oculis habeas, et ejus immensum amorem 
erga genus humanum; omnesque tuos dolores et 
angustias semper Christi doloribus et angustiis 
unias. 

V. Te ipsum ut hostiam vivam ad maximam 
Dei gloriam offeres, et resignabis in omnem ejus 
sanctissimam voluntatem. 

NI. Actus virtutum theologicarum devote, et 
brevibus saltem suspiriis renovabis. 

Demum postrema tua verba erunt sanctissima 
nomina: Jesus et Maria, et illa, quae Christus in 
cruce dixit, antequam expiraret: «Pater, in ma- 
nus tuas commendo spiritum meum.» i 

De tentationibus morientium, et 
remediis. 


Variis modis. in horribili mortis articulo im- 
ugnari solent homines , inprimis : mortis timore, 
impatientia, infidelitate, desperatione, praesum- 
tione. 
De timore. mortis. 
N 


Sunt nonnulli, qui ex inordinato vitae 
amore, ex nimio affectu rerum terrenarumr, qui- 
bus adhaerent, tanto timore concutiuntur, ut vel 
solum uomen mortis perhorrescant. 

Pro remedio tales serio secum recogitent: 

I. Nisi conformaverint suam voluntatem divi- 

. nae, privabunt se merito singulari, quod habuis- 
sent ex conformitate. T 

II. Tales se non disponent ad vitam aeternam, 
cum ex hac vita exire formident. 

III. Majorem cruciatum sibi ipsis augent, quia 
mors eo magis amara est, quo plus vita dili- 

itur. 

1V. Velit quis, aut nolit; hoc tributum solven- 
dum est. Statutum enim est omnibus, semel 

* mori. 

V. Mors malorum finis est, dolorum meta, 
bonorum initium. E durissimo exilio vocat te Deus 
amantissimus, ad patriam , ad regnum. Cur laeto 
animo non sequeris vocantem ? 

VI. Tandem repellendus est timor piis infirmi 
orationibus , et aliorum Deum exorantium. 

Sunt alii, qui mori timent ob nimium 
affectum erga personas dilectas, quas relinquunt , 

" uti erga conjugem et filios, soletque tentator ad 
tegendum terrenum amorem obtendere velum pie- 
tatis, quod filii parvuli et egeni sint, filiae nec- 
dum elocatae. Hoc timore fit, ut animus curis 
inutilibus distrahatur, ut negligat, quae ad salu- 
tem aeternam necessaria sunt, vel perfunctorie 
pPovideat, vel contra Dei dispositiones murmuret. 


~ 

Contra hanc tentationem remedia. 


I. Removere ab aspectu decumbentis hujus- 
modi personas , et vitare colloquia de illis infirmo 
praesente. 

II. Infirmo persuadere, hujusmodi affectum 
esse inutilem et sibi, et aliis; majora se in coelis 
eis auxilia impetraturum, quam hic praesens ad- 
ferre posset. 

III. Sperandum esse in Deo et ejus divina pro- 
videntia, quae pluris est , quam nostra solicitudo. 


IV. Oportere Christum imitari, quem Matris - 


affectus non retraxit a morte pro nobis subeunda. 

. V. Tandem aeger Dominum Deum exoret, ut 
liberetur ab hujusmodi inordinato affectu, et im- 
primat cordi ejus amorem coelestis patriae. 


A 


De imp atientia. 


Quidam ad impatientiam impelluntur, qua 
ft, ut frangatur animus, et pati recuset infirmi- 
tatis incommoda. i 


Pro remedio serio recogitandum: 


I. Quod impatientia non sublevet, sed ad- 
augeat morbum, et eo majori dolore aeger affici- 
tur, quo magis invitus patitur. 

1l. Amittit aeger impatiens meritum apud Deum, 
et sua impatientia totum statum internum et exter- 
num evertit et perturbat. 


III. Praestat hic pati ex ordinatione divina, et 


satisfacere pro peccatis, quam postea in purga- 
torio. m 

IV. Per patientiam insignes virtutum aetus exer- 
centur, et anima disponitur ad ingressum coele- 
stis patriae. | 

V. Perpendenda sunt exempla Sanctorum, qui 
multo plura perpessi sunt, uti Job, Tobias, et 
alii. Ad haec sancti Martyres pro Deo exquisitis- 


sima tormenta sufferebant, vitain. et sanguinem. 


fundebant. 

Tandem piis suspiriis ad Deum, donum pa- 
tientiae et fortitudinis exorandum est. 


De infidelitate. 


Haec omnium gravissima tentatio est; aggre- 
ditur enim fidem , quae est fundamentum omnium 
bonorum, et sine qua impossibile est placere Deo. 


Remedia haec sunt: 


I.. Nullo modo his cogitationibus inhaerere, 
sed silentio imposito ad Deum suspirare: Domine, 
vim patior, responde pro me. Domine, adauge 
mihi fidem. Illumina oculos meos, ne unquam 
obdormiam in morte, ne quando dicat inimicus 
meus : Praevalui adversus eum. : 

II. Ad omnia dubia respondere dicendo : Cre- 
do, quidquid credit sancta Mater Ecclesia catho- 
lica et apostolica. Illa est columna et firmamentum 
veritatis; in hac Ecclesia salvifica vivere et mori 
exopto. 

III. Fidei professionem emittere, aut symbolum 
apostolicum adjunctis internis fidei actibus reci- 
tare. 1 

IV. Tot Martyrum, Doctorum, Pontificum, 
Conciliorum testimonia, tot verae Ecclesiae notas 
et signa, tot miracula in confirmationem hujus 
fidei edita mente revolvere. 


D e diffidentia et desperatione. 


Aliquando spem adoritur tentator, et propo- 
nens aegro ignotas alterius saeculi vias, peccata a 
primis ennis perpetrata, debitas inferni poenas, 
divinae justitiae rigorem, et alia hujusmodi — mise- 
ram animam in diffidentiam perducit, ac tandem 
in barathrum desperationis detrudit. Si causa nota 
est, ex qua ad desperationem inducitur homo, 
uti est pusillanimitas in aegro, vel affectus ad 
aliquod peccatum, quod nollet relinquere, vel 
quia non yult restitucre aliena, vel quia reticebat 

aliqua peccata in confessione, aut non bene expli- 
cabat etc., curatio hic facilis erit, amota causa. 


Alias recurrendum erit ad haec 
remedia: 


I. Dei infinitam bonitatem et misericordiam 
perpendere, cui proprium est misereri semper, 
et parcere. | 

II. Quod ipse futurus sit judex, qui est noster 
advocatus , et qui pro nobis passus est. 

III. Cum Deus dachssimus sit in promissioni- 
bus suis, nullo modo dubitare licet de venia pec- 
catorum, cum pollicitus sit: «In quacumque lon 
ingemuerit peccator, omnium iniquitatum ejus 
non recordabor.» 

IV. Prae oculis habenda sunt exempla: Petri, 
Latronis, Filii prodigi, Magdalenae, Samaritanae 
mulieris, Davidis etc., qui veniam sunt conse-, 
cuti. — 

V. In spem erigendus est aeger ex bonis, quae 
ipse cum Dei gratia peregit: Vixit ut fidelis in 
gremio S. Matris Ecclesiae, percipiebat SS. Sacra- 
menta; ex virtute et efficacia poenitentiae, quam. 
aeger rite persolvit; ex intercessione Sanctorum 
et auxilio Angelorum Custodum, quia plures sunt 
pro nobis, quam contra nos ; ex precibus aliorum. 


De praesumtion e. 


Contraria desperationi est nimia confidentia 
et praesumtio. Ad hanc pervenit homo, si bona 
opera, quae fecit, suis meritis et viribus adtri- 
buat, si in superbiam elatus, deberi sibi coele- 
stem: beatitudinem existimet. 


Remedia: 


.. I. Consideret aeger judicia Dei incomprehen- 
sibilia, propter quae ipsi Sancti timuerunt valde. 
S. Paulus ait: «Nihil mihi conscius sum, sed non 
in hoc justificatus sum.. Si justus vix salvabitur, 
impius et peccator ubi parebunt ?» 


IN 

II. Consideret operum suorum imperfectionem, 
simul illud Christi: «Cum feceritis haec omnia, 
dicite: quia servi inutiles sumus; fecimus, quod 
debuimus.» P 

III. Expendat pariter conditionem coelestis glo- 
riae; non enim sunt condignae passiones hujus 
temporis ad futuram gloriam. Neque ex operibus 
justitiae, quae fecimus nos, sed secundum suam 
misericordiam salvos nos fecit Dominus noster. 


* 


Sicut viator inclinata die, si adhuc longum 
restet iter, festinat, et gressum accelerat: ita 
homo, cui se jam mors per infirmitatem insinuat, 
eo magis circa salutem suam se impendat. Et ne 
otiose lecto affixus, et infirmitatis pertaesus, ad 
impatientiam vel alias tentationes incidat: quous- 
que infirmitas permittit, pie se occupet, et sacris 
exercitiis se impendat, quorum aliqua hic se» 
quuntur. i 


Exercitium infirmorum in praepara- 
tione ad mortem. 


Resignatio. 


Omnipotens aeterne Deus! prosterno 
me coram te, et demississimo corde te 
. adoro. 

Tu solus vitae meae dominus et Deus 
meus es ; vivere non recuso , sed vitam nolo, 
si tibi et obsequiis tuis eam non impendam. 

Si me hodie mori jubes, mortem non 
recuso; moriar, ut te videam; moriar, ut 
tecum in aeternum vivam. 

Fiat Domine in me, de me, et circa me 


sanctissima voluntas tua, in tempore et 
aeternitate. 

Paratum cor meum Deus! paratum cor 

'meum; Domine, quid me vis facere? Do- 

mine , quid me vis pati? Domine, quid me 
vis fieri? | 
Oratio. 


Resignationibus meis, quaeso Domine, 
placare susceptis, et ad te meam, etiam 
rebellem compelle propitius voluntatem. 


Ad Deum Patrem. 


Pater clementissime! Dominus meus et 
Deus meus! compareo coram te, cui me 
submitto jugiter, et accedo cum fiducia ad 
thronum gratiae et misericordiae tuae, ut 
misericordiam consequar, et gratiam inve- 
niam in auxilio opportuno, dum tempus 
est miserendi. Da mihi continuo mentem 
sanam ; da patientiam veram; da saltem in . 
affectu Communionem sacram ; da sanctam 
Unctionem; da remissionem peccatorum 
plenam; da Sanctorum. consolationem; da 
in exitu vitam aeternam. Et quoniam nudus 
et pauper in hunc mundum ingressus sum, 
et nudus revertar ad te — temporalia tem- 
poralibus relinquo. Revertatur pulvis in ter- 
ram suam, et spiritus redeat ad Dominum, 
qui dedit illum. Domine Jesu Christe, 
suscipe spiritum meum. | 


Ad Deum Filium. 


Domine Jesu Christe! propter illam 
amaritudinem mortis, quam pro me susti- 
nuisti in cruce, maxime in illa hora, quando 

nobilissima anima tua egressa est de sanctis- 
simo corpore tuo, oro te: miserere animae 
meae in egressu suo, et perduc eam in 
vitam aeternam. Amen. 


Ad Deum Spiritum sanctum. 


Spiritus sancte Deus, Paraclite, Ado- 
rande, bonitatis, pacis, charitatis, et om- 
nis dulcedinis fons immense! obsecro te 
per tuam aeternam ex Patre et Filio pro- 
cessionem; infunde nunc radium propitia- - 
tionis tuae 1n animam meam; omnes mali- 
gnorum spirituum impugnationes a me re- 
move; effunde in animam meam divitias 
gratiae tuae, eamque conforta; fac eam 
plene contritam ad te suum Creatorem fer- 
vide aspirare, et ad te fontem sanctitatis 
purificatam pervenire. Dignare, o divine 
Spiritus, me totum illuminare, et accen- 
dere igne charitatis tuae , atque ad te, totius 
salutis ac gratiae fontem et originem , me 
perducere. Qui cum Patre et Filio vivis et 
regnas aequalis Deus et unus — per infinita 
saecula saeculorum. Ámen. 


Suspiria pia infirmi. 


Moriar morte Justorum , et fiant novis- 
sima mea horum similia. 

Praesta, mi Deus, ut ante mortem cor- 
poris mei in me moriantur noxii affectus et 
omnis ad terram inclinatio. 

Tunc moriar, cum mihi ipsi; rebusque 
omnibus perfecte mortuus fuero. 

O dulcissime Jesu, mi Redemtor! per 
tuam beatissimam mortem precor te, ut 
des mihi beata morte defungi, et ad te, 
veram vitam parvenire. 

O beatissima Virgo Maria, amantissima 
mater mea, et Sancte Joseph, Virginis 
Sponse! vos humiliter exoro, ut mihi feli- 
cem mortem vestris precibus impetretis. 
Assistite mihi cum sancto Angelo meo cu- 
stode in illa tremenda hora, et ab omni 
tentatione et periculo me tunc praesertim 
defendite. Amen. 


Professio Fidei. 


Credo in Deum Patrem, Filium, et. 
Spiritum sanctum, Deum unum in essentia 
divina, et trinum in personis. 

Credo aliam esse personam Patris, aliam 
Filii, aliam Spiritus sancti; sed Patris et 
Filii et Spiritus sancti unam esse Divinita- 
tem , aequalem gloriam , coaeternam Maje- 
statem. 

Credo, quod Dominus noster Jesus 
Christus Dei Filius — Deus sit et homo; 
Deus ex substantia Patris ante saecula geni- ` 
tas, et homo ex substantia Matris in saeculo 
natus. Perfectus Deus, et perfectus homo, 
' ex anima rationali et humana carne subsi- 
. $tens ; aequalis Patri secundum Divinitatem, 
minor Patre secundum Humanitatem. 

Credo, quod Dei Filius Jesus Christus 
sit conceptus de Spiritu sancto, natus ex 
Maria Virgine. 

26 

Credo, quod sit passus pro nobis sub 
Pontio Pilato, crucifixus , mortuus, et se- 
pultus. 

Credo, quod descenderit ad inferos , ad 
liberandos inde sanctos Patres; tertia die 
resurrexit a mortuis. Ascendit tandem ad 
coelos, et sedet ad dexteram Patris. 

Credo, quod Christus Jesus inde ven- 
turus sit, et judicabit vivos et mortuos. 
Justis decernet praemia aeterna, peccatores 
puniet igne aeterno. 

Credo unam, sanctam , ahoka et 
apostolicam Ecclesiam , et in illa institutam 
esse remissionem peccatorum. . 

Credo, Christum Jesum in sua sancta 
Ecclesia instituisse septem Sacramenta: Bap- 
tismum, Confirmationem, Eucharistiam, 
Poenitentiam, extremam  Unctionem , Or- 
dinem et Matrimonium. 

Credo; in augustissimo Altaris Sacra- 
mento esse verum corpus et verum sangui- 
nem Jesu Christi , seu: esse Christum totum, 
verum et vivum, verum Deum. et verum 
hominem. 

Credo, quod Sanctos Dei regnantes- in 
coelis debeamus revereri tanquam amicos 
Dei, quorum et sacras Reliquias veneran- 
das esse recognosco; ipsos quoque apud 
Deum pro nobis intercedere posse pro- 
fiteor. 

Credo dari purgatorium , in quo animae 
justorum post mortem, ad rigorem Justi- 
tiae divinae satisfaciendo , inde aeterna feli- 
citate beantur in coelis. 

Credo, quidquid sancta Mater Ecclesia 
catholica credendum proponit. Et quidem 
credo omne id de te, Pater aeterne; profi- 
teor omne id de te, Fili unigenite; teneo 
omne id de te, Spiritus sancte, quidquid 
sancta Mater Ecclesia catholica, romana, 
apostolica nobis credendum proponit, et 
quomodo illa credendum declarat. 

Haec autem ideo credo, quia tu Deus, 
qui es aeterna veritas, haec omnia nobis 
credenda proposuisti. In hac fide, et in 
gremo Ecclesiae catholicae vivere et mori 
volo. Sic me Deus adjuvet. 


Professio Spei. 


Spero in infinita bonitate et misericor- 
dia tua, mi Deus! quod per merita Jesu 
Christi Redemtoris mei obtenturus sim re- 
missionem omnium peccatorum: meorum , 
finalem gratiam, et post mortem vitam 
acrername. 

' Spero, mi Deus! quod gratia tua adjutus, 
superabo omnes insidias diaboli, mundi et 
carnis , quod in virtute amarissimae Christi 
passionis evertentur omnes tentationes , et 
pericula salutis profligabuntur. 

- Spero , quod clementissima dextera tua, 
mi Deus, me feliciter deducet per angustias 
mortis, et introducet misericorditer in nu» 
merum Electorum tuorum. 

Et quidem ideo spero, quia tu Deus 
promisisti gratiam tuam, et auxilium, ac 
ipsam vitam aeternam inquirentibus te , qui 

fidelissimus es in omnibus promissis tuis, 
et omnipotens in cunctis exequendis. 

Spero autem haec, et cuncta alia bona, 
non in meritis meis, quae nulla sunt, sed 
in meritis Christi Salvatoris mei, et per cle- 
mentissimam intercessionem B. V. Mariae, 
"matris misericordiae, et Sanctorum om- 
nium. 

Professio Charitatis. 


Amo te, Deus meus, Creator meus, 
possessor animae meae , ex toto corde, ex 
tota mente, et ex tota anima mea. 

Amo te super omnia, paratus pro amore 
iuo et sanguinem meum fundere, et vitam 
ponere quandocunque. Et quidem amo te 
unice ideo, quia tu summum Bonum es, 
omnique amore dignissimus. 

Et quia tu, Deus summe amabilis, vis et 
praecipis, ut propter te diligamus et proxi- 
mos, imo et inimicos nostros , amo propter 
te, amo sicuti me,. omnem hominem in hac 
vita degentem , amo et inimicos meos, si 
quos haberem. 

.Ignosco ex corde omnia omnibus , et ut 
tu ipse Deus illis dimittas omnia debita, et 
conferas salutem aeternam, humillime pro 
omnibus exoro ea devotione et eo sincero 
corde, quo tu ipse, Christe Jesu, in cruce - 
pendens, Deum Patrem pro inimicis tuis 
exorasti. 


Dolor de peccatis. 


Cum vero me ipsum maximum debito- 
rem coram sanctissima divina Majestate 

recognoscam , coram te, summe Deus, 
quem toto corde, tanquam creatura suum 
Creatorem adoro , in abyssum nihili mei me 
abjiciens, summé super omnibus delictis 
vitae meae doleo. | 

Ah doleo de omni mea erga te Deum 
meum ingratitudine, de negligenter trans- 
actis vitae meae annis, de tanta in obsequiis 
tuis ignavia, tepore, ariditate; praesertim 
de N. N. doleo, et plurimum doleo, quod 
te Deum, summum et infinitum Bonum, 
vilis ego et perfida creatura tua toties in vita 
mea offenderim. 


Actus desiderii et propositi. 


. O utinam totam vitam melius impendis- 
sem; utinam a primo usu rationis me tuo 
amori et tuis obsequiis totum consecras- 
sem ; utinam omnibus retro vitae meae mo- 
mentis tibi soli Deo, Creatori meo, servi- 
vissem; utinam nulli rei visibili et creatae, 
sed unice animae meae saluti intentus fuis- 
sem! | 

Pudet me, mi Deus, tam socordis et 
ignavae vitae meae; pudet, quod peccata 
peccatis in dies addiderim, etiam postquam 
tot favores et gratias tu, Deus misericor- 
dissime , mihi praestitisti. 

Verum amodo et inposterum cum divina 
gratia tua propono, totum me cum residua 
vita mea tuo honori et sanctissimis obsequiis 
tuis velle impendere; detestor, et ex toto cor- 
deabominor omne malum, amplector omne 
bonum ; tibi soli vivere, tibi soli servire , te 

super omnia diligere, ex amore tuo omnia 
adversa pati, in amore tuo et gratia tua vi- 
vere et mori volo et desidero. Amen.. 


Oratio ad B. V. Mariam. 


Supplico singulariter apud te, miseri- 
cordiae Mater , Dei Genitrix Maria! per 
illas angustias, quas sub cruce Fili tui 
stando' sustinuisti, dum misericordissimis 
oculis tuis respiciebas Filium tuum, ut in 
hora mortis meae me quoque indignum 
filium etfamulum tuum clementer respicias, 
ne me tunc Mater misericordiae deseras, 
sed materna tua cura, solicitudine ac piis- 
sima protectione feliciter me per angustias 
mortis ad portum salutis- deducas, ubi tu 
jam cum Filio tuo triumphas in saecula 
saeculorum. Amen. 


Gratiarum actio. 


Deus meus, Bonitas infinita; ego vilis 
creatura et indignus peccator cupio , prius- 
que abeam, divinae Majestati tuae in hac 
valle lachrymarum sacrificium laudis et gra- 
tiarum actionis toto corde offerre pro innu- 
merabilibus beneficiis tuis, ut de perceptis 
gratias agens, ad alia in prosuno percipien- 
da me disponam. | 

Gratias igitur ago tibi infinitas, quod 
ab aeterno dignatus fueris de me amanter 
cogitare, et in.tempore me creare ad ima- 
ginem et similitudinem SS. Trinitatis. 

Gratias ago pro unigenito Filio tuo', 
quem nobis pro redemtione nostra in mun- 

dum misisti, qui etiam pro nobis passus, 
abluit nos a peccatis nostris in pretiosissimo 
sanguine suo. 

Gratias ago pro mysterio vivifici cor- 
poris et sanguinis illius, quo in Ecclesia 
tua pascimur, potamur, et tuae Divinitatis 
participes efficimur, et pro reliquis Sacra- 
mentis, quibus BDIUIIUES et sanctifica- 
mur. 

Gratias ago, gasd ab ipso vitae meae 
exordio me semper nutrivisti, conservasti , 
et fovisti suppeditans omnia, quae mihi 
erant necessaria. 

Gratias ago, quod me a teneris per 
multa scelera divagantem, patientissime 
.toleraveris, expectans, donec gratia tua prae- 
ventus resipiscerem ; nisi enim misericordia 
tua adjuvisset me, jam habitaret in inferno 
anima mea. 

Gratias ago , quod me multoties a pec- 
candi occasionibus segregaveris , tibique 
serviendi opportunitatem concesseris; quod 
ab innumeris periculis, insidiis, tentationi- 
bus, angustiis. liberaveris , et admirabili tua 
providentia vitam meam inter prospera et 
adversa disposueris. 

Gratias ago pro tot naturae et gratiae 
adjumentis , quae mihi , ad perfecte tibi ser- 
viendum tribuisti. Pro his et aliis innumeris 
beneficiis tuis in me indignum collatis , lau- 
dent te pro me omnes angelici spiritus , 
omnes Sancti et Electi tui, et beatissima 
Virgo Maria, mater Domini nostri Jesu 
Christi, cum quo et Spiritu sancto vivis et 

regnas Dcus per omnia saecula saeculorum. 
Amen. ! 
Commendatio animae ad B. V. Mariam. 


O Maria, Mater misericordiae, Mater 
Dei et Virgo, Mater admirabilis, Conso- 
latrix afflictorum , Regina omnium Sancto- 
sum! intercede pro me, ut spiritus meus 
absque ulla peccati macula et poenae reatu 
mereatur a sanctis Angelis suscipi, et ad 
patriam Paradisi perduci. Amen. 

Sancte Michaél-Archangele ! Sancte An- 
gele Custos! omnes sancti beatorum spiri- 
tuum Ordines! et vos beatissimi. Patroni 
mei N. N. defendite me in praelio, ut non 
peream in tremendo Dei judicio. Ámen. 


Intentio morientis. 


Domine, tibi offero vitam meam, a quo illam 
accepi; sum paratus mori omni tempore, juxta 
sanctissimam voluntatem tuam. 

. Volo mori, quia tu vis, et statuisti omnibus 
hominibus semel mori. 

Volo mori, ut angustiis et amaritudine mortis 
meae satisfaciam divinae justitiae tuae pro innu- 
merabilibus peccatis, quibus te offendi, et mille 
mortes promerui. | 

Volo mori, ut tandem faciam finem tot of- 
fensis a me tibi illatis, 

Volo mori in testimonium gratitudinis, quam 
tibi debeo pro tot, tantisque beneficiis, mihi in- 
digno praestitis. | 

Volo mori, ut moriendo ostendam, me magis 
desiderare tuam gloriam, quam vitam meam. 

Volo mori, ut possem te aeternum amare et 
laudare, qui es finis meus ultimus, ad quem sum 
conditus. 

Volo mori ex puro amore tui, quia tu in 
cruce mori dignatus es amore mei. 

Oro te itaque, Deus cordis mei, per vulnera 
et mortem Christi Filii tui; da mihi felicem mortis 
horam, et ne perdas animam meam, quam Filius 
tuus pretioso sanguine redemit. Amen. ’ 


Suspiria morientis. 


Adoro te Deum, unum, vivum, et verum. 

In te credo, o aeterna Veritas. 

In te spero, o infinita Misericordia. 

Te amo super omnia, o Deus, summa Bonitas. 

Domine, poenitet me peccasse amore tni , non 

»ccabo amodo in aeternum. 

Jesu, Fili David , miserere mei. 

Non mea, Domine , sed tua voluntas fiat. - 

Hic ure, hic seca, hic non parcas, ut postea par- 
cas in aeternum. 

Jesus! esto mihi Jesus, et salva me. 

Maria, Mater Dei, memento mei. 

Sancti Angeli Dei, defendite me. 

Omnes Sancti et Sanctae Dei, intercedite pro me. 

Domine Jesu! suscipe spiritum meum. 

Jesus. Maria. Joseph: | 


HYMNI 


a juventute literarum  humaniorum studiosà sub 
Missa cantari soliti. | 


DIE DOMINICA. 
Ad Introitum, 


P rosternimur credentes 
Coram Te, Trinitas! 
Exaudi concinentes, 
O unaDeitas! 

En hostiam litamus, 
uam lege jusseras ; 

Nos simul immolamus, 


Quibus Te dederas, 


Servator ante coenam, 
Quae fuit ultima, 
Vadens in mortis poenam: 
Amoris victima, 
Panem, vinum accepit , 

Dedit discipulis , 
Hoc facerent, praecepit, 
Sacris in epulis, 


Vos, ait, manducate 
Hoc carnis epulum, 
Et calicem libate, 

Salutis poculum: 
Hoc mortis monumentum 
Ne mente abeat, 
Amoris documentum 

In vobis maneat. 


, Ad Evangelium. 


Est Dei testamentum 
In Evangelio; : 

Hoc habet fundamentum 
Vera religio ; 

Hoc lumen orbi dedit, 
Qui nunquam fallitur, 

Felix, qui firmus credit, - 
Et promtus sequitur. 


Ad Offertoriu m. 


Aeternus , Deus unus! . 
Oblatum suscipe, 

Panis et vini munus 
Placatus accipe. 

Nam panis, corpus verum , 
Pro cunctis hostia, 

Et sanguis Christi, merum, 
Fiet propitia. 

Sacramus voluntatem, 
Cor, corpus, omnia; 
Juva fragilitatem 
Superna gratia: 
. Da leges custodire, 
Quas jubes exequi, 
Malo non consentire, 
Salutem adsequi. 


Ad Sanctus. 


Mentem et cor levemus 
Ad coeli atria ; 

Ter, Sanctus, insonemus . 
Deo in gloria. 

O! cujus majestate 
Plena sunt omnia, 

Da, gentes caecitate 
Leventur noxia. 


Ut sic unito corde 
Mens Hosanna pium, 
Procul a quavis.sorde, 
Applaudat omnium. 
Benedictus, qui venit 
In Dei nomine,- 
Qui probra nostra lenit, 
undans ns erimine. 


Post Elevationem. 


Gaudete piae mentes ; 
|». Ecce mysterium! 

Este corde praesentes 
Ad hoc convivium: , 

Sub velo panis latet 
"Corpus indubie, 

Et sanguis Christi latet 
Sub vini specie. 


Pater , qui es in coelis! 
Tibi encomia, 

Et nobis dare velis 
Coelorum praemia, 

Fiat tua voluntas, 
Da panis munera, 
Dimitte nobis culpas, - 
Tentatos libera. 


Agnus Dei , qui deles 
E Mundi Pacala 
Sacramento fideles 
Pascens per saecula: 
O Jesu! miserere , 
Contritos respice; 
In pace nos tuere, 


Nec abs Te rejice. 


Indigni quidem sumus, 
Ad quos Tu venias; 
Mox tamen sani sumus, 
Si nos respicias. 
O dic: Hoc sacramentum 
Mundet nos crimine, 
Sit nobis firmamentum 
In vitae limine. 


Ad finem Missae. 


O Deus gratiarum 

Tibi litavimus; 
Solemnia missarum 

Tibi dicavimus : 
Obsequium. collatum 

ementer suspice ; 

Da nobis Te placatum , 

Nunquam nos despice. 


Ite jam, o fideles! 
l Nam, ut praescripta est, 
Oblatio ad de : 
Supernas missa est. 
Ite, sed ex virtute 
Una in alteram ; 
Ite a juventute 
Ad vitae vesperam. 

FERIA SECUNDA. 


Veni sancte spiritus, etc. pag. 177. 


FERIA TERTIA. 


Aeterne rector siderum! 
Qui cuncta per potentiam 
Bonus creasti maximam, 
Regisque providentia; 
Adesto supplicantium 
Tibi reorum coetui, 
Et hocce sub diluculum 
Lucem novam da mentibus. 
Tuusque nobis Angelus, 
lectus ad custodiam, 
Hic adsit; ut nos protegat 
À criminum contagio. 


- Nobisque diligentiam 

Bonis det in scientiis, 

Ut germinemus singuli 

In spem futuram patriae. 
Custos et adsit Principi, 

Ut regret annos punanen 
Ut floreat stirps Austriae 
Augusta multis saeculis. 


- 


Et civium det mentibus 
. Cunctis amorem patriae; 
Legum det observantiam , 
Bonique curam publici. 
Metum repellat hostium 
Nostris. procul de finibus; 
Pacem procuret civium, 
Fugetque pestilentiam. 
Deo Patri sit gloria, 
Qui , quos redemit Filius, 
Et sanctus unxit Spiritus, . 
Per Angelos custodiat. 

FERIA QUART A. 
Lauda Sion Salvatorem, etc. pag. 185. 


FERIA SEXTA. 
Stabat mater dolorosa, etc. pag. 227. 


 SABBATHO. 
Ave maris stella, etc. pag. 227. | 


SINGULIS DIEBUS. 


Ad Elevationem SS. Sacramenti 


Adoramus te Christe, 
Et benedicimus tibi; 
Quia per crucem 
Redemisti mundum. 


Ante Benedictionem. 


Sanctus , sanctus , sanctus , 
Sanctus , semper sanctus 
Christus in sanctissimo 
Corporis mysterio. 


"Post Benedictionem. 


Nunquam nos desere, 
Jesus dulcissime, 
Jesus dulcissime, 
Nunquam nos desere. 

